
च्च सिरपा: 


स्व. मूर्तिमान शाक्य 


मांभाषा साहित्य व संस्कृतिया अनुरागी, नेपाली हस्तकला उद्योगया निकासी 
प्रवर्दनया अग्रणी, कला पारखी एवं समाजसेवी, ललितपुर नागबाहाल (लिपा पूच्वः) 
निवासी दिवंगत जुयाबिज्यायेधूंकूम्ह कल्याणमित्र मूर्तिमान शाक्यया लुमन्तिइ 


बसपोलया छेया जः (श्रीमती सानुमाया. कायम्ह्यायपिं (रत्नमान, कमला, अशोकमान, 
पूर्णमान व राहुलमान) पिन्स॑ नीस्वनातःगु मूर्तिमान सिरपाः कोषपाखें 


हिरण्यवर्ण महाविहारया “अष्टसाहम्रिका प्रज्ञापारमिता" म्हसीकेगु लिध॑सा हलंज्वलं 
मुंकाः थुगु ग्रन्थ रत्न लोक साहित्य परिषद्पाखें पिथंगु जुल । थुकिया पुण्य प्रभावं 
वसपोल दिवंगत मूर्तिमान शाक्य तथा वसपोलया दिवंगत तिरि सानुमाया शाक्यपिन्त 
सुखावती भुवनस सदां शान्ति सुख दयाच्वनेमाल । 


थ्वयां न्हापा मूर्तिमान सिरपाः कायेधुकूपिनिगु नां धल: थथे स्वः (१) इनाप वाः पौ 
(२) नेपाल लिपि गुथि (३) कार्तिक नाच प्रबन्ध समिति (४) तारेमां संघ (५) कवि दुर्गालाल श्रेष्ठ 
(६) “नेवारहरूको महान्‌ चाड म्हपूजा, किन र कसरी" पुस्तक प्रकाशनार्थ 
(9) सन्ध्या टाइम्स न्हिपौ । 


मूर्तिमान सिरपाःया राशि न्यय्दूः (१०,०००।-) तका खः | 


टु ८ sh 


सद्धर्मपुण्डरीक सुवर्णप्रभास 

गण्डब्यूह 
प्रज्ञापारमिता नमामि सततं गण्डादि ब्यूहं दश । | 
भूमीराज समाधिराजसहितं लड्घावताराभिधम्‌ FE । 


सद्धर्मस्य च पुण्डरीक सदूशं ताथागत॑ गुह्यकं । 
लालित्यस्य च विस्तरं हि मनसा सौवर्णभासामिधम्‌ ।। 


8 हण SS 


त्रिशरण बोधिचित्त 


भावना 


रत्तत्रय॑ मे शरण सर्वप्रतिविशाम्यधं, 
अनुमोदे जगत्पुण्यं, बुद्ध बोधौ दधे मतः 
आबोधौ शरणांयामि, बुद्धधर्म गणोत्तम॑, 
बोधौचित्तं करोम्येष, स्वपरार्थ प्रसिद्धये । 


उत्पावयामि वरबोधि चित्त, 
निमन्त्रयामि इह सर्वसत्त्वान्‌, 
इष्टाञ्चरिष्ये वरबोधिचारान्‌, 
बुढोभवेय जगतोहिताय । 


मूर्ख - 

त्रिरत्न (बुद्ध, धर्म व संघ)या शरणय्‌ जि वयाच्चना । जिं सीकं अथवा मसीकं, चायेकं अथवा 
मचायेकं गुलिनं ममिंगु ज्याखँ, पापकर्म यायेलात व फुक पाप थौं बुद्ध धर्म संघया न्ह्योने मनस 
पस्ता चायेकाः कनाच्वना । 


थ्व जगत्‌ संसारस गुलिन॑ सत्व प्राणीपिन्त हितसुख कल्याण जुइगु भिंगु कर्म न॑ यानाच्वंगु 
दु जुड़, थुजोगु ज्याखँयात तिबः बिइफयेमा धकाः जिं मन॑तुनाच्वना, गुलिनं भिंगु ज्याखँ जुयाच्वन 
उकियात जिं दुनुगल॑निसे अनुमोदन यानाच्वना । 


'बोधिज्ञान' छता लाभयानाः कायेमफुतले बुद्ध धर्म संघया शरणय्‌ जि वयाहेच्वने । थःगु जक 
मखु. कतःयागु हितसुख व कल्याणया निम्ति नं जिं बोधिचित्त उत्पन्न यायेगुली मनतयाच्वने । 


अतिकं उत्तम जुयाच्व॑गु बोधिचित्त उत्पन्न यानाः थन च्वंपिं सकल प्राणीसत्वपिन्त जिं 
निमन्त्रणा यानाच्जना । जगत्‌ संसारयाहे हितयाये माव॑ 'बुढु' थें बोधिज्ञान लानाकाये फयेकेत जिं 
न॑ थुगुकथं मन॑तुनाच्वनागु उत्तमगु बोधिचर्या पालना यायेत्यना । 


घलः पौ 
विषय 
पिकाःपा्खे छत्वाःचा खं 


श्री हिरण्यवर्ण महाविहार क्वाःबाहाःया 
सदुर्म अष्टसाहस्रिका प्रज्ञापारमिता ग्रन्थ पूजा विधि 


श्री हिरण्यवर्ण महाविहार क्वाःबाहाःया प्रज्ञापारमिता गुथि 
श्री हिरण्यवर्ण महाविहार क्वाःबाहाःस प्रज्ञापारमिता चर्या 


श्री हिरण्यवर्ण महाविहार क्वाःबाहाःस विराजमान 
अष्टसाहम्रिका प्रज्ञापारमिता - छपुलु 


गृद्वकूट पर्वतम्‌ प्रज्ञापारमिता देशना 
प्रज्ञापारमिताया मूर्तरुप 

बौद्ध नवग्रन्थय्‌ प्रज्ञापारमिता दर्शन 

श्री प्रज्ञापारमितायात मूर्तिया रूपय्‌ नं पुजायाः 
प्रज्ञापारमिता : छगू चिन्तन 

प्रज्ञापारमिता हृदय सूत्रया रहस्य 

प्रज्ञापारमिता हृदय सूत्र (अर्थ सहित) 
प्रज्ञापारमिता हृदय सूत्रस च्वंगु छपु चीपुचागु बाख॑ 
प्रज्ञापारमिताय्‌ पञ्चस्कन्ध व शून्यता 
प्रज्ञापारमितास ब्वल्हनाच्व॑गु शून्यता 
प्रज्ञापारमिता : तुतः 

प्रज्ञापारमिता चर्या : धारणी 

त्रिरत्न बन्दना याये 

त्रिबोधि चित्त लुम॑के 

प्रणिधान याये 

ध्यान याये 

भद्रचरी गाथा ब्वने 

दण्डवत याये 

पूजाभाव दोहलपे 


श्र 
१९ 


रत्नमण्डल दोहलपे 

पूजा समर्पण गाथा ब्वने 

बुद्ध धर्म संघयात बन्दना याये 
प्रतिज्ञा याये 

प्रदक्षिणा याये 

स्वयम्भू धर्मधातु बन्दना याये 
प्रज्ञापारमिता हृदय धारणी ब्वने 
प्रज्ञापारमितायागु स्तोत्र याये 
प्रज्ञापारमिता म्हसीके 
दशपारमिता गाथा ब्वने 

धर्मदान याये 

प्रज्ञा खँग्वः धुकू 

तँसा 


क) यलया बखुंबाहाः (बःचाधंगु पारावत विहार)या प्रज्ञापारमिता चर्यागुथि 


स्व) प्रज्ञापारमिता ग्रन्यरत्नया पाण्डुलिपि (Manuscripts) 
सुरक्षित यानातःगु छुंछुं थायूबाय्या म्हसीका 


ग) दानियल राइट्या संकलनय्‌ प्रज्ञापारमिता 

घ) प्रज्ञापारमिता ग्रन्थरत्न (धर्मपुथि) संरक्षण व प्रदर्शन 
ड़) प्रज्ञापारमिता देवीया मूर्ति ब्वयातःगु बाहाबही 

च) प्रज्ञापारमिता साहित्यनाप स्वापू दुगु लिध॑सा सँ 


किपाः धल: 


विषय 
श्री हिरण्यवर्ण महाविहार (क्वाःबाहाः) या मूलुखा 
श्री हिरण्यवर्ण महाविहार (क्वाःबाहाः) छपुलु 
श्री हिरण्यवर्ण महाविहार (क्वाःबाहाः) या मूदेगःया 
कूटागारस पलिस्था जुयाबिज्याःम्ह श्री शाक्यमुनि बुद्ध 
श्री हिरण्यवर्ण महाविहार (क्वाःबाहाः) या दुने 
श्री स्वयम्भू पलिस्था जुयाच्व॑गु देगः न्ह्यःनेया लू 
श्री हिरण्यवर्ण महाविहार परिसरस पलिस्था यानातःगु 
श्री प्रज्ञापारमिताया प्रस्तर मूर्ति 
श्री सद्वर्म “अष्टसाहस्रिका प्रज्ञापारमिता” ग्रन्यया क॑ 
श्री सद्वर्म “अष्टसाहस्रिका प्रज्ञापारमिताः ग्रन्यया दुने 
भगवान्‌ बुद्वपिनिगु थीथी मुद्राया किपाः (१) 
श्री सद्र्म “अष्टसाहस्रिका प्रज्ञापारमिताः ग्रन्यया दुने 
भगवान्‌ बुद्धपिनिगु थीथी मुद्राया किपाः (२) 
श्री सद्धर्म “अष्टसाहम्रिका प्रज्ञापारमिता" ग्रन्थया दुने 
भगवान्‌ बुद्कपिनिगु थीथी मुद्राया किपाः (३) 
श्री सद्धर्म “अष्टसाहस्रिका प्रज्ञापारमिता* ग्रन्थ 
पूजापाठ यानाच्वंपिं वद्धाचार्यगुरु जुपिं 
श्री सद्धर्म “अष्टसाहम्रिका प्रश्लापारभिता' ग्रन्थ 
पाठ याये सिघेव॑ ....... किमःतिंका पूजा समापनपाखे 
श्री हिरण्यवर्ण महाविहार (क्वाःबाहाः) स 
श्री सदूर्म अष्टसाहस्रिका प्रज्ञापारमिता ग्रन्थ __.. 
जीवन्यास लिकयाः च्वज्या न्ह्याकूगु 


पौल्याः 


पिका:पाखें 


यलया क्वाःबाहाः (ललितपुर हिरण्यवर्ण महाविहार) स ताकालंनिसे परम्परागत रुप॑ 
सुरक्षित, प्रदर्शित तथा पूजित जुयावयाच्वंगु श्री अष्टसाहस्रिका प्रज्ञापारमिता ग्रन्थ विषयक लिध॑सा 
हल॑ज्वर्ल (Background Materials) मुंकाः, च्याः ब्याख्या यानातःगु थुगु अमूल्यगु सफू 
लोकसाहित्य परिषद्पाखें पिथनेगु सौभाग्य प्राप्त जुल । थुकिया लागी मूर्तिमान सिरपाः कोशया 
हनेबहःपिं दातापिन्त आपलं आपलं सुभाय्‌ दु । छायधाःसानि थुगु सफू मूर्तिमान सिरपाः कोश॑ 
प्राप्त जूगु रकम॑ हे पिथनेफुगु जुल । 


सफूयात थुगु रुप बीगुली लोकसाहित्य परिषद्या मूसंस्थापक भाजु सत्यमोहन जोशीजुं 
आपलं कुतः यानाः, मालेज्या न्ह्यब्वयादीगु खः । थुकी परिषद्या मेम्ह संस्थापक भाजु विजयरत्न 
वञ्जाचार्यजुपाखें न॑ क्वाःबाहास सम्पन्न जुइगु प्रज्ञापारमिता ग्रन्थ पूजा विधि, प्रज्ञापारमिता गुथि 
विषयक च्वछायेबहःगु च्वसु व प्रज्ञापारमिता ग्रन्यया किपा न्ह्यब्बयाबिज्याःगु जुल । 
प्रज्ञापारमिताया हे छम्ह अनन्य उपासिका तथा यल, बखुंबहाया प्रज्ञापारमिता चर्या गुथिया 
दुजः मयूजु राधादेवी जोशीं नं थःपासें न्हापाहे पिदने धुंकूगु प्रज्ञापारमिता बिषयक हलंज्वलं थुगु 
ग्रन्थय्‌ दुथ्याकेत स्वीकृति बियाद्यूगु जुल । सकल सम्बन्धित बन्धुजन ब संस्याप्रति लोकसाहित्य 
परिषद्‌ आभारी जूगु दु । 


अन्त्यय्‌ थुगु सफुतिइ गर्न दंबदरं जुयाच्व॑गु दुसा शुभचिन्तक कल्याणमित्रपिन्के क्षमा फ॒वने 
तथा मेगु संस्करण पिकायेबलय्‌ भिंके । 


लोकसाहित्यया ज्याकुथि दिलीप जोशी 
बखुंबाहाः यल (ललितपुर) छ्याञ्जे 
ने.सं. ११२४ जँलागाः ३ गातिला लोकसाहित्य परिषद्‌ 

श्री हिरण्यवर्ण महाविहार (क्चाःवाहाः) या 

ल्वहंयागु कलात्मक मूलुखा (प्रवेशद्वार) 

श्री हिरण्यवर्ण महाविहार (क्वाःबाहा:) 
छपुलु 

श्रो हिरण्यवर्ण महाविहार (क्वाःवाहाः) या मूदेगःया 
कूटागारस पत्निस्था जुयाबिज्याःम्ह श्री शाक्यमुनि बुद्ध । 


(ग) 


बडे 


श्री हिरण्यवर्ण महाविहार (क्वाःबाहाः) या दने 
श्री “स्वयम्भू” पलिस्था जुयाच्वंगु देगः न्हयःनेया लू । 


(ष) 


हिरण्यवर्ण महाबिहार परिसरस पलिस्था यानातःगु 
श्री प्रज्ञापारमिताया प्रस्तर मूर्ति 


(ङ ) 

श्री सद्धर्म “अष्टसाहम्रिका प्रज्ञापारमिता' ग्रन्थया कं 
थुकी बुद्ध, धर्म, संघया प्रतीक कथं भगवान श्री शाक्यमुनि 
बुद्धया स्वंगू मूर्ति (धर्मचऋ व भूमिस्पर्श मुद्राय्‌) 
क्वसं 
कपनय्‌ अष्टमण्डलया स्वंगू मन्दः 


(च) 


च्वभवःपो : 


क्वम्वःपौ : 


पृष्ठभूमिस : 


श्रीसदुर्म “अष्टसाहम्रिका प्रज्ञापारमिता" ग्रन्यया दुने पौलिइ च्वयातःगु 
भगवान बुद्धपिनिगु थीथी मुद्राया किपाः (१) 


(क) श्रीबुद्ध (सिद्धार्थ) जन्मजुया पलिस्वाँ द्योने पलाः न्ह्याकाच्वंगु । नापं मां श्रीमायादेवी 
व श्री ब्रम्हा (ख) पलिस्वाँ द्योने श्रीप्रज्ञापारमिता अभय मुद्राय्‌ विराजमान जुयाच्व॑गु 
(ग) श्री सिद्धार्थ राजकुमारयात श्री असित ऋषिया न्ह्योने दर्शन याके यंकूगु दृश्य । 


(क) श्री सिद्धार्थ राजकुमार बोधिज्ञान प्राप्त यायेगु मनंतुनाः गृहत्याग यानाः तपोभूमि 
बिज्याःगु दृश्य (ख) श्री रत्नसम्भव बुद्ध बरदमुद्राय्‌ विराजमान जुयाच्वंगु (ग) श्री सिद्धार्थ 
राजकुमार बोधिज्ञान प्राप्त यायेगु निम्ति छन्दकया न्ह्योने थःगु तरवारं प्रवज्या 
यानाबिज्याःगु । 


नीलपत्रय्‌ रञ्जना लिपिस प्रज्ञापारमिता सूत्र 


श्रीसदुर्म “अष्टसाहस्रिका प्रज्ञापारमिता" ग्रन्थया दुने पौलिइ च्वयातःगु 
भगवान बुदूपिनिगु थीथी मुद्राया किपाः (२) 


च्वभ्वःपा : (क) श्री शाक्यमुनि बुद्ध बोधिज्ञान प्राप्त ज्वीधुंकाः इन्द्रया छत्र कुडकाः स्वर्गावतरित 
महाप्रस्थान यानाबिज्याःगु (ख) श्री वैरोचन बुद्ध बोधाड़ मुद्राय्‌ विराजमान जुयाबिज्यानाच्वंगु 
(ग) श्री शाक्यमुनि बुद्ध उपदेश मुद्राय्‌ नापं श्री शारिपुत्र व श्री मोदगल्यान उपदेश 
न्यनाच्चनाबिज्याःगु । 

क्वभचःपौ 


: (क) श्री शाक्यमुनि बुद्ध ध्यान मुद्राय्‌ विराजमान जुयाबिज्याःगु । ध्यान भंग यायेत 
मार नृत्य क्यनाच्ब॑गु । (ख) श्री अक्ष्योभ्य (वचूम्ह) बुद्ध भूमिस्पर्श मुद्राय्‌ विराजमान 
जुयाच्वंगु (ग) श्री रत्नसम्भव (म्हासुम्ह) बुद्ध भूमिस्पर्श मुद्राय्‌ विराजमान जुयाच्वंगु । 


पृष्ठभूमिस : नीलपत्रय्‌ रञ्जना लिपिस प्रज्ञापारमिता सूत्र 


च्वमवःपों : 


क्वभवःपो : 


पृष्ठभूमिस : 


श्रीसदर्म “अष्टसाहम्रिका प्रज्ञापारमिता" ग्रन्थया दुने पोलिइ च्वयातःगु 
भगवान बुद्धपिनिगु थीथी मुद्राया किपाः (३) 


(क) श्री शाक्यमुनि बुद्ध बोधाड़ मुद्राय्‌ (ख) श्री अक्ष्योम्य बुद्ध अभय मुद्राय्‌ 
(ग) श्री शाक्यमुनि बुद्ध महापरिनिर्वाण मुद्राय्‌ । 


(क) श्री शाक्यमुनि बुद्ध चिन्तामणि बरद मुद्राय्‌ (ख) श्री अपरमिता ध्यान मुद्राय्‌ 
विराजमान जुया च्वंगु (ग) श्री शाक्यमुनि बुद्ध पारीलेय हस्तिउद्घार उपदेशमुद्राय्‌, च्वसं 
भ्याले काय्‌ राहुल व कलाः यशोधरां उपदेश न्यनाबिज्याःगु । 


नीलपत्रय्‌ रञ्जना लिपिस प्रज्ञापारमिता सूत्र 


श्री सद्धर्म “अष्टसाहम्रिका प्रज्ञापारमिता" ग्रन्थ 
पूजापाठ यानाच्च॑पिं बञ्जाचार्यगुरूजुपिं 


श्री सद्धर्म “अष्टसाहम्रिका प्रज्ञापारमिता" ग्रन्थ पाठयाये सिधेव॑ पुजाया मूलम्ह गुरूजु 
श्री आशारत्न वज्राचार्य (श्रीकुलापाद आजुया वंशज) जुं 
जजमान परिवारजनपिन्त किगःतिंका पुजा समापनपाखे न्ह्याकाबिज्यानाच्वंगु । 


श्री हिरण्यवर्ण महाविहार (क्वाःबाहाः) स श्री सद्धर्म “अष्टसाहस्रिका प्रज्ञापारमिता" ग्रन्थ 
सफूया नीलपत्रस लुँमसिं च्वयातःगु तर सीमदयाः म्हुनावंःगु आखःयात पुनर्लेखन 
यानाच्वंपिं ल्याय्‌म्हपिं लिपिकलाकार भाजुपिं, नापं लिउने भ्वलय्‌ ग्रन्थ सफूया चिंक्ष्याः 
(संरक्षकपिं) गुथियार भाजुपिं रेखदेखया लागी न्ह्योने च्वनाबिज्यानाच्वंगु । 


थुगु ग्रन्थ सफू नेसं. ११२४ दिल्लागाः ओसी (बिसं २०६१ श्रावण २ गते) शनिवारखुन्हु 
श्री प्रज्ञापारमिताया जीवन्यास लिकयाः च्बज्या न्ह्याकूगु जुल । 


श्री हिरण्यवर्ण महाविहारया 
सद्धर्म अष्टसाहसिका प्रज्ञापारमिताग्रन्थ 
पूजा विधि 


श्री सद्धर्म अष्टसाहम्रिका प्रज्ञापारमिता ग्रन्थ गुलि पुलां धकाः अध्ययन यायेगु बसते थुगु सध्दर्म 
ग्रन्य नेपाल सम्वत ३४४ अर्थात्‌ ईस्वी सन्‌ १२१४ स जुजु अभय मल्लया शासनया इलय्‌ कापितनगर 
निवासी भिक्षु आनन्द च्वयावंगु धेगु विशवास दु । ३०० पौ दुगु थुगु ग्रन्थ नीलपत्रस लुँया आखलं 
रञ्जनालिपि छयला संस्कृत भाष॑ च्चयातःगु खः । अले थ्व ग्रन्थ श्री हिरण्यवर्ण महाविहारस गबले 
गथेजुया लाःवल धैगु विषययात न्यनेकने यायेगु बखते छगू निगू लोककथनत थथे खनेदु । 


यल चुकःबाहाः निवासी भाजु रत्नराज वञ्जाचार्यजुं च्वयाबिज्याःगु “सुवर्णाक्षर प्रज्ञापारमिता 
सहित यशोधर महाविहार (बुबहाः) व चक्रवर्ण-महाविहार चुकःबाहाःया वर्णन" नांया सफुलिइ वर्णन 
जुयाच्वंगु कथन थथे खनेदु - 


कापितनगर घेगु थासय्‌ छम्ह ब्राम्हणया भौमयूजुं (भलि मयजु) चान्हे हथासं मसिया यज्ञशालाय्‌ 
पिथा (मल, मूत्रत्याग) च्वनेवं कन्हेखुन्हु उगु यज्ञशालाय्‌ लुंजुया च्वंगु जुल । थुजोगु खँ जःलाखःलां 
सियाः ब्यापक जुजुंबनाः प्रत्येक ब्राम्हणया यज्ञशालाय्‌ भोमय्‌जुपिन्त पिथा च्वंकाः लुँयानाः धनी 
जुयाच्बंगु जुयाच्चन । छन्हु श्री प्रज्ञापारमिता ग्रन्थ न्हिथसं पुजापाठ यानाबया च्व॑म्ह विद्याधर 
ब्राम्हणया छे न॑ थुजोगु खँ बयाः धनी जुइगु खँ पिज्वसेलि आः थुगु नगरय्‌ च्वनाः धर्म थीर ज्वीमखुत 
धेगु निश्चय यात । अले थः जहान ब्राम्हणी यशोधरीयात सुवर्णचेत्य ज्वंकाः, थःम्हं श्री प्रज्ञापारमिता 
सफू ज्वनाः, काय्‌ यशोधरयात थःके दुगु सम्पत्ति दकव ज्वंकाः नेपालनगर बबं थःइष्ट देवता विष्णुदेवी 
वर्खुत थ्यंकाः विश्रामयानाः लिफः छक स्वःबले थः बासयानावयाच्चनागु कापितनगर छगुलिं मिं 
ब्हानाव्हाना च्यानाः आपलं धनजन वस्तु नष्ट ज्वीधुंकूगु खंकल । अले धन्य श्री सुवर्ण चेत्य ब 
शरी प्रज्ञापारमिताया सत्य धर्म जक उगु नगर रक्षा जुयाच्वंगु खः धकाः धर्मया महानता थ्वीकाः थः 
जहान व कायूयात ककं नेपाल नगरय्‌ थ्यंकाः छगू थासय्‌ बासच्वना थःम्हं चुयाबयागु तुतां बैंयूदिकाः 
आरामयात । कन्हेखुन्हु उगु तुतां लिकायूत स्वःबले तुतां लिकाय्‌ मफुसेलि उगुथासे नित्यकर्मयानाः 
अग्निमठ स्थापना याःगुजुल । अनं लिपा उम्ह ब्राम्हणया म्हयायूमचा छम्ह न॑ नेपाल नगरय्‌ ब्याहा 
(बिहा) यानाबियातये धुंकुगुलिं थः मांबौ नेपाल नगरे वयाः अग्निमठशालाय्‌ च्वनाच्वंगु खै सिइकाः 
इमित थःगु बासस्थानय्‌ ब्वनाय॑का तःगु जुल । छन्हु विद्याधर ब्राम्हणं थः बृद्ध जूगु चायूकाः संसार 
अनित्य धेगु मनयूल्वीकाः थःम्हं ज्वनावयागु सुवर्णचैत्ययात गर्भे तयाः चैत्य दयेकाः व विहारय्‌ 


श्री शाक्यमुनि भगवान्‌यात स्थापनायाना “विद्याधर संस्कार बुद्ध विहार" धका: नामकरण याःगुजुल । 
अनं हुं दै लिपा विद्याधर ब्राम्हण निर्वाण जुयावन । अनं लिपा थः बौनं दयेकाथकूगु विहारयात तन 
मन धनं जीर्णोद्वार याःगुलिं 'विद्याधर संस्कारित बुध्द यशोधर महाविहार" धका नामं प्रख्यात जूवन । 
उसे ब्रम्हणी यशेधरी प्रज्ञापारमिता सफू थः म्ह्याय्यात बियाः पुजा याका तःगु जुल । छन्हु यशोधरी 
ब्राम्हणी वृद्धा जुयाः निर्वाण जुसेलि म्ह्यायूया छॅस बया: कुशल वार्ता याइम्ह छम्ह शाक्यमिर्ु 
“सुवर्णक्षर अष्टसाहम्रिका ग्रन्थ” या महत्व सिइकाः यशोधरीया म्हयायूयात खुशीयानाः उगु ग्रन्थ थःगु 
छे इल्॑हय्‌ (नागबहाः) हयाः आगमे तयाः न्हिन्हिं पुजा पाठयाना तःगु जुल । छन्हु शाक्यमिश्ष 
दिवंगत जुसेलि वया कायूपिं स्वम्हसिया राजिखुशीं छे, बुँ सम्पतिया अंशबन्द जुयाः बाँकी दुगु थुगु 
सदुर्म प्रज्ञापारमिता ग्रन्थ छगू अंश छुटेयाय्‌ मछिंगुलिं स्वम्ह दाजुकिजाया सहलह दयेकाः कार्तिक 
शुक्ल मुखाष्टमीखुन्हु न्हयम्ह गुरूजुपिं (वञ्राचार्यपिं) तयाः श्री हिरण्यवर्ण महाबिहारस श्री शाक्यमुनि 
भगवानयात छायाः दुतन्यूगु जुल । 


अथेहे मेम्ह यल, फतापोल, ताजाफः निवासी विद्वान्‌ भाजु धर्म रत्न शाक्यजुं च्वयाबिज्यागु 
"हिरण्यवर्ण महाविहारया संक्षिप्त परिचय” सफुलिइ च्वंगु कथन थथे सवनेदुः- 


कपितनगरया गामय्‌ हम्ह ब्राम्हण भगवान्‌ बुध्दया परमभक्तजुयाः प्रज्ञापारमिता पाठमयासे 
गबले मनेम्ह जुयाच्चन । छन्हु थः परलोक ज्वी न्हय थःम्ह कलाःयात थुगु प्रज्ञापारमिता ग्रन्थ तसक 
अमूल्यगु थ्वीकाः थुकीयात न्ह्यागु जतंनं आदरपूर्वक रक्षायानाति धकाः धयाथकूगु कारणं उम्हं 
ब्राम्हणीन॑ थःम्हं पाठ याये मससां उकियात छगू सुरक्षित थासय्‌ तयाः रक्षायानाः पुजायानातःगु जुल । 
लिपा ब्राम्हणीया छयम्हसें थ्व ग्रन्यया बारे हुं मस्यूगु व खालि पुजाजक याना तःगुलिं कञ्कट 
चायाच्वनीगु व लिपा अन म्लेच्छ (विधर्मी) तयगु दवाव बढेजुयाः उगु ब्राम्हण वस्ति हे म्लेच्छ 
जुयावसेलि अबले 'प्रज्ञापारमिता' हे छम्ह बुढीयागु रूप कयावयाः ब ब्राम्हणीयात थथे धाल- "ए मै 
छ जितः म्हसीमखु जि छं निनि खः, छ मचाबलय्‌ हे जिं छन्त त्वःतावनागु जुयाः छं म्हमसीफु उकिं 
थो छ लुमनाः नापलावयागु' । थुजोगु ख॑ न्यनाः ब्राम्हणीनं उम्ह बुढीयात थःगु कोथाय्‌ यंका नकेत्व॑के 
यायां थः छयूमचां म्लेच्छतयूगु प्रमावेलानाः थःमहं पुजायानातयागु प्रज्ञापारमिता सफूया बारे 
कचकच याना हःगु खँ कन । थुजोगु खँन्यना: व बुढी ब्राम्हणीयात उगु प्रज्ञापारमितायागु महान्ता 
व महत्व कनाः थन तयातयां सुरक्षा मज्चीगु खं थ्वीकाः नेपाल देयागु वर्णनयानाः अन धर्म सुरक्षित 
ज्वीगु खै कना: थःन॑ नेपालय्‌ वनेगु प्रेरणा बिल । उकियात बिचाः यानाः ब्राम्हणीनं कन्हेखुन्हु है 
सुयन्हापा बुढीनाप प्रज्ञापारमिता ग्रन्थयात भ्वाथगु कापते प्वःचिनाः कुबिया व बुढीं हे ब्यूगु तुतामं 
सुया: छ त्वताः नेपाल पाखे ववं लँय्‌ बुढी थ्व थाय्‌ पाप ब्याप्त जुयाः च्वने धुंकल. नेपाले स्वयम्भू 
ज्योतिरूप विराजमान जुयाच्चंगु दु अन सम्राट्‌ अशोक बुद॒धर्म प्रचार यायेत थूर (स्तूप) दयेकाः 


न १ 


स्थापना यानातःगु दु. चारूमती विहार नं दयेकातःगु धकाः स्व॑ ककं पहाढ़या च्वकास ध्यंकवन । 

अबले व बुढीं ब्राम्हणीयात आः छं थःगु बस्ति छक लिफःस्व धकाः धासेलि ब्राम्हणीनं लिफः स्वेबलय 
बस्ति छगूलिं है मिंनया आपलं नाश जुयाच्व॑गु खन । थ्व स्वनाः आश्चर्य जुयाः बुढीयात स्वोबलय्‌ 
बुढी अन्तर्ध्यान जुयावसेलिं धर्मचत्तया महत्व थ्वीका ब्राम्हणी नेपाल देश थ्यंकवल । दकलेन्हापा 
अग्निमठय्‌ च्वन, अनं यशोघर महाविहारे (बूबाहाः) च्वेवन । तर थुगु महाविहारे नियम निष्ठा पालना 
मजुया च्व॑गु सिइकाः अनया म्ह्यायूमचां थुगु ग्रन्थ श्री हिरण्यवर्ण महाविहार तसकं नियम निष्ठापूर्ण 
व शेषनाग, वासुकीनागं बास यानाच्वंगु अनेक रक्षापाल, क्षेत्रपाल व द्वारपालपिंसं रक्षायाना तःगु 
स्वयम्भू शाक्यमुनि, योगाम्वर, वञ्चसत्व आदि देबतापिं दयाः आपलं पवित्र बिहार जुयाच्वंगुलिं थः 
पुरोहित यल, न्याखाचुकया कुलापादया सन्ततिपिं नाप सल्हायानाः थुगु विहारय्‌ छाये हःगु जुल । 


पुजा विधि 

सद्धर्म प्रज्ञापारपिता ग्रन्थ पुजापाठ यायेगु परंपरा विशेषतः श्री हिरण्यवर्ण महाबिहार संघ दुनेया 
वञ्जचार्यपेनिके जक निहित जुया च्वंगु दु । अले व पुजापाठ याइपिं बज्जाचार्यपिं थीथी पुचः दयाच्वनि । 
प्रत्येक पुचलं पाःपाःयाना श्रध्दालु आस्थाजनपिनिगु पुजापाठ ज्यामचः न्हयाकाच्वनी । आस्थाजन दाता 
(पुजापाठ याकीम्ह जजमान) गुम्ह पुचःया वज्राचार्य गुरूजुनापं स्वापु तल वहे गुरूजु मूलाचार्य जुयाः 
मेषि पाठयाइपिं मिम्ह वञ्जाचार्यपिन्त पाठयाके बिइगु थिति दु । थुगु पुजापाठ ज्याभवः 
नह्याकेत माःगु ब्यवस्था यायेया नितिं मूल पुजारीया पाखें ज्याय्‌ अनुभव दुम्ह गुभानी मय्‌जु 
(वज्राचार्य) जजमानया छॅस वनाः नीचीयाना पुजाया ज्वलंत फुक ज्वनाः श्री हिरण्यवर्ण महाबिहारय्‌ 
वइ । अवले जजमानया पाखें पुजापाठ याकेगु थासय्‌ सुथन्हापां बयाः बँथिला तये धुंकिह । वहे 
बैथिलातःगु थासेच्वनां गुभानी मयजुं थथे पुजाभ्वः तयाविइ । 


श्री सध्दर्म प्रज्ञापारमितायात क्वतः पुजाभः = १ पाः 
श्री सुर्यार्घ (सुकुन्दा) पुजायात पुजाभः = १ पाः 
श्री योगाम्वर पुजायात कलः = शगः 


१० पाः 


श्री प्रज्ञापारमिता ग्रन्थ पाठयाइपिं बज्जाचार्यपिन्त पुजाभः 


थुगु पुजायात माःगु पुजाज्वलं थथे खः 

स्वाँ, सिन्हः (ह्याउँगु, म्हासुगु) जाकि, ताय्‌, जजंका, धु. धुपाँय्‌, इता. गोजा, नेबद्य, पञ्चामृत, 
फलफूल, घ्योदेवा, पोतायचूं अबिर, ह्याउँकोखा, पञ्चसूत्रका, स्वांमाः, जाकि सिन्हः, बौकोना, शंख, 
मय्‌, धौपति, सुकुन्दा, कायुभः थापंकी जाकि (आसंकी जाकि) आदि । अले समेज्वलंयात बजि. 


( ३) 


स्याबजि, हाकुमुस्या, पालु. खैं, सन्या, ओ, खाय्‌ थ्व. अयूला तयगु चलन दु । थुकिया नापं मुल 
गुरूजुँ पुजाया भचले प्रयोग याइगु गं. वज्र, जपमाः नं माः । तर थुगु वस्तु मूलगुरूजु थमम्ह हे 
ब्यपस्थायाना ज्वनावइ । 


ई ज्वीवं श्री शाक्यमुनि भगवान्‌ बुध्द (क्वाःबाहाःआजु) विराजमान जुयाच्चंगु कूटागार 
(द्योकोथां) विशेषतवरं सुसजित यानातःगु ओहयागु सिंहासनसहित प्रज्ञापारमिता सध्दर्म ग्रन्थ दुने 
च्वनिपिं बाफाचापिंसं पितबिइ । अले चिक्ष्या (प्रज्ञापारमिता रेखेदेख गुथीया दुजःत) तयूस॑ ल्होनाहयाः 
थिक जूमजू स्वयेगु ज्यायाइ । अन॑लिपा प्रज्ञापारमिता ग्रन्ययात देवी शक्तिया प्रतीककर्थ भाःपिया 
मागियायेगु व सर्वसाधारण देकेवोपिं भक्तजनपिन्सं स्वां, जाकि, ध्येवा, मरी फलफूल छायाः भागियानाः 
बनीगु क्रम न्ह्याइ । 


श्री प्रज्ञापारमिताया पुजा पाठ प्रायः सुथसिया ९-१० बजे निसें शुरू यायेगु चलन दु । 
सुथन्हापां पुजा शुरू याये थाकु । छायूधाःसां सुथन्हापां बिहारे द्योकेवैपि आपा हुल दयाच्वनिइ । मेले 
प्रज्ञापारमिता पुजापाठ याकेबलय्‌ थाय्‌ नं भच्चा चकंके माः । 


श्री हिरण्यवर्ण महाविहारया उत्तर पश्चिम दिशाया लबिइ तयाः श्री प्रज्ञापारमिताया पुजा पाठ 
याइगु चलन दु । थुकिया लागी मूल गुरूजुं पोतायूचूं ब अवीरं थीथी गुरूमण्डल च्वइ । मण्डल 
च्वयेगु ज्या क्वचायूवं थथे थापंयानाः पुजा ज्याभचः न्हयाकायंकी । 


थापं 

थापंया भचलय श्री सध्दर्म प्रज्ञापारमिता ग्रन्थया सिंहासनय्‌ च्वॉपं न्याम्ह पञ्चबुद्धयात नैवद्य 
व पंचामृत तयाः न्यागू भाग ब्वइ, नापं न्यागः किसली न॑ ब्वइ । थुगु किसलीलय्‌ जाकि, ग्वय्‌ छगः 
व दक्षिणा दयाच्वनि । सिंहासनया क्वसंच्वंगु मण्डलय्‌ थापंकीजाकी (आसंकी जाकी) ब्वइ । अले 
उकी द्योने गणेश, धौपति व महांकालयात स्थापना याइ, धौपतिया क्वसं बलि ब्वइ । थ्व बलि सलिचा 
छगलय्‌ गोजा व हाकुमुस्या तया रूप दयेका तह । अनं क्वय्‌ जःपाखे सुकुन्दा, दथ्वी बोकीणा 
स्थापना याना तह । अथेस्तुं श्री प्रज्ञापारमिता ग्रन्थ सिंहासनय्‌ थीथी स्वाँ, स्वॉमाः, हयाउँ कोला 
कापः छायाः छायपायायेगु नाप॑ क्वय्‌ थीथी मरी, फलफूल, ब्वताय्‌ तयाः छायेगु याइ । ध्वया नाप॑ 
ह्या जाकि सिन्हः नं ब्वह । अले बौकोणाया क्वसं गुरूमण्डल दयेकाः मूलपुजारी गुरूजुं आसन 
ग्रहणयानाः जवपाखे पुजाक्वतः तयाः नापसं जजमानयात फेतुकी । थन॑निसे श्री सध्दर्म अष्टसाहग्रिका 
प्रशापारमिताया पुजा ज्या न्हयाइ । 


१) 


२) 


३) 


४) 


४) 


६) 


७) 


८) 


सूर्यार्ध पुजा : दकसिवे न्हापां मूलपुजारी गुरूजु सुर्यार्ध पुजा धकाः श्री सूर्य देवताया प्रतीककथ॑ 
सुकुन्दायात शंखलखं शोधनयानाः सिन्हः, स्वाँ छायाः, जज॑कां कोखायूकाः, धुँ क्यनाः मतवियाः, 
ताय्‌ हवलाः, थीथी बाक्य ब्वनाः जाकिलः मतया न्ह्योने हायेकाः पुजा याइ । 


गुरु पाबार्घ : गुरू जजमानया ल्हाति जाकि लः थःगु ल्हातिइ कयाः बाक्य ब्वनाः पुजा याइ । 


पुजाभः संकल्प : जजमानयात क्वतः पुजाभः व लःथल (शंखमय्‌) थिइकाः मूलगुरूजुं खबः 
ल्हातं (प्रज्ञाया प्रतीक) व जवल्हातं बज्र (शून्यताया प्रतीक) ज्वनाः वाक्य ब्वनि । वाक्य ब्वने 
क्वचायूब॑ गुरू बुध्द, गुरू धर्म, गुरू संघया स्तोत्र ब्वनाः जजमानया ल्हातिं पुजाभः व लःथल 
(शंखमय्‌) लःल्हानाकाइ । 


लःबल (शंखमय्‌) पुजा : मूलगुरूजुं लःथलयात सिन्हः, स्वाँछायाः स्तोत्र ब्वनाः लख॑ शोधन याइ । 


स्वभाव पुजा : थुकी मूलगुरूजुं द्योपिन्त स्नान याकाः, अभिषेक काइ, नाप॑ सिन्हायूस्वाँ हः 
छहले “३” च्वया द्योपिन्त न्हस्क॑क्यनाः द्योथियाः, धूंक्यनाः जप (बुध्द, धर्म, संघयागु) यानाः, 
पादार्घयानाः स्वाँ सिन्हः, जजंका क्वखायेकाः नेवद्य मरी, फलफूलछायाः, इताच्याकाः मतबियाः, 
जाकितिनाः, ताय्‌ हवलाः थीथी स्तोत्र ब्वनाः पुजायाइ । 


गुस्मण्डल पुजा व अकालमुख बली पुजा : थुकी गुरूजुं मण्डलय्‌ लख॑हायकाः न्हस्कक्यनाः, 
निसलाकयाः लःथल, पुजाभः नापंतयाः थियाः, स्वांयात जबं, खब॑ तिनाः, छयनेतयाः, 
हाकनं कायभले च्व॑गु सिन्हःकयाः मण्डले थिकः न्हुकाः, स्वाँ, जाकि, लः मण्डले हायेकाः, 
जाकि न्यापुच : तयाः, स्वाँ २१ कू तिनाः, सिन्हः, जजंका क्वखायेकाः, स्वाँ, नेवद्यः, खाय्‌ ध्वँ 
अयूला छायाः, मतवियाः, ताय्‌ हवलाः, थीथी स्तोत्र ब्वनाः बिन्ति यानाः पुजा याइ । 


कायभःपुजा : थुकीनं गुरूजुं कायूभःयात धुं क्यनाः, न्यास जपयानाः, स्वभाव शुध्दकार्ययानाः 
पादार्घ तयाः, सिन्हः, स्वां, जज॑का, नेवद्य, खाय्‌, थ्वँ, अयूला छायाः, मतबियाः, ताय्‌ हवलाः, 
थीथी स्तोत्र ब्वनाःपुजायाह । थ्वया नापं थुगु कायूभःयात जजमानया ल्हातिइ बिया: द्योयात 
झिनिकः तक सिन्हः थिकः न्हुकाः छायेके बिह । 


श्री सद्धर्म प्रज्ञापारमिता ग्रन्थ संकल्प : मूल गुरूजुं जजमानयात “नमःबुध्दाय, नमःधमीय 
नमःसंघाय" वाचन याकुसें ल्हातिइ जाकिलः, कुश, हामो, तछो, दक्षिणा तयाः सफूलिइ हायेके 
बियाः थथे स्तोत्र ब्बनाः संकल्प याकी :- 

( ५ ) 


९) 


१०) 


११) 


“अद्य श्रीमत्‌ श्रीश्रीश्री शाक्यसिंह तथागत पर्याय भद्रकल्यै ..... 
पुण्यभूमौ श्रीमद्‌आर्यावलोकितेश्वर विजयराज्यय्‌ 


'अद्य ___.. दानपति यजमानस्य नेपाल मण्डलान्तर्गत ललितपत्तना विद्यमहानगरे निवासित__ 
गोत्रपत्र हिरण्यवर्ण महाविहार यथानामधेयेस्य पुत्रपुत्रादोसपरिवारकस्य शरीरायुरारोग्य अष्टैश्वर्य 
फलसं प्राप्तिकामनार्थे आस्थितदिने भगवन्‌ श्रीमत्‌ श्रीश्रीश्री बुध्दधर्मसंघ प्रज्ञापारमिता अग्रेपूर्व 
संकल्प पाठपुजा कियाकर्मणे यजमानस्य इदं अन्न, जल, तिल, कुश, संकल्पं सिध्दिरस्तु ।' 


थथे संकल्प लःहायेके क्वचायेवं जजमान॑ मूलगुरूजुयात थुगु ग्रन्थ सफू लःल्हाना बिह । अले 
मूलगुरूजुं मेपिं झिम्ह वज्राचार्यपिन्त म्हतिं ३०-३० पौ लःल्हानाः पाठ याकेबिइ । थ्वहे इलय्‌ 
पाठ याइपिं बज्राचार्यपिन्सं गुभानीमयूजुँ तयातःगु पुजाभः कयाः दकसिवे न्हापां गुरूमण्डल 
दनांलि जक पाठ यायेगु ज्यान्ह्याकी । 


रहस्य मण्डल बने : थुकी मूलगुरूजुं धाल मण्डल थिलाः, पोतासं च्वयाः, जाकि न्यापुचः, 
स्वां २१ कू ब्वयाः, सिन्हः, जजंका, स्वां छायाः, जाकिलखं हायेकाः जाकिज्वनाः बिन्तियानाः, 
जाकिस्वाँ स्वकतक आकाशेतिनाः थीथी वाक्य ब्वना पुजा याइ । 


समाधि दने व थापंपुजा : युकी मूलगुरूजुं धुंच्याकाः द्योयात क्यनाः, न्यासजपयाइ । थुगु 
जप श्रीवसुन्धरा, श्री जोगाम्वर, श्री चकसम्वर, श्री गणेश, श्री महांकाल, श्री सुकुन्दा मतयात 
स्वभावशुध्द्‌ पादार्घतयाः स्वां, सिन्हः, जजंका, नैवद्य, खाय्‌ थ्व, अयूला छायाः, इताः च्याकाः, 
ताय्‌ हवलाः थीथी वाक्य ब्वनाः, पुजायाइ । 


खो पुजा : थुकी मूलगुरूजुं धुँः धुपाँय्‌ च्याकाः श्री प्रज्ञापारमितायात आन्हानयासे “गतेगते 
पारगते पारसंगते वोधिस्वाहाः” धेगु मन्त्र ब्वनाः न्यासयानाः जपयानाः पुजायाइ । थ्वया नापं 
श्री जोगाम्वर, श्री स्वयम्भू श्री शाक्यमुनि, श्री वज्रसत्व देवतापिन्त स्वभाव शुध्दयानाः 
पादार्घतयाः स्वां, सिन्हः, जजंका, नैवद्य खाय्‌ थ्वँ. अयूला छायाः, मतबियाः, तायूहवला थीथी 
स्तोत्र ब्वनाः पुजायाइ । 


थुलि पुजा सिधयेव॑ मिम्ह वञ्जाचार्यपिन्सं नं थःथःगु भागय्‌ लाःगु पाठयायेगु ज्या क्वचायेके 
माःगु जुइ । अले पाठयायेगु ज्या क्वचायूवं मूलगुरूजु जजमानयात श्रीहिरण्यवर्ण महाविहारया 
दुने स्थापना जुयाच्वंपिं सकल देवतापिन्त चाकःपुजा याके छूवइ । 


( ६५) 


१२) बिगबलि बिइ : थुकी मूलगुरूजुं धुं च्याकाः बलियात आब्हान यानाः पादार्घ तयाः स्वां, सिन्हः. 


१३) 


१४) 


जजंका, नेवद्य, खाय्‌, थ्व, अयूला छायाः इतामत च्याकाः ताय्‌ हृवलाः स्तोत्र ब्वनाः, जाकि लः 
कयाः हायका त्वतिइ । अन॑लिपा मन्त्रपात्र भोपुइकी । थुलि सिधयूब॑ जजमानयात कीमण्डल 
दैकेविइ । कीमण्डलया लागी पोतासं च्चइ.जाकि न्यापुचः स्वां २१ कू ब्वह, स्वां सिन्हः जज॑का, 
कपुमत बियाः जाकिलः कयाः हायेकाः मण्डलय्‌ तोतके बिइ । 


किगःतिने : पुजापाठयायेगु फुकज्या क्वचायू्व मूलगुरूजु जजमान, बया जहानपिं, श्रध्दालु 
इष्टमित्रपि, पाठयानाच्वंपिं बञ्जाचार्यपिं सकसितं किगःतिनेत सूचं निह । अन॑लि मूलगुरूजुं 
खवल्हातं गं थानाः, जवल्हातं वञ्जज्वनाः थीथी स्तोत्र ब्वनाः श्रीगुरूमण्डल, श्री स्वयम्भू 
श्री शाक्यमुनि, श्री बज्जसत्व, श्री वेरोचन, श्री प्रज्ञापारमिता, श्री समन्तभद्र बज्रपाणी, श्री योगाम्वर, 
श्री बसुन्धरा, श्री चक्रसम्वर, श्री वज्रवाराही, श्री गणेश, श्री महांकाल, श्री सूर्य, बलि, 
दशकोधयात किगःतिनाः बिन्तियायेत आव्हान याह । सकसिन॑ बिन्तियाइ । हाकन॑ मूलगुरूजुं 
थथे वाक्य ब्बनाः “दानपति यजमानस्य नेपाल मण्डलान्तर्गत ललितपट्टना महानगरे निवासित 
गौतमगोत्रापत्र यथानामध्येस्य पुत्रपुत्रादौ सपरिवारकस्य शरीरायु आरोग्यअष्टैश्चर्यं फलस्यं 
प्रप्तिकामनार्थे अस्मिनदिने भगवन्‌ श्रीमत्‌ श्रीश्रीश्री हिरण्यवर्णमहाविहार श्री शाक्यमुनि, 
श्री स्वयम्भू धर्मधातुवागीश्वर देवता अग्रेपूर्व संकल्प श्री आर्याअष्टसाहाम्रिका प्रज्ञापारमिता 
पाठपूजा स्वाध्याय क्रिया कर्मणे यजमानस्य अष्ट, गन्ध, पुष्प, धूप, नैवेद्यादि ततसर्व बिधि 
परिपूर्णमस्तु ।" किगतिने क्वचायेकी । अले सकसिन॑ श्री सध्द्मप्रज्ञापारभितायात भागियानाः 
चिलावनि । 


कीमण्डल विसर्जन : किगःतिने ज्या सिधयेवं मूलगुरूजुं जजमानयात मण्डल विसर्जन याकेबिइ । 
अनंलिपा जजमानं गुरूपुजा याइ । दकले न्हापां मूलगुरूजुयात सिन्हःतिकाः, स्वां जजंका बिया: 
पुजायाइ । बयां लिउ पाठयाना बिज्यापिं १० म्ह वज्जाचार्यपिन्त न॑ थये पुजायाना यंकी । अले 
द्योपिन्त किभु (जाकि व दक्षिणा पात्रे तयाः छायेगु), निसला (वजि, केरा, चि. पालु व 
फलफूल) दक्षिणा छायाः मूलगुरूजुया नापं १० म्ह वज्राचार्यपिन्त न॑ अथेहे दान याइ । थुगु 
दान १८ गू भाग तयूमाः । दानया ज्या सिधयेवं मूलगुरूजुं धौपति, हाउँ कोखाकापः. 
पञ्चसूत्रकाः क्वकयाः धौपति तिनाः मेपिं मिम्ह पाठयाना बिज्यापि वञ्जाचार्यपिन्त नं कोसा 
लःल्हायेगु ज्याजुइ । अन॑लिपा जजमानयात श्री सध्दर्म प्रज्ञापारमिता ग्रन्थ भागियाकाः सिन्हः 
तिकाः, स्वां कोखा बिइगु ज्या न्ह्यानावनि । वयालिउ सकसित॑ सिन्हः, स्वां. कोखा बिइगु 
ज्याजुइ । 


विहारया खुल्ला थासय्‌ जुहगु पुजा पाठ सिधयेब॑, वहे विहारया न्हयोने च्वंगु बतले 
(मातंतल्ला) स्थापना जुयाच्वंगु गुद्दय कूटागारस आभ्यन्तर पुजायाकेगु थिति दु । थुगु थायया 
मूलदेवता योगाम्वर (पुरूष देवता) खः । देखा (दीक्षा) मदुपिन्सं स्वयेमज्यूगु थ्व थासय्‌ 
श्री हिरण्यवर्ण महाविहार संघया चक्रेश्वर आजु जक पुजा यायेगु ज्या जुड । थुगु पुजा 
सिधयेव॑ सकल द्योपिन्त, गुरूपिन्त पन्चाकू बिइमाः । थ्वया नापं जजमानया इच्छाकध म्वय्‌ 
नं नकेज्यू तर भ्वय्‌या ब्यवस्था यानामच्वन धाःसा दक्षिणां पार यायेज्यू । 


प्रज्ञापारमिताया आभ्यन्तर पुजाया भचलय्‌ प्रज्ञोपायया खँ न्हयथनेगु थन युक्तिसंगत जूबे । 
वास्तवय्‌ 'प्रज्ञोपाय' धेगु हे 'प्रज्ञा' (शून्यता) व 'उपाय' (महाकरूणा) स्वः । 'प्रज्ञोपाय' धेगुलिं 
प्रज्ञापारमितायात योगाम्वरया शक्ति (स्त्री) या रूपय्‌ कयाते । वञ्जयानया अनुयायीतयूस॑ थ्व 
'प्रज्ञोपाय' यात गुगुन॑ धर्मया ज्याखेँ याइवले आपलं महत्व बियावयाच्वंगु जुल, अर्थात्‌ इमिसं 
शून्यता व महाकरूणायात छगूयां मेगूयात मदयेक॑ मगाःगु (पूरक) या रूपे मानेयाना वयाच्वंगु 
दु । थ्व सम्वन्धी छगू उपमा न्हथब्वयेगु खःसा 'सुका' व 'मुलु थे जूवे । अले थ्व 'प्रज्ञोपाय' 
या प्रतीकया रूपय्‌ प्रज्ञापारमितायात विधिपूर्वक पुजापाठ याइवले बञ्जयानीपिन्सं कपाले हयाउं 
सिन्हः (प्रज्ञाया प्रतीक) या नापं हाकुगु सिन्हः (उपायया प्रतीक) तिइ । थुगु हाकु सिन्हः पुजाया 
इले माकःदलुचाय्‌ मोहनी फयाः दयेकी । थुजोगु आभ्यन्तर विधिया पुजाय्‌ गुहयचर्याया 
उपासक, उपासिकापिन्सं आपलं आस्था तइ अले प्रज्ञा ब उपायया ज्वः (मिलन) न॑ अर्थात्‌ 
छगूलिं बोधिचित्त पिज्वेकीसा मेगूलिं शून्यता व महाकरूणापाखें अभिन्नचित्त जुयाः बोधिचित्त 
जुइगु ज्या याइ । थुजोगु ज्यां शास्त्रीय पध्दतिया चर्चा (चर्यागीत) व चचाप्याखं (मुद्राप्रधान 
चर्यानृत्य) पाखे नं तधंगु भूमिका दयेकाच्वनि । 


श्री हिरण्यवर्णमहाविहारया 
प्रज्ञापारमिता गुथि 


नेपाल संवत्‌ ३४४ स नीलपत्रे लुँआखल॑ रंजना लिपि छयलाः संस्कृत भाष॑ च्वयातःगु 
“अष्टसाहस्रिका प्रज्ञापारमिता" ग्रन्थ सफ संरक्षण व संचालन यायेत हिरण्यवर्णमहाविहारस 
“प्रज्ञापारमिता गुथि" छगू स्थापना जुयाच्वंगु जुल । थुगु गुथि गबले स्थापना जुल घेगु तिथिमिति 
सिइमदुसां हिरण्यवर्णमहाविहारया श्री शाक्यमुनि (क्वाभाःआजु) यात प्रज्ञापारमिता ग्रन्थ सफू 
छायेहःगु इल॑निसे थ्व गुथि न्ह्यानावयाच्चंगु सिद्ध जू । तर थुगु सद्धर्मग्रन्थ सफू कार्तिक शुक्ल 
मुखाष्टमीकुन्हु छाये हःगु प्रमाणकर्थं थ्व दिने “प्रज्ञापारमिता गुथि" न्यायेकेमाःगु थिति अद्यापि 
न्ह्यानाच्वंगु दनि । नापं थ्व दिने हिरण्यवर्णमहाविहारया श्री शाक्यमुनि व श्री स्वयम्भू स्थापना 
जुयाच्व॑गु स्थानया लबिसच्व॑गु तगोगु वञ्जया क्वसं दयेकातःगु यज्ञशालाय्‌ जोग्य यायेगु चलन दु । 
अबले थुगु जोग्य हिरण्यवर्णमहाविहार संघया चक्रेश्वर आजु पुजायानाः बेताजुं माःगु ग्वाहालियानाः 
७ म्ह बज्राचार्य गुरूजुपिन्त जक पाठ याके बिइमाःगु नियम दु । थुगु सद्धर्मग्रन्य पाठ यायेगु लागी 
स्वंगू थासं थथे प्रतिनिधित्व याना पाठयाःवइ । 


क) न्याखाचुक पाखे - ४ म्ह 
ख) चुकःबाहाः पाखे - २ म्ह 
ग) क्वाःबाहाः (हिरण्यवर्णमहाविहार) पास्वें - १ म्ह 


प्रज्ञापारमिता गुथी जम्मां १९ म्ह गुथियारपिं दुथ्यानाच्वंगु जुल । थ्व गुथीया मूज्या 
प्रज्ञापारमिता ग्रन्ययात संरक्षण व सम्बर्घन यायेगु खः । थुकी चिंक्षाइम्ह (झौछाप स्यंकीम्ह) व 
चिंदिइम्ह (झौछाप तैम्ह) जुयाः निब्व दलाच्वंगु दु । दकले न्हापां श्री शाक्यमुनि विराजमान 
जुयाच्वंगु कूटागारं श्री प्रज्ञापारमिता ग्रन्थ सफू पितबिइवं चिक्षाइम्ह दुजन॑भोछाप स्य॑काबिइगु 
याइसा पुजा पाठ याकेगु ज्या क्वचायेवं हाकन॑ श्री शाक्यमुनिया कूटागारस दुतिनेत ग्रन्ययात 
चिंदिइम्ह दुजनं कोछाप तयाः दुतिनेगु ज्या याइ । 


थ्व प्रज्ञापारमिता गुथि दच्छिया प्यकः तक न्यायेकेमाःगु थिति दु । 


क) कार्तिक शुक्लपक्ष मुखाष्टमीकुन्हु : थुगु दिनस श्री सद्म प्रज्ञापारमिता ग्रन्थ श्री शाक्यमुनि 
(क्वामाःआजु) या थाय्‌ छायेहःगु दिं लुमंकाः न्यायेकावयाच्च॑गु जुल । थुवले ७ म्ह 
बज्राचार्यपिन्स जक पाठ यायेमाःगु थिति दु । 


ख) श्रावण शुक्लपक्ष गुंला एकादशीकुन्हु : गुंलाजोछि श्री हिरण्यवर्णमहाविहार दुने थीथी बैद्योपि 
ब्वयेगु थिति दु । थुबले श्री वज्जसत्व द्योथाय्‌ दुन प्रज्ञापारमिता ग्रन्थ ब्वयेगु व गुथि 

न्यायेकेगु चलन वु । अले कृष्णपक्ष चौथी कुन्हु प्रज्ञापारमिता ग्रन्थयात कवकयाः 
श्री शाक्यमुनियाथाय्‌ दुतिनेगु जुह । थुगु अवधिया दुने ७ म्ह वञ्जाचार्य गुरूजुपिन्स हे जक 
पुजा पाठ यायेमाःगु नियम दु । पिने सुं श्रद्घालुजनं पुजापाठ याके चाहेजुल धाःसां याके बिइमखु । 
थ्व ई:या दुने प्रज्ञापारमिता ग्रन्थ बैद्योपालातयेगु हे जिम्माय्‌ ब्वयेगु जुइ । 


ग) गुंला सापारूकुन्हु : थ्व दिने गुथिया मूमु (महाकर्म) धकाः न्यायेकंगु जुइ । 


घ) गुंला कृष्णपक्ष चौथी कुन्हु : थ्व दिने समापन गुथि धकाः न्यायेकंगु चलन दु । प्रज्ञापारमिता 
गुथिया २ गू कवः दु । अ) जाभू कवः, आ) बजिभू कवः 


अ) जाभूकवः :- थुगु कवले जम्मां ६ म्ह दुजःपिं दयाच्वंगु जुल । थ्व कबन॑ प्रज्ञापारमिता 
ग्रन्थ श्री शाक्यमुनिया कूटागारस दुतिनेगु दिने न्यायेकेगु जुइ । गुथियार सकसितं ब ७ 
म्ह बज्राचार्य गुरूजुपिन्त जा भोजन याकेमाः । उकीं थ्व कवःया नां है जाभू कवः 
जुयाच्वंगु जुल । 


आ) वजिभू कवः :- थ्व कवले मुकं ४ म्ह दुजःपिं दयाच्वंगु जुल । थुगु कवनं बहिद्यो ब्वयेगु 
दिनस गुथि न्यायूकाः सकल गुथियार दुजःत व ७ म्ह वज्राचार्य गुरूजुपिन्त भ्वय्‌ नकेमाः । 


चिंक्षा पाः हिलेगु तरिका 

न्हापा न्हापा गुथि गुथियारतयेत दच्छि जक पाः हिलेगु नियम दयेका तःगु खःसा थौकन्हे 
लच्छीछक पाःहिला श्री प्रज्ञापारमिता सद्धर्म ग्रन्थयात संरक्षण व संचालन यानाः च्वनेमाःगु नियम 
दयेकातःगु दु । थुगु नियम अन्तर्गत जाभू कवः व बजिभू कवःया छम्ह छम्ह दुजःपिं च्वनां क्रमवद्ध 
रूपं सफू पिकायेगु, दुकायेगुया नाप॑ चिंक्षायेगु , चिंदियेगु ज्या यानाच्वनि । चिंक्षा पाःलामध्ये 
थकालिम्ह दुजन॑ चिंदियेगु (झोछाप तयेगु) व क्वकालिम्ह दुजनं चिंक्षायेगु (कोछाप स्य॑केगु) थिति 
दु । अले श्री प्रज्ञापारमिता सदुर्म सफू पिकयाः श्री शाक्यमुनिया थाय्‌ दुतिनेगु ज्या सिमधःतले 
चिक्षा व चिंदी पालापिन्सं सफ बिचाःयानाच्चनेमाःगु नियम दु । 


गुविया आयस्ता 

थ्व गुथिया आयस्ता: बःला मजुसां थन चिंक्षा दुजः-पिनिगु निस्वार्थ सद्धर्म ज्या बालाक 
न्हयानाबयाच्व॑गु जुल । छायूघाःसां श्री प्रशापारमिता सफू पुजा पाठ याइगु इले सफूयात छाइगु 
दक्षिणा व भ्वय्‌ खर्च नं पाःलापिन्सं थःतः मकासे गुथियात हे दुतिनेगु नियम दयेकावयाच्व॑गु 
जुल । अझ नगन्य रूपं वैगु छुं भचा बालि दुसां गुथि न्ह्याकेत पर्याप्त मजूगु व सफ्‌ जीर्णोदार 
यायेमालिगु अवस्थाय्‌ (ग्रन्यया पौलिइ लु आखः म्हुनावनकि हाक्नं लुं मसि दयेकाः च्वयेमाःगु 
अवस्था) श्रद्घालुजनपिंसं बिइगु चन्दा अपर्याप्त जुल धाःसा गुथिया दुजःपिन्सं हे न॑ चन्दा बियाः ज्या 
सम्पन्न यायेगु यानावयाच्चंगु खै गुथिया हे छम्ह दुजः भाजु अष्टमान शाक्यजुं कनाबिज्यागु दु । 

श्रीहिरण्यवर्ण महाविहार (क्वाःबाहाः)स 
प्रज्ञापारमिता चर्या * 


"हिरण्यवर्ण महाविद्दार संक्षिप्त परिचय” नां जुयाच्वंगु थुगु सफू स्वयेदत, ब्वनेदत, 
थ्वीकेदत, थ्व छगू बःचाधंगु कृति हे जूसां थुकि नेपाःयागु बौद्धधर्म दर्शनयागु ऐतिहासिक तथ्य, 
लोकपरम्परा व मान्यता, आध्यात्मिक व सांस्कृतिक पक्षत उलाक्यनातःगु जिं** खंका, अले 
थुजोगु हे गुण ब विशेषता दुगुलिं हे यानाः नेपालय्‌ बोद्गधर्म म्वानाच्वंगु खनी धइगु नं जिं 
थ्वीकाकया । थुजोगु सर्वोपयोगी सफू न्हापाहे पिकायेमाःगु, न्हापा न्हापायापिं आचार्यपिन्सं, 
सःस्यूपिं कल्याणमित्रजनपिन्सं छाय्‌ पिमकाःगु जुड धइगु न॑ मतिइ लुयावल । तर थौं दूरदर्शीपिं 
ब उदार नीतिदुपिं आचार्यपिन्सं, कल्याणमित्रजनपिन्सं, धर्मपासापिन्सं थुगु सफू प्रकाशय्‌ हयाबिज्यात 
थ्व सापहे तःधंगु ज्या सत्य सावित जूगु दु, छाय्‌ धाःसा नि बौद्वजगतय्‌ थुगु सफू बःचाधंगुहे 
जूसां बौद्वधर्मया नुगःचु थें प्रतीत जूगु जुल । 


आः थुगु सफू ब्वनाबलय्‌ जिगु मतिइ लुयावोगु छता निता खँ न्ह्यब्वये । खतु थौ “हिरण्यवर्ण 
महाविहार" धइगु नां राष्ट्रिय व अन्तरराष्ट्रिय क्षेत्रय्‌ अतिक प्रसिद्ध जुइधुंकल । विश्वया कुंकुलामं 
बहपिं पर्यटकतय्‌सं तथा थीथी बोद्ध देशं बइपिं तीर्थयात्रीपिन्संला “हिरण्यवर्ण महाविहार' यात 
"The Golden Temple" नं धाइगु जुयाच्वन । थथेहे श्री ४ या सरकार, पर्यटन विभागं 
प्रकाशय्‌ हःगु पर्यटन निर्देशिका सफुतिइ नं थ्वयात “हिरण्यवर्ण महाविहार, Th€ Golden 
Temp” हे धयावोगु जुयाच्वन । थथे हिरण्यवर्ण महाबिहारं नेपाःदेयागु गौरव व प्रतिष्ठायात 
न्ह्यब्बयावोगु सापहे लय्ताया खँ खः, अले बांलाक बिचाः यानाः धायेगु जूसा प्रकृतिया 
अद्वितीय संरचनाकथं नेपाःया “सगरमाथा” (भ. ६४९४९७४) व नेपाःया बौद्ध धर्मदर्शन व 
संस्कृतिया अतीव उज्ज्वलगु प्रकाशपुञ्जकथं हिरण्यवर्ण महाविहार (The Golden Temple) 
थ्व निगुलिं बिश्वय्‌ ज्वोमदुगु वस्तुत जुझधुंकल धाःसां छुं पाइमखुथें च्वनेधुंकल । अके यलदेशय्‌ 
(ललितपुरस) दृश्यावलोकन याःवैपिं प्रत्येक पर्यटकतयूगु ल्हाहातिइ च्वंगु गाइड बूकय्‌ यथे 
च्वयातःगु न॑ जुयाच्वन - 


"Next to it is the marvelous ‘Golden Temple', otherwise known as the Kwa 
Bahal or Hiranya Varna Mahavihar. This Buddhist monastery is a large, rectangular 
building with three roofs and a facade richly embossed with gilded copper. The 
entrance is guarded by a pair of temple lions. Within the shrine are many images, 
including some early bronzes of Gautama Buddha and Avalokiteshwar. The 
metalwork, especially that of the toranas, shows great detail and craftmanship. 


* -हिरण्यवर्ण महाविहार संक्षिप्त परिचय स्वये धुंकाया लिच्वः 
** थुगु ग्रन्थ न्हाब्वोम्ह सत्यमोहन जोशी 

our shoes to step into the lower courtyard. in its center | 

small shrine, lavishly embellished with silver doors and images many of ih 
with a strong Hindu influence. The gajur which crowns the shrine is overly orn कं 
but a masterpiece nevertheless. A gilded frieze depicting the lite of the Buddhg 
is situated immediately in front of the main shrine. 9 


You must take oft १ 


This is an ancient sanctuary. Legend connects its origin with a I2th centy 
queen named Pingala of Marwar, although the earliest available records date 
from 409. It is still actively patronized by Buddhist communities. Various groups 
stay at the monastery for a month at a time, observing very strict rules as they 
look after its maintenance. 


A staircase leads to alamaist gompa on the first floor. If you ask one of the 
novice monks to guide you, he will be happy to point out the interesting frescoes 
and other images of the Buddha within." 


(Adopted from Insight Guides, Nepal) 


(भावार्थ - ससुननिया लिकसं तस्सकं अजूचाइपुकथ॑ बांलानाच्च॑गु छगः लुँयागु देगः दु । 
थ्वयात क्वाःबाहाः धाइ, हिरण्यवर्ण महाबिहार नं धाइ । स्वत पो दुगु लुंसियातःगु सिजःपौलय्‌ 
सापहे बांलागु थ्वज्या बुट्रां जायाच्बंगु मोहडा दुगु थुगु आयाताकारगु तःखागु भवनया रूपय्‌ 
दनाच्वंगु थ्व छगू बौद्ध गुम्बा खः । थन द्रहाँ वनेबलय्‌ मूलुखाय छज्वः देगःसिंहतय्‌सं 
पाःच्वनाच्बंगु खनेदइ । बाहालय्‌ दुने यक्को मूर्ति दु । गौतम बुद्ध, अवलोकितेश्वरपिनिगु साप 
पुलां पुलांगु ढलौटया मूर्ति नं दु । थन खनेदुगु धातुया ज्याय्‌ कलाकारतयूगु सापहे भिहिनगु 
च्वन्ह्यानाच्चंगु ल्हाहाःया सीप व कला खने दु । 


थनया चुकया लायब्बय्‌ क्वहाँ बनेत छलपोलपिन्सं लाकां न्ह्यानावनेमज्यू । थन दथूइलाक 
बःचाध॑गु धःछें दु । भन्यरूपं छाय्पाः यानातःगु वोह्या लुखा व मूर्ति दुगु थनया आपलं 
कलाकृतिस हिन्दू प्रभावन॑लानाच्गु खनेदु । द्यःछेया मुखःथें जुयाच्वंगु गजूयात नै भचा 
अप्पोहेकर्थं छाय्‌पाः यानातःगु दु. अथेनं ब छाय्पाःयानातःगुयात सापहे च्वन्ह्याःगु ज्या धायेमाः । 
अले हानं अन थ्वयांलिउ मूलगु द्यःछँया न्हाःने मोलम्मा यानातःगु बुद्धयागु जीवनी किपाःब्वयातःगु 
छायपाः न॑ ध्वोदुइ । 


थ्व हिरण्यवर्ण महाविहार धइगु सापहे पुलांगु धर्मस्थल खः । थ्व थाय्या उत्पत्तिया स्वापू 
व॑शावलीकथं ईसाया किन्‌निगूगु शताब्दीस मारवारया पिंगला नां जुयाच्व॑म्ह लानिमयजुनाप दुगु 
जुल, अथेला प्राप्त जूगु पुलांगु अभिलेखकयं ईसवी १४०९ न॑ खने दयाच्वनी । थ्व महाबिहारयात 
बौद्ध समुदायपिनिपाखें थोतकनं क्वातुक संरक्षण प्रदान यानातःगु दु । थन महाविहारय्‌ लय्‌लय्‌ 

पाः कयाः थनयागु संरक्षणया ल्यूल्यू अतिक तच्चोगु थितिरीति नियम व विनय पालना यानाः 
थीथी पुचःया द्यःपालात च्वनाच्वनी । 


थन छरे मातं तलाय्‌ लामातयूगु गुम्बाय्‌ वनेगु स्वाने न॑ दु । अन च्वापि ताकतुक स्वँ 
कनीपिं सुं छम्ह मिक्षुयात अनयागु छगू निगू खैं कनाबिज्याहूँ धकाः छलपोलपिन्सं इनाप याना 
बिज्यात धाःसा, व ताकतुक खें कनीम्ह भिक्षुं अन दुने ब्वयातःगु बांबांलाःगु अंगःकिपाः व बुद्टया 
थीथी मूर्तिया बारे खँ कनेत खूब लयेतायेका च्वनी ।" 


साभार - 'इन्साइट गाइडस पौ 2९२“ नेपाल 


आः थ्व “हिरण्यवर्ण महाविहार" गुलि पुलांगु विहारथे धकाः मालाबंबनेबलय्‌ लिच्छविजुजुपिनिगु 
पाः क्वचायेकाः जुजु जूपिं थकू जुजुपिनिगु पुचलय्‌ खनेदुम्ह जुजु भास्करदेबया पर्याय न्ह्याःने 
च्वंवह । थौतक न॑ थुगु हिरण्यवर्ण महाविहारय्‌ धार्मिक ज्याखै याइबलय्‌ अन संकल्प ब्वनिबलय्‌ 
“भास्करवर्मा संस्कारित हिरण्यवर्ण महाबिहार" धयावयाच्वंगु दु । इतिहासकारतयूसं थ्व जुजु 
भास्करदेवया पर्यायस पद्मचक्रमहाविहारय्‌ च्वंम्ह शाक्यभिक्षु कुमारचन्द्र॑ च्वयाथक्‌गु 
“चतुष्पीठनिबन्ध" नांगु सफुसच्वंगु नेपाल संवत्‌ १६४ या लिध॑साय्‌ थ्व जुजुयात ईसाया 
भिन्छगूगु शतान्दीयाम्ह जुजु धकाः नालाकयातःगु जुल । तर थुगु विहार थ्व ने.सं. १६४ स्वयानं 
अप्पो पुलांगु धइगु सीदु । छाय्‌धाःसानि जुजु “भास्करवर्मा संस्कारितः धाःगुया अर्थ थ्व जुजुया 
पर्यायस थ्व विहार सापहे पुलां जुया उखेथुखे स्यनाच्बंगु जीर्णोद्वार यानाः बालाक छायपा यानाः 
भिंकूगु धइगु अर्थ खने दु । अकेहे थ्वयात विधिपूर्वक उत्सव यानाः “संस्कारित” याःगु जुइमाः । 
अन॑लि थ्वयात “भास्करदेव संस्कारित” धायेगु यानाहल तर “निर्मित” मखु । 


अले थ्व विहारयात “हिरण्यवर्ण" धइगु नां छाय्‌ तःगुजुइ धइगु न्हासलय्‌ हिरण्यक 
(लुंयागुथें रूप दुम्ह) नाम छुँ भौचित (भतियात) लिनाय॑कूगु थासय्‌ लोककथनया लिध॑साय्‌ 
दयेकातःगु विहार जूगुलिं विहारया नां हे हिरण्यवर्ण धकाः छुनाबिल जुइफु । अकेहे थौंतक न॑ 
थुगु बिहारय्‌ च्व॑म्ह शाक्यमुनि भगवान्‌ बुद्धया जःखः, नहाने लिउने, च्वय्‌, क्वय्‌ दकभनं 
छुंचातयूसं अभय वरदान प्राप्त यानाः वये बने यानाच्वंगु, नयेनी यानाज्वीगु, नयेगु वस्तुत 
ल्ह्ययाज्वीगु खने दु । थौंतक नं थन च्ब॑पिं छुंचातयूत सम्मानित रूपं संरक्षण प्रदान यानावयाच्च॑गु 


जुल । 
तर थ्व “हिरण्यवर्ण महाविहार" यात यलदेया जनतां (ललितपुर निवासीपिन्स॑) थौतक न॑ 


“क्वाःबाहाः” धयावयाच्वंगु दु अले थन विराजमान याकातःम्ह शाक्यमुनि भगवान्‌ बुद्वयात नै 
“क्वाःबाहाः आःजु* । थुकि न॑ थ्व विहार साप पुलांगु जुइफु धहगु तर्क यायेगु लै दु । 

आः थ्व "क्वाःबाहाः” धइगु खँग्वःयात छकः दुवालस्वये । नेवाःभाषाय्‌ (नेपाल भाषाय्‌) 
संस्कृत भाषाया आपलं शब्दत न॑ संज्ञा (नाम) या रूपय्‌ छयलातःगु खनेदु, बरू गुलिं गुलं 
संस्कृत शब्दयात छक्यं यंकीबलय्‌ उच्चारण पाकाः थःगुहे भायूया खँग्वःथें न॑ याहगु जुयाच्वन 
गथेकि भाषायात भाय्‌, कास्ययात कंय्‌, कीटयात की, कार्कयात क्वः, कलत्रयात कलाः, ग्रामयात 
गां, ज्ञानयात ज्ञां, देवयात द्यः इत्यादि । अले हानं नेवाः भाषाय्‌ निगः आखःया सँग्वःयात छगःथे 
याना छयलायंकीगु स्वभाव न॑ दुगु जुयाच्वन गथेकि ख्वालयात ख्वाः, नाखयात नाः इत्यादि । 


आः य्वहे लिघंसाय “क्वाः^ यागु व्युत्पत्ति मालावं वनेबलय्‌ संस्कृत भाषायागु (१) कोष्ठ 
(२) कुट (३) कुट शब्दत ध्वोदुवइ, अथेहे बाहाःयागु ब्युत्पत्ति मालाबं बनेबलय्‌ “विहारः शब्द । 
अले थुकी मुख्यगु आखःग्वः हे “कवा जुयाच्वन, थुकिंहे क्वाःबाहाः नाप स्वापू दुगु थीथी 
खँग्वःत थथे प्रचलनय्‌ बयाच्वंगु जुल, गथेकि - 
(१) क्वाथ, क्वाथभट्र विहार, क्वाःच, क्वाःचपाल भट्रारक. क्वाःचपाल देव । 
(२) क्वाःबाहाः (क्वाःबहाः), क्वाःबाहाःद्यः, क्वाःबाहाःआःजु, क्वाःबाःजु । 
(३) क्वाःपाःद्यः, क्वाःपाःजु, क्वापाःआजु. क्वाःपतय्‌, क्वाःपतय्‌पाः, क्वाःपतय्‌ बनेगु इत्यादि । 


संस्कृत भाषास “कोष्ठः या अर्थ खः (१) अन्न आदि स्वथनेगु कू, भण्डार (२) दुनेयागु 
थायूबाय्‌, आभ्यन्तर कक्ष । थ्वहे कोष्ठ खँग्वःयात छयछयं यंकूवलय्‌ क्वाथ जुल जुइफु । अले 
थ्वहे क्वाय खँग्बःया “ल* लोप जुयाः क्वाः जुल जुइ । अनंलि क्वाःबाहाः, क्वाःबाहाःआःजु 
धायेगु यानाहल जुइ । तर भगवान्‌ बुद्धया जीवनी व धर्मोपदेशनाप थ्व कोष्ठ (क्वाथ भण्डार) 
शब्दया अर्थनाप उलि लक्षणपूर्णगु स्वापू खने मदुथे च्वं । बरू आभ्यन्तर कक्षयात कयाः 
क्वाःयागु अर्थ छयायेबलय्‌ दुने स्थापना यानातःम्ह (आभ्यन्तर कक्षय्‌) भगवान्‌ बुद्ध धइगु अर्थ 


तर्कयुक्त जूवइ । 


संस्कृत भाषास “कुट” या अर्थ खः - (१) किल्ला, गढ, दुर्ग (२) छे, पवर्तत । अले नेवाः 
भाषाय्‌ थ्वहे “कुट" खँग्वः छयलाहःबलय्‌ क्वाथ जूवोगु खनेदु । अके नेवाःभाषाय्‌ क्वाथया अर्थ 
खः - पुलांगु लायूकू दुगु थाय्‌, किल्ला, गढ, च्वयूलाःगु तजाःगु छे. कोत , सैनिक निशान च्वनीगु 
थाय्‌ । थ्वहे क्वाथया क्वाः जुयाः क्वाःबाहाः जुल जुइ धइगु तर्क न॑ न्ह्यःने च्वंवइ । अले थन 
क्वाःबाहाः लिकसं क्वालखु धइगु त्वाः न॑ दु, हानं किराती जुजुपिनिगु अवशेषया रूपय्‌ क्वाथ 
जुयाच्बंगु पतुको दूं न॑ दनी । अले हानं नेवाभाषाय्‌ थथे क्वाथ (किल्ला, गढ) दुगु थायूया जःखः 
च्व॑गु थायूबायूयात क्वाःक्व (क्वाथया क्वसंच्वंगु त्वाः) थथहे क्वाछें (क्वाथ दुगु थायूलिकसंच्वंगु 
छे गथेकि क्वाछें बालकुमारी) धायेगु चलन न॑ दनी । थथे दुवाला यंकेबलय्‌ किरात जुजुपिनिगु 

पालय्‌ बाफाचां शाक्यमुनि बुद्वयात खेचायेकूबलय्‌ बसपोल भगवान्‌ बुद्वनाप स्वँल्हाबल्न्हा 
यानावंगु घटनाया सत्यता ने न्हाःने च्व॑वह । अले थथे बिचाः यानाः यंकेबलय्‌ “कुट” खँग्बल 
क्वाथ. हान॑ क्वाय खँग्वलं क्वाः जुयाः क्वाःबाहाः जूगु न॑ खनेदु अले थ्वहे सन्दर्भय्‌ यलदे 
(ललितपुर) या आदिनिवासीपिन्सं शाक्यमुनि भगवान्‌ बुद्धयात “क्वाःबाहाःआःजु” धकाः हनावोगु 
खनेदु । थथे धायेबलय्‌ थन स्वनिगलय्‌ लिच्छवित दृहाँवये न्ह्यःहे किरात जुपिनिगु पर्यायसहे थन 
क्वाःबाहालय्‌ “स्वयम्भू रत्नचैत्यः दु धइगु खँ खनेदयेकवइ । थथे खँ न्हाथनेबलय्‌ क्वाःबाहाःयागु 
ऐतिहासिक लिध॑सा ईसापूर्वयागु इलय्‌ थ्यनाच्वनीगु जुल । तर थन नं कुट (क्वाथ) नाप 
शाक्यमुनि भगवान्‌ बुद्धयागु जीवनी व धर्मोपदेशया उलि बःलाःगु स्वापू खनेमदु गुलि बःलाःगु 
स्वापू “कुट” खँग्वःनाप खनेदयाच्वनी । 


संस्कृत भाषास “कुट” या थीथी अर्थ दु. थन भगवान्‌ बुद्ध व वसपोलं यानाबिज्याःगु 
धर्मोपदेशनाप स्वापू दुगु अर्थ थथे खः - (१) पर्वत, पर्वतया शिखर (२) आवास, भवन । अले 
जुजु भास्करदेव वर्मा स्वयाः न्हापाहे, लिच्छबिजुजुपिनिगु भवलय्‌ ईसाया न्हायूगूगु शतान्दीस 
जुजु अंशुवर्मा थःगु न्हूगु लायूकूया नाहे “कॅलाशकूटभवन" धकाः तःगुजुल । उगु इलय्‌ जुजुं 
जाहेर याइगु फुक सनदपत्र थ्बहे कैलाशकूट भवनं याइगु जुयाच्चन । जुजुयागु भन्य लायकूयात 
“कुट” खँग्वः दुथ्याकातःगुलिं, थ्व “कूटः या स्वापू थायबाय्‌ भवन आवासनाप क्वातुक्क 
खनेदयाच्वन । थ्वहे जुजुं “राजविहारः नांगु छगू सापहे भन्यगु बौद्धविहार दयेकाब॑गु जुल धकाः 
गोपालबंशावलीस न्ह्ययनातःगु नं जुल । तर थां अशुवर्माया पर्याययागु कैलाशकूट भवन व 
राजबिहारनिगुलिं मदया वनेधुंकल, चाया तःलय्‌ गन ल्हानाच्वन खः आःतक लुइकेफूगु मखुनी । 
अथेला अंशुवर्मा स्वयानं न्हापायाम्ह न्यागूगु शताब्दीयाम्ह लिच्छविजुजु मानदेव दयेकावंगु 
“श्री मानविहार" नं चायातःलय्‌ ल्हानाच्वनेधुंकल । यलया यंगुबाहालय्‌ च्वंगु जुजु नरेन्द्रदेवया 
शिलामिलेखय्‌ थुगु बौद्वविहार सापहे च्वन्ह्यानाच्वंगु बांलागु विहार धइगु उल्लेख दु । तर 
दुःखया सँ थ्वहे जुल, थों स्वनिगलय्‌ च्वंगु उलिमछि लिच्छविकालीन बौदुविहार (गुँविहार. 
खर्जूरिका विहार. मध्यमबिहार आदि) लोप जुयावनेधुंकल । तर जुजु जयदेव द्वितीयया पालेयागु 
शिलाभिलेखय्‌ जुजु मानदेबया तापाबाज्या जुजु वृषदेवयात “श्रीमान्‌ वभूव वृषदेव इति प्रतीतो 
राजोत्तम सुगत शासन पक्षपाती” (भावार्थ - शाक्यमुनि भगवान्‌ बुद्धं प्रतिपादित यानाबिज्याःगु 
बौठुधर्म शासनयात थःलाना काःम्ह, लोकं ह्वाःम्ह जुजु वृषदेव) धयातःगुलिं. स्वनिगलय्‌ स्व॑गू 
शतान्दीपाखे बौद्धधर्म “राजधर्म” जुयाच्ंगु खने दु । अले नेपालय्‌ शासनयाःपिं लिच्छविजुजुत 
भारतया वैशालीं थन स्वनिगलय्‌ वयाः किराती जुजुपिन्त पराजित यानाः शासन याःपिं जूगुलि, 
थ्व “कुट” शब्द धइगु इमिसंहे न्हापां छयःगु खनेदु । छाय्धाःसानि भगवान्‌ बुद्धं धर्मचक्र प्रवर्तन 
यानाबिज्याःगु इलय्‌ बसपोल वैशालीस आपलं धइथे च्वनाबिज्याःगु जुयाच्वन । अले अनयापिं 

उपासक उपासिकापिन्सं, दातापिन्स॑ वसपोलयागु निमित श्रद्धाभक्ति देछानाः धर्मचक्र प्रवर्चन 
याइगु थाय्‌बाय्‌ दयेकाबीगु जुयाच्वन । अनं वैशालीस दयेकाब्यूगु छगू सर्वश्रेष्ठगु थायबाय्‌यात 
“कूटागारशाला” (कूट ` अगारशाला) धाहगु जुयाच्वन । भगवान्‌ बुद्धया सापहे प्रिय जुयाच्वंगु थ्व 
थाय्‌यात थथे कूट (भवन, आवास, छे) प्रयोगयानाः उकी अगार, अथवा अगारशाला (दलान, 
मातंतला, आभ्यन्तरकक्ष) हनाःतःगु जुयाच्वन । थनसं च्वनाबिज्याःना भगवान्‌ बुं धर्मोपदेश न॑ 
यानाबिज्याःगु जुल । अले स्वनिगलय्‌ वोपिं बेशालीया लिच्छवितयूसं थन यलय्‌ (लिलितपुरस) 
दयेकूगु थुगु बौद्वविहारया न्हापांगु नां नं “कूट” खँग्बल॑ क्वकयाः कूटागार अथवा कूटविहार 
जुलजुइफु । अले “कूट' खँग्वःयागुहे अपभ्रंशकथं “कूटः या क्वाः, विहारया बाहाः जुयाः 
क्वाःबाहाः जूवोगु जुइफु, गुगुकि थौतक न॑ प्रचलितहे जुयाच्वंगु जुल । अथेनं, च्वय्‌ ब्वयागु 
थीथी अनुमान प्रमाणयात कयाः स्वंगू न्ह्यब्वयागु तथ्यमध्ये गुगु तथ्ययात सत्य धकाः प्रमाणित 
यायेगु खः उकियागु पूबंक अन्वेषण यायेमानी, थुकी लिपायापिं पुरातत्वान्वेषकपिन्सं मालेज्या 
यानायंकीइतिनि । 


अथेला उगु इलय्‌ शाक्यमुनि भगवान्‌ बुद्धं राजगृहस च्वनाबिज्याःबलय्‌ गृद्धकूट पर्वतस 
(गिद्वया रूप लसिवोगु पर्वतस दयेकातःगु धर्मोपदेश ज्वीगु थाय्‌) भिक्षुसंघया न्ह्यःने “प्रज्ञापारमिता" 
न॑ न्याकरण यानाबिज्याःगु जुल । थन झीथाय्‌ क्वाःपातय्‌ क्वाःपा आःजुया जःपाखे अष्टसाहस्रिका 
प्रज्ञापारमिता ग्रन्थ (लुँयागु आखलं च्वयातःगु थुगु ग्रन्ययात नव ग्रन्थ, नव सूत्र, नव खण्ड, नव 
धर्मा, नव न्याकरण, नव वेपुल्यसूत्र, नव महायान सूत्र आदि न्ह्यागु नांकयाः लुमंकूसां उकी 
मध्येयागु छगू बौद्धदर्शन ग्रन्थ) यात गुगु मूर्त रूप बियातःगु दु. उकी दकसिबलय्‌ न्हापां थ्वहे 
“कूट” शब्द प्रयोग यानातःगु जुल गथेकि - 


“एवं मया थुतम्‌ । एकस्मिन समये भगवान्‌ 

राजगुहे विहरति स्म गृधकूट पर्वते महता 

भिक्षु संघेन ................................. ।” 
थुकियागु भावार्थ - छकः भगवान्‌ बुद्ध राजगृहस च्वनाबिज्याःबलय्‌ गृधकूट नां जुयाच्वंगु 
पर्वतस्थानय्‌ आपलं भिक्षु संघया दुजःत मुंकाः वसपोलं आयुष्मान्‌ सुभूतियात थथे आज्ञा 


जुयाबिज्यात - प्रज्ञापारमितास अतिकं उच्च जुयाच्वंगु “प्रज्ञाज्ञान" छलपोल॑ सकलयात ध्वाथ्वीकेगू 
चर्यायात न्ह्याकावं यंकाबिज्यायेमाल । 


थथे भगवान्‌ बुद्वया जीवनी व धर्मोपदेशनाप आपलं क्वातूगु स्वापू दुगु थुगु "कूट" शब्द 
अपग्रंशया रूपय्‌ “कवा: जुया यलया नांद॑गु थुगु क्वाःबाहाः (हिरण्यवर्ण महाविहार) स प्रज्ञापारमितास 

च्वंगु बौद्ध दर्शन न्यावहारिक रूपं सांस्कृतिक लिध॑साय्‌ थीथी चर्याया रूपय्‌ थौंतकन॑ प्रयोग 
जुयाच्वंगु जुल, केवल कीस प्रज्ञापारमितास च्वंगु अमूल्यगु उत्कृष्टगु बौद्वदर्शन “शुन्यता“स 
चर्या यानाच्वनागु दु धइगु खँ वाःचायेके मफयाच्वनीगु खः । आः थ्वहे खँयात थन क्वाःबाहा: 


(हिरण्यवर्ण महाविहार)स च्वंगु “प्रज्ञापारमिता पाठ" याकीगु पद्धतिया लिधंसाय्‌ शून्यता दर्शनया 
छत्वाचा खेँ उले । 


थनी नीखुसःद न्ह्यः नेपाःया कपिलबस्तुया लुम्बिनीवनस जन्म जुयाबिज्याःम्ह सिद्धार्थ 
गौतमं जगतप्राणीया हितकल्याण यायेहेतु बोधिज्ञान दयेके धकाः चाःचाः हिलाबिज्याःबलय्‌ 
वसपोलं भारतया बोधिगयास ध्यानय्‌ च्वनाबिज्याःबलय्‌ तस्सकं दुर्लभगु “बोधिज्ञान" प्राप्त 
यानाबिज्यात, अन॑लि वसपोल “बुद्ध” जुयाबिज्यात । बसपोलं धर्म प्रवर्तन यानाबिज्याःगु धर्मया 
नां हे “बौद्ध धर्म” जुल. अले थुकियागु दर्शन प्यंगू आर्य सत्यस (१) दुःख (२) दुःख हेतु (३) दुःख 
निरोध (४) दुःख निरोधगामिनी प्रतिपत्ति आधारित जूबन, अले थुगु आर्य सत्ययागु ज्ञान दयेकाः 
निर्वाण पदतक थ्यंकेगु मूलँपू उद्घाटित जुल । अनंलि थ्वहे निर्वाण धयागु छखे “प्रतीत्यसमुत्पाद' 
खःसा, मेखे “शून्यता” नं जुयाच्वन । थ्वहे शून्यताया ज्ञान दतकि झीगु मनस च्वंगु फुक बिकल्प 
तथा विकारत ल्यँदनीगु जुल । मनस च्वंगु विकल्प अथवा विकार फुतकि मन मुक्त जुइगु जुल, 
शून्यता प्रतीत जुइगु जुल । अर्थात्‌ दुःखयागु अन्त यानायंकेगुली प्रज्ञाज्ञानया प्रधानता दइगु जुल । 


अले प्रज्ञापारमितास थ्वहे “शून्यता” ज्ञान सीकेगु, थ्वीकेगु, आत्मसात्‌ यायेगु मूलँपु 
क्यनातःगु जुल । थुकियागु छगू दसू थन ब्बये - 

प्रज्ञापारमिता हृदयसूत्रय्‌ आयुष्मान्‌ शारिपुत्र॑ बोधिसत्व आर्य अवलोकितेश्वरयाके थथे 
न्ह्यसः तयाबिज्याःगु जुल - 

“हे बोधिसत्व आर्य अवलोकितेश्वर, न्ह्यामेसियागु छेंखा जूसां व छॅँखास च्वंपिं जहान 
परिवारया काय्‌ म्ह्याय्‌ जुयाच्व॑पिन्सं अतिकं गम्भीरगु “प्रज्ञापारमिता“ ब्वने, कने, सयेके, थ्वीके. 
अले उकी चर्या याये धकाः इच्छा यात धालधाःसा इमित गुगुकथं थुजोगु शिक्षा दीक्षा बीगु मिं जुइ ? 


अले थुगु न्ह्यसःया लिसः बोधिसत्व आर्यावलोकितेश्वरं वसपोल आयुष्मान्‌ शारिपुत्रयात 
थथे बियाबिज्याःगु जुल - 


“गुगुनं छेंखाया जहान परिवारस च्वनाच्वॉपि कायमचा. म्ह्यायमचापिन्स॑ अतिकं गम्भीरगु 
“प्रज्ञापारमिता” ब्वनेत, थ्वीकेत तथा उकी चर्या यायेत इच्छा यात धालधाःसा इमिसं न्हापां पञ्च 
स्कन्ध धैगु म्हसीकेमाल, थ्वीकेमाल । पञ्चधैगु न्यागू, स्कन्ध धैगु तत्वया पुचः, वस्तु अथवा 

धर्मया पुचः । व थथे खः- (१) रूप स्कन्ध (२) वेदना स्कन्ध (३) संज्ञा स्कन्ध (४) संस्कार स्कन्ध 
(४) विज्ञान स्कन्ध ।" 


थ्व न्यागू स्कन्धयात थुमिगु थःथःगु स्वभाव गुण लक्षणं “शून्यः अर्थात्‌ सारतत्व मदुगु 
स्वअस्तित्व धैगु मदुगु. थःगु पहः धेगु छुंहेनं मदयाच्वंगु धकाः सीकेमाः, थ्वीकेमाः । 


वास्तवय्‌ थ्व न्यागू स्कन्धयात थुमिगु थःथःगु स्वभाव लक्षण हे “शून्य” धकाः सीकेमाःगु 
जुयाच्वन । थन थ्व शून्य धइगुया अर्थ ल्याःचाः (१,२,३,४,२ इत्यादि) यागु “०० थें छु मदुगु 
सामान्यगु शून्य मखु । अके थन “शून्य” धायेमात्र हे छुँ मदुगु हुसुलुफुसुलुयात “शून्य” धाःगु जुड़ 
धकाः बिचाः यायेमज्यू । थन “शून्य” धइगुया अर्थ सारतत्व मदुगु, स्वअस्तित्व धइगु मदुगु 
बस्तुयात शून्य धाइगु धकाः सीकेमाःगु जुल । अकें गुगुनं वस्तुस धर्मस थःगु स्वभाव अर्थात्‌ 
वास्तविक स्वतन्त्र अस्तित्व मदु धइगु सीकेमाल. थ्वीकेमाल फुक वस्तुया स्वभाव शून्यता हे जुल । 
सर्गःया शून्यता जूथें नतुँ । अथेन॑ फय्‌ वहबलयू हाकुसे ख्वातुसे च्वंगु सुपाँय्‌चातेसं त्वोपुइबलय्‌ 
किचःकाचथें खनेदयाच्वनिबलय्‌ अज्ञान व क्लेश दयाच्वंपिं मनूतेसं धयाच्वनी - गबले सर्गः 
ख्यूँसें च्वन, गुबलें सर्गः धइगु चकना च्वन । तर प्रज्ञापारमितास च्वंगु प्रज्ञाज्ञानं वातुवालाः 
स्वतधाःसा व सर्गः धइगु गुबलसं ख्यूँ जुयाच्वंगु मदु, तुयू जुयाच्वंगु नं मदु. व सर्गःला “स्वभाव 
शून्य” जकहे जुयाच्वंगु खः अर्थात्‌ स्वअस्तित्व शून्य, थःगु वस्तु छुंहे नं मदयाच्वंगु जक खः । 


क्वाःबाहाः (हिरण्यवर्ण महाविहार) स स्थापना यानातःगु अष्टसाहस्रिका प्रज्ञापारमितास 
ब्वल्हनाच्वंगु दकसिबय्‌ च्वन्ह्याःगु शून्यता दर्शन धइगु नं थ्वहे जुल । प्रज्ञापारमिताया मूलिध॑सा 
जुयाच्वंगु शून्यतायात झिन्च्याता प्रकारं छयलातःगु जुयाच्वन, गथेकि - 


(१) अध्यात्म शून्यता = सत्त्वयागु दुनेयागु शून्यता 

(२) वहिर्धा शून्यता = सत्त्वयागु पिनेयागु शून्यता 

(३) अध्यात्म बहिर्धा शून्यता = सत्त्वयागु दुने व पिनेयागु शून्यता 
(४) शून्यता शून्यता = सत्त्वयागु ज्ञानयागु शून्यता 

(४) महाशून्यता = महान्‌ अनन्तायागु शून्यता 

(६) परमार्थ शून्यता = निर्वाणयागु शून्यता 

(७) संस्कृत शून्यता = सहेतुक शून्यता 

(ट) असंस्कृतिक शून्यता = उहेतुक शून्यता (अकृत, अनुत्पन्न) 
(८) अत्यन्त शून्यता ० असीमिततायागु शून्यता 

(१०) अनवराग्र शून्यता ० आदि ब अन्तयागु शून्यता 

(११) अनवकार शून्यता = अखण्डनीयता (अकाटघता) यागु शून्यता 


(१२) प्रकृति शून्यता = प्रकृतियागु शून्यता 

(१३) सर्वधर्म शून्यता = सर्वसत्त्वयागु शून्यता 

(१४) लक्षण शून्यता = परिभाषायागु शून्यता 

(१४) अनुपलम्भ शून्यता = भूत, वर्तमान व भविष्ययागु शून्यता 
(१६) अमाव स्वभाव शून्यता = थःगुपन मदुगु शून्यता 

(१७) अभाव शून्यता = अभावयागु शून्यता 

(१ट) स्वभाव शून्यता = थःधैगुयाहे शून्यता 


थ्व च्वयूच्वंगु झिन्च्याता प्रकारया शून्यताया ल्यूल्यू मेगु निगू प्रकारया शून्यतान दु 
ब खः - (१) भाव शून्यता । थ्वया अर्थ खः - उपादान स्कन्धया न्यापुचःनं फुसुलुजक धइगु 
शून्यता (२) परभाव शून्यता । थ्वया अर्थ खः - गुगुनं ज्याभलं सत्यतायागु निर्माण यायेफैमखु, 
छाय्‌धाःसानि शून्यतायात किनं थीफॅमखु धइगु शून्यता । 


भगवान बुद्धं प्रतिपादित यानाबिज्याःगु बौद्धधर्म दर्शनयात मध्यम प्रतिपद्‌ अर्थात्‌ मध्यममार्ग 
दर्शनस विशेष जोड़ बियातःगु जुल । मध्यम मार्गयागु दुग्यंगु अर्थ खः “दु” न॑ मखु, "मदु" न॑ मखु 
धइगुया दथ्वी च्वनीगु स्थिति अर्थात्‌ अन्तरद्वयवर्जित माध्यमिक दृष्टि । लिपा ईसाया प्रथम 
शताब्दीपाखे बोदुधर्मया छम्ह प्रकाण्ड बोद्द आचार्य विद्धान्‌ नागार्जुन थ्वहे मध्यम मार्गयात 
केन्द्रबिन्दु यानाः प्रसङ्ग वाक्य पद्धतियागु प्रयोगकथं “माध्यमिक दर्शन" प्रकाशय्‌ ह्या: थ्वयात 
ब्वल्ह॑काः न्ह्यन्बःगु जुल । अले थुकियागु छगू उपज खः शून्यता ज्ञान अथवा शून्यवादया 
मूलिधंसा जुयाच्चन “प्रज्ञापारमिता सूत्र” अर्थात्‌ निर्विकल्प अवस्थायागु परमार्थ ज्ञान थ्वयात हानं 
मेकथं धायेगु जूसा स्वभावशून्यता दर्शन । 


प्रज्ञापारमिता हृदय सूत्रय्‌ बोधिसत्व आर्यअवलोकितेश्वरं आयुष्मान्‌ शारिपुत्रयात हानं 
प्रज्ञापारमितास च्ब॑गु मूल दर्शन थथे कनाबिज्याःगु जुल - 


“रुपं शून्यता, शून्यता एव रपम्‌ 
सुपात्‌ न पृथक्‌ शून्यता 
शून्यताया: न पृथक रुपम्‌ 

यद्‌ दपम्‌ सा शून्यता या शून्यता तद्‌ रपम्‌' 

(रूप धैगु शून्यताया लक्षण युक्त जुयाच्बंगु दु. अके व रूप धेगु वस्तुहे मदु । अले व 
रूप घैगु वस्तु छुले धाःसा व न॑ “शून्यता” जक खः । रूपं मिन्नगु शून्यता मदु अथेहे शून्यता मिन्नगु 
रूप मदु । रूप धायेगु व शून्यता धायेगु छगूहे खँ खः । गुगुयात कीस॑ रूप धयाच्वना व शून्य 
हे जक खः । अले गुगु शून्यता खः बहे रूप खः । शून्यतायागु लक्षण रूपस च्वंगुलिं यानाः 
रूप ब शून्यताया दथ्वी छुं भेद मदु, फरक मदु ।) 


महायानी बौद्धधर्म दर्शनया नुगःचु जुयाच्वंगु थ्व “शून्यता अथवा “शून्यवादः परमार्थ ज्ञान 
प्राप्त यायेत छयलेमाःगु ज्याभः जुयाच्वन । तर थ्व “शून्यता” धयागु स्वयं साध्य मखु, थ्वंला 
मन ब्वैगु धेगु अवस्थाहे मदयेकाः चित्तयात “प्रज्ञा म्हसीकेया लागी लै क्यनीगुसम्म खः । अके 
थ्व शून्यता धयागु प्रज्ञारूपी थैमाय्‌ थ्यंकाबीगु स्वांने खः । अथेनं “शून्यता. शून्यता" जक 
धायेसयेकां थ्व शून्यता ज्ञान प्राप्त ज्वीगु मखु । थ्व शून्यता ज्ञान मुख्ययानाः प्रज्ञापारभितास 
चर्या यायेसलकि प्राप्त यायेत अःपु ज्वीगु खः । अके गुरूजनपिन्सं, आचार्यपिन्सं, साधकजनपिन्सं 
थथे धयातल - 


न॑ शून्ये चरति नाशून्ये चरति 
चरति प्रज्ञापारमितायाम्‌ 


भावार्थ - शून्यतास जक चर्या यायेगु मखु. अशून्यतास जक चर्या यायेगु नं मखु । चर्या 
यायेगुला प्रज्ञापारमितास । 


अले हानं थन प्रज्ञापारमिता जक धायेमात्रंहे दानपारमिता, शील पारमिता, समाधि 
पारमिता, ध्यान पारमिता ब वीर्य पारमितास चर्या पूव॑काः “प्रज्ञाः धारण यायेफइगु पारमिता 
“सर्वाकारज्ञता" (प्रज्ञारूपी ज्ञानया थीथी विधाया ज्ञान) प्राप्त यायेसयेकेगु खः । थुकियागुहे लागी 
सिद्वजनपिन्स॑ं, साधकजनपिन्सं आचार्यपिन्सं सदाचारयागु नियम, विनय, अनेक धर्मक्रिया दयेकातःगु 
जुल । वास्तवय्‌ थौन॑ क्वाःबाहाः (हिरण्यवर्ण महाविहार) स गुलिनं थीथी कथंयागु धर्म क्रिया 
पद्ठतित, सांस्कृतिक विधिविधानत कार्यान्वित जुयाच्व॑गु जुल व फुक बालाक वाःचायेकाः 
स्वयाहोबलय्‌ छगू न॑ छगू प्रकारं प्रज्ञापारमितास चर्या याकातःगु खनेदु । अले थुजोगुहे चर्याया 
अन्तर्गत थन क्वाःबाहालय्‌ (क्वाःपतय्‌) च्व॑म्ह शाक्यमुनि बुद्धयात धर्मकायरूपी बुद्ध जुयाः प्रज्ञा 
व करूणा ज्वनाः पृथ्वीस क्वहाँ बिज्याःम्ह देवत्व दुम्ह बुद्ध धकाः वसपोलयात सप्तविधानोत्तर 
पूजा यानावयाच्व॑गु जुल । प्रज्ञापारमिता ग्रन्यरत्नयातनं मूर्तरूपय्‌ दशकर्म खंकाः प्रतिष्ठा यायेगु 
यानाहल । फलतः मूर्तिलक्षणया प्रणेतातय्‌गु विधिकथं पलिस्वांया योने वज्जासनस च्वनाबिज्याःम्ह 


( २० ) 


प्रज्ञापारमिताया ल्हाहा न॑ प्यपा खनेदत, न्हाःने धर्मचक्र मुद्रा ज्यानाच्वंगु निपा ल्हाहा, जःपाखे 
जपमाला ज्वनाच्वंगु छपा ल्हाहा, अथेहे खःपाखे सफू ज्वनाच्वंगु छपा ल्हाहा । वर्ण धाःसा 
म्हासुगु । अले प्रज्ञापारमितायागु थ्वहे मूर्त रूप शक्तिया प्रतीक, प्रज्ञाया प्रतीक, अथेहे शून्यता 
दर्शनयान प्रतीक जूबल । 


नेपाःयागु महायानी बौद्धधर्म दर्शनया विशेषताकथं प्रज्ञापारमितायागु मूर्ति प्रत्येक बौद्वविहारस 
जःपाखे धर्मया प्रतीककथं स्थापना यायेगु परम्परा जूबन, थथेहे दथूस अनुत्तर बोधिकथं 
शाक्यमुनि गौतमबुद्धयागु मूर्ति, अनंलि खःपाखे संघया प्रतीककथं बोधिसत्व आर्यावलोकितेश्वरयागु 
मूर्ति स्थापना यायेगु परम्परानं कायम जुल । नेपाःयागु बौद्ध कला, संस्कृति व दर्शनया 
विकासक्रमय्‌ बुद्धधर्म संघयागु त्रिमूर्ति नेपाःया बोद्ध समाजय्‌ त्रिशरण बोधिचित्त भावनायात 
ब्वल्हंकल अनंलि थीथी धारणी, स्तोत्र मन्त्र व पूजाविधि प्रादुर्भाव जुल । थुकियागुहे प्रभाव बौद 
संस्कृति अन्तर्गत गायन, वाद्यवादन व नृत्यया ख्यलयूतक नं लाःबन । अले थुजोगु फुक धार्मिक 
व सांस्कृतिक क्रियात प्रज्ञापारमितास कनातःगु शून्यता दर्शनयात “आज्जु” यायेफयेकेगु साधन 
अथवा माध्यम जूबन । थुकियागु छगू दसूकर्थं यलया छम्ह नांद॑म्ह प॑. अमृतानन्द शाक्यजुं 
चिनातःगु छपु सापहे पुलांगु दाफाम्ये राग आशाबरी ताल जतिस हालीगु थन न्ह्यब्बये - 


प्रज्ञापारमिता देवी नमस्कार याये 
निरञ्जन स्वयम्भू बरशन लाओ ॥।धु। 
ओसया अंशनं देवी गुहघेश्वरी भाव 
मञ्जु्रीया भगतिनं दरशन याओ । 
बज्जजोगिनी देवी ओसया अंश धाओ 
मणिचूड महाराज भगतिन दुकाओ । 
विद्याधरी निर्मल तीर्थस बिज्याक 
अपजश पण्डितन जशपद लाक । 
ओडियानं महायान दरशन बियाओ 
अंश म्हंगुगुस गगन जोगिनी लोओ । 
प्रज्ञारप छलपोल उपाय सेगुदेव 
निम्हसया अंशरुप लोकेश्वर खओ । 
बुद्धधर्म संघ देव जगतया खओ 
अपराध क्षमा याओ ल्हाकम्ह अमृतयागु माँयाओ । 


( २१ ) 


तर छता सैं थ्व ल्वःमंके मजिल - व छु धाःसानि न्ह्यागु माध्यमं चर्या याःसां 
प्रज्ञापारमितास ब्वल्हनाच्वंगु स्वंगू दार्शनिक सँ त्वोफिके मज्यू थ्व खः - (१) परिकल्पित स्वमाव 
(न्ह्यागु वस्तुया नां, रूप, रंग व आकार प्रकार धयागु न॑ झीगु मन॑ जकहे कल्पना यानातःगु खः) 
(२) परतन्त्र स्वभाव (निगू अथवा निगुलिं अप्पो वस्तु संयोजन जुयाः छगू न्हूगु वस्तु निर्माण 
जुइगु भान जुइगु) (३) परिनिस्पन्न स्वभाव (फीके आलय (चित्त) विज्ञान जक दु मेगु छुं दहेमदु 
धइगु भावना यानायंकेबलय्‌ झीगु शरीरं “जिः, “जिगु" धइगु भाव जक तनावनी अले स्वतन्त्र 
स्वभावयागु जीवित शरीरहे परिनिस्पन्न स्वभावयागु जुइ) । 


थो क्वाःबाहाः हिरण्यवर्णमहाविहारस गुलिनं धार्मिक व सांस्कृतिक क्रियाकलापत कार्यान्वयन 
जुयावंच्वंगु दु, थुकियागु विस्तृत विवरणला थुगु सफुतिइ* ब्वयाहेतःगु जुल । अले थुगु सफूया 
लिघंसाय्‌ क्वाःबाहाः (हिरण्यवर्ण महाविहार) यागु सर्वसंघया संरचना, प्रज्ञापारमिता गुथि, नामसंगीति 
गुथि आदियागु दार्शनिक पृष्ठभूमि दुवाला स्वयाह्येबलय्‌ थन न्हापांनिसेंहे प्रज्ञापारमिता दर्शन व 
थ्वया मूर्तरूप विकसित जुयाः छगू आध्यात्मिक एकता ($7।६५३। ७७४५) थौंतक नं कायम 
जुयाच्वंगु खनेदु, अले थ्वहे थौंयागु दकसिबय्‌ तःधंगु विशेषता व आवश्यकता जूगु दु. थ्व झीसं 
वाःचायेकेमाल । अकें थुजोगु सफू नेवाः भाषाय्‌ जक मखु. नेपाःया थीथी जनजातितयूगु 
भाषायूनं अनुवाद यानाः पिकायेमाल, राष्ट्रभाषा नेपाली व अन्तर्राष्ट्रिय भाषा अंग्रेजीनं पिकायेमाल । 
थथे जुलकि क्वाःबाहाःयापाखें पिदनाच्वंगु प्रज्ञापारमितायागु दार्शनिक चर्यायागु खँ सकल जिज्ञासु 
धर्मपासापिन्सं, संस्कृतिप्रेमीजनपिन्संनं थ्वीकेगु सीकेगु कुतः याइ । अलेतिनि नेपाःदे आध्यात्मिक 
एकताया सूत्रय्‌ छधी छपाज्‌ जुइ । मखुला धइगुसा पिनेजक छधी छपाँय्थे खनेदयाच्वनी, दुने 
दुने न्ह्याबलें बिबिनयाच्वनी । थोंयात कीत मालाच्वंगुहे आध्यात्मिक एकता खः, नेपाःयात जक 
मखु, सारा विश्वयातहे । 


आः थुजोगु खँया प्रसढ़े छता खँ थ्व नं चर्चाय्‌ होगु मिं जुइ । थुगु क्वाःबाहाः (हिरण्यवर्ण 
महाविहार) धइगु बौद्ध महाविहार स्वनिगलय्‌ जक मखु नेपाल अधिराज्यभरिइहे सम्भवतः 
दकसिबय्‌ पुलांगु. दकसिबय्‌ बांलाःगु, जीवित बौदुधर्मया नित्य धर्मक्रियात अतिक दुष्करगु नियम 
ब विनय पालना यानाः न्ह्याकातःगु तथा अष्टसाहस्रिकाप्रज्ञापारमितायागु पूजा पाठयात विधिपूर्वक 
थौतक न॑ कार्यान्वित यानाब॑ वयाच्व॑गु बौद्धमहाविहार खः धायूबलय्‌ अत्युक्ति जुइमखु । थन 
च्व॑म्ह क्वाःपाःआःजुया ढुकुतिइ, भण्डारय्‌ आपलं आपलं पुलांगु ऐतिहासिक, धार्मिक सांस्कृतिक 
विषयवस्तुत नाप स्वापू दुगु अल्याख तालपत्र, ब मेमेगु महत्वपूर्णगु अभिलेखत पिचाय्‌ पिलाय्‌ 
स्वोथनातःगु दनी धाइ । थन छू दु. छु मदु सुनान॑ स्यूगु खंगु मखु । 


+ हिरण्यवर्ण महाविहार संक्षिप्त परिचय 
( २२ ) 


थौया बौद्ध जगतय्‌ ईसाया न्हाय्गूगु शताब्दीयाम्ह नेपाःया म्ह्मायूमचा लानिमयजु मृकुटी 
व झिन्‌स्वंगूगु शताब्दीयाम्ह कायमचा कलाकार भाजु अरनिकोयागु नां अतिकं प्रसिद्ठ जुयाच्वंगु 
जुल । थुपिं निम्हसियागु इतिहास थन कीथाय्‌ नेपालय्‌ सुनानं थौतक मालेगु, ल्वीकेगु कुतः 
याःगुमदुनी । थ्व सापहे तःधंगु दुःखया खँ खः । तर थुमिगु इतिहास की जःलास्वःला देशय 
लुयाबोगु जुल । सँदेश (तिब्बत)य्‌ अनया अतिकं नांदंगु “मनिकाबूमः “लालवंशावली” धइगु 
ऐतिहासिक अभिलेख संकलनय्‌ लानिमयूजु भृकुटीयागु इतिहास, जीवनी व कृति लुइकूगु जुल । 
व लानिमय्जु भृकुटी धइम्हला नेपाःया न्ह्यय्‌गूगु शताभेयाम्ह जुजु (आपासिया धापूकथं जुजु 
अंशुबर्मा) या म्ह्यायूमचा जुयाच्वन । थ्व लानिमयजु भृकुटीया इहिपा सँदेया जुजु स्रंचनगम्पोनाप 
जूगु जुयाच्वन । अले थ्व लानिमयूजु भृकुटींहे सँदेशय्‌ दकसिबय्‌ न्हापां बौद्धधर्म प्रचार याःगु 
जुयाच्वन, अले अनयापिन्सं बसपोल नेपाःया म्ह्यायूमचायात श्वेततारा (कीसं थन हरित तारा 
धायेगु यानावयाच्चन) यागु मान्यता बियाः थौतकनं तःध॑गु श्रद्धाभक्ति हनावयाच्वंगु जुल । 


कलाकार भाजु अरनिकोयागु जीवनी व कृतिनं महाचीनय्‌ युआन वंशयागु इतिहासय्‌ तथा 
अरनिकोयागु समाधिस्थलस च्वंगु अभिलेखय्‌ लुयावोगु जुयाच्चन । अले कलाकार भाजु अर 
निको न॑ नेपाःमि जुयाच्चन । कलाकार अरनिकोनं महाचीनया राजधानी पेकिढ़ (थौंकन्हे पेचिङ्क 
धाइगु) स च्यादँ बिकाः इवेतचेत्य दयेकूगु जुयाच्वन, अथेहे हानं च्यादँ बिका श्वेतचैत्य केन्द्रित 
जुयाच्वंगु थासय्‌ बिशालगु बोद्धमहाविहार (थ्वयात थोंकन्हे म्याउयिंग श धाइगु) दयेकूगु 
जुयाच्वन । अले भाजु कलाकार अरनिकोनं अन महाचीनय्‌ नेपाःयागु बौद्धकला व संस्कृतियागु 
आपलं प्रचार यानाबंगु जुयाच्वन । 


थौं श्री या सरकारं लानिमय्‌जु भृकुटी व कलाकार भाजु अरनिकोयात नेपाःया “राष्ट्रिय 
विभूति” धकाः सम्मान यानावयाच्व॑गु जुल । थ्व सर्वविदित जुइधुंकूगु खँ खः । आः थ्वहे प्रसङ्य्‌ 
थन छगू न्ह्यसः तये - 


थ्व लानिमयूजु भृकुटी धइम्ह नेपाःया म्ह्यायमचा सम्भवतः थनहे क्वाःबाहा (हिरण्यवर्ण 
महाविहार) स अतिकं कठिनगु मायूअबसं च्वनाव॑म्ह (लच्छियंक क्वाःपाःआःजुयागु थासं बिइगु 
लःजक त्वनाः चर्या याइम्ह) मिसामचा ला मखुला ? जुजु अंशुवर्मायागु कैलाशकूट भवन जक 
थनहे यलय्‌ थन थायूलाक धइगु ल्वीके फःसां, सीके फःसां थ्व खया समाधान यायेअःपुइ्गु तर 
थौतक नेपालय्‌ गनहे लानिमयूजु भृकुटीयागु जीवनी अभिलेख ल्वीके मफुनी । थथे कलाकार 
भाजु अरनिको न॑ थनहे क्वाःबाहा (हिरण्यवर्ण महाविहार) या सर्वसंघया छम्ह दुजः खःला धेगु 
अनुमान यायेगु लँ दु । थनया सर्वसंघय्‌ आपलं नामीपिं वास्तुविद्‌ शिल्पविद्‌ कलाकारत 

धौतकनं यक्को दनी । थथे खःसा. कलाकार भाजु अरनिको थन क्वाःपातय्‌ (हिरण्यवर्ण 
महाविहारय्‌) प्रज्ञापारमिता गुथिया दुजः जुया प्रज्ञापारमिता पाठ याइम्ह जुइफु तथा न्हान्हिय॑ 
नसंचाय्‌ नामसंगीति ब्वोंबेपिं नामसंगीति गुथियाहे छम्ह दुजः तर थौंतक नेपालय्‌ कालाकार माजु 
अरनिको यागु जीवनी खँ गन॑ ल्वीके मफुनी । 


अकें आः ई मेगुहे ज्वीधुंकल - अन्वेषण व अनुसन्धानयागु क्वाःबाहाः (हिरण्यवर्ण महाविहार) 
यागु अतिकं प्राचीनकालयागु अतिकं दुर्लभगु, अतिकं महत्वपूर्णगु अभिलेखत किलं नकाः नष्ट 
भ्रष्ट यायेगु स्वयाला, संरक्षण प्रदान यानाः छगू निगू छगू निगू याना प्रकाशय्‌ हयूगु राष्ट्रयागुहे 
निम्तिं तथा सम्पूर्ण बौद्ध जगतया निम्तिनं सापहे महत्वपूर्ण जुड । थुकिं प्रतिष्ठा व गौरव प्राप्त 
याइ । थ्व खयात सर्वसंघं वाःचायेकेमाल । छुं जुयाः लानि मयूजु भृकुटी ब कालाकार भाजु 
अरनिको थुपिं निम्हं क्वाःबाहा (हिरण्यवर्ण महाविहार) नाप स्वापू दुपिं धइगु अभिलेख प्रमाण 
ल्चीकेफतःधासा थ्वथें तःधंगु व बांलागु ज्या मेगु जुइमखु । 


अन्त्ये, “हिरण्यवर्ण महाविहार संक्षिप्त परिचय" नांगु थ्व सफू स्वयेगु, ब्वनेगु. थ्वीकेगु, 


सुअवसर प्रदान याःगुलिं जिगु थःगु थुलि खँ नं प्बंके खन । सफूया च्वमि ब सफू पिकापिं 
ग्वसाःखलःया पासापिन्त आपलं आपलं सुभाय्‌ । 


( २४ ) 


श्रीहिरण्यवर्ण महाविहार (क्याःबाहाः) स विराजमान 
“अष्टसाहसिका प्रज्ञापारमिता” छपुलु 


यल (ललितपुर)या विश्व प्रसिद्ध हिरण्यवर्ण महाविहारस सुरक्षित तथा परम्परागत रूपं पूजित 


जुयाच्वंगु थुगु अष्टसाहस्रिका प्रज्ञापारमितायागु धार्मिक, दार्शनिक व सांस्कृतिक लिध॑सायात छगु 
ज्वलन्तगु दसुया रूपय्‌ थन न्ह्यब्वये । 


थुगु ग्रन्थरत्न ६५१८" इन्चया आकारय्‌ नीलपत्रयू रञ्जना लिपिइ लुँयागु मसिं संस्कृत भाषां 
च्वयातःगु जुल । थुकी दुने शाक्यमुनि भगवान्‌ बुद्ध व बौद्ध देवदेवीपिनिगु रंगीन किपा नं यक्को दुगु 
जुल । थुगु धर्म ग्रन्थ नेपाल संवत्‌ ३४४ स (ईसाया झिन्‌स्वंगूगु शताब्दीपाखे) जुजु अभयमल्लया 
पर्यायस आनन्द भिक्षु नाम जुयाच्च॑म्ह छम्ह बौद्ध पण्डित विद्वान प्रतिलिपिकथं ल्ह्ययाः च्वयातःगु जुल । 


हिरण्यवर्ण महाविहारस कूटागारय्‌ विराजमान शाक्यमुनि भगवान बुद्धया जःपाखे ओहया 
सिंहासनय्‌ ब्वयातःगु थुगु अष्टसाहस्रिका प्रज्ञापारमिता ग्रन्थया मूल रचयिता ईसाया प्रथम 
शताब्दीपाखेयाम्ह बौद्ध प्रकाण्ड विद्वान्‌ आचार्य नागार्जुन खः । 


शाक्यमुनि भगवान बुद्धं प्रतिपाद यानाबिज्याःगु बौद्ध धर्मस मध्यमा प्रतिपद अर्थात्‌ मध्यम 
मार्गयागु दार्शनिक पद्धति । थुकीदुने दुग्यंगु अर्थ दु अर्थात्‌ दु धैगु न॑ मखु, मदु धेगु न॑ मखु, दु व 
'मदुया दथ्वी च्वनाच्वनीगु छगू स्थिति दु अर्थात्‌ अन्तद्वयवर्जित माध्यमिक दृष्टि । 


बौद्ध धर्मस ब्वल्हनाच्वंगु थ्वहे मध्यम मार्गयात केन्द्रविन्दु यानाः प्रसङ्ग वाक्य पद्धतिया प्रयोग 
यानाः आचार्य नागार्जुनं “माध्यमिक दर्शन' प्रकाशय्‌ हयाः बौद्ध धर्म दर्शन व बौद्ध आचार विचारय्‌ 
छगू ह्यूपा हःगु जुल, अले थुकियागु हे छगू तःधंगु उपलब्धि जुल प्रज्ञापारमिता सूत्र' गुकी 'शून्यवाद 
यागु विशद भूमिका च्वंगु जुल । 


हिरण्यवर्ण महाविहारस विराजमान थुगु अध्टसाहम्रिका प्रज्ञापारमिताय्‌ ३२ गः आखया ल्याखं 
८००० श्लोक दु । उकिं थुगु ग्रन्यरत्नयात अष्टसाहम्रिक्र (च्याद्रः = ८०००) प्रज्ञापारमिता धाःगु खः । ˆ 


# सस्कृतभाषांच्चयातगुयुगुग्रन्यरत्नयात क क््ाााकाााााया च्वयातःगु थुगु ग्रन्थ रत्नयात 
प॑. जोगमुनि वज्राचार्य पं. रत्नबहादुर वज्ाचार्यया ग्वाहालिकयाः नेपालभाषाय्‌ हीकाः सफूया रूपय्‌ पिकाःगु जुल । 
धुगु ग्रन्ययात लोटस रिसर्च सेन्टर न॑ प॑. दिब्यवज्ज बज़ाचार्यपाखें नेपालभाषाय्‌ हीकेबिया सफूया रूपय्‌ भन्यरूपं 
पिकाःगु जुल । 

थ्व अष्टसाहस्रिका प्रश्ञापारमितास थीथी शैली थीथी रचना व थीथी विषय सामग्रैत दुष्याकातःगु दु । 
थाय्थासे कथा, कथन व दार्शनिक विवेचन यानातःगु दु । थ्वयात गर्न साधनया रूपे गर्न साध्यया रूपे 
क्यनातःगु दु । थाय्यासय्‌ प्रज्ञापारमितायागु प्रशंसा यानातःगु दु । थुकी प्रश्ञायागु आपलं लक्षण निषेधात्मक 
क्यनातःगु दु । 

अथेन॑ थुकी शून्य ब अशून्य घेगुली जक चर्या यायेगु मखु मुख्य चर्या प्रज्ञापारमितास यायेगुली 
विशेषता क्यनातःगु दु । थुकी सदाचारया नियम व धर्म क्रियातनं दुथ्याकातःगु दु । अले थुकी पूर्णगु 
परमार्थज्ञान प्राप्त यायेगु उपाय क्यनातःगु दु । 

थ्व अष्टसाहम्रिका प्रज्ञापारमितास 3२ गू अध्याय दु, गथेकि - 

सर्वाकारज्ञता चर्या = थुकी थः धैगु हे मदयेका छवेगु भावना, बोधिसत्त्वया अर्थ, महासत्त्वया अर्थ, 
महायानया अर्थ दुथ्याकात:गु दु । शक्रपरिवर्तः = थुकी शून्यतास गथे च्वनेगु, योगीत व इमिगु लक्ष्य 
मायातुल्य (भ्रमात्मक) खः धैगु, शक्रया स्वाँ, प्रज्ञास चर्या, प्रज्ञा अनन्त धैगु खँ दुथ्याकात:गु दु। अप्रमेय गुण 
धारण स्तूप सत्कार परिकर्त: = थुकी प्रज्ञायागु धर्म्मानुष्ठान पद्धति, प्रज्ञायापाखेँ ज्वीगु आपलं उपलब्धीत 
दुथ्याकात:गु दु । गुण परिकीर्तन परिवर्त: = थुकी धातु व प्रज्ञायागु सापेक्षिक गुण, रत्नयागु उपमा, 
प्रज्ञायागु दकसिबे च्वोन्हयानाच्वंगु प्रज्ञायागु विशेषता दुध्याकात:गु दु । पुण्यचर्याय परिवर्तः = थुकी 
प्रज्ञायागु महिमा, विशेषता व उच्चता द्थ्याकात:गु दु । अनुमोदना परिणामना परिवर्त; = थुकी उत्सर्ग 
व सुखया खं, दर्शनया खँ, मखुगु विचा: तोतेगु खँ दुथ्याकात:गु दु । निरय परिकर्तः = थुकी प्रज्ञास श्रद्धा, 
आस्था, भक्ति तयेगु, प्रज्ञाथै त:धंगु छुं मेगु मदु धका भावना यायेगु खँ दुथ्याकात:गु दु । विशुद्धि परिवर्तः = थुकी 
प्रज्ञाया दुने अतिक उच्च व स्वच्छ जुया: ब्वल्हनाच्वंगु खँ दुथ्याकात:गु दु । स्तुति परितः = थुकी प्रज्ञायागु 
महिमा, प्रभाव व गुण दुथ्याकात:गु दु । धारण गुणकीर्तन परिवर्त: = थुकी प्रज्ञापारमिता चलेयाम्ह 
वोधिसत्वयाके दैगु विशेष गुण, प्रज्ञापारमिता चले यायेबले वैगु बिध्नबाधा आदि दुथ्याकात:गु 
दु । मारकर्म परिकर्तः = मारयापाखें ज्वीग॒ थीथी कुकर्म, गुरु व शिष्यपिनि दथ्वी वैगु असंगति आदि 
दुथ्याकात:गु दु । लोकसंदर्शन परिवर्त; - तथागतं संसार गथेयाना म्हसीकीगु, तथागतं सत्व-प्राणीपिनिगु 
नुग:खँ गथेयाना म्हसीकीगु, संसारयात शून्य समान क्यनेगु खँ थुकी दुथ्याकात:गु दु । अचिन्त्य परिकर्तः = 
थुकी प्रज्ञायागु न्यागू गुण आदि दुथ्याकात:गु दु । औषम्य परिवर्तः = थुकी बोधिसत्वपिनिगु न्हापायागु कर्म, 
थीथी उपमा आदि दुथ्याकात:गु दु । 


बेब परिवर्त: = बोधिसत्त्व सत्त्वप्राणीपिन्त याइगु उद्धार प्रज्ञायागु बयान आदि दुथ्याकातःगु दु । 
तथता परिकर्तः = थुकी तथागतं गुगु खः वहे, पृथ्वी कम्पायमान ज्चीगु, भयमुक्त ज्वीगु, प्रज्ञा, बोधिज्ञान व 
शून्यता, बोधिज्ञान दयेकेत मदेकं मगागु गुण आदि दुथ्याकात:गु दु । अजिनिकर्तनीयाकार लिङ्निमित्त 
परितः = थुकी अपरिवर्तनीयता (हीके मफैगु भाव, अ:ख याये मफैगु भाव) या लक्षण, मारकर्म आदि 

दुध्याकात:गु दु । शून्यता परिकर्त: > थुकी प्रज्ञापारमिता चलेयाना वनेगु आपलं गुण, लक्षणत दुथ्याकात:गु 
दु । गङ्गवेवीभगिनी परिकर्तः = थुकी पूर्वबोधिज्ञान मलातले छगू बुद्धक्षेत्र मेगु बुद्धक्षेत्रस न्हयानावनीम्ह 
गंगादेवीयागु उल्लेख आदि दुथ्याकात:गु दु । उपायकौशल्यमीमांसा परिवर्तः = थुकी शून्यता, स्वंगू उपमा, 
म्हगसया अनुभव, सत्यशीलतायागु जादूशक्ति आदि दुथ्याकातःगु दु । मारकर्म परिवर्तः = थकी नं 
सत्यशीलतानाप स्वापू जुयाच्वंगु घमण्ड व जादू शक्ति, बोधिसत्त्वपिन्सं सीकेमा: गु मारकर्म आदि 
दुथ्याकात:गु दु । कल्याणमित्र परिवर्तः = थुकी भिंपिं पासापिं, शून्यता, क्लेश व शुद्धता, प्रज्ञास ध्यान 
आकर्षण आदि दुथ्याकात:गु दु । शकऋरपरिकर्तः = थुकी बोधिसत्त्वपिनिगु उच्चगु स्थान, प्रज्ञायागु भिंगुफल 
आदि दुथ्याकातःगु दु । अभिमान परिवर्तः = थुकी मारतेगु दुष्कर्म, बोधिसत्त्वपिनिगु भिंगु धाप्‌ आदि 
दुथ्याकात:गु दु । शिक्षा परिवर्तः = थुकी सर्वज्ञता (फुकज्ञानया अर्थ) स बोधिसत्त्व गथे दीक्षित ज्वी धैगु 
चचां, प्रज्ञागुण आदि दुथ्याकात:गु दु । मायोपम परिदर्तः = थुकी बोधिसत्त्वपिनिगु प्रशंसा, माया 
(आन्ति) यागु स्वभाव आदि दुथ्याकात:गु दु । सार परिबर्तः = थुकी बोधिसत्त्वपिनिगु साहस, शून्यता, प्रज्ञास 
च्वनेगु अवस्था आदि दुथ्याकात:गु दु । अवकीर्ण कुसुम परिवर्तः = थुकी मान्दारक स्वाँ वा गाःगु खं, 
तथागत न्हिला बिज्यागु खेँ, प्रज्ञापारमितायागु गुणगानया खँ आदि दुथ्याकात:गु दु। अनुगम परिकर्तः = थुकी 
धर्मयागु स्वभाव, बोधिसत्त्वं प्रज्ञापारमिता प्रति पालना यायेमाःगु पद्धति आदि दुथ्याकातःगु दु । 
सदाप्रसदित परिकर्तः = युकी प्रज्ञापारमितायात मालाजूम्ह सदाप्ररदितयागु चर्चा, ध्यान योगयागु महत्व 
आदि दुथ्याकातःगु दु । धर्मोदगत परिवर्तः = थुकी वयावंच्वनिपिं, वनावंच्चनिपिं तथागतपिनिगु वर्णन, 
सदाप्ररदितयागु आत्मत्याग, धर्मीदगतयापाखे धर्म प्रदर्शन आदि दुथ्याकात:गु दु । परीन्बना परिवर्त: = थुकी 
सदाप्रसदित-यागु कोचागु बाखं, आनन्दयात प्रज्ञापारमिता चलेयानावं वनेगु जिम्मा व्यूगु खँ आदि 
दुथ्याकात:गु दु । 


( २७ ) 


गुद्धकट पर्वतय्‌ 
प्ज्ञापारमिता देशना 


नेपाःदेशय्‌ कपिलवस्तुया लुम्बिनीवनस नीखुसःदँ न्ह्यो स्वाँयापुन्हिखुनु महारानी मायादेवीया 
कोख॑ राजकुमार सिद्धार्थ गौतमया जन्म जुल । पुत्ररत्न प्राप्त जुल धेगु समाचार न्यनेमात्रंहे 
कपिलवस्तुया शाक्यबंशी जुजु शुद्धोदन अतिकं लयूतायेकाबिज्यात । 


बुढापिं, रोगीपिं, सीपिं खनाः विरक्त जूम्ह सिद्धार्थ गौतम २९ दँया बेंसय्‌ छेँबुं, राज्य, 
मांब्वा, काय्‌ (राहुल), कलाः (यशोधरा) फुक्क त्यागयानाः सत्यक्षानया मूलँपु ल्वीके धकाः 
प्याहाँबिज्यात । चाहयूहयूं वसपोत्न 'गया' घेगु थासय्‌ थ्यंकःबिज्यात । अन 'शून्यता' या प्रतीक जुयाच्वंगु 
ओंगलसिमाया क्वसं वसपोलं वज्रासनय्‌ च्वनाः ध्यान यानाबिज्यात । अले हन्हु स्वाँयापुन्हिखुनु 
प्रज्ञा ज्ञान लाभयानाः वसपोल 'बुद्ध' जुयाबिज्यात । अनंलि सारनाथ आदि थासय्‌ धर्मचक्र प्रवर्तन 
यायां, लिपा बसपोल भगवान बुद्ध राजगृहस थ्यंकःबिज्यात । 


थ्व राजगृह धेगु थाय्‌ उगु बखतय्‌ उत्तर भारतस मगधदेशया राजधानी जुयाच्चन । अले 
थनया जुजु बिम्बिसार जुयाच्वन । थ्वयूक जुजु बिम्बिसारं भगवान बुद्धयागु धर्म देशना न्यनाबिज्यात । 


थ्व राजगृह धेगु थासय्‌ गृद्वकूट (गिद्ध लसीवःगु गुंच्वका) पर्वतस च्वना भगवान बुद्धं जगत 
प्राणीया उद्वारया लागि महायानी सूत्र (नव न्याकरण, नवग्रन्य थुकी दुने प्रज्ञापारमिता न॑ दुथ्याः) 
या खँ कनाः अमूल्यगु धर्म देशना यानाबिज्यात । 


लिपा ८० दँया उमेरय्‌ स्वाँयापुन्हिखुनुनतुं गोरखपुरया कुशीनगरस भगवान्‌ बुद्ऱया महापरिनिर्वाण 
जुल । अले जुजु अजातशत्रुं (जुजु बिम्बिसारया पुत्र) थःगु भागय्‌ लाःगु भगवान्‌ बुद्वयागु अस्थि हयाः थन 
राजगृहस च्वंगु छगू थूरे दुने स्थापना यानाबिज्यात । थ्व थाय्‌ राजगुहस च्वंगु वेणुवनया लिकसं छखे 
शोभायमान जुयाच्व॑गु दु । 


अन॑लि भगवान्‌ बुद्ध महापरिनिर्वाण जूगु खुला लिपा, थनहे राजगृहस सप्तपर्णिनांगु पाको 
दुथाय्‌ दकले न्हापांगु बौद्ध धर्म सभा (धर्म संगीति) जुल । 


थ्व राजगृह धेगु थाय्‌ बौद्ध धर्म दर्शनया महान्‌ केन्द्र स्थल जुयाच्व॑गु दु । थ्व थाय्‌ 
थौंकन्हे पटना शहरं स्वीनिक्वेत्या दक्षिण पूर्वपाखे दु । 


( २८ ) 


प्रज्ञापारमिताया 
मर्त रूप 


नेपाः देशयूजक मखु, नेपाःदेशं पिने भारत, तिब्बत, मंगोलिया, चीन, कोरिया, जापान, 
क्याम्बोडिया, इन्डोनेसिया आदि देशयूनं अनया महायानी बौद्ध समाजय्‌ नवसूत्र ग्रन्थरत्नयागु 
सर्वोपरि स्थान दुगु जुयाच्वन, थौंतकनं आपालं थासय्‌ थुकियागु उचित स्थान ल्यनाच्वंगु न॑ 
दहेदनी । थुगु नव सूत्रयात नवग्रन्थ, नवधर्म, नवखण्ड, नवन्याकरण, नववैपुल्यसूत्र, नव महायान 
सूत्र आदि नां नं छुनातःगु जुल । थुकी दुने गुंगू ग्रन्थरत्न (१) प्रज्ञापारमिता (२) ललितविस्तर 


(३) लझवतार (४) समाधिराज (४) गण्डन्यूह (६) सद्धर्मपुण्डरीक (७) दशभूमि (ट) सुवर्णप्रभास 
(६) तथागतगुहयक दुथ्याकातःगु जुल । 


प्रज्ञापारमिता' धयागु अतिकं च्वन्हयानाच्वंगु दार्शनिक ग्रन्यरत्न खः । थ्व ग्रन्थरत्न 
आकारप्रकारय्‌ तःधंजुलं शतसाहञ्रिका प्रज्ञापारमिता (१ लाखया ल्याखं श्लोक दुगु) या नामं प्रसिद्ध 
जुयाच्वन । अले थ्व चीधंचाःगु प्रज्ञापारमितायात 'ह्दय-सूत्र' नं धाइगु जुयाच्वन । थ्वहे ह्दय-सूत्र 
ब्वल्हनाच्वंगु सापहे गम्भीरगु हुनिया छगू दसू थथे खः - 


“रुप धयागु शून्यताया लक्षणं युक्त जुयाच्वंगु दु. अकें व रुप धयागु वस्तुहे मदु । अले 
व रुप धयागु वस्तु छुले धाःसा व नं शून्यता जक खः । रुपं भिन्नगु शून्यता मदु अथेहे शून्यतां 
भिन्नगु रुप मदु । रुप धायेगु व शून्यता धायेगु छगूहे खँ खः । गुगुयात कीसं रुप धयाच्चना ब 
शून्यहे जक खः । अले गुगु शून्यता खः बहे रुप खः । शून्यतायागु लक्षण रुपस च्वंगुलिं यानाः 
रुप व शून्यताया दथ्वी छुँ भेद मदु. फरक मदु ।' 


थ्व जुल रुप स्कन्धयागु खँ । थथेहे बेदना, संज्ञा, संस्कार व विज्ञान स्कन्ध न॑ वास्तवय्‌ 
शून्यताया लक्षणं युक्त जुयाच्वंगुलिं शून्य रुप जक हे खः । 


तर थ्व प्रज्ञापारमिता ह्दय-सूत्र ब्वल्हनाच्वंगु शून्यताया दर्शनयात छुं हे मदुगु. फुसुलुगु 
शून्य धकाः धाःगु मखयाच्वन । वास्तवय्‌ थुकिया अर्थ “यःगुपन, थःगु स्वभावः मदुगु धाःगु 
जुयाच्चन, गथेकि म्हगसय्‌ खनेदयेक बइम्ह तया म्हगसयूनतुं दुसुनावनीम्ह किसिचिया थःगुपन थःगु 
स्वभाव धइगु छुँ दैमखु, केवल दुर्धेच्चंक खनेदयाच्वनीगुसम्म खः । 


आः थ्वहे लिधंसाय्‌ छथ्वः दार्शनिक आचार्यपिन्सं 'नवसूत्र' या प्रज्ञापारमिता नांगु 
्रन्थरत्नयात न॑ थीथी लक्षण युक्तगु रुपकाय दयेकाः मूर्तरुप ब्यूगु जुल । अन॑लि मूर्तिकारतयूसं 
चा, ल्वहँ, सिं, धातु आदि वस्तुयाम्ह प्रज्ञापारमितायागु भब्य मूर्ति दयेकाक्यंगु जुल, अथेहे 
चित्रकारतयूसंन॑ वहे मूर्तियात थीथी रंगया माध्यमं अनुपम चित्र दयेकाः ब्वःगु जुल । हाने श्रद्धालु 


( २९ ) 


भक्तजनपिन्संने प्रज्ञापारमिताया मूर्त रुपयात दशकर्म खंकेबिया: विहारय्‌, मन्दिरय प्रतिष्ठा यायेगु न॑ 
यानाहःगु जुल । अलेला छु, मूर्तिलक्षणया प्रणेतातयूगु विधिकथं पलिस्वांया द्यःने वज्रामनम 
च्वनाबिज्याःम्ह प्रज्ञापारमिताया ल्हाहान॑ प्यपा खनेदत, न्हथःने धर्मचक्र मुद्रा ज्यानाच्वंगु निपा 
ल्हाहा, जःपाखे जपमाला ज्वनाच्वंगु छपा ल्हाहा.अथेहे खःपाखे सफू ज्वनाच्वंगु छपा ल्हाहा । वर्ण 
धाःसा म्हासुगु । अले थ्वहे मूर्तरुप शक्तिया प्रतीक, प्रज्ञाया प्रतीक, अथेहे शून्यता दर्शनयान प्रतीक 
जूवल, बौद्ध कलाया नारीमूर्तिया भचलय्‌ छगू अद्वितीय नमूना हे जूबल । 


लिपा नेपाःयागु महायानी बौद्ध धर्म दर्शनया विशेषताकथं 'प्रज्ञापारमिता* यागु थ्वहे मूर्ति 
प्रत्येक बौद्ध विहारस जःपाखें धर्मया प्रतीककथं प्रज्ञापारमिता, दथुस अनुत्तर बोधिकथं बुद्ध, अनल 
खःपाखे सङ्घया प्रतीककथं बोधिसत्व लोकेश्वरया मूर्ति स्थापना यायेगु परम्परा नं कायम जुल । 
नेपाःया बौद्ध कलाया विकास कमय्‌ 'बुद् धर्म सङ्घ' यागु त्रिमूर्ति नेपाःया बौद्ध समाजय्‌ त्रिशरण 
बोधि चित्त भावनायात ब्वल्हंकल । फलतः प्रज्ञापारमितायात कयाः थीथी धारणी स्तोत्र, मन्त्र व 
पूजाविधि नं प्रादुर्भाव जुल । थुकियागु प्रभाव बौद्ध संस्कृति अन्तर्गत वाद्यवादन, गायन ब संगीतया 
ख्यलयूनं लाःवन । थुकियागु दसूकथं यल महाबोद्धया छम्ह नांद॑म्ह पं. अमृतानन्द शाक्यजुं 
चिनातःगु छपू दाफाम्ये (राग आशावरी, ताल जतिस हालीगु) थन न्हयथने- 


प्रज्ञापारमिता देवी नमस्कार याये 
निरञ्जन स्वयम्भू वरशन लाओ ॥धु ॥ 
ओसया अंशनं वेवी गुहेश्वरी भाव 
मञ्जुशीया भगतिनं दरशन याओ । 
वञ्जजोगिनी देवी ओसया अंश धाओ 
मणिचूड महाराज भगतिन दुकायो । 
विद्याधरी निर्मल तीर्थस बिज्याक 
अपजश पण्डितन जशपर लाक । 
ओडियानं महायान दरशन बियाओ 
अंश म्हंगुगुस गगन जोगिनी लोओ । 
प्रशारष छलपोल उपाय सेगुदेव 
निम्हसया अंश रुप लोकेश्वर खओ । 
बुद्ध धर्म सङ्घ देव जगतया खओ 
अपराध क्षमा याओ ल्हाकम्ह अमूतयागु माँया ओ । 


प्रशायारमिता दर्शन व थ्वया मूर्त रूप थुगुकथं विकसित जुजुं बसेलि स्वनिगलय्‌ बौद्ध धर्म 
दर्शन अन्तर्गत प्रज्ञापारमिता सम्प्रदाय (Pragyaparmita School of Thought) तस्सक 


ब्वल्हन । लुँआखल प्रज्ञापारमिता सफ्‌ च्वयेगु परम्परा न॑ कायम जुल. प्रज्ञापारमिताया आपलं 


( ३० ) 


बांबालाःगु मूर्ति निर्माण जुल । येंदेशय्‌ थैंबहिलय्‌ (भगवान बहाल, विकमशील महाविहार) 
प्रज्ञापारमितायागु दकसिबय्‌ तःधंगु केन्द्र स्थापित जुल । थन प्र्ञापारमितायागु आपलं बांबॉलाःगु 
कलात्मक मूर्ति पुज्याइगु व ब्वइगु परम्पराया ल्यूल्यू १ लाख २४ दूःया ल्याख श्लोक दुगु 
नीलपत्रय्‌ लुँयागु मसिं रन्जना लिपिस च्वयातःगु प्रज्ञापारमिताया न्याथू (छयू हनुमान ध्वास्वाय्‌ 
यंकूगु लितमहःगु, आः ४ थू जक ल्यनाच्वंगु) ग्रन्थरत्न थौतकनं लक्षावती, शतसाहसिका 
प्रज्ञापारमिताया नाम प्रसिद्ध हे जुयाच्व॑गुयात नं मूर्तरुप बिया: पूजाजक मखु, दच्छिइ छक: 
चैत्रकृष्ण प्रदिपदाकुन्हु खटय्‌ प्रज्ञापारमितायागु मूर्ति ल्यूल्यू थुगु ग्रन्थरत्न नं ब्वयाः भारिनकसां 
जात्रा यानाः दे चाहिकेगु परम्परा तकनं कायम जुल । गुन्हुपुन्हि काः न्हयूनुयंक थन प्रज्ञापारमिता 
सम्बन्धि पाठ पूजा ब्वज्यानं यायेमाःगु परम्परा कायमयात, थुबलेहे थन लायकूयाम्ह कुमारी 
माजुयात बिज्याकाः '्रज्ञापारमिता' दर्शन याकेमाःगु थितिरीति परम्परा नं स्वाकाहल । थंबहीयागु 
लागाहे 'प्रज्ञापुरी महानगरी' नाम॑ प्रसिद्ध जूवन । 


आःथन छगू क्वातूगु न्ह्यसः न्हयःने द॑वयेफु । प्रज्ञापारमिता धेगुला महायानी बौद्ध दर्शनयात 
छखें च्वन्ह्यानाच्वंगु शून्यता दर्शनया ग्रन्थरत्न नं धायेगु. हानं छखे उकियातहे थथे मूर्तरूप 
दयेकीगु, थ्व गथे ? थथे छाय्‌ ? 


वास्तवय्‌ प्रज्ञापारमितायागु मूर्तरुप धयागु छगू साधन अथवा माध्यमजक खः पारमितायागु 
थीथी चर्या क्वातुकाः शून्यता दर्शनयात म्हसिकेगु । थथे चर्या यायेगु साधन हे मन्त धालधाःसा, 
खँजक सयाच्चनी, खँजक सियाच्चनी, बोधिज्ानयात 'आज्जु याये फैमखु । अकेहे सःस्यूपिं आचार्यपिन्सं, 
साधकपिन्सं शून्यता दर्शनं जायाच्वंगु प्रज्ञापारमितायागु सैद्धान्तिक भावं 'शून्यता' जक धयाच्वनेगुसिकं, 
छगू उपसिद्धान्त पिकयाः थथेनं धेतःगु जुल- 


“नशून्ये चरति नाश्न्ये चरति 
चरति प्रज्ञापारमितायाम्‌” 


अर्थात्‌ 'शून्यस जक चर्या यायेगु मखु, अशून्यस जक चर्या यायेगु न॑ मखु, चर्या यायेगु 
जा प्रज्ञापारमितास । थुकिंहे सदाचारया नियम व धर्म क्रियाया पद्धति न्यवहारय्‌ छयलाःहल । अले 
ह्दय्‌सूत्रसं कनातःथे “रुपं भिन्नगु शून्यता मदु. अथेहे शून्यतां भिन्नगु रुप मदु । रुप धायेगु व 
शून्यता धायेगु छगूहे खँख:“। अले थुजोगुहे दार्शनिक सिद्धान्त व उपसिद्वान्तया लिध॑साय्‌ 
प्रज्ञापारमितायात थथेन॑ बन्दना यायेगु चलन छयलाहल- 


प्रज्ञापारमिता नित्यं प्रारूपं निरुप्यताम्‌ 
प्रज्ञाभासं सदा वन्दे प्रज्ञामूति नमाम्यहम्‌ । 


अर्थात्‌ छलपोल प्रज्ञापारमिता धेम्ह रूपहे मदुम्ह, अथेन॑ छलपोल सदा न॑ प्रजाया जः खयेकाः 
प्रज्ञामूर्ति जुयाच्वनाबिज्याःम्ह खः । छलपोलयात सदाकालं दुनुगलॅनिसे नमस्कार यानागु जुल । 


( ३१ ) 


१) 


२) 


३) 


४) 


बौद्ध नवग्नन्थय 
प्रज्ञापारमिता दर्शन 


थौस्वयां नीखुसदँ (२६००) न्हूयो नेपाःया लुम्विनी बनस जन्मजूम्ह शाक्यमुनि भगवान्‌ 
बुद्वपाखें प्रतिपादित बुद्धधर्म दर्शनयात 'मध्यम प्रतिपदः अर्थात्‌ 'मध्यम मार्गः दर्शनय्‌ विशेष 
जोड़ बिया तःगुदु । मध्यम मार्गया दुग्यंगु अर्थ खः- 'दु' न॑ मखु, 'मदु' न॑ मखुया दथु अर्थात्‌ 
अन्तद्वयवर्जित माध्यमिक दृष्टि । लिपा इंसाया न्हापांगु शतान्दीपाखे बौद्ध धर्मया छम्ह 
प्रकाण्ड दार्शनिक विद्वान्‌ आचार्य नागार्जुन थ्व 'मध्यम मार्गः यात केन्द्रविन्दु मानेयानाः प्रसदृ 
वाक्य पद्वतिया प्रयोगं “माध्यमिक दर्शन" छूयलाहल वा उकियात विकास यानाः न्हयज्याकल । 
थुकिया हे छगू उपज खः प्रज्ञापारमिता सूत्र' अर्थात्‌ विकल्प मदुगु अवस्था 'परमार्थ ज्ञान, 
मेगुकर्थ धायेगु खःसा 'स्वभाव शून्यता दर्शन । 


संस्कृत श्लोकया ल्याखं न्हयब्वयातःगु जूसां गद्य शैली च्वयातःगु प्रज्ञापारमिता सूत्र तध॑चीधं अनेक 
थी थी प्रकारं दयाच्चंगु दु । व फुकया मूसिद्धान्त नं “स्वभाव शून्यता दर्शन" अर्थात्‌ निःस्वभाववादय्‌ 
केन्द्रित जुयाच्चंगु दु । उकिया मूलगु नां थथे खः - 


१) प्रज्ञापारमिता हृदयसूत्र (संक्षिप्त मात्रिका, दकसिवे चीधंगु २४ पु श्लोक) 
२) वजञ्रच्छेदिका प्रज्ञापारमिता (त्रिशतिका ३०० शलोक) 

3) सप्तशतिका प्रज्ञापारमिता (9०० श्लोक) 

४) अष्टसाहस्चिका प्रज्ञापारमिता (८००० श्लोक) 

४) अष्टादशसाहस्रिका प्रज्ञापारमिता (१८००० श्लोक) 

६) पञ्चविंशतिसाहञ्रिका प्रज्ञापारमिता (२१००० श्लोक) 

७) सतसाहस्रिका प्रज्ञापारमिता (१ लाख श्लोक) 

ट) सपादलक्ष प्रज्ञापारमिता (१ लाख २४ हजार श्लोक) 


थुकीमध्ये दकसिवे प्रचलित व लोकहवाःगु “अष्टसाहस्रिका प्रज्ञापारमिता” खः । स्वीनिगू 
परिच्छेदय्‌ ब्वथलातःगु थ्व ग्रन्थ नीलपत्रय्‌ लुँया मसी रञ्जना लिपिं च्वयातःगु दु । 


स्वनिगः (काठमाडौँ उपत्यका) दुने प्रज्ञापारमिता सूत्र गबले. गथेजुया दुहांवल धैगुबारे यकीन 
यायेत आपलं खोजनीति याये बाकी दनि । तर थन पशुपतिक्षेत्रय्‌ जुजु जयदेव द्वितीयया 
शिलालेखय्‌ जुजु बृषदेव (न्यागूगु शतान्दीयाम्ह जुजु मानदेवया तापाबाज्या) यात “श्रीमान्‌ 
बभूव बृषदेव इति प्रतीतो राजोत्तमः सुगतशासन पक्षपाती" (हीका भावार्थ :- शाक्यमुनि 


( ३२ ) 


२) 


६) 


७) 


भगवान बु प्रतिपादित यानाबिज्यागु बौद्ध धर्म शासन थःनालाकापिं जुजुपिंमध्ये बृषदेव 
आपलं च्वन्ह्याम्ह लोकंन्हाम्ह) धकाः च्वयातःगुलिं प्यंगूगु शतान्दीया न्हापांगु प्रहरपाखे हे 
स्वनिगःया बौदुधर्म आपलं विकास जुड़ धुंकूगु वा थ्व धर्म राजकीय ग्रहण व संरक्षण तर्क 
काये धुंकूगु ऐतिहासिक तथ्य सिद्ध जूवो । अन॑लिपा न्हयगूगु शताब्दी वयाः जुजु अंशुवर्माया 
हाडीगाँस थटोलया प्रसिद्ध दबू शिलालेखय्‌ “गुँ विहार, राजविहार, खर्जरिका विहार, मध्यम 
विहार आदि बौद बिहारया ऐतिहासिक खँपु लुयाच्वंगुलिं स्वनिगःया बौद धर्म अवले हे 
संस्थागत रूपं ब्यवस्थित ज्वीधुंकूगु तथ्यत खनेदु । 


थ्वहे परिप्रेक्षय्‌ च्वय्‌ न्हययने धुंकूगु मध्यम विहारः या नां आपलं प्रासङ्किक जूवै । सम्भवतः 
थ्व 'मध्यम विहारः मध्यम मार्गपाखें सिर्जनाजुयाः माध्यमिक दर्शन सम्प्रदायया हे विशेषताकर्थ 
नामकरण जूवंगु ज्वीफु । जुजु नरेन्द्रदेबया शासन इलय्‌ यल (ललितपुर) या यंगुवहाले च्वंगु 
शिलालेखय्‌ नं 'मध्यम विहार' या नां उल्लेख जुयाच्वंगु दु । थ्व निगू विहार छगू हे नं 
ज्वीफु । अले थन मध्यम बिहारयात माध्यमिक दर्शनया पृष्ठभूमिइ दुवालाः विचाःयाना 
स्वयेगु खःसा न्हय्गु शतान्दीपाखे हे प्रज्ञापारमिता सूत्रं स्वनिगलय्‌ तध॑गु आधार क्षेत्र दयेके 
धुंकूगु सिइदःवे । 


मेगु गौरवपूर्ण खँ छगू स्वनिगःया पश्चिम पाखे दयाच्वंगु छगू प्रसिद्ध गुँ (पहाड) या नां हे 
नागार्जुन' जुयाच्वंगु दु । थ्व नां आतले स्वनिगःबासिया म्हुतुइ घानाच्बंगु दनि । हाकनं 
नागार्जुन गुँच्वोया क्वसं बोधिसत्व नागार्जुनया ल्वहँमूर्ति नं आतलें बिद्यमान जुयाच्बंगु दु । 
थ्व 'नागार्जुन' नां प्रज्ञापारमिता सूत्रया प्रणेताया हे नामं (भारत आन्द्रप्रदेश नागार्जुन 
कोण्डाया मूल निवासी नागार्जुनया नामं) नामकरण जूगु ज्वीफु । तर थ्व भीगु न्हयोने खुगूगु 
शतान्दीया बौद्ध दार्शनिक (रसायन शास्त्रविद्‌) नार्गाजुन तथा मिगूगु शताब्दीया बौद्ध तान्त्रिक 
नागार्जुनया नां नं खनेदयावल । थ्व स्वम्ह नागार्जुनपिं मध्ये छम्हसियागु नाम॑ नागार्जुन गु 
नामकरण जुया च्वंगुलिं बौद्धधर्म दर्शनया प्रतिनिधित्व जुयाच्बंगु तथ्ययात सुनांनं मखु 
धायेफेमखु । थुकिं माध्यमिक दर्शनया तःधंगु भूमिका दंबोगु जुल । छगूजा नागार्जुन गुंड 
जामाचो च्वकाय्‌ अनुश्रुतिकालया बिपश्वी तथागतं योग समाधि याःगु व उकिया हे फलं 
स्वयम्भू ज्योतिरूप जः पिज्वःगु कथन दु । थुकिया हे उपलक्ष्यय्‌ थौंतक नं चेत्र पुन्हीकुन्हु 
(ल्हुति पुन्ही कुन्हु) थन तध॑गु मेला न्यायुकावयाच्वंगु दनि । 


हाकन॑ स्वनिगःया प्रचलित महायानी बौढू ग्रन्यमध्ये नवग्रन्थ (थुकियात नव न्याकरण, नव 


र्मा, वैपुल्य सूत्र न॑ धाइ) या तःधंगु महत्व व भूमिका दुगु तथ्य खने दःबै । थ्वया अन्तर्गत 
गुंगू सद्धर्म ग्रन्थ दुथ्या, व थथे खः- १) प्रज्ञापारमिता, २) ललितविस्तर, ३) सदुर्मपुण्डरीक सूत्र, 


( ३३ ) 


ट) 


४) गण्डन्यूह सूत्र ४) समाधिराज सूत्र, ६) लङ्कावतार सून, ७) दशभूमिक सूत्र, ८) 
प्रभास. ९) तथागतगुहयक । थ्व नवग्रन्थय्‌ माध्यमिक दर्शनअन्तर्गत स्वभाव शून्यता ज्ञान 
केन्द्र विन्दु जुयाः प्रज्ञापारमिता या च्वन्हयायु स्थान दयाच्वंगु दु । आ थुकिया ्रमङृय 
स्वनिगःया निगूगु तधंगु शहर यल (ललितपुर) स विश्व प्रसिद्ध दुने 
सुरक्षित एवं परम्परागत कथं पुजा पाठ यानाबयाच्वंगु अष्टसाहस्रिका प्रशापारमिताया छग 
थिनाच्व॑गु धार्मिक, दार्शनिक व सांस्कृतिक पृष्ठभूमि उदाहरणया रूपय्‌ थन न्ह्यब्वयेगु 
युक्तिसंगत जूबे । ६१८“ इन्च नापया नीलपत्रस रञ्जना लिपिं लुँया मसिं संस्कृत भाषां 
च्वयातःगु ब बौद्ध देवदेवीपिनिगु किपा (चित्र) दुगु थ्व सदुर्मग्रन्य सफुस च्वया तःकथं 
नेपाल सम्बत ३४२ (इस्वी १२२४) स जुजु अभयमल्लया पालय्‌ आनन्द भिक्षु नाया पण्डितं 
थ्व सद्धर्मग्रन्थ (अष्टसाहग्निका प्रज्ञापारमिता) या प्रतिलिपि दयेकूगु जुल । थुक जुजु 
अभयमल्लया पालय्‌ प्रज्ञापारमिताया च्वज्या (प्रतिलिपि दयेकेगु), पुजा ब पाठ यायेगु ज्या 
आपलं च्वय्‌ थ्यंगु तथ्य सिइदःवै । ध्वयूक जुजुयागु हे पालय्‌ यागु निगू 'अष्टसाहम्रिका 
प्रज्ञापारमिता मध्ये छगू ब्रिटिश म्यूजियमय्‌ व मेगू क्याम्ब्रीज विश्वविद्यालयया पुस्तकालयस 
सुरक्षित जूवनाच्चंगु दु । थ्वयूकया पालेयागु मेमेगु प्रज्ञापारमिता सफू न॑ उखेथुखे अवश्य हरेजुया 
च्वंगु दयेमाः । 


खजा स्वनिगःया जुजु अभयमल्लया शासन ई स्वयां पुलांगु प्रज्ञापारमिता सफू न॑ खनेदःवो । 
नेपाःदेया इतिहास सम्पादन यानादिइम्ह विद्वान्‌ डानियल राइटं स्वनिगः दुने थःगु निजी रूपं 
मुंकूगु सफू मध्ये तधं चीध॑ यानाः मिंच्यागू प्रज्ञापारमिता सद्धर्म ग्रन्थत खनेदु । उकिसनं 
नेपाल सम्वत ३ ब नेपाल सम्बत्‌ ४ या ताडपत्रय्‌ च्वया तःगु निगू 'अष्टसाहम्रिका 
प्रज्ञापारमिता न॑ खनेदुगुलिं गुंगू शताब्दीया उत्तराद्वपाखे स्वनिगःया प्रज्ञापारमिता सद्म ग्रन्थ 
तध॑गु मान्यता प्राप्तयागु सिद्ध जूवै । स्वनिगः दुने च्वयातःगु (प्रतिलिपि दयेका तःगु) 
प्रज्ञापारमिता सद्म ग्रन्थतमध्ये गुलिं जःलाखःला दे तिब्वतया थीथी बोलू गुम्बा तकं थ्यनाः 
सुरक्षित जूवनाच्वंगुलिं प्रज्ञापारमिताया प्रचार व आपलं प्रसिद्धि जूवंगु सिद्ध जू । तिब्वतया 
साक्या गुम्बाय्‌ सुरक्षित जुयाच्वंगु निगू अष्टसाहग्रिका प्रज्ञापारमितामध्ये छमू नेपाल सम्बत 
११९ स जुजु नरेन्द्रदेव व जुजु उदयदेवयागु द्वैध शासनया इले च्वयातःगु खः, मेगु चाहि 
नेपाल सम्वत्‌ २१३ स जुजु हर्षदेवया पालय्‌ जीवधरसिंहनं सम्पादन यानातःगु अष्टसाहग्रिका 
प्रज्ञापारमिता पञ्जिका खः । हाकनं मिःनिगू शतान्दीया अन्तय्‌ उत्तरी भारतवर्षया मुस्मांतयूस 
याःगु आक्रमण ब थिचोमिचोया कारणं आपलं बौद्ध केन्द्रत नष्ट जूगुलि लिपा स्वनिमःया 
शरण काःवपिं बौद आचार्य विद्वान्‌पिसं थपिनि नापनाप अनेकौ बौदुग्रन्थत ज्यनावःमु सः । 
व फुक्क संरक्षण ब पठन पाठनं न॑ यानाः स्वनिगःयात बोलू साहित्या (मूलतः 
साहित्ययागु नं) अमूल्य व अद्वितीय निधि दयेकल । 


( ३४ ) 


र्ट) 


१0) 


थ्व फुक्क तथ्य॑यानाः स्वनिगःया बौद्ध धर्मावलम्वीपिके प्रज्ञापारमिता प्रति दुगु आपा श्रद्धा 
भक्ति छर्लङ्ग जूगुया नापं, संस्थागत रूपं प्रज्ञापारमिता सम्बन्धी विकसित क्रमत खनेदयावल । 
आतले चलेजुयावयाच्वंगु प्रज्ञापारमितासम्बन्धी पुजागुथि व पुजा पद्धतिया नाप॑ पाठ ब्याख्याया 
ज्यां षढ्पारमिता (दान, शील, क्षान्ति, वीर्य, ध्यान ब प्रज्ञा) व दशपारमिता (दान, शील, 
क्षान्ति, वीर्य, ध्यान, प्रज्ञा, उपाय, प्रणिधि, बल, व ज्ञान) या चर्यात फुक्क थुकिया प्रज्वल 
उदाहरण खः । खजा थ्व 'प्रज्ञापारमिता' धायेमात्रै हे माध्यमिक दर्शनया टुग्यंगु पृष्ठभूमि व 
चर्याया खै स्वतः पिदनि । साधारण मनुख वा वौद्ध धर्मय्‌ दुहां बने न्ह्यांम्ह, शुरू शुरूया बौद्ध 
उपासक व उपासिकापिसं माध्यमिक दर्शन अन्तर्गत स्वभाव शून्यता ज्ञान थुइकेत, लुमंकेत व 
अभ्यास यायेत आपलं थाकुइफु । अथेखःसां छथी श्रद्धालुपिं उपासक ब उपासिकापिनि मनय्‌ 
धर्मीचत्त उत्पति जुइवं स्वभाव शून्यताया निगू प्यंगू खँ न्यनेया लागि प्रज्ञापारमिताया 
पुजापाठ याकेगु भाव पिज्वे । उभिसं क्लेशपाखे मुक्त जुइत. पुण्य कर्मयायेत तथा रोग, भय 
व त्रासपाखे मुक्त जुइत भूतप्रेतपासें सुरक्षित जुइत, मनेदुने च्वंगु पीरमर्का ब बाधायात शान्त 
यायेत, ज्या सिद्ध यायेत, धनजन लाभयानाः हर्ष पिज्चयेकेत न॑ प्रज्ञापारमिताया पुजा पाठ याकेगु 
भाकल यानाच्वनी । | 


थुजोगु हे भावनापाखें उत्प्रेरित ज्वीपिं उपासक, उपासिकापिनिसं परम्पराकथं थौतक नं यलया 
हिरण्यवर्णमहाविहारस न्हियान्हिथं हे अष्टसाहम्रिका प्रज्ञापारभिता सद्धर्म ग्रन्थ पुजापाठ 
याकावयाच्चंगु जुल । पुजापाठ यायेत छगू विशेष विधि न॑ दु । पुजापाठ याके चाहे जूम्ह 
उपासक उपासिकापिं न्हयागु वर्गयापिं नं जुइफु । इमिसं हिरण्यवर्णमहाबिहारे वयाः अनया 
पुजारीपिंनाप स्वापु तयाः पुजा पाठ याकेगु दिं निश्चित यायेमाः । छन्हु हे दिने थीथी प्यम्ह 
न्याम्ह उपासक, उपासिकापिसं प्रज्ञापारमितायागु पुजापाठ याके चाहे जुलधाःसा थ्व सम्भव 
मजू । छायधाःसां न्हिं निथ्व वाहेक पुजापाठ याकेगु चलन मदु । अक थौकन्हेला न्हिं 
छथ्वयात जक पुजापाठ याकेगु नियम दयेके धुंकूगु दु । 


( ३५ ) 


श्रीप्रज्ञापारमितायात 
मूर्तिया रुपय्‌ न॑ पुजायाः 


थ्व प्रज्ञापारमिता सदुर्म ग्रन्थ पुजा पाठ व अध्ययन मननया विषयवस्तु जुड़गुया नापं 
थुकीयात मूर्तिया रूपय्‌ न॑ पुजा यायेगु यानावयाच्वंगु दु । गुगुकि बौध्द बिहारे दुने बुद्ध, धर्म, संघया 
रूपय्‌ दथ्वी बुध्दया भन्य मूर्ति, अन॑लिपा बुद्धमूर्तिया जबपाखे धर्मया रूपय्‌ प्रज्ञापारमिताया मूर्ति व 
स्ववपाखे संधया रूपकथं लोकेश्वरया मूर्ति स्थापना यायेगु परंपरा जुयावल । प्रज्ञापारमिताया मूर्ति 
(विशेषकथं निकु हाकःजाः) चा, धातु व सिं पाखें दयेकीगु जुयाच्वंगु दु । थुगु मूर्तिइ प्यपा ल्हाहा दै 
न्हयोनेयागु निपा ल्हातं धर्मचक मुद्राज्यानाः च्वनिसा, मेगु निपा ल्हातं जवपाखेया ल्हातिइ पलेस्वाँद्योनेया 
प्रज्ञापारमिता सध्दर्म ग्रन्थ व खवपाखेया ल्हातिइ जपमाः ज्वनाच्वनिइ । अले मूर्ति बज्जपर्यङ्क आसनय्‌ 
दयाच्वनिसा, थुकीया वर्णरूप म्हासुगु जुयाच्वनि । हाकनं थ्व प्रज्ञापारमिताया मूर्ति चित्रया रूपय्‌ 
ग्रन्यया कपः व दुनेपाताया नापं पौभा आदिले नं छायेपिइगु व पुजायायेगु परम्परा न्ह्यानाच्वंगु दु । 


स्वनिगले प्रज्ञापारमितासम्बन्धी मेमेगु परम्परा नं दयाच्वंगु दु विशेषतः थ्व प्रसङ्घ यें 
(विकमशील महाविहार) स सुरक्षित जुयाच्वंगु 'सपादलक्ष श्लोक दुगु प्रज्ञापारमिता' सध्दर्म ग्रन्थ 
उल्लेखनीय जूबः । थन दच्छिइ छक श्रावण पूर्णिमा कुन्हु थुगु सध्दर्म ग्रन्ययात छवाः तक ब्वयेगु ज्या 
जुइ । नापं १०ट म्ह बोध्द विद्वानूपिनि पाखें पाठ नं याकी । थ्वहे इले येंदेया कुमारीछेसं 
च्वनाबिज्याइम्ह द्यःमयजु कुमारीयात खतय्‌ तयाः जात्रायानाहयाः थुगु सध्दर्मग्रन्थ दर्शन याके माःगु 
चलन दु । वहे 'कुमारी' यात प्रज्ञापारमिताया प्रतीकया रूपय्‌ पुजा याये माःगु अद्यापि परम्परा दनि । 
हाकन॑ दच्छिया छक चेत्रकृष्णपक्ष पारूकुन्ह थुगु सध्दर्म ग्रन्ययात विशेष पुजायाना भारी जात्रायानाः 
नगर चाहुयेके माःगु परंपरा दु । अथेहे थनया भिनिगू तीर्थय्‌ 'अष्टमीब्रतोत्सव' ज्वीवले नवग्रन्थ 
मध्येया छगू 'प्रज्ञापारमिता' यागु पाठ व थुकिया न्याख्यायानाः न्यंकेमाःगु हे नियम नं दु । 


नेपालय्‌ प्रचलित बौध्दधर्मया अध्ययन व अन्वेषणया ज्याय्‌ प्रज्ञापारमितासम्बन्धी थीथी 


सांस्कृतिक मान्यताया नाप॑ म्वानाच्वंगु परम्परा थौतक नं थःथःगु महत्व व बिशेषता कुविया 
चलेजुयाच्वंगु निश्चय न॑ बौध्द जगत्‌या लागी अद्वितीय जुइफु । 


( २६ ) 


१) 


२) 


3) 


४) 


२) 


प्रज्ञापारमिता 
छग्‌ चिन्तन 


परज्ञापारमिता' धैगु महायानी बौद्ध धर्म जक मखु, थ्वला छगू तधंगु महायानी बौद दर्शन । 
धर्मयागु खै, धर्मयागु चर्या सीके थ्वीके पालना याये धैगु तू सिया चिक पिकायेथे, तर 
दर्शनयागु खँ सीके थ्वीके पालना याये धैगु फि सिया चिकं पिकाये थें । उके 'दर्शन' धायेमात्र 
छम्हनिम्ह मनुख॑ थ्वनं विचायाइ कि थ्व झीसं थ्वीके फैगु प्रयोग याये फैगु पद्धति खःलाथें धकाः । 
तर थ्वहे दर्शनं जक भीत मिंगु लँय्‌ पलाः तयेका सत्ययागु वास्तविक रुप उला क्यनिइ । 
दर्शनयागु ज्ञान मदेकं, दुःखं मुक्त ज्वी धेगु थाकुइगु जुल । माध्यमिक बौद्ध दर्शनया प्रकाण्ड 
विद्वान आचार्य नागार्जुनया धापूकथं “महायानी बौद्ध दर्शनयागु मूलगु दार्शनिक सिद्धान्त स्वः 
'शून्यता' यागु । प्रज्ञापारमितास थ्वहे शून्यतायागु महत्त्व ब विशेषता क्यनातःगु जुल । 


प्रज्ञापारमितास दुथ्याकातःगु शून्यताया दर्शनया धापूकथं “रूपं शून्यता, शून्यतैव रूपम्‌ । 
रूपात्‌ न पृथक्‌ शून्यता, शून्यताया न पृथग्‌ रूपम्‌ । यत्‌ रूपम्‌ सा शून्यता । या शून्यता 
तत्‌ रूपम्‌ ।“ अर्थात्‌ रूप धेगुहे शून्य खः, अले शून्य धेगुहे न॑ वास्तवय्‌ रूप जक स्वः । शून्य 
धेगु रुपं अलगगु वस्तु मखु. अथेहेतुं रूप धेगु नं शून्यपाखे अलगगु वस्तु मखु । गुगु रूप खः 
वास्तवय्‌ वहे शून्य खः । अले गुगु शून्य खः बहे वास्तवय्‌ रूप खः । 


थ्व दार्शनिक तर्क थयेक स्वयेबलय्‌, न्यनेबलय्‌, बिचा यायेबलय्‌ अजुगति चायेमाःगु हे जक 
खेँ थें च्वों तर थुकी दुने दुहाँबनाः वातुवाला स्वयेबलय्‌ थुकी च्व॑गु खँ फुकं सत्य खः । 
आ थुकियागु प्रसङ्य्‌ छगू निगू तर्क अथवा उपमा ब्वये - 


गथेकि कीसं म्हगसय्‌ किसिचा खनिइ । वास्तवय्‌ थ्व किसिचा धात्थेयाम्ह खःलाले ? थ्व 
किसिचा धात्येयाम्ह खःसा, थ्वया नं बौ दयेमा, मां दयेमा, थ्वयानं जन्मस्थान दयेमा इ. । 
अले हानं थ्व किसिचा धात्थेयाम्ह किसिचा मखु धेगुसा थ्व किसिचा म्हगसय्‌ गथे खनेदयेक 
वल ज्वीले ? 


वास्तवय्‌ थ्व किसिचा छुँ वस्तु धेगु मदुगु थासं 'शून्य' गु थासंहे लुयावोम्ह रूपधारी किसिचा 


स्वः । थ्वयागु व रूप शून्यं खनेदयावःगु व अले शून्यसहे दुसुना बनीगु रूप बाहेक मेगु हुंन 
मखु । वास्तवय्‌ शून्ययागु पाखें रूप अलग मखु, न रूपयागु पाखे है व शून्य अलग । 

९) 

१२) 

अथेहे थ्व विश्व संसारन॑ म्हगसय्‌ खनेदैम्ह किसिचा तुल्यहे जक स्वः । मनय्‌ कल्पना जाल 
दया च्वोतले विश्वसंसार खनेदयाच्चनी, मनय्‌ च्वंगु कल्पना जाल दुसुनाः निर्विकल्प 
धायेवं विश्वसंसार न॑ दुसुना बनी । अले. दुरूई दुरू ल्वाक ज्याइथे, अथवा लखय लः ल्वाक 
ज्याइथे तथताय्‌ च्वोपि की अथवा तथतां वैपिं की तथतासतुं लानाच्चन धेगु कीत बोध जुह । 
कीसं सीके मागु सम्यक्‌ सम्बोधिशान थ्वहे खः । 


लिपा अविद्यारूपी समुद्र पार यायेबलय्‌ शून्यतायातन॑ तोता छूवयेमा सिंग्वोयात थें । अथेनं, झुन्यता 
ग्रहण याये फयेकेगु ध्यान बःलाकेत न्हापां नेतिक गुण ब्वल्हंकेगु कुत यायेमाःगु जुल । 


शून्य अथवा शून्यता धाये मात्रे छुन खने मदुगु, 'आज्जु' धका थीत स्वोसां छुने मल्वीगु घेग 
अर्थय्‌ आपलं मनूतयूसं थ्वयात महत्त्व मब्यू । थयेक स्वयेबलय्‌ खन॑ खःथे च्वो, हुंहे मदुगु 
शून्ययात छु महत्त्व बीगु । तर, बांलाक बिचाः याना स्वत धासा खँ आपाल पानाच्चनी । 
वास्तवय्‌, शून्यात खंके मफूसां, ल्वीके मफूसां थुकी आपलं महत्त्व व रहस्य सुलाच्वंगु दु । 
प्रज्ञापारमिता ज्ञानं थ्वहे महत्त्व व रहस्ययात उलाक्यनी । गथेकी - 


तुलय्‌ चिक दु । तर व चिकं खने मदु । अले. तुयागु मुख्य सारहे चिकँ खः । 
तुलय्‌ चाकु (चाक्गु स्वाद) दु । तर व चाकु खने मदु । अले तुयागु मुख्य सारन चाकु हे खः । 


तुसिमा बुया बई । तुसिमाय्‌ बुँ हवयाच्वनी. तुसि सयाच्वनी । तर तुसिमायागु हा चाया दुने 
जमीनय्‌ सुलाच्वनी । तुसिमाया प्राण हे हा खः । हा गनां बनकि तुसिंमा सिनावनी । 
वास्तवय्‌, न्हयागुं मुख्यगु वस्तु खनेमदेक सुलाच्वनी । पिने खने दयाच्वनीगु वस्तुजा देवः 
(खोल) तुल्य खः । 


झीगु शरीर नं खने दयाच्चनी । तर, झीगु चेतन, कीगु विचार, फुक खने मदेक शरीरस 
दुने सुलाच्चनी । कीगु चेतन, कीगु विचार मालाः, ल्वीकाः खंके धकाः स्वत धाःसा गनं 
ल्वीके खंके फैमखु । अथेनं कीगु चेतन, झीगु विचार शरीरस दुने सुलाच्बंगु दु । 


वास्तवय्‌, पिने खने दयाच्वनीगु वस्तुया जक मू मखु, मुख्यगुजा सुला च्वनीगु वस्तु 
(शून्यतास दुसुला च्वनीगु) या मू खः । अले थुजोगु खने मदेक सुलाच्बनीगु अर्थात्‌ 
शून्यताया रूप कयाः च्वनीगु वस्तु म्हसीकेगु ल्वीकेगु. खंकेगुयात थ्व पिनेच्वंगु मिखा 
न्ह्यायेमदु । दुनेयागु मिखाहे चायेकेमाः । अले थुजोगु दुनेयागु मिखा (अन्तर्दूष्टि) चायेकेत 
शून्यता ज्ञान अर्थात्‌ प्रज्ञापारमितायागु दर्शन पथ प्रदर्शक जुयाच्वनी । 

(४) हानं छगू उपमा तयाः स्वये । गुबले गुबलें फ्रीपिं तिसः याना हालेबलय्‌ (गुँया क्वय्‌ अथवा 


(४) 


१६) 


१७) 


१८) 


र्ट) 


पाको दुयाय्‌), झीसं हालेगु सः लिथ्वयाः लिथ्वसः (प्रतिध्वनि) वैगु झीसं तायेके फु । 
बास्तवय्‌ थ्व लिथ्वसःया छुं अस्तित्व मदु. अथेनं कीस॑ ध्वयात लिथ्वसः धयाच्चना । अले 
थ्व लिथ्वसः गुंड अथवा पाकोय्‌ हानाः ल्याहाँवइगु बहे झीसं हालागु सः जक हे स्वः | 
अथेनं थुकिं नेनिपिन्त भ्रान्ति सिर्जना यायेफु । अले थ्व लिथ्वसः (प्रतिध्वनि ) केवल शून्य 
जकहे खः । मस्यूपिन्सं (अज्ञानिजनपिन्सं) थ्वयात पहाड़, अथवा पाको वःगुहे सः धाह 
स्यूसःपिन्स॑ (बुद्धिमानजनपिन्सं) धाःसा थ्व सःयात पहाडय्‌ अथवा पाकोय्‌ हाना: लिथ्वया 
बःगु बहे सः खः धका धाइ । 


हानं शून्यता धेगु शून्यहे छुंहे मदु धैगु जकनं मखु. अथवा फुसुलु धैगुनं मखु । शून्यतायागु 
बालाक, ध्वाथ्विक ब्याख्या यायेबलय्‌, शून्यतानाप तथता व धर्मतायात हनाः थथे उपमा 
ब्वये फु । गथेकि - 


झीसं पसलय्‌ वना मिसाल छपाः स्वीत छगज छपौ कापः न्याना हये । व कापः बँय्‌ लायाः 
चकंके । अथवा झीसं बिचायाये व चकंकाः लायातयागु कापः धेगु वास्तवय्‌ तथतायागु छगू 
दसू खः, उकी सकतां दु. व ब्यापक खनेदयाच्वंगु दु । 


कीत भिसालँँ छपा चायेत छु छु माः, थ्व झीसं स्यू - गथेकी लँचा माः, याक्को माः, गःतां 
माः, खार्पा माः, जःपाता माः, खःपाता माः, कुफ्यो माः, म्हगः माः, पुतु माः इ. । कीत माःगु 
थ्व फुक वस्तु वास्तवय्‌ व चकंकाः लायातयागु कापतय्‌ दु लाकि मदु अवश्य न॑ दु । अथेनं 
उकी ल्येल्यें पुयाच्वसां खनेमदु । कीसं वयात चककातयागु कापः जक धाइ, सिवाय्‌ वयात 
लँचा, खार्पा इ. धका धाइमखु । वास्तवय्‌ व कापः थुगु स्थितिस शून्यता जुया च्वंगु दु । अले व 
शून्यता (कापः) या दुने कीत लयात मामाःगु लँँचा, गःतां इ. फुक दु । कीसं व कापःयात 
चानाः लँचा, गःतां इ. फुकं दयेकाकायेफु । थ्व फुक शून्यतांहे प्याहाँ वःगु खः । 


आ हान कीसं ब चानागु कापःयात अर्थात्‌ ल॑या, खार्पा गःतां इ. यात हनाः स्वीबलय्‌ 
मिसालँ जुड । तर थ्वयात कीसं ल॑चा, खार्पा गःतां धाइमखु । मिसालँहे जक धाइ । 


अले थ्वहे मिसालँयात झीसं धर्मतायाना ब्यवहार यानाः फियेगु याइ, छयलेगु याइ । खला. 
छगज छपौ यागु मिसाल छपाःयागु उपमा तयागु कापः स्वः, तर थुकी दुने तथता. शून्यता व 
धर्मतायागु प्रज्ञाज्ञान सुलाच्वंगु दु धकाः मीसं थ्वीकाकायेमाः । प्रज्ञा दर्शन धेगु थ्वीकेत 
थुजोगु उपमा कीसं ल्वीकेमाः । 

प्र ज्ञापारमिता 
हृदय-सूत्रया रहस्य 


महायानी बौद धर्म ग्रन्थ रत्नया भवलय्‌ 'नवव्याकरण', 'नवधर्म, 'नववैपुल्यसूत्र' या नाम॑ 
गुंगू अतिकं च्वन्ह्यानाच्वंगु ग्रन्थरत्न दु, छसीकथं थुकियागु नां खः (१) प्रज्ञापारमिता 
(२) ललितविस्तर, (३) समाधिराज, (४) लझवतार, (४) गण्डब्यूह, (६) सद्वर्मपुण्डरीक, (9) दशभूमि, 
(ट) सुवर्णप्रभास, (९) तथागतगुह्य 


'्रज्ञापारभिता' धयागु ग्रन्थरत्न थीथी प्रकारयागु दु । दकसिबय्‌ तःधंगु प्रज्ञापारमिताया नां 
खः शतसाहम्रिका प्रज्ञापारमिता । थ्वयात लक्षावती न॑ धाइ । थुकी १ लाखया ल्याखं श्लोक दु । 
अनंलि पञ्चविंशतिसाहम्रिका प्रज्ञापारमिता, थुकी २४ दृःया ल्याखं श्लोक दु । अष्टादशसाहम्मिका 
प्रज्ञापारमिता, थुकी १ट द्वःया ल्याखं श्लोक दु । सप्तशतिका प्रज्ञापारमिता, थुकी ७ सःया ल्याखं 
श्लोक दु । त्रिशतिका प्रज्ञापारमिता. थुकी स्वसःया ल्याखं शलोक दु । थ्वयात बजच्छेदिका 
प्रज्ञापारमिता नं धाइ । अले चीधंचागु २४पु या ल्याखंजक श्लोक दुगु पञ्चबिंशतिका 
प्रज्ञापारमिता, थ्वयागु हे नां खः 'हृदय-सूत्र' । 


तःधंगु हे जुइमाः अथवा चीधंगु, प्रज्ञापारमिता धयागु महायानी बोद्ध धर्मस दकसिबय्‌ 
च्वन्ह्यानाच्वंगु दार्शनिक ग्रन्थरत्न खः । थुकी शाक्यमुनि भगवान बुद्धं प्रतिपादित यानाबिज्यागु बैद 
धर्मस माध्यमिक दर्शनया “शून्यता ब्वल्हनाच्वंगु दु । 


महायानी बौद्ध धर्मस दकसिबय्‌ तःधंगु गुण खः प्रज्ञापारमितास अभ्यास यायेगु, चर्या यायेगु 
ब 'प्रज्ञा यात म्हसीकेगु । अथेला खँजक सयेकां प्रज्ञा दयेकेफैमखुगु जुल ।अके थःत थःम्हं 
बांलाःगु आचरणस तयेफतकि, थःत थःम्हं थःगुजीवन मिंक सुसंस्कृत यायेफतकिहेजक प्रज्ञा 
(परमशज्ञान, मन ब्वइ धयागुहे मदैगु अवस्थाया ज्ञान, शून्यता) ब्वल्हनावइगु जुल, प्रज्ञापारमितास 
खुता ज्ञानगुणं हाकयाच्वंगु दु, गथेकि - 


(१) दान - दयामाया भावं परउपकार यायेगु. दान बिइगु 
(२) शील - मभिंगु मखूगु कर्म मयासे स्वभाव भिंकाः जुइगु 
(३) क्षान्ति - सहृयानाः जुइफयेकेगु धैर्यं यानाः जुइफयेकेगु 
(४) वीर्य - साहस यानाः जुइफयेकेगु, मग्यासे जुझ्फइकेगु 
(४) ध्यान - चित्त एकाग्र यायेफयेकेगु, मन धयागु मब्बयेकेगु 
(६) प्रज्ञा - दकसिबय्‌ च्वन्ह्यानाच्व॑गु ज्ञानबुद्धि दयेकेगु । 

थुकी च्वंगु दान, शील, क्षान्ति व वीर्य घयागु नैतिक गुण स्वः । थ्व प्यता नेतिक गुण 
ब्वल्हानावोलिसे ध्यान योगयागु अभ्यास बःलाना वह । ध्यान योगयागु अम्यास बःलाना वलकि 
प्रज्ञास चित्त प्येपुपुंबनी । ध्यान योग आपालं च्वन्ह्यातकि सत्यता धइगु चुलुंचु खनेदयेक 
बयाच्वनी । अले थुजोगु अवस्थाय्‌ 'जि' धयागु अहङ्कार हे धू जुयावनी । 


थुजोगुहे बोधिज्ञानं खयेकाच्वने फयेकेत प्रज्ञापारमिता हृदय सूत्रस पञ्चस्कन्ध (रूप, वेदना, 
संज्ञा, संस्कार व विज्ञान) यात थुमिगु थःथःगु स्वभाव लक्षणंहे 'शून्य' (स्वअस्तित्व धइगु मदुगु, थःगु 
धइगुपन छुंहे नं मदयाच्व॑गु) धकाः सीकेगु थ्वीकेगु मूलँपु क्यनातःगु जुल । अले थ्वहे मूलँप्वी 
ज्वीत महामन्त्रया रूपय्‌ तुतां छपु नं बियातःगु जुल, थ्व खः - 


“गते गते पारगते पारसंगते बोधि स्वाहा !“ 
अर्थात्‌ थुगुसिथं उगुसिथय्‌ न्ह्यानावंच्ंगु तथा थुगुसिथं उगुसिथय्‌ थ्यंकार्वच्वंगु, अनन्तं 


अनन्त जुयाः न्ह्यानावंच्वंगु 'बोधिज्ञान' यात आराधना याये, वन्दना याये उकीहे थःत लीन 
याये । 

प्ज्ञापारमिता 
हृवयसूत्र अर्थसहित 


नमः सर्वज्ञाय 


सर्वज्ञ जुयाबिज्याःम्ह 


छलपोलयात नमस्कार ! 


१) एवं मया थुतम्‌ । एकस्मिन्‌ समये भगवान्‌ राजगृहे विहरति स्म । गृद्धकूटे पर्वते 


२) 


३) 


महता भिक्षुसंघेन सार्घ महता च बोधिसत्त्वसंघेन । 


जिं थये नेनागुजुल । छक भगवान्‌ बुद्ध राजगृहस 'गृधकूट नां जुयाच्वंगु पर्वतस च्वनाबिज्यावलय 
अन वसपोल नाप आपलं बोधिसत्त्व व भिक्षुपिंन॑ मुनांच्चनाबिज्याःगु जुल । 


तेन खलु समयेन भगवान्‌ गम्भीर - अवसंबोधं नाम समाधिं समापन्नः । तेन च 
समयेन आर्य अवलोकितेश्वर बोधिसत्त्वो महासत्त्वो गम्भीरायां प्रज्ञापारमितायां 
चर्या चरमाणः एवं व्यवलोकयति स्म । पञ्चस्कन्धान्‌ तान्‌ च स्वभावशून्यं 
व्यवलोकयति । 


उगु इले अन भगवान्‌ बुद्ध अतिक गम्भीरगु, उच्च जुयाच्वंगु 'अवसंबोध' समाधिस च्वनाबिज्याःगु 
जुयाच्वन । उगुहे इले अन बोधिसत्त्व आर्य अवलोकितेश्वर “प्रज्ञापारमिता” यागु अतिकं थाकूगु 
चर्या यायां थथे बिचायानाच्वनाबिज्याःगु जुल । 


“भगवान्‌ बुद्ध पञ्च स्कन्ध दु धकाः उजँ दयेकाबिज्यात । वसपोलं हानं व पञ्च स्कन्धयात 
स्वभाव शून्य धकाः थ्वीकाः कनाबिज्यात ।" 


अथ आयुष्मान्‌ शारिपुत्रो बुद्धाऽनुभावेन आर्यावलोकितेश्वरं बोधिसत्त्वम्‌ एतद्‌ 


अवोचत्‌ - यः कश्चित्‌ कुलपुत्रो वा कूलवुहिता वा अस्यां गम्भीरायां प्रज्ञापारमितायां 
चर्या चर्तु कामः कथं शिक्षितव्यः । 


a शिक्षा दी आर्यअवलोकितेश्वरं थये चिन्तन मनन यानाच्चनाबिज्याबलय्‌ उथाय्‌ भगवान्‌ 
थथे न्ह्यसः उज दयेकाबिज्यात - 

४) 


५) 


“हे बोधिसत्त्व आर्य अवलोकितेश्वर, न्ह्यामेसियागु छेखास च्वोपि जहान परिवारया काय 
य्‌ 
म्ह्याय्‌ जुयाच्वोंपिन्स अतिकं गम्भीरगु “प्रज्ञापारमिता" ब्वने कने, सयेके, थ्वीके, अले उकी चर्या 
याये धकाः इच्छायात धालधाःसा, इमित गुगुकथं गुजोगु शिक्षा दीक्षा बीगु भिजुइ, उज॑ 
दयेकाबिज्याहूँ ।" | 


एवम्‌ उत्ते आर्य अवलोकितेश्वरो बोधिसत्त्वो महासत्त्वः आयुष्मन्तं शारिपुत्रमे तद 
अवोचत्‌ - यः कश्चित्‌ शारिपुत्र कुलपुत्रो वा कुलदुहिता वा अस्यां गम्भीरायां 
प्रज्ञापारमितायां चर्या चर्तुकामः तेन एवम्‌ व्ययलोकयितव्यम्‌ - 


आयुष्मान्‌ शारिपुत्रं थथे नेनाबिज्यासेलिं बोधिसत्त्व आर्य अबलोकितेशवरं वसपोल आयुष्मान्‌ 
शारिपुत्रयात लिसः उजँदयेका थथे धयाबिज्यात - 


“हे आयुष्मान्‌ शारिपुत्र, नेनांबिज्याहुँ । गुगुनं छेखाया जहान परिवारस च्वनाच्वोपिं कायमचा 
म्ह्याय्मचापिन्सँ अतिकं गम्भीरगु प्रज्ञापारमिता' ब्वनेत, थ्वीकेत तथा उकी चर्या यायेत 
इच्छायात धालधासा इमिसं थुगुकथं बिचायाना, खँ थ्वीकाः सयेकाकायेमाः - 


पञ्चस्कन्धान्‌ तान्‌ च स्वभावशून्यान्‌ समनुपश्यति स्म । रूपं शून्यता, शून्यता एव 
रूपस्‌ । रूपात्‌ न पृथक्‌ शून्यता, शून्यताया: न पृथक्‌ रूपम्‌ । यद्‌ रूपम्‌ सा श्न्यता 
या शून्यता तव्‌ रूपम्‌ । 


न्हापां पञ्च स्कन्ध धेगु म्हसीकेमाल, थ्वीकेमाल । पञ्च धेगु न्यागू, स्कन्ध धेगु तत्त्वया पुचः, 
बस्तु अथवा धर्मया पुचः । व थथे खः (१) रुप स्कन्ध (२) वेदना स्कन्ध (३) संज्ञा स्कन्ध 
(४) संस्कार स्कन्ध (४) विज्ञान स्कन्ध 


थ्व न्यागू स्कन्धयात थुमिगु थःथःगु स्वभाव लक्षणे 'शून्य' अर्थात्‌ सारतत्त्व मदुगु, स्वअस्तित्व 
धैगु मदुगु थःगु धेगुपन छुंहेनं मदयाच्वंगु धकाः सीकेमाः, गथेकि - 


रुप धैगु शून्यताया लक्षणं युक्त जुयाच्वंगु दु. अकें व रुप धेगु वस्तुहे मदु । अले ब रुप 
धैगु बस्तु छुले धाःसा वनं शून्यता जक खः । रुपं भिन्नगु शून्यता मदु अथेहे शून्यतां भिन्नगु 
रुप मदु । रुप धायेगु व शून्यता धायेगु छगूहे खैं खः । गुगुयात झीसं रुप धयाच्चना व शून्य 
हे जक खः । अले गुगु शून्यता खः, बहे रुप खः । शून्यतायागु लक्षण रुपस च्व॑गुलिं यानाः 
रुप व शून्यताया दथ्वी छुं भेद मदु फरक मदु । 

४) 


७) 


द) 


एवं वेदना-संहा-संस्कार-विज्ञानानि च शृत्यता । एवं शारिपुत्र: सर्वधर्मा: शून्यता लक्षएः 
अनुत्पम्नाः अनिरुद्धा अमलाः बिमला: अनूनाः असंपूर्णः । 


थुगुकथंहेनतु वेदना, संज्ञा, संस्कार व विज्ञान स्कन्धनं वास्तवे शून्यताया लक्षण युक्त, 
जुयाच्व॑गुलिं शून्यस्वरुप जकहे खः, इमितनं 'शून्यता' हे जक धकाः सीकेमाः, ध्वीकेमाः । 


अके हे आयुष्मान्‌ शारिपुत्र, न्ह्यागुं धर्म (बस्तु) नं शून्यहे जक खः । थुजोगु न्ह्यागु धर्म (वस्तु, 
या आदिनं दैमखु अन्तन दैमखु । थुजोगु न्ह्यागु बस्तु दोषं मुक्त जुयाच्वनी, दोषं मुक्त मजुयान 
च्वनी । थुजोगु न्ह्यागुं बस्तु अपूर्णन॑ जुयाच्वनी मखु. पूर्णन॑ जुयाच्वनी मखु । 


अर्थात्‌ थुजोगु बस्तु उत्पत्ति मदुगु, पनेपिने यायेत शक्ति मदुगु, शून्य जूगुलिं गन॑ खितिखाति 
दयाच्वने मफँगु, गुगुनं बिशेषता मुक्त मजूगु । तःधँ चीर्धं घेगु भाव मदुगु तथा अपूर्णग 
जुयाच्वनीगु जुल । 


तस्मात्‌ तहिं शारिपुत्र शून्यतायां न रूपस्‌, न वेदना, न संज्ञा, न संस्काराः, न 
विज्ञानम्‌ । न चक्षुः न त्रम्‌, न घ्राणम्‌, न जिव्हा, न कायः, न मनः, न रूपम्‌ 
न शब्दः, न गन्धः, न रसः, न स्प्रष्टव्यम्‌ न धर्मः । 


अके हे आयुष्मान्‌ शारिपुत्र, थुजोगु शून्यतास रुप धेगु बस्तुहे मदुगु जुल, थथेहेतुं वेदना धेगु 
बस्तुनं मदुगु जुल, संज्ञा घेगु बस्तुनं मदुगु जुल, संस्कार धैगु बस्तुनं मदुगु जुल, बिज्ञान धेगु 
बस्तुनं मदुगु जुल । अर्थात्‌ थुजोगु शून्यतास रुप, अनुभव, नां, विचार (कल्पित विषय) व 
ज्ञानं मदैगु जुल । थुजोगु शून्यतास मिसा, न्हायपं, न्हाय्‌, म्ये, म्ह (शरीर, त्वक, इन्द्रिय) व 
मन (थ्वया विषयनं) धैगुनं मदुगु जुल । हानं युजोगु शून्यतास रुप (रङ्ग), शब्द, गन्ध, रस 
(स्वाद), स्पर्श (थीगु, थीफेगु) पैगु नं छुंहे मदुगुजुल, थथेहेतुं बस्तु (धर्म) नं मदुगु जुल । अर्थात्‌ 
थुजोगु न्ह्यगुहे बस्तुत दयाच्चोंसां उकी तत्त्व, तात्विकता धैगु मदु थःगुपन घेगु मदु थःगु 


स्वभाव धैगु मदुगु जुल । 


न चलुधातुः यावत्‌ न मनोधातुः न धर्मधातुः न मनोविज्ञानधातुः । न विद्या न 
अविद्या न क्षयः यावत्‌ न जरामरणम्‌ न जरामरणक्षयः न वुःखसमुदयनिरोधमार्गा 
न ज्ञानम्‌ न प्राप्तिः न अप्राप्तिः । 


हे आयुष्मान्‌ शारिपुत्र, युलिजकनं मखु । हानं थुजोगु शून्यतास चक्षुधातु. मनोधातु. धर्मधातु 
मनोविज्ञानधातुनं मदुगु जुल । अर्थात्‌ मनोधातु धैगुहे मदु धासेलिं मनयागु लिध॑सा कयाः 
ज्यायाइम्ह चक्षुधातुनं मदुगु जुल । अथेहे मन ब विज्ञान धातुहे मदु धासेलि धर्मधातु धेगु 
बस्तुतकनं मदुगु जुल । 

९ 


१० 


चा 


a 


थथेहेतुँ थुजोगु शून्यतास ज्ञान धेगुनं मदुगु जुल, अज्ञान धैगुन मदुगु जुल, अज्ञानया नाश घेगुनं 
मदुगु जुल ।जरा (बूढा बूढी ज्वीगु) व मृत्यु (सीमागु) धेगुनं मदुगु जुल । जरा व मृत्युया नाश 
धैगुन॑ मदुगु जुल । प्य॑गू आर्य सत्य (दुःख धेगु दु दुःखया उत्पत्ति धैगु दु दुःखयात मदेका 
छवयूगु धैगुनँ दु. दुःखयात मदेका छवयूगु निरोध यायेगु लै न॑ दु) धेगुतकन मदु तथा ज्ञान धैगुन॑ 
मदु निर्वाण लाके धेगुनं मदु अथेहे निर्वाण मलाके धेगुनं मदु । 
अर्थात्‌ विद्या धंगु बस्तु नं मदु, अविद्या घेगु बस्तु नं मदु नाश घेगु 

गु बस्तु न॑ मदु जरामरण धैगु 
हे बस्तु मदुसेति इमिगु क्षय धेगु बस्तु नं मदु अले दुःखयागु उत्पत्ति व दुःखयात पनेगु ल 
अथेहे ज्ञान प्राप्ति (हुं कायेदैला धेगु खँ) नं मदु । | 


तस्मात्‌ शारिपुत्रः अप्राप्तित्वेन बोधिसत्त्वानाम्‌ प्रज्ञापारमिताम्‌ आथित्य विहरति 
चित्तावरणः । चित्तावरण-नास्तित्वात्‌ अत्रस्तः विपर्यास-अति-क्रान्तो निष्ठनिर्वाणः । 
त्यध्वव्यवस्थिताः सर्वबुद्धा प्रज्ञापारमिताम्‌ आश्वित्य अनुत्तराम्‌ सम्यक्‌ संबोधिम्‌ 
अभिसंबुद्धाः । 


अके हे आयुष्मान्‌ शारिपुत्र, थ्व संसारस काये देला धेगु बस्तु ब 'दु' धेगु बस्तु छुंहेन॑ मदुगुलिं 
बोधिसत्त्वपिनिपाखे थ्वीकाः कनाः निर्देशित यानातःगु प्रज्ञापारमिता (प्रज्ञांपारमइतांज्ञानयागु उगु 
सिथे, गनं च्चेकि मेगु स्थितिहे मदु, दकसिबे च्चे च्वकाय्‌ थ्यंकाच्वने धुंकूगु प्रज्ञा ज्ञान) स 
न्ह्यानाच्वनीम्ह मनूला छु समयस सचेतना अवस्थास भुंकाः अर्थात्‌ चित्तावरण (चित्तंआवरण 
चित्तयागु धकिं अर्थात्‌ चित्तयात 'जि' धेगु धकिंनं त्वोप्वीकाः आत्मस्नेह धेगु भावना ल्यनाच्व॑गु 
अर्थात्‌ अविद्या धेगु नाश ज्वीधुंकूसां देह व मन॑ ज्यायानाच्वनिगु अवस्थास लानाच्वनिगु, 
शारीरिक दुःख दैतिनिगु) स च्वनाच्वनिगु खः । थुजोगु चित्तावरण नं गुखुनु साधना यायां यायां. 
साधनाद्वारा फुनावनी, सदायागु लागी नाश जुयावनी, लोप जुयावनी, अलेजक थुजोम्ह मनूयात 
परिवर्तनं थीफेमखु थुजोम्ह मनू 'जि' धेगु भावनाहे न॑ मदयेकाच्चनी, अले थुजोम्ह मनू सर्वसत्त्व 
प्राणीयागु सत्त्वार्थ सेवा झिगु दिशास धर्मगण्डी थानावजुइ । 


तस्माद्‌ ज्ञातव्यः प्रज्ञापारमिता महामन्त्रः अनुत्तरमन्त्रः असम-सममन्त्रः 
सर्वदुः खप्रशमनमन्त्रः सत्यम्‌ अभिथ्यत्वात्‌ प्रज्ञापारमितायामुक्तो मन्त्रः । 


हे आयुष्मान्‌ शारिपुत्र, न्हापायापिं फुक्क बुद्धपि, आयापिं फुक्क बुद्धपिं व लिपायापिं फुक्क 
बुद्रपिनं प्रज्ञापारमितास थ्यंकाजकहे दकसिबे उच्चजुयाः न्ह्यानाच्वंगु सर्वज्ञता शानस न्ह्यलं 
चायेकाच्चनिगु खः अर्थात्‌ अनुत्तर सम्यक्‌ सम्बोधिस थ्य॑काच्वनीगु खः । 

११) 


१२) 


अर्थात्‌ गत, अगत व गम्यमान जुयाच्वंगु थ्व स्वंगू स्थितिं पार जुयाच्वोपिं सकल वृर 
प्रज्ञापारमिता" यागु थुजोगु स्थितिस थ्यंकाच्चंगु जुल । 


खाया जहान परिवारस च्वोपिं कायमचा म्ह्यायमचापिन्म 
प्रज्ञापारमितायागु ज्ञान व दर्शनयात सीकाः थ्वीकाः सयेकाकायेमाल, प्रज्ञापारभितास च्वंग 


दकसिबे तघंगु प्रज्ञाज्ञान , फुक दुःखयात शान्त याइगु 
महामन्त्र थ्वीकाकायेमाल, प्रज्ञापारमितास पिज्वयाच्चंगु ज्ञान गुण दर्शनयागु खँयात छत्तिंहे सिति 
मवनिगुजुया निम्ति सदा सत्य धकाः थ्वीकेमाल, थःनाला कायेमाल । 


हे आयुष्मान्‌ शारिपुत्र, गुगुन छे 


अके कीसं दकसिबे च्वेयागु स्थितिस थ्यंकिगु जूगुलिं “प्रज्ञापारमिता मन्त्र” सयेकाकायेमाःगु 
ध्वीकाकायेमाःगु जुल । थ्व मन्त्र दकसिबे तःधंगु मिंगु जुयाच्वन । मिले मजूम्हयात मिले याइगु 
ज्यामछिंगुयात ज्याछिका बीगु, फुक दुःखयात क्वत्यला छवेगु 'प्रशापारमिता स च्वंगु थ्व मन्त्र 
अमोघ जूगुलिं सदां सत्य जुयाच्वंगु दु । 


तद्यया - ॐ गते गते पारंगते पारसंगते बोधिस्वाहा । 


हे आयुष्मान्‌ शारिपुत्र. सकल छेँखाया जहान परिवारया कायमचा म्ह्यायूमचापिन्सं अतिक तघंगु 
भिंगु ज्ञानया खँ. दर्शन सीके थ्वीके यात “प्रज्ञापारमिता” यागु महामन्त्र साधना यायेमाल, व 
महामन्त्र खः थथे - 
ॐ गते गते पारंगते 
पारसंगते बोधि स्वाहा ! 


(ऊ = कल्पित स्वर्ग, मर्त्य, पाताल तथा सृष्टि, स्थिति, प्रलयं युक्तगु थ्व संसारया बन्धनं मुक्त 
याइगु बुद्ध, धर्म व सङ्घ । गते गते = हान हार्न ल्याहाँ मवेगु कथं न्ह्यानाच्चोंम्ह, पारगते = निर्वाण 
पद थ्यंका च्वनेगु अवस्था, पारसंगते = निर्वाण स्थितिस थ्यंकाच्वोपिनिगु पुचलय्‌ न्हाज्याना: 
वनाच्चोंम्ह, बोधि = हे शान स्वरुप, स्वाहा = छलपोलयाके जिं थःगु अस्तित्व दोहलपे ।) 


अर्थात्‌ थुगु सिथ॑ उगु सिथय्‌ न्ह्यानाबंच्वंगु तथा थुगुसिथं उगु सिथय्‌ थ्यंकावंच्वंगु. अनन्तं 
अनन्त जुयाः न्ह्यानाव॑च्वंगु प्रज्ञाश्ञानयात आराधना याये, बन्दना याये । 


एवं शारिपुत्र गम्भीरायां प्रज्ञापारमितायां चर्यायां शिक्षितव्यं बोधिसत्त्वेन । 


हे आयुष्मान्‌ शारिपुत्र, थुगुकथं बोधिसत्त्वपिन्सं 
| न्स॑ गुगुनं छेखाया जहान परिवारया कायूमचा 
म्ह्यायमचापिन्त अतिकं गम्भीरगु प्रज्ञापारमितायागु शिक्षा दीक्षा बियाः चर्या याकेमाःगु जुल । 

१३) अथ खलु भगवान्‌ तस्मात्‌ समाधर्व्युत्याय आर्य अवलोकितेश्वरस्य बोधिसत्वस्य साधुकारम्‌ 

00 


अदात्‌ साधु साधु कुलपुत्र । एवम्‌ एतव्‌ कुलपुत्र, एवम्‌ एतव्‌ गम्भीरायां प्रज्ञापारमिताया चर्या 
चरितव्यम्‌ यथा त्वया निर्दिष्टम्‌। अनुमोद्यते सर्व तयागतैः अईद्झिः इति । है 


प्रज्ञापारमिता दर्शनया विषयस थुगुकथं महत्त्वपूर्णगु खँल्हाबल्हा जुयाच्योंबलय्‌ उथाय्‌ अतिकं 
गम्भीरगु 'अवसंबोध' नांगु ध्यानय्‌ च्वनाबिज्याःम्ह भगवान्‌ बुद्ध दनाबिज्यात । बसपोलं 
बोधिसत्त्व आर्य अवलोकितेश्वरं आयुष्मान्‌ शारिपुत्रयात कनाच्वनाबिज्याःगु खंयात स्वीकृतिबिसें 
थथे उजँ दयेकाबिज्यात । 


“हे कुलपुत्र बोधिसत्त्व आर्य अवलोकितेश्वर, छलपोलं बालागु खँ कनाच्वनाबिज्यात, छलपोलं 
मिंगु ज्या यानाच्वनाबिज्यात । छलपोलं कनाच्वनाबिज्यागु खँ सत्यगु खँ खः । छलपोलं 
कनाच्वनाबिज्याथेंनतुं सकल परिवारया कायमचा म्ह्ययायमचापिन्सं अतिक गम्भीरगु 
प्रज्ञापारमिता थ्वीकाः सीकाः उकी चर्या यायेमाल । छलपोलं कनाच्वनाबिज्याथें, 
थ्वीकाच्वनाबिज्याथेनतुं थ्व प्रज्ञापारमितायात अर्हत्‌ तथागतपिन्संनं अतिकं आस्था श्रद्धा तया 
छप्वाम्हूतुं धेथे प्रशंसा यानातःगु दु ।" 


इदम्‌ अवोचत्‌ भगवान्‌ आनन्वमना आयुष्मान्‌ शारिपुत्रः आर्यः अवलोकितेश्वरश्च 
बोधिसत्त्वः सा च सर्वावती परिषत्‌ सदेव-मानुष-असुर-गन्घर्वयश्च लोको भगवतो 
भाषितम्‌ अभ्यनन्दन्‌ । 


थथे अति हर्ष मन यानाः भगवान बुद उजँ दयेकाबिज्यासेलि अन गृद्धकूट पर्वतस च्वनाबिज्याःपिं 
आयुष्मान्‌ शारिपुत्र, बोधिसत्त्व आर्य अवलोकितेश्वर, भिक्षुगणपिं तथा अन मुनाच्चोपिं सुर असुर 
गन्धर्व व मनुष्यलोकपिन्सं भगवान्‌ बुद्धं उजँ दयेकाबिज्याःगु अमृतरुपी वचनयात “धात्थे खः 
धात्ये खः धका जयजयकार याःगुजुल । 


इति प्रशापारमिता हृदयसूत्रे समाप्तम्‌ । 
प्रज्ञापारमिता हुदयसू्र अनस क्बचाल । 


औँ नै नैः 

प्रज्ञापारमिता हृदय-सूत्रस च्यंगु 
छपु चीपुचागु बाखं 


नेपाःया महायानी बौद्ध धर्मस अथेला भारत, तिब्बत, मंगोलिया, चीन, कोरिया, जापान आटि 
देश विदेशस ब्वल्हनाच्वंगु महायानी बौद्ध धर्मस न॑ माध्यमिक सम्प्रदाय जुइमाः अथवा योगाचार 
सम्प्रदाय हे जुझमाः अननं प्रज्ञापारमिता हृदय-ूत्र ब्वनेगु प्रचलन दु । वास्तवय्‌ थ्व हृदय-सूत्र धयागु 
बःचाधंगु ग्रन्यरत्न बौद्ध दर्शनया नुगःचु हे जुयाच्वन । थुकी च्व॑गु छपु चीपुचागु बाख थथे खः - 


नेपाःदेशय्‌ कपिलवस्तुया लुम्बिनी वनस शाक्यमुनि सिद्धार्थ गौतमया जन्म जुल । भारत 
देशया बोधिगयाय्‌ बसपोलं बुद्धत्व प्राप्त यानाबिज्यात । वसपोल बुद्ध जुयाःबिज्यात अन॑लि बसपोलं 
थायूथासय्‌ बिज्यानाः धर्मचकप्रवर्तन यानाबिज्यात । 


छकः वसपोल भगवान्‌ बुद्ध भारतया हे मगध देशया राजधानी राजगृहसनं थ्यंकःबिज्यात । 
उगु इलय्‌ अनया जुजु विभ्बिसार जुयाच्चन । बुद्धया धर्मोपदेश न्यनेधुंकाः बसपोल जुजु विम्बिसारं 
न॑ बौद्ध धर्म ग्रहणयानाबिज्यात । 


राजगृहस गिद्या रूप लसिवःगु 'गृद्धकुट' नागुं पर्वत छगू दु । छकः थ्वहे पर्वतस भगवान्‌ बुद 
'अवसंबोध' नां जुयाच्बंगु समाधिस अर्थात्‌ अतिकं गम्भीर जुयाच्वंगु शून्यता ज्ञानयागु चर्यास 
च्वनाबिज्यात । 


अन वसपोल भगवान्‌ बुद्धयागु आसनया क्वसं वसपोलया शिष्यमचात थ्वःथ्वः मुनाच्वन । 
हमिन॑ थीथी विषयस चर्चा परिचर्चा जुयाच्वन । उगु बखतय्‌ अन आयुष्मान्‌ शारिपुत्रं खूब बिचाः 
यानाः आर्य अवलोकितेश्वरयाके थथे न्ह्यसः छगू तयाबिज्यात - 


'हे आर्य अवलोकितेश्वर ! की शास्ता भगवान्‌ बुद्धं कीत कनातयाबिज्याःगु प्रज्ञापारमिता 
(शून्यता शानया दर्शन) भीसं छेँखा छेखापति वना: छु याःसा गथे याःसा छेँखाया परिवारपिन्त 
ध्वाथ्वीक स्यनेकनेयायेफइ ? थुकियागु निम्ति छगू अःपूगु लें ल्वीकेमालथें च्वं ।* 


आयुष्मान्‌ शारिपुत्रयागु थ्व न्ह्यसः न्यनाः आर्य अवलोकितेश्वरं खूब बिचाः यानाः 
उजैंदयेकाबिज्यात-आयुष्मान्‌ शारिपुत्र, जिं स्वयेबलय्‌जा छलपोल॑ यानाबिज्याःगु थ्व न्ह्यसः अतिकहै 
महत्वपूर्ण जुल । छायूधाःसांनि 'प्रज्ञापारमिता' धयागु सापहे गम्भीरगु शून्यता दर्शनया विषय जूगुलि 

लोक॑ येकाकाइकथं थ्व विषय स्यनेकने याये धइगु अःपूगु खँ मखु ।अथेनं जिगु मतिइ छता खं 
लुयावल, ब छु धाःसा नि-ीसं छेखा छेखापतिं बना: मिज॑मचात जुइमाः अथवा मिसामचात, इमित 
न्हापां पञ्चस्कन्ध (रूपस्कन्ध, वेदना स्कन्ध, संज्ञा स्कन्ध, संस्कार स्कन्ध व विज्ञान स्कन्ध) यागु नि 
बालाक खँ बुद्धानुभावं कनाबिइमाः, स्यनाबिइमाः । गुम्हसिनं पञ्चस्कन्धयागु खँ बांलाक पूर्वक 
ध्वीकी.व॑ 'प्रज्ञापारमिता' यात आज्जुयानाः ध्वाथ्वीकी । जिं स्वयेबलय्‌ थथेथे च्व॑ । थुकी छलपोलयागु 
हु बिचाः ?' 


आयुष्मान्‌ शारिपुत्रं आर्य अवलोकितेश्वरयागु चकंगु स्वाः स्वस्वं उजँदयेकाबिज्यात - 
“छलपोलं कनाबिज्याःगु खँ सापहे उत्तम । जिगुन॑ थ्वहे बिचाः। छायूधाःसानि पञ्चस्कन्धयात थुमिगु 
थःथःगु लक्षणंहे 'शून्य' अर्थात्‌ सारतत्त्व मदुगु, स्वअस्तित्व धइगु मदुगु धकाः सीके थ्वीके मफयेकं, 
प्रज्ञापारमितायात म्हसीकेफइमखु ।" 


आयुष्मान्‌ शारिपुत्रं धयाबिज्याःगु थ्व खँय्‌ आर्य बोधिसत्त्वं थःगु सहमति प्वंकाबिज्यात । अले 
अन 'प्रज्ञापारमिता' स्यनेकने यायेगु छगू सूत्र प्रादुर्भाव जुल । 


रूप धेगु शून्यता खः 

शून्यता धेगुहे न॑ रूप जक खः 
शून्यता धेगु रूपं अलगगु 
छुत्तागु, भिन्नगु वस्तु मखु । 


रूप धेगु हानं शून्यतापाखे 


छुत्तागु भिन्नगु वस्तु मखु 
गुगु रूप खः, बहे शून्यता खः 
गुगु शून्यता खः वहे रूप खः । 


छगू उपमा ब्वये- 

म्हगसय्‌ लुयावैपिं व म्हगसयूनतुं 

दुसुनावनिपिं किसिचात थें । 

रूप थे तुं वेदना, संज्ञा, संस्कार व विज्ञान न॑ शून्यताहे जक खः, थुपिंन॑ शुन्यतापाखे छुत्तागु 
भिन्नगु वस्तु मखु । 

थथे चर्चा परिचर्चा जुयावं च्वंबलय्‌ आर्य अवलोकितेश्वरं हान॑ छता खं नहाथना: 
उजँदयेकाबिज्यात-"आयुष्मान्‌ शारिपुत्र. झीसं प्रज्ञापारमितास ब्वल्हनाच्वंगु 'शून्यता' यात प्रतीत्य 
समुत्पन्न जुयाः थःथवे आश्रित जुयाच्वंगु दु धकाःनं मधुनिपिन्त ध्वाथ्वीक कनाबीमाः । थ्व ख॑ कीसं 
ल्वःमंके मज्यू ।" 


धर्मसभाय्‌ थथे रूप स्कन्ध, वेदना स्कन्ध, संज्ञा स्कन्ध, संस्कार स्कन्ध व विज्ञान स्कन्धया 
विषयसं चर्चा परिचर्चा जुयाच्वंबलय्‌-अवसंबोध समाधिस च्वनाबिज्याःम्ह शाक्यमुनि भगवान बुट 
तीजक मिखाकनाबिज्यात, वसपोल॑ अन जुयाच्वंगु चर्चा परिचर्चाया फुक खै सीकाःबिज्यात । 
वसपोलं आर्य अवलोकितेश्वर व आयुष्मान्‌ शारिपुत्रयात लयूलयूतातां उजँदयेकाबिज्यात - 
“छलपोलपिनिसं थथे पञ्चस्कन्ध व शून्यताया विषयस चर्चा परिचर्चा यानाच्वनाबिज्याःगु सापहे 


मुनासिब । यायेमाःगु थथेहे खः ।" 

अले अन गूडकूट पर्वतस च्वनाबिज्याःपिं आयुष्मान्‌ शारिपुत्र, आर्य अवलोकितेश्वर, भिक्षुगणपिं 
व मेमेपिं श्रोतावर्गपिं सकलें शाक्यमुनि भगवान बुद्धयागु अमृतरूपी वचन नेनेदयाः 'धात्थेंखः 
धात्थें खः' धकाः जयजयकार यानाजुल । 


प्रज्ञापारमिता हृदय-सूत्रस च्वंगु चीपुचागु थ्व बाखं थनसं क्वचाल । 

१) 


प्रज्ञापार मिताय्‌ 
पञ्च स्कन्ध व शन्यता 


पञ्च स्कन्ध (रुप, वेदना, संज्ञा, संस्कार, विज्ञान) यात थुकथं बिचाःयाना स्वयेमाल - 


रूप स्कन्ध : छु छता मदुगु थासय्‌ जब रुप कल्पना जुल, अन व रुप कल्पना ज्वीसाथहे 
खुता विषय न्ह्योने च्वोवेधुंकिइ गथेकि (१) रुप (२) शब्द (३) गन्ध (४) रस (४) स्पर्श 
(६) धर्म 


अले रुप (आकृति, वर्ण) स्वेत मिखा माल, 
शब्द (आवाज) न्यनेत न्हायपँ माल, 

गन्ध (बास) नतुनेत न्हाय्‌ माल, 

रस (सवा) कायेत म्यें माल, 

स्पर्श (थिया स्वेत) यायेत शरीर माल, 

धर्म (विचार) यायेत मन माल. 


वेदना स्कन्ध : आ थ्व मिखारुपी ज्याभलं बाला, बांमला अथवा ठीकेगु (बांलागुनं मखु 
बांमलागुनं मखु) धकाः अनुभव याइ । 


अथेहे न्हाय्‌पँ रुपी ज्यावल॑नं बांलागु न्यनेगु. बांमलागु न्यनेगु. अथवा ठीकेगु (बालागु 
न्यनेगुनं मखु, बांमलागु न्यनेगुनं मखु) धकाः अनुभव याइ । 


अथेहे न्हायरुपी ज्यावल॑नं नस्वागु, नवोगु वा ठीकेंगु (नस्वागुनं मखु, नवोगुनं मखु) धकाः 
अनुभव याइ । 


अथेहे म्ये रुपी ज्यावलंनं क्वाः, ख्वाउँ वा ठीकेंगु (क्वाःगुनं मखु, ख्वाउँगुनं मखु) धकाः 
अनुभव याइ । अर्थात्‌ मन रुपी ज्यावलं न्हयागु बिचायाःसां थ्व जितः योगु. थ्व जितः 
मयोगु वा ठीकेंगु धकाः अनुभव याइ । 


संज्ञा स्कन्ध : आ संज्ञां नां छुना यंकिइ गथेकि बांलासा बाला धेगु नां छुत, बांमलासा बांमला 
धैगु नां छुत । मचा ब्वीसाथ नां छवी मखु. लिपा स्वभाव स्वया नां छुनाय॑कीथें गथेकि 
ख्वेयोम्ह, हाकुम्ह, तुयूम्ह, न्हायूमदु हारो धेथें । 

४) संस्कार स्कन्ध : आ बस्तुहे बनेजुल, बस्तु दयावल, कथंनिसे तःमा जुयावल, अर्थात्‌ चीज 
खन, पदार्थ बने जुल । गुलिनं खनेदयाच्वन संस्कार बस्तु सन । 


५) विज्ञान स्कन्ध : आ विषय बस्तुस विचार यायेगु अर्थात्‌ म्हितेगु यात गथेकि मिखां स्वेगु ज्या 
यात, न्हायूपन॑ न्यनेगु ज्या यात, न्हासं नतुनेगु ज्यायात । म्ये रस कायेगु ज्या यात, 
क्वाःख्वाउँ, नायु, क्वाचु धेगु विचार यात । 


विज्ञान = विचार, विषयबस्तुस विचार यायेगु म्हितेगु । थथे यायेसाथ थथे ज्वी, बांलाइ. 
बांमलाइ, भिनी, मभिनी धकाः बस्तुनाप म्हितेगु । बांलासा यो धाल, बांमलासा मयो धाल । 


अले मिखा, न्हायूपँ, न्हाय्‌, म्ये. शरीर व मन = खुगूस अथेहे रुप, शब्द, गन्ध, रस, स्पर्श व 
धर्म = खुगूस अथेहे मिखां रुप स्वयाः बाला, बामलां वा ठीकेगुका थ्व धकाः धायेगु,न्हायपनं 
शब्द न्यनाः योगु मयोगु वा ठीकेंगुका थ्व धकाः धायेगु, न्हासं गन्ध नतुनाः नस्वावोगु 
नस्वामवोगु वा ठीकेंगुका थ्व धकाः कायेगु. शरीरं थिया क्वाः ख्वाउँ बा ठीकेंगुका थ्व धकाः 
धायेगु तथा मन॑ बिचार यानाः थ्व जितः योगु, मयोगु वा ठीकेगुका थ्व धकाः धायेगु = खुगू 
याना जम्मा मिन्च्यागूगु धातु (अष्टादश धातु) बने जुल कि संसार बने जुल । तृष्णा उत्पत्ति जुल, 
अविद्या लुयावल । 


तृष्णा अथवा अविद्या धायेगुहे कल्पना खः । कल्पना याइम्ह दतकिहे रुप दत । कल्पना याइम्हहे 
मन्तकि रुप मन्त । 


रुप मन्तकि वेदना दैमखु, बेदना मन्तकि संज्ञा दैमखु, संज्ञा मन्तकि संस्कार दैमखु, संस्कार 
मन्तकि विज्ञान दैमखु, विज्ञान मन्तकि मनहे दैमखु । 


अले थ्व पञ्च स्कन्धयात थथेनं उपमा बियाः स्वयेफु गथेकि :- 

१ रुप स्कन्ध धेगु - ब्वघासाया ज्वल॑थे 

२ वेदना स्कन्ध धैगु - साक्कभिंक नयेगु भ्वयूथे 

३ संज्ञा स्कन्ध धेगु - भ्वयूया व्यञ्जन (बजि कयूगू वाउँचा, धो, मधि) थें 

४ संस्कार स्कन्ध धेगु - व्यञ्जनयात ल्हुयेगु. मनेगु वालेगु, फीगु छवीगु अर्थात्‌ साक्क 
भिंक दयेकेगुथे 

४ विज्ञान स्कन्ध धैगु - थ्व फुक्कयात साक्क भिंक दयेकेगुथे । 


वब न्यागू स्कन्धयात इमिगु थः थःगु स्वभाव लक्षणंहे 'शून्य' अर्थात्‌ सार तत्त्व मदुगु 
स्वअस्तित्व धेगु मदुगु थःगुपन घेगु छुंहेने मदया च्वंगु धकाः सीकेमाः । 

प्रज्ञापारमितास ब्वल्हनाच्यंगु 
शून्यता 


“शून्य” धेगुया अर्थ ल्याःचाः (१.२.३.४.४ इ.) यागु “०* थे छुँ मदुगु सामान्यगु शून्य थ्व 
मखु । उके थन “शून्यः धायेमात्रेहे छुंहे मदुगु हुसुलुफुसुलुयात “शून्य” धाःगु जुड धकाः बिचायाये 
मज्यू । थन “शून्यः धेगुया अर्थ गुगु बस्तुस थःगुपन थःगु स्वभाव दैमखु व बस्तुयात “शून्य” धाःगु 
धकाः थ्वीकाः सीकाः कायेमा । 


उकें गुगुनं बस्तुस, धर्मस थःगु स्वभाव अर्थात्‌ वास्तविक स्वतन्त्र अस्तित्व मदु । फुक वस्तुया 
स्वभाव शून्यताहे जुल, सर्गःया “शून्यता” जूथेंनतुं । अथेनं, फय्‌ वैबले, हाकुसे ख्वातुसे च्वंगु 
सुपाञ्चातेसं त्वोपुइबले, किचकाचःथें खनेदयाच्वनिबलय्‌ अज्ञान व क्लेश दयाच्वोंपिं मनूतेसं 
धयाच्वनी - गुबलें सर्गः धेगु ख्यूँसे च्वन, गुबलें सर्गः धेगु चकना च्वन । तर प्रज्ञाज्ञानं वातुवाला 
स्वत धाःसा व सर्गः धैगु गुबलसं ख्यूँ जुयाच्वंगुनं मदु, तुयू जुयाच्वंगुनं मदु, व सर्गला 
“स्वभाव शून्य" जकहे जुयाच्वंगु खः अर्थात्‌ स्व अस्तित्त्व शून्य, थःगु धैगु बस्तु छुंहेनं 
मदयाच्व॑गु जक खः । 


प्रज्ञापारमितास ब्वल्हनाच्वंगु दकसिबे च्वय्‌ लानाच्व॑गु “शून्यताः थ्वहे जुल । 


्रज्ञापारमिताया मूलिध॑सा जुयाच्चंगु “शून्यता” यात १८ ता प्रकारं छ्यलातःगु दु गथेकि - 


१ अध्यात्म शून्यता - सत्त्वयागु दुनेयागु शून्यता 

२ बहिर्धा शून्यता - सत्त्वयागु पिनेयागु शून्यता 

३ अध्यात्म बहिर्धा शून्यता - सत्त्वयागु दुने व पिनेयागु शून्यता 
४ शून्यता शून्यता - शून्यता ज्ञानयागु शून्यता 

५ महाशून्यता - महान्‌ अनन्तायागु शून्यता 

६ परमार्थ शून्यता - निर्वाणयागु शून्यता 

७ संस्कृत शून्यता - सहेतुक शून्यता 

ट असंस्कृत शून्यता - अहेतुक शून्यता (अकृत, अनुत्पन्न) 
९ अत्यन्त शून्यता - असीमिततायागु शून्यता 

१० अनवराग्र शून्यता - आदि ब अन्त्ययागु शून्यता 

११ अनवकार शून्यता - अखण्डनीयता (अकाद्यता) यागु शून्यता 


१२ प्रकृति शून्यता - प्रकृतियागु शून्यता 
१३ सर्वधर्म शून्यता - सर्व सत्त्वयागु शून्यता 

१४ लक्षण शून्यता - परिमाषायागु शून्यता 

१४ अनुपलम्भ शून्यता - भूत, वर्तमान व भविष्ययागु शून्यता 
१६ अभाव स्वभाव शून्यता - थःगुपन मदुगु शून्यता 

१७ अभाव शून्यता - अमावयागु शून्यता 

१ट स्वभाव शून्यता - थः धैगुयाहे शून्यता 


थ्व च्वेच्वंगु १ट ता प्रकारया शून्यताया ल्यूल्यू मेगु निगु शून्यतानं छयलातःगु दु व खः - 


१९ भाव शून्यता - थ्वया अर्थ खः उपादान स्कन्धया न्यापुचःनं फुसुलुजक 
धेगु शून्यता 

२० परभाव शून्यता - थ्वया अर्थ खः गुगुनं ज्यावलं नं सत्यतायागु निर्माण 
यायेफॅमखु । छायूधासांनि शून्यतायात छुकिंनं थीफेमखु 
धेगु शून्यता । 

प्रज्ञापारमिता 
तुतः 


निर्विकल्पे नमस्तुभ्यं प्रज्ञापारमितेऽमिते ॥ 
या त्वं सर्वानवद्याङ्गि निरवद्यैर्निरीक्थसे ॥१॥। 


फ्यनाखँ 
निर्विकल्पे अभिते प्रज्ञापारमिते तुभ्यं नमः सर्वानवद्याङ्कि या त्वं निरवद्यौः निरीक्ष्यसे । 


हीकाखं 

निर्विकल्पे = विकल्प धैगुहे मदुम्ह अर्थात्‌ भ्रम वा भ्रान्ति धैगुहे मदुम्ह, चित्त (मन) ब्वैगु घेगुहे मदुम्ह 
अर्थात्‌ चित्तस अनेक खया शङ्ख उपशङ्क जुयाः च्वनिगु धेगुहे मदुम्ह, छगू खँ थ्वहे खः धकाः निश्चित 
यायेधुसेलि हानं उकियागु विरुद्दे मेगु खँ निश्चित यायेमाःगु धेगुहे मदुम्ह, शुद्ध चित्त वृत्ति दयाः च्वंम्ह, 
समुद्र व समुद्रया तरढ़ अर्थात्‌ लः व लःया ढम्बो वास्तवे वहे खः, अथेहे लुँ व लुँया तिसाबसा नं 
बास्तबय्‌ वहे खः धेगु बोधिज्ञान दयेका चित्तस कल्पना मदयेकाः च्वनेधुंकूम्ह । अमिते = अपरिमित 
अर्थात्‌ थथे अथे धकाः थाःगाःहे मदुम्ह, असीम जुयाः च्वोम्ह, अल्याख जुयाच्वोम्ह अर्थात्‌ थुलिउलि 
धकाः निनांनीमफुम्ह । प्रज्ञापारमिते = हे प्रज्ञापारमिता, हे ज्ञान विज्ञानं पारड़ुत जुयाः च्वनांबिज्याःम्ह, 
हे शक्ति स्वरुपिणि मां । तुभ्यं - छलपोलयात अर्थात्‌ लोकस प्रख्यात्त जुयाः च्वनाबिज्याःम्ह 
'प्रज्ञापारमिता' यात । नमः = नमस्कार अर्थात्‌ भागियाना, शिर क्वछवीका चरणस भोपुया, निपा 
ल्हाहा बिन्ति (ज्वजलपे) याना वन्दना याना । सर्वानिवद्याड़ि = म्हस गनहे छुँ दोष धेगु मदुम्ह, 
स्वीनिता लक्षण थुलाच्बोंम्ह । या = गुम्ह खः । त्वं = छलपोल. प्रज्ञापारमिता । निरवद्यैः = निर्दोषपिं 
मनूतेसं अर्थात्‌ शुद्ध चित्त जुयाः लोभ पाप धेगु छुंहे मदुपिं भक्तजनपिन्सं । निरीक्षसे = खंकिइ, 
म्हसीकिइ, ल्वीकिइ । 


म्‌खँ 

हे प्रज्ञापारमिता ! छलपोलयात सहस्श्रकोटि नमस्कार दु । छलपोल जिमिके चैतन्यस्वरुप जुयाः 
च्वनाबिज्याःगु दु । छलपोल यदि मदुगु जूसा. जिमिके न्यासे वनेगु. नोंवायेगु तथा प्रज्ञारुपि ज्ञानं 
जि सु' धका म्हसीकेगु शक्तितक न॑ दैमखु उके छलपोल साक्षी स्वरुप जुयाच्चनाबिज्याःगु दु । 
छलपोल सकल ज्ञानगुणं परिपूर्ण जुयाः, संकल्प विकल्प धैगु हे मदयेकाः अर्थात्‌ मन ब्वेगु धेगुहे 
मदयेकाः, हानं रुप आकार धेगुहे छुँ मदयेकाः च्वनाबिज्याःगु दु । छलपोलयात थन दु अन दु धकाः 
सुनान॑ धायेफुगु मखु । छलपोल सर्वव्यापक अर्थात्‌ दकवनै दुम्ह जुयाः च्वनाबिज्याःगु दु । अथेनं 
छलपोलयात खंके थाकु, ल्वीके थाकु । छलपोल समान मेपिं सुं मदु । छलपोलयाके छुं छतां दोष 


( शई ) 


सदां मुक्त जुयाः च्वनाबिज्याःम्ह, पलिइलय्‌ लख मथीक च्वनेथें । अके 
छ क जिमिसं छलपोलयात गथेयानाः म्हसीके फॅ धका ? छलपोलयात 
म्हसीकेया निम्तिं, छलपोलयागु दर्शनया निम्ति ज्ञानी गुणी योगीजनपिं, भक्तजनपिं, उपासक उपासिकापिं 
राग, द्वेष, काम, क्रोध पाखे छुत्ता जुयाः अर्थात्‌ अलग जुयाः, चित्त (मन) पैगुहे ब्यैगु मदयेका: 
निर्विकल्प समाधिस च्वनी । दोष मुक्त ज्वीमफुपिं मनूतेसंजा छलपोलयात ल्वीके म्हसीके, थ्वीके धेगु 


साप थाकु । 


आकाशमिव निर्लेपा निष््रपञ्चां निरक्षराम्‌ ॥ 
यस्त्वां पश्यति भावेन स पश्यति तथागतम्‌ ॥२॥ 


फ्यनाखँ 
आकाशम्‌ इव निर्लेपां निष्प्रपञ्चां निरक्षराम्‌ त्वां यः भावेन पश्यति सः तथागतं पश्यति । 


हीकाखें 

आकाशम्‌ इव = सर्गः थें । निर्लेपा = निर्लिप्त, यच्चुसे छुंहे किचःकाच मदु अर्थात्‌ विषय बासना पाखे 
त्ता, राग द्वेष आदि मुक्त, विषयस आशक्ति धेगु छुंहे मदुम्ह, सुंनापनं हुं स्वापु मदुम्ह, स्वतन्त्रम्ह, 
भव-चक्र धैंगुहे मदुम्ह । निरक्षराम्‌ = अक्षर धेगुहे मदुम्ह, अर्थात्‌ अविनाशी जुयाच्वोम्ह सदां 
नित्यम्ह । त्वां = छलपोलयात, प्रज्ञापारमितायात । यः = सुनां । भावेन = एकाग्र भावं, शुद्ध मनं 
अर्थात्‌ क्वातूगु योगया बलं । पश्यति = स्वइ, खंकिइ, ल्वीकिइ । सः = वं. व स्वेम्हं, व खंकूम्हं । 
तथागतं = तथागतयात, अर्थात्‌ भगवान बुद्धयात । पश्यति = स्वह, खंकिइ, ल्वीकिइ । 


मुख 

गथे कि सर्गः धेगु सदाकालं यच्चुसे च्वनाच्वनी अर्थात्‌ सुपॉञ्रुपि किचःकाचः हे दःसां उकि वयात 
थीर्फमखु, अथेहे व सर्गसमान निर्लिप्त, निष्प्रपञ्च व निरक्षर जुयाः अर्थात्‌ संसारया अनेक विषय 
वासनां मथीकाः, पञ्चस्कन्धादि परिपञ्चनात अर्थात्‌ सांसारिक जञ्जालत मदयेकाः, अक्षर स्वरुप नं 
मसु शब्द स्वरुप न॑ मखु थःगुहे स्वरुप न॑ मखु थःगुहे स्वरुपस सदां चैतन्यशील जुयाः स्थिर जुयाः 
बिज्यानाच्वोम्ह छलपोल प्रज्ञापारमितायात गुम्ह मनुख॑ गुम्ह प्राणी शुद्ध भावं त्याग तपस्या यानाः 
समाधिस च्वनाः, ल्वीकाः स्व॑काः म्हसीकिइ वहे मनुख॑ बहे प्राणी तथागत भगवान बुद्धयात न॑ ल्वीका: 
ति ता हि अर्थात्‌ तथता, (गुगु खः वहे आदिबुठु, स्वयम्भू धर्मधातु, शून्यता) यातनं थ्वीका 

| 


तव चार्यगुणद्याया बुद्धस्य च जगद्गुरोः ॥ 
न पश्यन्त्यन्तरं सन्तश्चन््रचन्द्रिक्योरिव ॥ स 


( ४६ ) 


सन्तः आर्यगुणादयायाः तव च जगद्गुरोः बुद्धस्य च चन्द्रचन्द्रिकयोः इव अन्तरं नपश्यन्ति । 


हीकाखँ 

सन्तः = सःस्यूपिं सज्जनपिं, धर्मात्मापिं मनूत, पुण्य यानाज्वीपि मनूत । आर्यगुणाद्यायाः = भिंगु भिंगु 
गुणं जायाच्वोम्ह, लक्षिंलानाच्चॉम्ह । तव = छलपोलयागु, प्रज्ञापारमितायागु । च = व । 
जगद्गुरो = लोकया गुरू, लोके पूज्य जुयाच्बोम्ह महापुरूष । बुद्धस्य = बुद्धयागु । च = व । 
चन्द्र चन्द्रिकयो इव = चन्द्रमाय्‌ ब तिमिला (थन चन्द्रमाया जः) थे । अन्तरं = भेद, फरक । 
नपश्यन्ति = खनीमखु । 


सूखे 

ज्ञानी गुणीपिं सज्जनपि मनूतयूस॑ सर्वगुणसम्पन्न जुयाः श्रेष्ठमध्येनं दकसिबे श्रेष्ठ जुयाः 
बिज्यानाच्चोम्ह छलपोल प्रज्ञापारमिता ब जगत्या गुरू जुयाः बिज्यानाच्वोम्ह तथागत भगवान्‌ बुद्धया 
दथ्वी छुं पानाच्वंगु भेद वा अन्तर खनीमखु, चन्द्रमा व तिमिला (जः) या दथ्वी पानाच्वंगु छुँ भेद वा 
अन्तर खनीमखुथे नतुं । 


छलपोल प्रज्ञापारिमता 'तथता' जुया च्वनाबिज्याम्ह अले भगवान बुद्ध 'तथागत' जुयाः बिज्याःम्ह । 
मनुखं बोधिज्ञान जक दयेके फत धाःसा तिमिला जः ल्यू ल्यू बना चन्द्रमायात खंकीथेंनतु तथागतं 
क्यंगु लँ लिनाः 'तथता' यात खंकिइ । 


वास्तवे तथतांहे तथागत प्रादुर्भाव जूगुलिं तथा तथागत तथतासतुं निर्वाण जूगुलिं, छलपोल 
प्रज्ञापारमिता व तथागत भगवान्‌ बुद्धया दथ्वी छुँ भेद मदु । यदि सुनान छुं भेद खंकाच्चंगु जुल धाःसा 
चन्द्रमा व तिमिला जःया दथ्वी भेद खने तुल्यगु भ्रमजक खः । 


कपात्मका:प्रपद्च त्वां बुद्ध धर्मपुर:सरीम्‌ ॥ 
सुखेनायान्ति माहात्म्यमतुलं भक्तवत्सले ॥ ४॥ 


फ्यनाख 
भक्तवत्सले कृपात्मकाः बुद्ध धर्मपुरः सरी त्वां प्रपद्य सुखेन अतुलम्‌ माहात्म्य॑ आयान्ति । 


हीकाखँ 
भक्तवत्सले - हे भक्तवत्सला, भक्तजनपिन्त दयामाया याइम्ह, अर्थात्‌ भक्तजनपिन्त मतिना 
यानाबिज्याइम्ह प्रज्ञापारमिता । कृपात्मकाः = नुगभिंधिं ज्ञानीजनपिं । बुदुधर्मपुरः सरी = बुद्धर्मया 


( ५७ ) 


अनुगामिनी जूम्ह अर्थात्‌ बुदुधर्मयात हःपा बीम्ह । त्वा = छलपोलयात अर्थात्‌ प्रज्ञापारमितायात । 
परपद्य = दयाः प्राप्त यायेफयाः । सुखेन = सुखपूर्वक, सुखं, आनन्दै । अतुलम्‌ = अनुपम, उपमाहे 
मदुगु अपारगु । माहात्म्यं = महत्त्वस, महिमास, गुगुं ब्रत, स्नान, पाठ पूजा आदि धर्मकार्ययागु 


फलस । आयान्ति = वह । 


खँ 
ताल सदां दया माया यानाबिज्याइम्ह हे प्रज्ञापारमिता, छलपोल धैम्ह बुद्ध धर्मया न्ह्यो न्ह्यो 
वनाः मत (जः) जुया लँ क्यनाबिज्याइम्ह, सत्त्व प्राणीपिन्त जीवन मुक्तया जः उलाबिज्याइम्ह । 
दया माया कृपा दुपिं नुग मिपि ज्ञानी गुणीजनपिन्सं छलपोलयात ल्वीकाः म्हसीकाः, छलपोलयागु 
चरणस वयाः सुखं आनन्द अनुपम लाभ कयाच्वनी, अतिकं तःधंगु अद्वितीय जुयाच्वंगु महिमा 


थ्वीकाच्वनी । 


सकदप्याशये शुद्धे यस्त्वां विधिववीक्षते ॥ 
तेनापि नियतं सिद्धिः प्राप्यतेऽमोघदर्शने ॥५॥ 


फ्यनाखँ 
यः सकृद्‌अपि शुद्धे आशये त्वां विधिवत्‌ ईक्षते अमोघदर्शने तेन अपि नियतम्‌ सिद्धिः प्राप्यते । 


हीकाख 

यः = सुनां, गुम्ह मनुखं । सकुद्‌अपि = छकलं छकजक जूसां । शुद्धे = शुद्ध, निर्मल, यच्चुगु । 
आशये = नुगलस्‌, अन्तस्करणस । त्वां = छलपोलयात, प्रज्ञापारमितायात । विधिवत्‌ = विधिपूर्वक. 
नियमपूर्वक । ईक्षते = स्वयेगुयाइ । अमोधदर्शने = दर्शन यायेवले वैगु गुबलसं विफल मयाइम्ह हे 
प्रज्ञापारमिता अर्थात्‌ दर्शन यायेबले धेगु गुबलसं निराशा मयाइम्ह हे प्रज्ञापारमिता । तेन अपि = वंनं 
अर्थात्‌ व मनुख॑नं । नियतम्‌ = अवश्यनं । सिद्धि = सिद्धि, सफलता, मुक्ति अथवा मोक्ष । 
प्राप्यते = प्राप्त याइ । 


म्‌ खँ 

गुम्ह मनुख॑ काम, क्रोध, लोभ, मोह, राग, देष आदि वान्ष्छयाः, चित्त शुद्ध यानाः विधिपूर्वक छकल॑छक 
जूसां छलपोलयागु स्तुति भाव याइ, व मनुख॑ अवश्यन सिद्धि लाभ याइ । छायधाःसा. छलपोलयागु 
दर्शन धेगु गुबलसं निष्फल मजू । छलपोलं थः भक्तजनपिन्त, उपासक-उपासिकापिन्त न्हयाबलें दया 
माया कृपा तयाबिज्याइ, निर्वाणपदयागु लैस य॑काः भिंगु फल बियाबिज्याइ । 


( 9८ ) 


सर्वेधामपि वीराणां परार्थनियतात्मनाम्‌ ॥ 


याऽधिका जनयित्री च माता त्वमसि वत्सला ॥६॥ 


या त्व॑ परार्थनियतात्मनां सर्वेषां वीराणां अपि अधिकाजनयित्री वत्सला माता च असि । 


हीकाखँ 


या = गुम्ह, गुगु । त्वं = छलपोल, प्रज्ञापारमिता । परार्थनियतात्मनां = करपिनिगु उपकार यायेगु 
ज्याखँस ज्वीपिं, परोपकार यानाज्वीपिं । सर्वेषां = सकल, फुक्क । वीराणां > पराक्रमीपिं मनूते, 
बीरतां जायाच्बोंपिं मनूते । अपि = नं । अधिका = तःधंम्ह । जनयित्री = जन्मबीम्ह । 
वत्सला = स्नेहमयी, योम्ह । माता च = मां नं । असि = खः । 


स्‌ खँ 

आपद विपदस लानाच्चोपिं सकल प्राणीतयूत मनसा, कर्मणा, बाचा सदां करूणा तयाः उपकार 
यानाज्चीपिं अतिकं वीरतां जायाच्चोपिं पराक्रमीपिं तथागतपिन्त नं छलपोलं हे जन्म बियाबिज्याःगु खः 
उके छलपोल धेम्ह सकलया मां, मांयानं मां, परउपकारस गुम्हसिनं थःगु मनयात सदां तया ते इपिंनं 
छलपोलयाहे मचाखाचापिं खः । छलपोल जन्मदात्री स्नेहमयी मां जूगुलिं छलपोलं हे थुजोपि भिंनुगपिं 
मनूतयूत थःहे मचाखाचा भाःपाः माया मतिना यानाः लहिना ते, इमित दर्शन बियाबिज्याइ । 


यद बुद्धाः लोकगुरवः पुत्रास्तव कुपालवः ॥ 
तेन त्वमसि कल्याणि सर्वसत्वपितामही ॥७॥ 


फ्यनाखँ 
यत्‌ कृपालबः लोकगुरवः बुद्धाः तव पुत्राः कल्याणि तेन त्त्वम्‌ सर्वसत््वपितामही असि । 


हीकार्ख 

यत्‌ = गुगु, गुगुकारणं यानाः । कृपालवः = कृपालु, दया, माया कृपा तैपिं । लोकगुरवः = लोकया 
गुरूजूपिं, जगत प्राणीपिन्त शिक्षा दीक्षा अर्ति उपदेश बीपिं । बुद्धाः = बुद्धपिं, थःत थमं म्हसीकाः 
न्हयल॑चायकाजूपिं, बुद्ध पदस थ्योपिं । तब = छलपोलया, छलपोल प्रश्ञापारमिताया । 
पुत्रा = मचाखाचा, सन्तान (अर्थात्‌ छलपोलपाखेहे जन्म जूपिं धासेलि) । कल्याणि = है सकल 
प्राणीपिन्त भिंका ज्वीम्ह, हे कल्याणि । तेन = थ्वहे कारणं यानाः । त्वम्‌ = छलपोल प्रज्ञापारमिता । 
सर्वसत्त्व पितामही = सकल प्राणीपिनि अजि, सकलया तापाबज्ये । असि = खः, जुल । 


( ४९, ) 


लोकयाहे गुरु जुयाबिज्याःपिं बुद्धगणपिं, तथागतपि, ज्ञानीगुणी 
छलपोलयाहे मचात खः, सन्तानत खः । उके सकल सत्त्वप्राणीपिन्त 


धयाम्ह सकल सत्त्वप्राणीया अजिमाजु खः । सतु, छलपोलया 
आशा भलसा धाःसा छलपोलयाके 


मूर्ख 

गुलिनं लोकयात भिं याये धाइपिं 
महात्मापिं दु वसपोलपिं फुक छल 
उद्धार याइम्ह हे कल्याणि, छलपोल धया 
आशा भलसा घेगु सुयाकेन॑ च्वने माःगु मदु अयेन॑ सकलया 
च्वनाच्वंगु दु । धन्य धाये छलपोल । 


सर्वपारमिताभिस्त्वं निर्मलाभिरनिन्विते ॥ 
चन्द्रलेखेव ताराभिरनुयातासि सर्वदा ॥८॥ 


फ्यनाखँ 
अनिन्दिते त्व॑ चन्द्रलेखा ताराभिः इव निर्मलाभिः सर्वपारमिताभिः सर्वदा अनुयाता असि । 


हीकाखें 

अनिन्दिते = निन्दित धेगु गुबलसं मजूम्ह अर्थात्‌ सदां निर्दोष जुयाच्वोंम्ह हे प्रज्ञापारमिता । 
त्व॑ = छलपोल । चन्द्रलेखा = चन्द्रकला अर्थात्‌ तिमिला । तारामिः इव = नगुपुचःनं थे । निर्मलाभिः 
= निर्मल. यचुसे । सर्वपारमितामिः = फुक पारमितायापाखें धेथें, दान, शील, क्षान्ति, वीर्य, ध्यान, आदि 
पारमितायापास्वे धेथे । सर्वदा = न्हयाबले, सदां । अनुयाता = अनुसरण याकाच्वोंम्ह, ल्यूल्यू 
वेकाच्वॉम्ह । असि = खः । 


म्‌ खं 

निन्दा दोषं सदां मुक्त जुयाबिज्यानाच्वोम्ह अर्थात्‌ सदाकालं सकलया पाखें प्रशंसा ज्वीकाः 
च्वनाबिज्याःम्ह है प्रज्ञापारमिता, तमिला त्वैबले गये वया ल्यूल्यू नगुपुचः शोभायमान जुयाः त्वयावं 
च्वनिइ, अथेहे निर्मलगु भिंमिंगु दान शील आदि पारमितात न॑ छलपोल न्ह्याथाय्‌ बिज्याःसां 
छलपोलयाहे ल्यूल्यू अतिक शोभायमान जुयाः बयाव॑ च्वनिइ । 


वास्तवय्‌ थुजोगु पारमिता अभाव जुलधाःसा, ज्ञानीगुणी योगी महात्मा धाःपिं न्हयाक्वहे सःस्यूसां. ज्ञान 


गुण थूसां शोभायमान जुयाः 
त, जुयाः च्वनेफेमखु, अले थुजोगु पारमिता मदुपिन्स छलपोलयात ल्वीकाः म्हसीके 


विनेयं जनमासाच तत्र तत्र तबागतै: ॥ 
बहुरूपा त्वमेवैका नानानामभिरीडघसे ॥ ९॥ 


( ६० ) 


फ्यनाखँ 
तथागतैः विनेयं जनं आसाद्य तत्र तत्र बहुरुपा एका त्वमेव नानानामभिः ईड्यसे । 


हीकाखँ 

तथागतेः = तथागतपिन्सं, ज्ञानीगुणी महात्मापिन्सं, बोधिसत्त्वपिन्सं । विनेयं = शिक्षादीक्षा बीयोग्य । 
जनं = मनूतेत । आसाद्य = ल्वीकाः नापलानाः । तत्र तत्र = अन अन अर्थात्‌ थाय्‌ थासय्‌ दकभनं । 
बहुरूपा = बहुरुपी अर्थात्‌ नाना रुप कायेफुम्ह । एका = छम्ह, छम्हजकहे । त्वमेव = छलपोलहे, 
छलपोल प्रज्ञापारमिताहे । नानानामभिः = नाना प्रकारया नामं । ईड्यसे = नांकायेकाच्वनी, 
पुकार याकावं च्वनी । 


म्‌खँ 
तथागतपिन्स अर्थात्‌ सर्वत्र जुयाबिज्याःपिं ज्ञानीगुणी योगी जनपिन्सं शिक्षा दीक्षा बीयोग्य जुयाच्बोंपि 


शिष्यपिन्त शिक्षा दीक्षा बीबले न्हयाबलसं न्हापां छलपोलयागुहे गुण वर्णन यानाः नाना प्रकारकथं 
छलपोलयागुहे श्रोत पाठ याकाबिज्याइ । अले दोषरहित जुयाबिज्याःम्ह छलपोलया छगूहे जक रुप 
(प्रज्ञापारमितायागु रुप) जूसां छलपोलया आपलं मेमेगु रुप (तारा, नेरात्मा आदि) दु धका नं शिक्षा 
दीक्षा थ्वीकाः कनाबिज्याइ । वास्तवे छलपोल धेम्ह छम्हहे जक खःसां, छलपोल सम्पूर्ण 
रुपस ब्यापक जुयाबिज्याःम्ह, अथेनं छलपोलयागु रुप थथे च्वों अथे च्वो धकाः सुनान॑ थाःगाः 


कायेमफु । 


प्रभा प्राप्येव दीप्तांशोरवश्यायोदबिन्वव: ॥ 
त्वां प्राप्य प्रलयं यान्ति दोषा वादाश्च वादिनाम्‌ ॥१) 


फ्यनाखँ 
अवश्यायोदबिन्दबः दीप्तांशोः प्रभां प्राप्य इव दोषाः वादिनां वादा च त्वां प्राप्य प्रलय॑यान्ति । 


हीकालं 

अवश्यायोदबिन्दवः = पुगाइबले खनेदैगु लःफुति, शीत बिन्दुत । दीप्तांशोः = सूर्चोयागु । प्रभां = किरण, 
निभाजः । प्राप्यइब = दयाः, दयेवंथें, खयेबंयें (अर्थात्‌ गनावंथें, मदयाव॑थें) । दोषाः = दोषत । 
वादीनां = वादीतेगु अर्थात्‌ तर्कयाइपिनिगु । वादाः च = वादत नं (अर्थात्‌ तर्क, शड उपशङत) । 
त्वां = छलपोलयात. प्रज्ञापारमितायात । प्राप्य = दयालि, ल्वीकालि, खनालि । प्रलय॑यान्ति = 


मदयावनिइ, सुनावनिइ । 


( ७१ ) 


ळू ल्वीब॑ अर्थात्‌ निभाजः खयेव॑ गथे घाँञमाय्‌, स्वांमायू, वामाय्‌, छवमाय्‌ च्वकास मुनाच्वनीगु 
लःफुतित दुसुनाः मदयावनीगु खः अथेहेतुं छलपोलयागु दर्शन रुपी जः न॑ खैबले आपाल॑ हालाहिलाज्वीपिं 
वादीजनपिंन्के मुना च्वनीगु दोष अर्थात्‌ म्वामदुगु ल्वापुख्यापु वादविवादत नं दुसुनाः मदयावनी । 
तर गुथाय्‌ तक थुजोगु ल्वापुख्यापु म्वामदुगु वादविवादत नाश ज्वीमखु, उथाय्‌ तक ल्वापुस्विचायागु 
स्वभाव दुपिं बादीजनपिनिगु मनस आपलं संशय, शङ्का, द्विविधा जक दयालि भिंगु ज्ञान देमखु । अले 
थुजोपिन्सं छलपोलयागु दर्शन यायेखनीमखु । 


त्वमेव आसजननी बालानां भीसवर्शना ॥ 
आश्वासजननी चासि विदुषां सौम्यवर्शना ॥११॥ 


फ्यनाखेँ 
त्वम्‌ एव भीमदर्शना बालानां त्रास जननी सोम्यदर्शना विदुषां आश्वास जननी च असि । 


हीकाखे 

त्वम्‌ एव = छलपोल प्रज्ञापारमिताहे । भीमदर्शना = ग्यान्पुस्वाःम्ह जुयाः, भयङ्कर स्वरुपम्ह जुयाः । 
बालानां = मचातेत, अर्थात्‌ छलपोलयात म्हमस्यूपिन्त । त्रासजननी = ख्याच्चोबीम्ह, त्रास उत्पन्न 
याइम्ह । सौम्यदर्शना = शान्त स्वरुपम्ह जुयाः । विदुषां = विद्वान्‌तेत अर्थात्‌ छलपोलयात म्हस्यूपिन्त । 
आश्वासजननी = आश्वासन बीम्ह, भलसाबीम्ह मां जूम्ह । च = न॑ । असि = खः । 


म्‌ ख 

अज्ञानी जुयाः लालाथे सनाः नयाज्चीपिं दुष्ट मतिपिं मनूतय्‌त छलपोलं सितुपातुबंक ख्यानाबिज्याइ । 
उजोपिं दुष्टजनपिनिगु न्ह्योने जा छलपोलयागु रुप ग्यान्पुसे हाराँख्वाथे खनेदयाच्वनी । अयेनं, 
शानीगुणी साधु व विद्रानपिन्तजा छलपोलं सदां भलसा जुयाः इमिगु रागद्वेषादि नाश यानाः इभित 
शान्ति बियाबिज्याइ । थुजोपिं सुमति दुपिं भिंपिं मनूतय्‌ न्ह्योने जा छलपोलयागु रुप अथवा दर्शन सदां 
स्वस्ब॑ मगाक बांलाना च्वनिह, प्रिय जुयाच्वनी । 


यस्य त्वय्यप्यभिष्यङ्गस्त्वन्नायस्य नविद्यते ॥ 
तस्याम्ब कथमन्यत्र रागहेषौ भविष्यतः ॥१२॥ 


फ्यनाखे 
त्वन्नाथस्य यस्य त्वयिअपि अभिष्वद्धः नविद्यते अम्ब तस्य अन्यत्र रागदेषो कथं भविष्यतः । 


( ६२ ) 


त्वन्नाथस्य = छलपोलयान॑ नाथ जूम्ह । यस्य = गुम्ह भगवान्‌या, अर्थात्‌ तथागतया । त्वयि 
अपि = छलपोलसनं, छलपोलयाके नं । अभिष्वड़ः = दृढ आसक्ति दूढ अनुराग क्वातूगु मतिना । 
नविद्यते = मढुधासेलि । अम्ब = हेमा, हेमाता प्रज्ञापारमिता । तस्य - वसपोल भगवान तथागतया । 
अन्यत्र = मेथाय्‌, मेमेगु खञ्‌ । रागद्वेषौ = राग द्वेष । कथं = गये । भविष्यतः _ दै, दयेफँ । 


म्‌ खँ 

हेमा प्रज्ञापारमिता, छलपोलयाके राग द्वेष धेगु हू मदु । छलपोलयात ल्वीकाः म्हसीकाः छलपोलयागु 
दर्शनं तथागतपिनिनं छलपोलप्रति आसक्ति अर्थात्‌ अनुराग घैगु हुं मदु । थ्व लोकस छलपोल व 
तथागतपिनि छु वस्तुसं संसारस नाना प्रकारया वस्तु दयाच्वोसानं छुं वस्तुलिसे नं रागद्वेष दैमखु । 
छलपोल व तथागत न्ह्याबलसंनं रागद़ेषं निवृत्त जुयाः अर्थात्‌ छुत्ता जुयाः च्वनाबिज्याइ । 


नागच्छसि कुतश्चित्त्वं न च क्यचन गच्छसि ॥ 
स्थानेव्यपि च सर्वेषु विद्ृद्भिर्नोपलभ्यसे ॥१३॥ 


फ्यनाखँ 
त्व॑ कुतरिचत्‌ नआगच्छसि क्वचन नगच्छसि विद्वद्भिः सर्वेषु स्थानेषु अपि नउपलभ्यसे । 


हीकाखे 
त्व॑ = छलपोल, प्रज्ञापारमिता । कुतश्चित = गनंन्‌ गुखेनं । नआगच्छसि = वोगु मखु बिज्याःगु मखु । 


क्वचन = गर्ने । नगच्छसि = वनी मखु, बिज्याइ मखु । विद्धदूभि = विद्वानूजनपिन्सं, सःस्यूपिन्सं । 
सर्वेषु = दकभनं । स्थानेषु अपि = थासय्‌ नं । नउपलभ्यसे = देमखु, ल्वीके फैमखु । 


म्‌खं 
छलपोल गुगु लोकं थन बिज्याःम्ह नं मखु, अथेहे हानं छलपोल थनं गुगुं लोकस बिज्याइम्ह न॑ मखु 
हानं छलपोल छगूजक थासय्‌ सदां थातं च्वनाबिज्याइम्ह न॑ मखु । छलपोलयात ज्ञानी गुणी 
विद्वानूपिन्स सर्वत्र खंके धकाः जूसां गर्न नाप लागुनं मखु खंकेसम्म फुगुनं मखु । अथेनं ज्ञानी गुणी 
महात्मा योगीपिन्सं मन धैगुहे ब्वैगु मदैगु निर्विकल्प समाधिस च्वनाः छलपोलयात ध्यानं ल्वीकाः 
स्वैबले छलपोल जा दकभन॑ सर्वव्यापक जुयाबिज्यानाच्चंगु खंकल । 


ये त्वासेबं नपश्यन्ति प्रपचन्ते च भावतः ॥ 
प्रप्च च विमुच्यन्ते तदिदं महदद्‌भुतम्‌ ॥१४॥ 


फ्यनाखँ 
ये त्वां एवं नपश्यन्ति भावतः प्रपद्यन्ते च प्रपद्य विमुच्यन्ते च तदुइद॑ महद्‌ अद्भुतम्‌ । 


( ९५३ ) 


हीकाले 

ये = सुनां, सुमनूतेसं, गुम्ह, गुम्ह मनुख॑ । त्वां = छलपोलयात, प्रज्ञापारमितायात । एवं = थये, थुगु 
प्रकार । नपश्यन्ति = स्वैमखु, खंकीमखु, स्वेफेमखु खंकेफँमखु । भावतः = एकाग्र भावं, भाव भक्ति । 
प्रपद्यन्ते = ल्वीकिइ खंकिइ, शरणस वइ । च = व. अले । प्रपद्य = ल्वीकाः, खंकाः, शरणस वयाः । 
विमुच्यन्ते च = मुक्त न॑ जु. जीवन मुक्ति लाकिइ । तद्‌ इद = वे च्व अर्थात्‌ इपिं थथे मुक्त ज्वीगु । 
महद्‌ = तधंगु । अद्भुतम्‌ = अजुगतिया खँ खः, बरा आइचर्ययागु खँ खः । 


म्‌खेँ 

गुलि ज्ञानी गुणी योगीजनपिन्सं अर्थात्‌ भक्तजनपिन्सं छलपोलयात थुगु प्रकार ल्वीकेत संकेत स्वैमखु 
अथवा फैनमखु, अथेनं इमिसं छलपोलप्रति एकाग्र मनया भावना जक तयानं अर्थात्‌ मनस संकल्प 
बिकल्प छुँ मयासे छलपोलयागु शरणस वयाः छलपोलयात ल्वीकाः खंकाः भक्तिपूर्वक छलपोलयागु 
दर्शन यायेमात्रहे नं मुक्तिपद लाकाच्वन । थुगु प्रकारनं भक्तजनपिन्सं छलपोलयात ल्वीकाः खंकाः 
छलपोलयागु शरणस वयाः मुक्ति पद लाकाच्वनेफु धैगु जा धात्थें तधंगु आश्चर्यचायेमाःगु खँ खः 
अजुगति चायेमाःगुहे खै खः । उके छलपोलयागु महिमा अपरम्पार जुयाच्चन । 


त्वामेव बध्यते पश्यन्नपश्यन्नपि बध्यते ॥ 
त्वामेव मुच्यते पश्यन्नपश्यन्नपि मुच्यते ॥१५॥ 


फ्यनाखँ 
त्वाम्‌ एव पश्यन्‌ बध्यते अपश्यन्‌ अपि बध्यते त्वाम्‌ एव पश्यन्‌ मुच्यते अपश्यन्‌ अपि मुच्यते । 


हीकाखँ 

त्वाम्‌ एव = छलपोलयातहे, प्रज्ञापारमितायातहे । पश्यन्‌ = ख॑कीम्ह अथवा खंकानं । 
बध्यते = ततमतक्यनिइ, बद्ूहे जुइ । अपश्यन्‌ अपि = खंके धैगु मफुसांन॑, ख॑के मफुम्ह नं । 
बध्यते = ततमतक्यनिइ, बद्धहे जुड । त्वाम्‌ एव = छलपोलयातहे, प्रज्ञापारमितायातहे । पश्यन्‌ = 
खंकुम्ह न॑ । मुच्यते = मुक्त जुड । अपश्यन्‌ अपि = मखेम्ह नं. मखंसानं । मुच्यते = मुक्त जुइ । 


म्‌ 

गुम्ह मनुखं छलपोलयागु दर्शन याइ अले दर्शन यानाः छलपोलयाके अनुरक्त जुयाच्चनिइ अर्थात्‌ 
छलपोलयागु दर्शन याःम्ह मनू प्रज्ञा रुपी बन्धने लाना च्वनिइ, अले हानं गुम्ह मनुखं छलपोलयागु 
दर्शन धेगु याइहे मखु उजोपिं मनूत न॑ बन्धनयागु दशायूहे लानाच्वनि अर्थात्‌ छलपोलयागु दर्शन 
मयाःम्ह मनू संसार रुपी बन्धनस लानाच्वनी । 


( ६४ ) 


हाने गुम्ह मनुख॑ छलपोलयात ल्वीकिइ खंकिइ, उजोपि मनुखं मुक्ति पद लाकीगु हे जुल । अले गुम्ह 
छलपोलयात ल्वीके खंकेला फेमखु अथेनं उजोपिं मनुखं छलपोलयागु दर्शन याये मफुसां, 
मनंजक जूसां एकाग्र जुयाः छलपोलयागु भावना याइ, उजोपिं मनुखंन॑ मुक्ति पद लाकाच्वनिह । थ्वन॑ 


छगू अजुगतियागु हे स॑ स्वः । 


तँसा 

प्ज्ञापारमिता' धैगु महायानी बौद्ध धर्म जक मखु थ्व ला छगू तधंगुमहायानी बौद्ध दर्शन । धर्मयागु 
खँ. धर्मयागु चर्या सीके थ्वीके पालना याये धेगु तू सिया चिक पिकाये थें । उकें थन थ्व छत्वाचा 
तनाखै ब्वयागु जुल । 


अर्थात्‌ थ्व संसारय्‌ सकल सत्त्व प्राणीपिं शून्यतास अथवा तथतास अथवा आदिबुद्धस च्वनाच्वंगु दु 
लानाच्वंगु दु । अथेनं, गुलिं सत्त्व प्रणीपिन्सं थ्व यथार्थ सत्य खं स्यूसां, थूसां आपलं सत्वप्राणीपिन्सं 
ध्व यथार्थ सत्य खँ मस्यू मथू ! 


अर्थात्‌ मिथ्यादृष्टि स्वेपिं सत्त्व प्राणीपिन्सं बिचायानाः स्वयाच्वनीकि थ्व संसारय्‌ गुलिनं वस्तु दु 
पदार्थ दु अथवा थ्व संसारय्‌ गुलिनं कासा (खेल प्रपञ्च) जुयाच्चंगु दु व फुक्क सत्यगु हे खः । 
अले यदि थुजोपिं मिथ्यादृष्टि स्वेपिं सत्त्वप्राणीपिनिगु विचार व तर्कहे सत्य खःसा वा ठीक धेगु खःसा 
शून्यता व तथतायागु चचहि याहेमाःगु छुं मदु । थुजोपिं मिथ्यादृष्टि स्वैपिं फुकं स्वयं मुक्ति पदय्‌ 
अथवा निर्वाणय्‌ लानाच्वंगु तुल्य ज्वीमाःगु । तर थथे मजू । थुजोपि मिथ्यादृष्टि स्वैषिंजा षट्गतिया 
(देव, दैत्य, मनुष्य, तिर्यक्‌, प्रेत, नरक) चक्रेहे बारम्बार लानाः चाहिलाच्वंगु दु । 


उखे सम्यक्‌ दृष्टिं स्वैपिं सत्त्वप्राणीपिन्सं धाःसा थःपिन्त तथतास अथवा शून्यतास दुने लानाच्वंगुहे 
खंकाः थ्वीकाः अनुभव यानाच्वनिइ, अले व षद्गति जा केवल मायाजालं खनेदयाच्वंगु अथवा 
कल्पनां सिर्जना जुयाच्वंगु जक धेगु सीकाच्वनी । 


थथे जूगुलिं, छखें काचाक्क बिचा यायेबले प्रज्ञापारमिता' यात खंम्हन॑ बन्धने लानाच्चन, मखंम्ह न॑ 
बन्धने लानाच्चन, अथेहे 'प्रज्ञापारमिता' यात खंम्ह नं मुक्त जुयाच्वन, मख॑म्ह न॑ मुक्त जुयाच्वन 
धायेवले छखे स्वयेबले थ्व अजुगति चायेमाःगु खँ जुल । तर थ्व वाक्यस दुने थ्यंक दृहाँ वना: 
स्वयेबले खँ वास्तवे सत्यगुहे धकाः थ्वीकेमाः । छायूधाःसां नि, छम्हेसिनं तथतायूहे च्वनानं जि तथताय्‌ 
च्वनाच्वनागु दु धैगु सीके मफु थ्वीकेमफु। उखे मेम्हसिनं धाःसा जि तथताय्‌ च्वनाच्चनागु दु 
धैगु सीकेफु, ध्वीकेफु । खँ थुलि हे फरक, छम्ह मथूम्ह, मस्यूम्ह, छम्ह थूम्ह । वास्तवय्‌ 
निम्हं तथताय्‌ हे । 


( (४ ) 


आः थुकियागु छगू दसू खः समुद्रस च्वॉपिं निम्ह न्याँतेगु । 


छम्ह मिथ्यादृष्टि जुयाच्वोंम्ह न्यां बिचायात - समुद्र धेगु दुला धाल, व गन थे ? हुँकन गुँसिथेला ? थथेहे 
मेमे थायूनं ब समुद्र धेगु च्वनाच्वंगु दु ज्वी घेगु । 


मेम्ह सम्यक्‌ दृष्टि जुयाच्वोम्ह न्यां थ्वीकाच्वन -जिजा समुद्रयूहे च्वनाच्वनागु दु । समुद्र धंगु 
गन॑वनाः माःवने माःगु मदु ।" 


थुपिं निम्ह न्याँतय्‌ ल्वापु जुल, बाजि जुल । लिपा निम्ह न्यान छम्ह सःस्यूम्ह पण्डितया न्ह्योने 
थ्यंकवन । इमिसं 'समुद्र' धैगु गन दुथे धैगु प्रश्‍न यात । पण्डितं इमित लिसः बिल - 'ठिपिं निम्हं 
बास्तवय्‌ समुद्रयहे लानाच्व॑गु दु च्वनाच्वंगु दु । छिमिगु निम्ति समुद्र गनं माःवने माःगु मदु ।” 


थ्व लिसः नेना निम्ह न्याँत चित्त बुझे याना सत्यगु खँ थ्वीकाः सीकाच्चन । 


वास्तवय्‌, प्रज्ञापारमिता धयागु नं समुद्र तुल्यगु जकहे खँ खः । अले प्रज्ञापारमितायात खंकाः बन्धनय्‌ 
लानाच्चोंम्ह व प्रज्ञापारमितायात मखंकाः बन्धनय्‌ लाना च्वॉम्ह धायेगुया अर्थनं समुद्रयात म्हसीकाः 
समुद्रस च्वनाच्वोम्ह न्याँ व समुद्रयात म्हसीके मफयेकाः समुद्रसनतुं च्वनाच्वोंम्ह न्याँयागु अर्थ 
समानहे जक खः । 


हानं गथे थ्व संसारस च्चना छखलः मनूतयूसं न्ह्यागु खैयातन॑ न्ह्यागु वस्तुयात नं भौतिक दृष्टिकोणं 

स्वयाच्वनिइ, अथेहे हानं छखलः मेपिं मनूतय्‌सं परमार्थ दृष्टिकोण स्वयाच्वनिइ । वास्तवय्‌ थ्व 

निखलः मनूतय्गु दृष्टिकोणयागु पृथक्ता जक खः । थथेहे प्रज्ञापारमितास च्वनाच्चोपिं मनूतय्‌सं 

१३०७० लानाच्वंगु अथवा मुक्तिपद लानाच्वंगु अनुभव यागेगु खँ नं दृष्टिकोणयागु पृथकतायागु जक 
खः । 


आः थ्वहे प्रसढ़य्‌ छगू तर्क अथवा छगू उपमा ब्वये । 


प्रशापारमितास निहित जुयाच्वंगु दर्शनया धापूकथं -“रुपम्‌ शून्यम्‌ शून्यतैव रुपम्‌ नरुपम्‌ पृथक्‌ 
शून्यता शून्यताया पृथक्‌ नरुपम्‌” अर्थात्‌ गुगु वस्तुया रुप धायेगुहे शून्य जक खः, अथेहे शून्य 
धायेगुहे रुप खः रुपं पृथक्‌ जुयाच्वंगु शून्यता मखु अथेहे शून्यताया पाखें पृथक्‌ रुप मखु । 


थ्व तर्कन॑ थयेक स्वयेबलय्‌, न्यनेबलय्‌, विचायायेबलय्‌ अजुगति चायेमाःगु तर्कजकहे खः थें च्वो । 
तर थुकि दुने दहा बना: वातुवालाः लनास्वेबलय्‌ थुकि च्वंगु खँ फुकं सत्य खः, छायधासांनि - 


( ६५ ) 


गथेकि झीसं म्हगसय्‌ किसिचा खनिइ । वास्तवय्‌ थ्व किसिचा धात्थेंयाम्ह खः ला ? थ्व किसिचा 
धात्थेयाम्ह खःसा थ्वया बौ दयेमाः, माँ दयेमाः, थ्वया जन्मस्थान दयेमाः इ. । अले हानं थ्व किसिचा 
धात्येयाम्ह किसिचा मखु धैगुसा थ्व किसिचा म्हगसय्‌ गथे खनेदयेक वल ? 


वास्तवय्‌ थ्व किसिचा छुँ वस्तु धेगु मदुगु थासं 'शून्यगु थासंहे लुयावःम्ह रुपघारी किसिचा खः अले 
थ्वयागु व रुप शून्यं खनेदुगु अले शून्येहे दुसुना वनीगु रुप बाहेक मेगु छुंन॑ मखु । अले ब शून्ययागु 
पाखें रुप अलग मखु, न रुपयापाखें व शून्य अलग हे । 


उकें थ्व विश्व संसारन॑ म्हगसय्‌ खनेदैम्ह किसिचा तुल्यहे जक खः । मनय्‌ कल्पना - जाल दुसुनाः 
निर्विकल्प जुल धायेव॑ विश्व संसार नं दुसुना वनिइ । अले, दुरुइ दुरू ल्वाक ज्याइथें, अथवा लखय्‌ 
लः ल्वाक ज्याइथे तथताय्‌ च्वॉपिं की अथवा तथता बैपिं की तथतासतुं लानाच्वन धैगु कीत बोध 
जुइ । झीसं सीके माःगु सम्यकसम्बोधिज्ञान थ्वहे खः । 


आः थ्वहे सन्दर्भस रामचन्द्र भारतीजुं 'बुद्धशतक'स पिज्वेकातःगु थ्व छत्वाचा खँ नं थन उल्लेख याये, 
थ्व गथे धाःसा - 


बुद्ध दर्शन लात तपस्या धेगु छु यायेत ? 
बुद्ध दर्शन मलात तपस्या धेगु छु यायेत ? 


थ्वन॑ थयेक स्वेबलय्‌ बिरोधाभासं जायाच्वंगु हे खँ । “च्वोकां थःके, प्वोकां थःके' धाःगु थे जाःगु खँ । 
अथेनं, थुकी सत्यता दु । छायूधाःसांनि, बुद्ध दर्शन लाकेतहे तपस्या धैगु यायेमाःगु । अले बुद्ध दर्शन 
लाकेफत धाःसा हानं हानं तपस्या यानाच्वनेमाःगुया कारण हे मन्त । उखे, बारम्बार तपस्या 
यानाजुयान॑ बुद्ध दर्शन धेगु लाके मफुत धाःसा व तपस्या निरर्थकहे जुल, उजोगु खेँ मथ्वैगु तपस्या 
यानाः प्रयोजन हे मदुगु जुल । अतः 'बुद्ध दर्शन लात तपस्या छु यायेत, बुद्ध दर्शन मलात तपस्या 
छु यायेत' धेगु उक्ति सारपूर्ण जुयाच्व॑गु खनेदु । 


थथेहे “चित्तस्य महावीजम्‌ भव निर्वाणयोरपि' अर्थात्‌ थ्व संसार निर्माण ज्वीगु अथेहे निर्वाण पद प्राप्त 
ज्वीगु धेगु न॑ चित्तयाहे महावीजया हेतुं खः धकाः धायेबले न॑ परस्पर बिरोधाभास खने दु । अथेनं 
चित्त धैगु अनियन्त्रित ज्वीबलय्‌ थ्व॑ थ्व भव सागर निर्माण यानाहेच्वंगु दु । अले सकल प्राणी 
थुकियागु चक्रयृहे चाचाहिलाच्वंगु दु । उसे, चित्तयात बालाक संयमपूर्वक नियन्त्रण याःम्ह॑ धाःसा 
चित्तस काम, क्रोध, लोभ, मोह, क्लेश, दुःख, ताप, सुर्ता धेगु छुंहे मदयेकाः सदा निर्वाण अनुभव 
यानाच्वनिइ । उके चित्तयात भव निर्माण व निर्वाण नितां याकेफुम्ह धकाः धयातल । पिने स्वेबलय्‌ 
थ्व उक्ति चरितार्थ ज्वीख्वाः मवः । अथेनं ब्यवहारस चित्तं थःगु स्वभाव निखेरं सत्य ज्चीगुकथं 
क्यनाच्च॑गु दु । खतुं थ्व सम्भव मखु थे च्वो. तर बिलकुल सम्भव है जुयाच्वंगु दु । 

धन महायानी दर्शनस चित्त धायेमात्रंहे विज्ञान खः । अले थ्व चित्त 'आत्मा' या पर्यायवाची (उथें थ 
अर्थ वैगु) थें नं खने दु प्रयोजन जू । तर आत्मवादीतयूसं गुगु आत्मा धाइगु स्वः, व आत्मा मेगु हे | 
अयेन॑ व्यावहारिक रूपं 'चित्त' धायेवले 'आत्मा' तुल्य खनेदु । वास्तवय्‌, चित्तया रुपय्‌ वा अर्थय 
प्रयोग ज्वीगु आत्मायात न॑ चित्त' धकाहे थ्वीकेमाः सीकेमाः । हानं चित्त धायेबलय्‌ सांख्यकारीतय्‌गु 
(सांख्यमत मानेयाइपिनिगु) बुद्धि या अर्थनं खनेदुः अथेनं थ्व पर्यायवाची रुपे जक खने दुगु खः 


वास्तवय्‌ 'चित्त' धेगु बुद्धि न॑ मखु । 


आः प्रशन दयेफु । आत्मा धैगु मेगु हे. अथेहे चित्त धेगु मेगुहे । अले झीगु शरीरस अर्थात्‌ (देहस 
म्हस) चित्तं गुगु ज्याखँ याइ, गुगु सीकेगु थ्वीकेगु क्रियाकर्म याइ, व फुक्क ज्या खँ आत्मापाखें 
चित्तयात याकीगु खः धैगु, गथेकि जुजुं मन्त्रीयात याकिइ । 


तर प्रज्ञापारमिता दर्शनं धाइ - यदि आत्मा व चित्तया सम्बन्ध थथे खःसा, व आत्मायात नं हानं मेगु 
आत्मां ज्या याकिइतिनि । अले थथे तँ तँ छगू आत्मायात मेगु आत्मां, मेगु आत्मायात हानं मेगु आत्मां 
ज्या याकिइबलय्‌ आत्मा धेगु यक्को खने दै, अले थ्व विषयस न्ह्याको तक याःसां सिधेमखु । 


अथेनं चित्त धैगुहे आत्मास प्येपुना च्वनीगु खः । चित्त मदुगु जूसा आत्मां छुं सीके थ्वीके फेमखु धेगु 
तर्क नं ज्वीफु । यदि थथे खःसा, अर्थात्‌ आत्मायाके सीके थ्वीकेगु ज्ञान मदु धेगु जूसा, वं चित्तयापासे 
गथे ज्या काये फे ? हानं आत्मायाके फुक्कं ज्याखँ स्वकेगु थ्वीकेगु स्वभाव गुण दु धेगु जूसा 
आत्मायात चित्तयागु छुँ प्रमोजनहे न॑ मदु । 


उके प्रज्ञापारमिता दर्शनं धाइ चित्त धैगु आत्मास निर्भर जुइमाःगु मदु । चित्तयाके आत्म चेतनयागु 
स्वभाव गुण दुगुलिं यानाः बंहे शरीरयाके ज्याकाइगु । थुकियागु बालागु उपमा थये खः, मिं घेगुलिं 
स्वभावतः प्वीयो । मिंयात मनूयागु अधीनय्‌ च्वनेमाःगु मदु । तर हानं तर्क ज्वीफु । मिंयाकेला प्वीगु 
शक्तिजक दु । मिं प्वीकीगु जा मनूनंहे खः । उके मिं धयागु मनूया अधीनस्थ जुइ । उके चित्त धेगुयाके 
सीके थ्वीकेगु स्वभाव गुण दःसां आत्मा मदेकं उकियागु प्रयोग ज्वीमखु । 


थननं प्रज्ञापारमिता दर्शनं धाइ -'गुथाय्‌तक ज्ञानया खँ दु प्रज्ञाया खं दु थ्वनाप आत्माया ज्या मदु 
छायूधाःसांनि, मिंयाके स्वयं च्यायेगु, प्वीगु गुण, स्वभाव दुगुलिं, मनूनं प्वीकल च्याकल धैगु जा केवल 
धायेगुहे जक खः । उके चित्तयाके आत्म निर्णय यायेगु स्वभाव गुण दुगुलिं थ्वंहे अर्थात्‌ चित्तंहे फुक 
थःगु व सम्बन्धितगु ज्यां याइगु खः, आत्मां मखु । 


वास्तवय्‌ न््यागुं खया अर्थन॑ पिनेजक स्वयां, बिचायानां मगाः, दुने ; बिचायानाः 
थ्वीकेमाः, सीकेमाः । , दुने थ्यंक दुहांबनाः, बि 


( ८८ ) 


अहो विस्मयनीयासि गम्भीरासि यशस्विनी ॥ 
सुबुर्बोधासि मायेव वृश्यसे न च वृश्यसे ॥१६॥ 


फ्यनाखेँ 
यशस्विनि अहो विस्मयनीया असि गम्भीरा अति माया इव सुदुर्बोधा असि दृश्यसे नदूश्यसे च । 


हीकाखे 

यशस्विनि = हे यशस्विनि, हे तधंगु जशकीर्ति थुलाच्वोंम्ह, हे यशकीर्तिया खानी जुयाच्वोम्ह । 
अहो = अहो । विस्मयनीया = अजुगति क्यनीम्ह, बरा अद्भूतगु रुप दुम्ह, आश्चर्य जायाच्चोम्ह, 
सापहे ताजूबम्ह । असि = खः । गम्भीरा = अति गम्भीरम्ह, थाःगाः कायेमफुम्ह, रहस्यं जायाच्वोंम्ह । 
असि = खः । माया इव = माया समानम्ह, जादू समानम्ह, चतकथें जाःम्ह, इन्द्रजाल तुल्यम्ह । 
सुदुर्बोधा = ल्वीके, खंके, म्हसीके थाकुम्ह, अचिन्त्यम्ह । असि = खः । दृश्यसे = खने दयेकिइ, न्ह्योने 
खने दयेक वे । नदुश्यसे च = खने मदयकीनं यो, न्ह्योने खने मदयेकन॑ च्वनेयो । 


म्‌खेँ 

अहो छलपोल गुजोम्ह धाःसेनि स्वयं अजुगति जुयाबिज्याःम्ह । छायधाःसानि छलपोल थथे अथे धकाः 
थाःगाः कायेथाकूकाः च्वनाबिज्याःम्ह, अतिकं गम्भीर जुयाबिज्याःम्ह, यशकीर्तिया थुवा जुयाबिज्याःम्ह, 
ल्वीके. खंके, म्हसीके धेगु थाकूका च्वनाबिज्याःम्ह । छलपोल माया स्वरुप अर्थात्‌ चतक समान 
जुयाच्वनाबिज्याःम्ह, छलपोलयात ल्वीके खंके म्हसीके धेगु साप थाकू । छलपोल गुबलें खनेदयेकाः 
प्रकट जुयाबिज्याइम्ह, गुबलें धाःसा खने मदेकाः दुबिनाच्वनाबिज्याइम्ह । छलपोलयात म्हसीकेतजा 
निर्विकल्प समाधिस च्वनाः मन ब्वेगु धेगुहे मदेकाः च्वनेफःसाजकहे छलपोलयागु गति सीकेगु उपाय 
दु. मफतसा मेगु छुँ उपाय मदु । उके छलपोल धेम्ह धन्य खः । 


बुठै: प्रत्येकबुदैश्च श्रावकैश्च निषेविता ॥ 
मार्गस्त्वमेका मोक्षस्य नास्त्यत्य इति निश्चय: ॥१७॥ 


फ्यनाखँ 
बुद: प्रत्येक बुद्धैः च श्रावकैः च निषेविता त्वम्‌ एका मोक्षस्य मार्गः अन्य न अस्ति इति निश्चयः । 


हीकाखं 
बुद्दैः = बुद्धपिन्सं, बोधिचर्य्या ब्रत धारणा अनुत्तर बोधिज्ञान लाकाबिज्याःपिं महापुरूषपिन्सं, भिक्षुगणपिन्त 


योगिजनपिन्त तथा उपासक उपासिकापिन्त लोकहित याये निम्ति सद्धर्मयागु उपदेश कनाबिज्याइपि 
तथागतपिन्सं । प्रत्येक बुद्े च = प्रत्येक बुढुपिन्सं, बोधिज्ञान लानाः लोकहित यायेगु मतिइ ल्वीकूसां 


( ५९ ) 


अर्थात्‌ लँय्‌ दथ्वी लानाच्वोपिं ज्ञानी गुणी जूपिं प्रत्येक बुढपिन्स न. 
श्रावकैः च - श्रावकपिन्स न॑ अर्थात्‌ थ्व संसारस करपिनिगु भलसा मकासे शान्त भावं संघ सेवा यानः 


निषेविता = सेवा याकाच्व्रोम्ज 
लोकहितयागु कर्मस च्वनाच्वोपिं ज्ञानीगुणीजूपिं श्रावकपिन्स नापं । नि | 
छलपोल, प्रज्ञापारमिता । एका न छम्हजकहे । मोक्षस्य = मोक्षयागु, मुक्तियागु, निर्वाणयाग 


त्वम्‌ > ् ] 
मार्ग: = लँ. उपाय । अन्य = मेम्ह, मेपि सुँ । नअस्ति = मदु । इति = थ्व । निश्चयः = निश्चय 
खः, पक्का खः । 

म्‌खेँ 


छलपोल गुजोम्ह धाःसां नि बुद, प्रत्येक बुद्ध व श्रावक थ्व स्वखलः ज्ञानी गुणी योगी जुयाच्चोपि 
महात्मापिन्स नं सेवा याकाच्चनाबिज्याःम्ह । छलपोल छम्ह जकहे जीवन मुक्तिया ल॑जुबा 
जुयाबिज्याम्ह । छलपोल छम्ह बाहेक नं मोक्षया लँ क्यनीपिं धात्ये न॑ मेपिं सुं मदु । थुलि निश्चय जुल । 


व्यवहार पुरस्कृत्य प्रज्ञपूत्यय॑ शरीरिणाम्‌ ॥ 
कपया लोकनायैस्त्वमुच्यसे न च चोच्यसे ॥१८।। 


फ्यनाखँ 
ब्यवहारं पुरस्कृत्य शरीरिणाम्‌ प्रज्ञप्त्यर्थ लोकनाथैः कृपया त्वं उच्यसे च नउच्यसे च । 


हीकाखँ 

ब्यवहारं = ब्यवहारयात, लोकब्यवहारयात, लोकाचारयात । पुरस्कृत्य = न्ह्योने तयाः, न्हाज्याकाः । 
शरीरिणाम्‌ = प्राणीपिनिगु, सत्त्वप्राणीजनपिनिगु । प्रज्ञप्प्यर्थं = प्रज्ञप्तिया लागि, सकल प्राणीजनपिन्त 
ज्ञान, चेतना बीया निमित्त । लोकनाथैः = लोकेश्वरपिन्सं, लोकनाथं योगीगणपिन्सं, तथागतपिन्सं । 
कृपया = कृपातसे, दया माया कृपा तयाः, करूणां । त्वं = छलपोल, प्रज्ञापारमिता । उच्यसे 
च = धायेकावं च्वन, चर्चा याकावं च्वन । न उच्यसे च = मधायेकावं नं च्वन, न्हयम्थंकूसेनं च्वन । 


म्‌खे 

र्वज्ञजूपिं योमीजनपिन्सं निर्विकल्प समाधि जोगस च्वनानं छलपोलयागु चर्चा व गुणयागु अन्त 
अर्थात्‌ थाःगाः कायेमफु । थथे जूगुलिं लोक व्यावहारिक अवस्थायात अर्थात्‌ लोकाचारयातहे न्हयोने 
तयाः न्ह्यज्याकाः लोकनाथ जुयाबिज्याःपिं महात्मापिन्सं, योगीजनपिन्सं, तथागतपिन्सं सकल प्राणीजनपिन्त 
शान, बुद्धि चेतना बीगुया निमित्तनं शिष्यगणपिं मुंकाः छलपोलयागुहे चर्चा यानाः छलपोलयागुहे गुण 
वर्णन यानाः, छलपोलयागुहे करूणायागु महिमा कना: छलपोल 'प्रज्ञापारमिता' धैम्ह थथे च्वोम्ह. अथे 
च्वोम्ह धकाः उजँ दयेकाः ब्याख्यायानाबिज्यात गुलिंसिनं धाःसा थुजोगु खँ प्रकाशय्‌ हयाबिमज्याः । 


( 3० ) 


शक्त: कस्त्यामिह स्तोतुं निर्निमित्तां निरञ्जनाम्‌ ॥ 
सर्ववाग्विषयातीतां या त्यं क्वचिदनाथिता ॥१९ 


फ्यनाखे 
निर्निमित्तां निरञ्जनाम्‌ सर्ववाग्विषयातीतां त्वां इह स्तोतुं क शक्तः या त्वं क्वचित्‌ अनाश्रिता । 


हीकाले 


निर्निमित्ता = गुगु कारण अथवा निमित्त धेगुहे मदुम्ह । निरञ्जनाम्‌ = निरञ्जन स्वरुपम्ह अर्थात्‌ रुप 
आकार धेगुहे मदुम्ह । सर्ववाग्विषयातीतां = फुक धैथे बाणीया विषयपाखें तापाक च्वनाच्बोम्ह 
अर्थात्‌ गुगुं शब्द न॑ थथे अथे धका वर्णन यायेमफुम्ह । त्वां = छलपोलयात, प्रज्ञापारमितायात । 
इह = थन, थुगु लोकस । स्तोतुं = स्तुति यायेगु । कः = सु, सु प्राणी । शक्तः = समर्थ ज्वी । 
या = गुम्ह । त्वं = छलपोल, प्रज्ञापारमिता । क्वचित्‌ = गनं नं । अनाश्रिता = आश्रित जुयाच्वंगु 
मदु सुयागुं भरेनं च्वनाच्चंगु मदु । 


मख 

छलपोल जा निमित्त अथवा कारण धेगु हे छुं मदुम्ह, छलपोल जा दोषं मुक्त जुयाः निराकार 
जुयाबिज्याःम्ह, छलपोलया जा न स्थूल देह दु न सूक्ष्म देह हे । छलपोलयागु स्तुति पूबंक यायेफुम्ह 
सु दु धका थन, सुं नं मदु । छलपोलयात योगीजनपिन्सं ध्यान चक्षुं (दुने च्वंगु मिखां) जक खंके फेगु 
मेगुलिं खंके फेमखु । छलपोल धेम्ह वचनं अगोचरम्ह, शब्दगुणंनं अगोचरम्ह (खंके थाकूम्ह) छलपोल 
सकलया अजि जुयाबिज्यागुलिं, छलपोलया गनं आश्रय माःगु मदु अथेनं सारा जगत्या आश्रय धाःसा 
छलपोलयाकेहे जुयाच्वन । 


सत्येवमपि संवृत्या वाक्पथैर्वयमीवृशैः ॥ 
त्वामस्तुत्यामपि सतीं तुस्तुसन्तः सुनिर्वृताः ॥२०॥ 


फ्यनाखँ 
एवं सति अपि वयं संवृत्या अस्तुत्यां सतीम्‌ अपि त्वां ईदृशैः बाकपथैः तुस्तुसन्तः सुनिर्वृताः । 


हीकाखँ 


एवं सति अपि = थथे जूसां अर्थात्‌ छलपोल प्रज्ञापारमिता धेम्ह वचन विषयपाखें सदं अगोचरम्ह 
जूसां । वयं = जिपिं, जि व जिथेंजाःपिं, जिथे जाःम्ह ल्हाकम्ह व मेमेपिं ल्हाकम्हपिंनं । 
संवृत्या = संचरणं अर्थात्‌ आवरणं यानाः । अस्तुत्यां सतीम्‌ अपि = स्तुति याःसां ल्वीके खंके 


( ७१ ) 


थाकूकाच्बोम्ह, स्तुति याःसां सह मज्वीकाच्वोंम्ह । त्वां = छलपोलयात, प्रज्ञापारमितायात । 
ईदृशैः = थुजोगु । वाकपथैः = शब्द मार्गयापाखें अर्थात्‌ क्रमबद्ध जुयाच्वंगु वचनपाखें । 
तुस्तुसन्त: = स्तुति यायेत स्वैपिं जुयाः अर्थात्‌ स्तुति याना । सुनिर्वृताः = आपलं आनन्दिन 


जुयागु दु । 


म्‌खें 

हे प्रज्ञापारमिता, छलपोल धैम्ह वचन व विषययापासें सदां अगोचरम्ह धेगु स्यूसां तबि, आवरणं 
अथवा मायां त्वोपुयातःपिं जिमिसं छलपोलयागु न्ह्याक्को स्तुति, भक्ति याःसां छलपोलयात ल्वीके खंके 
थाकु, खुसि याये थाकु । अथेनं क्रमबद्ध जुयाच्चंगु वचन पासे छलपोलयागु स्तुति यानाः जिपिं आपलं 


आनन्दित जुयाच्चनागु दु । 


हे प्रज्ञापारमिता. छलपोलयागु स्तुति ध्वाथ्वीक पूवंक जिमिसं यायेमफुसां तबि, जिमिसं संवृत्ति सत्यया 
लँ ज्वना सम्यक्‌ रुपं वचनयागु द्वारं चित्त शुद्ध यानाः छलपोलयागु स्तुति न्हियान्हिथं यानाः थ्वहे 
जुनिस जीवन मुक्ति इच्छा यानाच्वना । खतुं, छलपोलयागु स्तुति यायेगु देबलोकपिनिहे सामर्थ्य मदु. 
मेपिनि छु सामर्थ्यं दे धका । अथेनं, छलपोलयागु तुतः ब्वनामात्रंहे लोकपिन्त मोक्षपद लाके फयेमाल 
धकाः मतिइ तयाः थ्व तुतः जिमिसं ब्वनागु जुल । 


प्रज्ञापारमितां स्तुत्वा यन्मयोपचितं शुभम्‌ ॥ 
तेनास्त्वाशु जगत्‌ कत्स्नं प्रज्ञापारपरायणम्‌ ॥२१॥ 


फ्यनाखँ 
मया प्रज्ञापारमितां स्तुत्वा यत्‌ शुभम्‌ उपचितं तेन कृत्स्नं जगत्‌ आशु प्रज्ञापारपरायणम्‌ अस्तु । 


हीकार्ख 

मया = जिं । प्रज्ञापारमितां = प्रज्ञापारमितायात । स्तुत्वा = स्तुति यानालि । यत्‌ = गुगु । 
शुभम्‌ = पुण्य । उपचितं = मुंकागु दु । तेन = व पुण्यपाखे । कृत्स्नं = फुक । जगत्‌ = लोक । 
आशु = याकन॑ । प्रज्ापारपरायणम्‌ = प्रज्ञायागु परम पार थ्वीगु अर्थात्‌ प्रज्ञापारमितायात ल्वीकेगु 
खंकेगु । अस्तु = फयेमाल, ज्वीमाल । 


स्‌ खं 
है प्रज्ञापारमिता, छलपोलयागु थुलि थ्व स्तुति यानागुलिं जित छुं भति गुगु पुण्य लाभ जुइगु खः उगु 


पुण्यया फलं थ्व सकल जगतया प्राणीपिन्त छलपोलयागु दर्शन प्राप्त जुयाः सर्वज्ञता फल लाभ 
जुयेमाल, अले इपिं सकले न॑ मोक्ष पद थ्यनीपि जुयेमाल । 


( ७२ ) 


क्ययाःखँ 
प्रज्ञापारमितायायु तुतः क्वचाल । आः गुगुन बौद्ध धर्म दर्शन ग्रन्थ क्वचायेकेबलय्‌ दकसिबे 
न्ह्यथने माःगु नियम कथं थ्व “ये धर्मा हेतु” नांगु गाथा छपू थन ब्वये - शि 


ये धर्मा हेतु प्रभवा हेतुस्तेषां तथागतो हघवदत्‌ ॥ 
तेषां च यो निरोध एवंवादी महाक्रमण: ॥ 


फ्यनाखँ 
ये धर्मा हेतु प्रभवाः तेषां हेतुं तेषां यः निरोधः च तथागतः हि अवदत्‌ एवंवादी महाश्रमणः । 


ये = गुगु । धर्मा = धर्म (पदार्थत) । 'धर्म' शब्दया सामान्य प्रचलित अर्थ खः स्वभाव वा प्रकृति तथा 
सद्गति प्राप्तिया निम्तिं सुंनं महापुरूषपिन्सं पिकाःगु मत अथवा सम्प्रदाय । कीसं 'बौद्ध धर्म' धकाः 
धायेबलेनं थ्व धर्म भगवान बुद्धं पिकयाबिज्यागु धर्म धेगु बोध जूवै । अले ब्यवहारय्‌, थ्व धर्म शब्दं 
स्वर्गादि शुभ फल बीगु पुण्य कर्म अथवा सुखावती भुवनस बनेगु सत्कर्म आदिनं बोध याइ । 


तर बौद्ध धर्मस, भगवान बुद्धं बियाबिज्याइगु उपदेशस 'धर्म' शब्दया आपलं अर्थ दु गये कि - 

१) धर्म शब्दं वेदना, संज्ञा तथा संस्कार थ्व स्वंगु अरुप स्कन्धयात संकेत याई 

२) धर्म शब्दं बुद्धया उपदेशस च्व॑गु सत्यया स्वभावयात तथा बुद्धं क्यनाबिज्यागु मार्गयात न॑ 
संकेत याइ 

३) धर्म शब्दं तत्त्व अथवा पदार्थयात नं बोध याइ अर्थात्‌ म्वानाच्वनेत माःगु तत्त्वयात न॑ । 


हेतु प्रभवाः = हेतुजन्य अर्थात्‌ कारणं उत्पन्न ज्चीगु । तेषां = इमिगु । हेतुं = हेतु अथवा कारण । 
तेषां = इमिगु । यः = गुगु । निरोध = निरोध अर्थात्‌ दिकेगु पनेगु । च = न॑ । तथागतः = तथागतं । 
हि = हे । अवदत्‌ = धयाबिज्यातः कनाबिज्यात । एवंवादी = थथे धाइपिं । महाश्रमणः = 
महाश्रमणपिं खः अर्थात्‌ थ्व महाश्रमणपिनिगु धापू खः । 


म्‌ खँ 

अर्थात्‌ थ्व फुक धर्म (पदार्थ) हेतुपाखेहे महाशून्यस उत्पत्ति जूगु खः । ब्वीगु, बूढा ज्वीगु व सीगु 
(जन्म, जरा ब मत्यु) धेगु न॑ हेतुंनहे उत्पत्ति ज्वीगु खः । अले थुगु हेतुयातहे तथागत धाये । 
छायधाःसांनि गुगु प्रकारं जन्म जुयावल उगु प्रकारं मरण जुयावंगुयातहे तथागत धाये (यथायेन 
प्रकारेण आगत तथातेन प्रकारेण गत स्तथागत) । 


( ७३ ) 


बौद्ध धर्म धा अथवा बौद्ध दर्शन । सीके माःगु थ्वीके माःगु मूलगु खँ थ्वहे. महावाक्य धाःसां थ्वहे 
महामन्त्र धाःसां थ्वहे । अझ तप्यंक धायेगु जूसा, बौद्ध धर्म अथवा बौद्ध दर्शनया मूद्वाया खापास 
ग्वयातःगु भराय्‌ धंगु ताः चायेकेगु ताःचा नं थ्वहे खः । थ्व ताःचा ज्वनाः ताः चायेके सलकि जक 
हे जीवन मुक्ति अथवा निर्वाण पद सुलभ जुइ । 


बास्तवयू हेतु विना धर्मया उत्पत्ति सम्भव मदु अथेहे हेतुविना दुःखया उत्पत्ति न॑ सम्भव मदु । उकें हेतुहे 
मुख्यगु तत्त्व जुल । अले बौद्ध धर्मस युजोगु तत्त्वयागु व्याख्या बैज्ञानिक पद्धतिक्थं दयाच्च॑गु जुल । 


हान॑, हेतुयात निरोध यायेत स्मृतिरुपी सिं दुयाः संप्रजन्यया मि च्याकाः प्रज्ञारुपी भाजनय्‌ सिया: 
निरोध (बिनाश) यायेगु कलात्मक पद्धति नं बौद्ध धर्मस कनातःगु, क्यनातःगु जुल । 


अले बौद्ध धर्म व दर्शनयागु अध्ययन व मननं तथा बौद्ध आचार्यपिनिगु धर्मदेशनायागु श्रमणं कीगु 
प्रज्ञा (परम ज्ञान) परिशुद्ध जुजुंबनीगु जुल । 


थ्व “ये धर्मा हेतु" गाथा स्वयेबलय्‌ सापहे चिकिचाधंगुथें च्वों, तर बौद्ध धर्म ग्रन्यस थ्व छगू सापहे 
तःधंगु व स्यल्लागु गाया खः । हानं थ्व गाथा सापहे प्रभावकारी । भिक्षु अश्वजितया पाखें थ्व गाथा 
न्यनेमात्रंहे शालिपुत्र व मौद्गल्यायनपिं थुलि प्रभावित जुल कि इपिं तप्यंक थः अनुयायी जूपिं 
परिब्राजकपिं ल्यूल्यू तयाः वेणुवने थ्यंक बिज्यात अले शाक्यमुनि भगवान्‌ बुद्धयात साष्टाडू दण्डवत्‌ 
प्रणाम यानाः इमिसं प्रब्रजित ज्वीगु इच्छा यानाबिज्यात । अन भगवान्‌ बुद्धं शालिपुत्र मौद्गल्यायन 
व इमि २४० परिब्राजकपिन्त प्रबजित यानाबिज्यात । अन॑लि थुपिं शालिपुत्र मोद्गल्यायनपिं भगवान 
बुद्धया जीवन पर्यन्तं शिष्य जुयाबिज्यात । अले इमिसं श्रावक, प्रत्येक व महायानयागु धर्म देशना 
नेनाबिज्यात । 


भिक्षु अश्वजितं थ्व 'ये धर्मा हेतुः गाथा न्ह्ययनाबिज्यागु खँ थथे खः - 


छन्हु राजगृहया लँय्‌ भिक्षा फ॒वफूवं वयाच्वोम्ह भिक्षु अश्वजितयात खंबलय्‌ शालिपुत्र नां जुयाः 
च्वोम्ह छम्ह जोगि (परिब्राजक) तसकं प्रभावित जुल । छायूधाःसांनि व अश्वजित घेम्ह भिक्षु सापहे 


सुशीलम्ह, शान्तम्ह, ज्ञानीगुणीम्ह, प्रज्ञा थिनाच्वोम्ह जुयाच्वन । थ्व खंबलय्‌ शालिपुत्रं विनम्र भावं थथे 
प्रशन याना बिज्यात - 


र्क 


हे आयुष्मान्‌ ! छलपोलयागु धर्म छु ? छलपोलयात धर्म देशना याना बिज्याःम्ह गुरू सु? 


( ७४ ) 


झलिपुत्रयागु थुलि खै न्यनेमात्रहे, शान्त प्रकृतिम्ह अश्वजितं धयाबिज्यात “जिमि परमपूज्य जुयाबिज्याःम्ह 
गुरू शाक्यमुनि गौतम बुद्ध खः । जिमि गुरु कनाबिज्यागु धर्म थ्वहे खः - के 


“ये धर्मा हेतु प्रभवा हेतुस्तेषा तथागतो हयवदत्‌" 

थुलि न्यने मात्रंहे शालिपुत्र तसक॑ प्रभावित जुल । अन॑लिं शालिपुत्रै थ्व खँ थः पासा मौद्गल्यायनयात 
कनाबिज्यात । थ्व “ये धर्मा हेतु' गाथायागु खँ न्यनेमात्रहे मौद्गल्यायन नं तसर्क प्रभावित जुल । 
लिपा, थुपिं निम्हं भिक्षु अश्वजितया माध्यमं शाक्यमुनि भगवान बुद्धयाके शिक्षा दीक्षा कायेत 
बिज्यात । भगवान्‌ बुद्धं नं थुपिं व थुमि पासापिं २४० परिब्राजकपिन्त प्रब्रजित यानाबिज्यात । 


लिपा थ्व “ये धर्मा हेतु" पेगु भगवान्‌ बुद्धं आज्ञा दयेकाबिज्याःगु गाथास भगवान्‌ बुद्धयाहे शिष्यपिन्सं 
मेगु थ्व बापु श्लोक तनाब्यूगु जुल । 


“तेषां च यो निरोध एवंवादी महाश्रमणः“ 


हेतुयाकारणं गुलिनं उत्पति ज्वीगु खः, इमिगु निरोध यायेगु उपाय महाश्रमणया नायक जुयाबिज्याःम्ह 
शाक्यसिंह भगवान्‌ बुढ आज्ञा दयेकाबिज्याःगु जुल । 


उबल॑निसें थ्व गाथा थथे छस्वा जुयाः ई लिसे मदीक न्ह्यानाच्वंगु जुल - 


“ये धर्मा हेतु प्रभवा हेतुस्तेषां तयागतो हघवदत्‌ 
तेषांच यो निरोध एवंवादी महाअमणः” 


( ७99 ) 


प्रज्ञापारमिता चर्या धारणी 


त्रिरत्न वन्दना याये 


3० नसो रत्नत्रयाय 


“बुद्ध, धर्म व संघ" थ्व स्वंगः रत्नयात दुनुगल॑निसें नमस्कार । 


जिबोधिचित्त लुमंके 


३० बोधि प्रणिधि, बोधि प्रस्थान, 
बोधि परिणामना 


बोधिज्ञानयात नमस्कार । बोधिज्ञान दयेके धकाः संकल्प याना । बोधिज्ञानया लँय्‌ न्हाज्याना 
बनाच्वना । 


बोधि प्रणिधि चित्त, बोधि प्रस्थान चित्त व बोधि परिणामना चित्त थ्व स्वंगू “त्रिबोधि चित्त” यात 
उत्पत्ति यायेफयेकेमाल । बोधिज्ञान दयेकाः बोधिज्ञानं खयेकाः च्वनेफयेमाल । 


अर्थात्‌ सत्कर्मया निम्ति संकल्प याये, सत्कर्मया निम्ति शुद्चर्या याये । धर्म यानाः, शुद्धचर्या 
यानाः गुगु पुण्य प्राप्त जुड व फुक्क पुण्य उत्तमगु बोधियागु निम्ति लःल्हानागुजुल । 


बोधि प्रणिधि धेगु संकल्प, इच्छा जुल । बोधि प्रस्थान धेगु मार्ग, लँ जुल । बोधि परिणामना 
धैगु फल, नतीजा जुल । न्हापां कल्पना यात, अनं प्रस्थान जुल, अनं थासय्‌ थ्यन । अनं ज्याला 
दत । अले प्राणीपिनिगु हित व सुखया लागी हे व ज्यालादुगु फुक्क तोतेगु जुल । 


ज्यायानाः ज्याला काये, थःजक नये त्वने धेगुतकनं धाये मज्यूगु जुल, थुकिं तृष्णावादी, 
आत्मवादी, अहंवादी जुड । अके स्वर्ग, सुख, आनन्द धैगुतकन॑ ज्वनेमज्यू । 


सम्पूर्ण बस्तुयात त्याग याये फयेकेगुहे निर्वाण । थुजोगु निर्वाण प्राप्त यायेगु जिगु इच्छा । 
अले व प्राप्त जूगु निर्वाणतकनं सकल प्राणीपिनिगु हितया लागी लःल्हायेगु जिगु विचार । 


( ७७ ) 


प्रणिधान याये 


आकाश धातु पर्यन्ते स्थिता ये सर्व प्राणिनः ॥ 
ते उत्तमनाथ पबं प्राप्तुवन्त्विति ॥ 
तेषामेवाच अर्थेन शुद्ध चर्या करोम्यहम्‌ ॥ 


गनतक आकाश धातु दैच्वन, अनतक च्वोंपिं सर्वसत्व प्राणीपिं फुक्क उत्तमनाथ पदय्‌ थ्यंके 
फयेमाल धका चिन्तन यासे सकलया लागी शुद्गचर्या यानागु जुल । 


थ्व गाथा न्हयागु पूजाआजा यायेतनं 'बोधि प्रणिधि चित्त उत्पत्ति यायेगु रुपय्‌ ब्वनावया च्वंगु 
सँञ्‌भाषं ल्हानावया च्वंगु “नामूखा धाङ्‌ न्याम्पै सेम्चेन्‌ थाम्‌चे धाङ्‌' नांगु सँजमाषं ब्वनीगु गाथायागु 
अनुवाद खः । थ्व गाथायात ल्हासादेसं निसें नेपादेया श्री स्वयम्भू महाचेत्य थ्यंक म्हधु दानाः 
प्यदँत्या बिक दण्डवत्‌ याना नेपालमण्डलया स्वनिगलस थ्यंकाबिज्याःम्ह क्यान्छया लामाजुं बोदुचर्याया 
क्रमय्‌ न्ह्यब्वया बिज्याःगु जुल । 


यलया उपासकपिं हर्षराज शाक्य व हर्षमान शाक्यपिनिगु अनुरोधकथं थ्व गाथायात सँजभाषं 
संस्कृत भाषास हीकाबिज्याःम्ह खः । पण्डित श्री रत्नबहादुर बज्राचार्य । 


( ७८ ) 


ध्यान याये 


लोकधातुष्वनन्तेषु यावन्तः ससुता जिनाः ॥ 


कायेन मनसा वाचा तान्सर्वान्‌ प्रणमाम्यहम्‌ ॥ 


आपलं आपा लोकस च्वना च्व॑च्चॉपि गुलिनं जिन व जिन पुत्रपिं अर्थात्‌ बुद्धपुत्र बोधिसत्त्वपिं 
दु बसपोलपिं सकलयात तनमन वचनं जिं प्रणाम याये । 


भव्रचरी गाया ब्यने 
नसः ससन्तसद्राय 


अथ खलु समन्तभव्रो बोधिसत्त्वो महासत्त्वः 
एतानेव लोकधातु पर परानभिलाप्या- 
नभिलाप्य बुडक्षेत्रे परमाणुरजः समान्‌ 
कल्पान्कल्प प्रसरानभिद्यो तयमानो भूयस्या- 
सारया गाथाभिर्गीतेन प्रणिधानसकार्षीत्‌ ॥ 


समन्तभद्र बोधिसत्त्वयात नमस्कार । बोधिसत्त्व महासत्त्व जुयाः बिज्याःम्ह समन्तभद्रं उपदेश 
योग्य लोकय्‌ आपलं आपलं अर्ति उपदेश बियाः बुद्ध क्षेत्रस कल्पकल्पान्ततकयात जः बियाः थ्व 
भद्रचरीगाथा रुपी म्ये चिना थथे शुभसंकल्प यानाबिज्याःगु जुल । 


यावत्‌ केचित्दशदिशिलोके सर्वत्रियध्वगता नरसिंहा: ॥ 

तानहु वन्वमि सर्वि अशेषान्‌ कायतू वाचमनेन प्रसन्नः ॥ 

क्षेत्र रजोपम काय प्रणासैः सर्व जिनान करोमि प्रणामम्‌ ॥ 
सर्व जिनाभिर्मुखेन मनेन भद्रचरीं प्रणिधानबलेन ॥ 

एकरजाग्रि रजोपमबुद्धान्‌ बुद्धसुतान्‌ निषण्ण क्‌ मध्ये ॥ 
एवमशेषत घर्मतधातुं सर्वधिमुच्यमि पूर्ण जिनेभिः ॥ 

तेषु च अक्षय वर्ण समुद्रान्‌ सर्व स्वरांगसमुद्ररूतेभिः ॥ 

सर्व जिनान गुणान्‌ भणमाना स्तान्सुगतां स्तवमि अहृ सर्वान्‌ ॥ 


थ्व लोकय्‌ मिगू दिशास अतीत (बने धुंकूगु ई), अनागत (वैतिनिगु ई) व वर्तमान (जुयाच्वंगु ई) 
अर्थात्‌ त्रिकालया नर श्रेष्ठ जुयाः च्वोपिं गुलिनं तथागतपिं दु वसपोलपिं सकलयात तनमन वचनं 
प्रसन्न जुयाः जिं नमस्कार यानागु जुल । बुइँच्चंगु चाया धूया प्रमाणं शरीरयात क्वछुका सकल 


( ७९ ) 


जिनपिन्त बुढुपिन्त जिं बन्दनायानागु जुल । गुलिनं जिनपिं दु, वसपोलपिंके मन छवया 
भद्रचरीयागु ध्यानया बलं वसपोलपिं परमाणुयानं परमाणु समान जुयाः धर्मधातु मण्डलस छः 
बिज्याःपि बुद्ध व बुद्ध पुत्र बोधिसत्त्वपिन्त जिं श्रद्धापूर्वक नमस्कार यानागु जुल । 


धर्म धातुस च्वना च्व॑पि तथागतपिनिगु गुबलस क्षय मज्वीगु समुद्रयागुथें जाःगु गम्भीर ध्वनि 
सकल तथागतपिनिगु गुणगान यानाः जिं वसपोलपिनिगु स्तुति यानागु जुल । 


पुष्प वरेभिच माल्यवरेभिः वाद्य विलेपन छत्रवरेभिः 

दीप वरेभिच धूप वरेभिः पूजन तेषु जिनान करोमि ॥ 

वस्त्र वरेभिच गन्ध वरेभिः श्चूर्णपूटेभिच मेरू समेभिः 

सर्व विशिष्ट वियूह बरेभिः पूजनतेषु जिनान करोमि ॥ 
यावदनुत्तर पूजन उदारा तानधिमुच्यमि सर्व जिनानाम्‌ ॥ 
भव्रजरीं अधिमुक्तिः बलेन वन्दमि पूजयमि जिनसर्वान्‌ ॥ 

यच्च कतंमयि पाप भवेया रागतु हेषतू मोह वशेन ॥ 

कायत वाचतु मनेन तबैव तंप्रति वेशयमि अह्‌ सर्वान्‌ ॥ 

यच्च दशदिशि पुण्य जगस्य शैक्षाशैक्ष प्रत्येक जिनानाम्‌ ॥ 
बुद्ध सुतानब सर्वजिनानाम्‌ तं अनुमोदयमि अहु सर्वान्‌ ॥ 
यच्च दशदिशि लोक प्रदीपा बोधि विबुध्य असंगत प्राप्ताः ॥ 
तानहु सर्वि अध्येषमि नाथान्‌ चक्रअनुत्तर वर्तनतायै ॥ 
वेऽपिच निर्वृत्ति दर्शितु कामा स्तानहु याचमि प्राञ्जलि भता: 
क्षेत्रजोपम कल्पस्थि हेतुं सर्व जगस्य हिताय सुखाय ॥ 

बन्दन पूजन देशन ताया अनुमोदनाध्येषणा याचन ताया ॥ 
येच्च शुभंसयि संखितु किचित्‌ बोधयि नामयभि अहृ सर्वान्‌ ॥ 


मिंगु मिंगु नस्वागु स्वांमालं क्वखायेका, नीलखं तुति चायेका, सिन्हल॑ तिका, छत्रं क्वीका, मिंग 
भिंगु देवा च्याका, धूधुपाय्‌ थना तथागतपिनिगु पूजापाठ जिं यानागु जुल । 


बांबालागु वसतं पुंका, हवाला हवाला नस्वावःगु सिन्हः तिका, अतिकं मिंमिंगु पूजाज्वलै छायपा 
याना तथागतपिनिगु जिं पूजा यानागु जुल । 


गुलिन॑ अनुत्तर पूजा दह, अले थुजोगुहे पूजाया समाज्चलँ दयेका भद्रचरी समाधिया बले सकल 


( ८० ) 


राग द्वेष व मोहया बशय्‌ लाना अर्थात्‌ तन मन वचनया पासे जिके गुगुंन पाप दया च्वंगु 
जूसा, उजोगु फुक पापयात जिं देशना याना धका तथागतपिन्त इनाप यानागु जुल । 


मिगू दिशास गुलिनं सयेकेमाःगु, सीकेमाःगु शिक्षा दीक्षा दु तथा शिक्षा दीक्षा पार जुयाः शान्त 
गोचरस थ्यंकेमाःगु स्थिति दु. उकी तथागतपिन्सं, बोधिसत्त्वपिन्सं व लोकजनपिन्सं यानावंगु पुण्य कर्मत 
दु व फुकयात जिं दुनुगल॑निसे थःनालाच्वना । लोकय्‌ प्रत्येक जिन (बुद्ध) पिनिपाखें ज्वीगु शिक्षा दीक्षा 
उपदेशं लाइगु पुण्य गुगु देगु खः, उकियात सकल जिन व जिन पुत्रपिनिपाखें जिं अनुमोदन याके । 


हानं झिगू दिशास च्वना लोकयात जः बियाः मत जूपिं, बोधिज्ञान प्राप्त याना पलिहलय्‌ लः 
थें ज्वीधुंकूषिं फुक्क नाथपिन्तनं अनुत्तर धर्म चक्र प्रबर्तनया लागि जिं इनाप यानाच्वनागु जुल । 


हान बोधिज्ञान प्राप्तिया लागि कामना याना च्वनाबिज्याःपिं बसपोलपिन्त ल्हाहा ज्वजलपा 
छलपोलपिं सर्व लोकया हितया लागि व सर्व लोकया सुखया लागि कल्पकल्पान्ततक स्थिर जुयाः 
च्वनेमाल धका जिं इनाप यानाच्वना । 


जिं थथे बन्दनायासे, पूजायासे, देशन अनुमोदन, अध्येषण (इनाप) यासे तथा याचनायासे गुगु 
पुण्य मुंकागु खः, व फुक्क पुण्य कुशल मूल बोधिया लागि सकलयात सुख ज्वीमाः धेगु भाःपा 
लःल्हाना च्वनागु जुल । 


वण्डवत याये 


चित्तेन ध्यावनं कत्वा वाण्यातु धारणीं पठेत्‌ 
हस्ताभ्यामञ्जलिं कत्वा जानुभ्यां पृथ्वीं स्पृशेत्‌ 

शिरसा च नमस्कृत्वा एवं पञ्चप्रणामकैः । 

नमो रत्नत्रयाय । नमो मञ्जुथिये स्वाहाः । 

नमः सुभिये स्वाहाः । नमः उत्तमथिये स्वाहाः । 

ॐ आ: सर्व तथागतेभ्यः काय वाक चित्तं 

निर्यातयामि काय वाक चित्त तिष्ठतु मां रक्षन्तु स्वाहाः । 
नमो गुरुभ्यो नमो बुद्धाय, नमो धर्माय, नमो सड्घाय । 


चित्तं ध्यानयासे, वाणी (म्हुतुं) धारणी पाठ यासे, निपा ल्हाहा बिन्ति याना, पुलं चुयाः, शिर 
क्वक्ुना भागियानागु जुल । मन, वाणी, ल्हाहा, तुति व शिरं पञ्च प्रणाम यानागु जुल । 


( ८१ ) 


बुद्ध धर्म संघयात नमस्कार, गुरू मठ्जुश्रीयात नमस्कार, भिंगु उत्तमगु कल्याणगु “मयात 
नमस्कार, पवित्रगु उत्तमगु शासनयात नमस्कार, सम्पूर्ण तथा - गणपिन्त जिगु काय्‌ वाक्‌ चित्त समेतनं 
दोहलपा जुल, थ्व काय्‌ (शरीर) वाक्‌ (वचन) व चित्त (मन) यात छलपोलपिन्सं अधिप्ठानयाना 
रक्षायाना बिज्यायेमाल । 


सकल गुरुपिन्त नमस्कार, बुद्र्‍यात नमस्कार, धर्मयात नमस्कार, संघयात नमस्कार । 


पूजाभाव बोहलपे 


ॐ बज्र अर्घ, पाद, पुष्य, धूप, दीप, गन्ध, रस, नैवद्यावि, फलमूलादि छत्र, ध्वज, 
फ्ताक, चामर, उख्यर, चीवरादि तत्सव आत्मान्‌ समर्पयामि । 


पवित्रगु उत्तमगु अर्धजल स्वां, धुपाँञ्‌, मत, सिन्ह, रस पदार्थ, नीबजि, सिसाबुसा. छत्र. 


ध्वजापताका, च्वामो, उस्यः (न्हायकं व म्हयखापा दुगु पंखा) चीवर वस्त्र थुपिं फुक्कं आत्मासहितं 
दोहलपा यानागु जुल । 


च्यामू च्वका दुगु प्यंगू तीपं शोभायमान जूमु सप्त रत्न (न्हयूमः रत्न) थुनासगु सुमेरू पर्वत 
सर्वोत्तम जुयाच्वंगु बोधि बीपि मिक्षु आचार्य गुरूजनपिन्त लल्हाये । 


गुरू, बुद, धर्म व सद्घयात श्रद्धातसे थ्व सम्पूर्ण रत्नमण्डल जि दोहलपे । 


( ८२ ) 


पूजा समर्पण गाया ब्यने 


आवाय बुद्ध्या मुनिपुंगवेभ्यः निर्य्यान्तयाम्येष सपुत्रकेभ्यः ॥ 
गुन्हन्तु तन्मेवरदकिणीया सहाकपात्मा मनकम्पमाना: 

अपुण्यवानस्मि महावरिव्रः पूजार्थमन्यन्मम नास्ति किञ्चित्‌ 
अतो ममार्थाय परार्थचिन्ता गुन्हन्तु नाथा इदमात्मशकत्या ॥ 


श्रद्वामतिं कयाः हयागु बस्तु ल्हातिस तयाः जिं छलपोल तथागतपिन्त लिसे बोधिसत्व परिवारपिन्त 
लःल्हाये । जि पुण्यधर्म मगागुलिं तचोगु दरिद्र जुयाच्वना । जित आपालं दया मायातसे छलपोलपिन्सं जिं 
छलपोलपिन्त लःल्हानागु जिगु आत्मा समेतनं कृपातसे स्वीकार याना बिज्याहुँ । 


बुद्ध धर्म सडङ्घयात वन्दना याये 


ॐ सर्व बुद्धं नमस्यामि धमच जिनभाषितं । 
संघंच शील सम्पन्नं रत्नत्रयं नमाम्यहम्‌ । 


सकल बुद्धयात नमस्कार, तथागतपिन्सं आज्ञा जूगु धर्मयात नमस्कार, अथेहे शील सम्पन्नपिं संघयात 
नमस्कार, थ्व स्वंगुलिं त्रिरत्नयात नमस्कार । 


प्रतिज्ञा याये 


कायिकं त्रिविधं पापं वाचिकतु चतुर्विधं । 

मानसं त्रिप्रकारेण तत्सर्वं देशयाम्यहम्‌ । 

प्राणातिपात अदत्ता दान, काम मिथ्याचार मृषावाद, 
पैशुन्य, पारूष्य, संभिन्न अभिध्या व्यापाव, मिथ्या दृष्टि । 


शरीरं याइगु स्वंगू पाप, म्हुतुं याइगु प्यंगू पाप, मन॑ याइगु स्वंगू पाप थुपिं फुकं जिं पापदेशना 
यानागु जुल, जाहेर यानागु जुल. कनागु जुल । 


प्राणीपिन्त सास्ति यायेगु, खुया कायेगु परस्त्री वा पुरूष गमन यायेगु. मखुगु खँ ल्हायेगु 


चुगुली यायेगु. ब्वोबीगु, जापिन्त (मिलेजुपिन्त) फायेगु, जि सःस्यू धका घमण्ड यायेगु, सोमफु ज्वीगु 
(करपिनि उन्नति स्वेमफेगु), उल्टागु दृष्टि स्वयेगु थें जागु थुलि किता पाप जिं तोतेगु जुल । 


( र.) 


प्रदक्षिणा याये 


ॐ नमो भगवते रत्नकेतु राजाय तयागता- 


याहते सम्यक्‌ सम्बुद्धाय ॥ तद्यथा ॥ 
ॐ रत्ने रत्ने महारत्ने रत्नबिजये स्वाहा ॥ 


ॐ नमो वशविक त्रिकाल सर्वरत्न त्रयाय ॥ 
ॐ प्रदक्षेषु सुप्रदक्षेषु सर्व पाप विशोधने स्वाहा ॥ 
विश्‍वानायं जिनं बुद्धं विश्वभर जगव्गुरुम्‌ । 
विश्वनाथं सवा वन्दे विश्वमूतिँ नमाम्यहम्‌ ॥ 


रत्नकेतु राज तथागत अर्हत्‌ सम्यक सम्बुद्वयात नमस्कार । थ्व गथेधासा - रत्नयानं रत्न 
महारत्न विजय जूगु रत्नयात नमस्कार, थ्व किगू दिशा स्वंगू बखतसं फुक्क रत्नयात नमस्कार 
यानाः, प्रदक्षिणा यानाः (भक्तिमावतसे चाहिला) भिनकं प्रदक्षिणा यानागुलिं सम्पूर्ण पाप फुनावनेमाः 


धका नमस्कार याना । 


संसारया नाथ जुयाबिज्याःम्ह, जिन तथागत जुयाबिज्याःम्ह, संसारयात कल्याण यानाबिज्यामम्ह, 
संसारया नाथ जुयाबिज्याःम्ह छलपोलयात जिं सदां सर्व कालं नमस्कार यानागु जुल, बन्दना यानागु 
जुल, अर्चना यानागु जुल, स्तुति यानागु जुल, प्रार्थना यानागु जुल । 


स्वयम्भू धर्मधातु वन्दना याये 


श्रीधर्मधातुमनिशं करूणावतारम्‌ नागाधिवासऱ्हदपंकज कर्णिकास्यम्‌ 
नैरञ्जनं निरूपमं खसम॑ महेशं ज्योतिस्वरुपमसमं प्रणतोऽस्मि नित्यम्‌ ॥ 
भुत्वासमं महिमते थवणेन वृष्ट्वा नेत्रेन रूपमनिशं चरणेन गत्वा हस्तेन 
पूज्य चरणं मनसानुचिन्त्य ज्योतिस्वरूपमसमं प्रणतोऽस्मि नित्यम्‌ ॥ 

कि वर्णयामि तव रूपमचिन्त्यमेतत्‌ जिव्हेन्ब्रियेण मववीयनुतिं करोमि 
दोषोस्त्वदोष अथवा भवदीय एवम्‌ ज्योतिस्वरूपमसमं प्रणतोऽस्मि नित्यम्‌ ॥ 

भ्योतिस्वरूपनुतिमिद्यकृतिं पठन्ति निक्सेश शुद्ध विलसं हृदयस्वभावः 
पाठी ब्ज कर्णिककणामुतमाप्नुवन्ति स्वायम्भुवेतिरूचिरे 5चिंषितेलयंते ॥ 
शिखितयागतकतं 


( ८४ ) 


नागराजपिन्सं सदा बास याना च्वंगु पुखुलिइ हृवया च्वंगु पलिस्वाँस च्वनाबिज्याःम्ह, करूणाया 
अवतार जुयाःबिज्याम्ह, निरञ्जन, निरूपम आकाशतुल्य जुयाबिज्याःम्ह, अनुपम ज्योतिस्वरूप 
जुयाबिज्याःम्ह, देवयानं देव जुयाबिज्याःम्ह धर्मधातुयात न्हियान्हिथं जिं प्रणाम यानागु जुल । 


छलपोलयागु महिमा सदां जिं न्हायूपनं नेनागु जुल, छलपोलयागु रुप सदां मिखां खंका च्वनागु 
जुल. छलपोल याथाय्‌ सदां सेवा याना वयाच्वनागु जुल, ल्हाहा ज्वजलपा याना सदां छलपोलयागु 
चरणस पूजा यानागु जुल. मन॑ छलपोलयात सदां लुमंका च्वनागु जुल । अनुपम ज्योति स्वरूप जुयाः 
बिज्याःम्ह छलपोलयात न्हियान्हिथं जिं प्रणाम यानागु जुल । 


अचिन्त्य रुप जुयाः बिज्याःम्ह छलपोलयागु वर्णन जिं थ्व म्हुतुं छु यायेफे धका । अथेनं 
छलपोलयागु स्तुति जिं यायेगु तोतेमखु । थुकी दोष गुण न्हयागुहे थदयेमाः, छलपोलं क्षमा यायेमाल । 
अनुपम ज्योति स्वरूप जुयाबिज्याःम्ह छलपोलयात न्हियान्हिथं जिं प्रणाम यानागु जुल । 


ज्योति स्वरूप जुयाः बिज्याःम्ह छलपोलयागु थ्व तुतः ल्केशं मुक्त जुयाः शुद्ध चित्तं मनस स्वाँ 
हृवेका सुनां पाठ याइ, व पाठ याइम्हं पलिस्वांया ग्बल॑ पिज्वःगु अमृतविन्दु तुल्यगु अतिकं बालाना 
च्वंगु स्वयम्भूया ज्योति रुपस च्वने दयेके फयेमाल । 


प्रज्ञापारमिता हृदय धारणी ब्वने 


ॐ नमो रत्नत्रयाय । ॐ नसो भगवत्यै आर्यप्रज्ञापारमितायै । तद्यथा । 
ॐ मुनिधर्मे, संग्रहधर्मे, अनुग्रहधर्मे, विमुक्तिधर्मे, सदानुग्रहधर्म, वैश्रवण परिवर्तितधर्मे, 
सर्वकार्यपरिप्रापणाधर्मे, समतानुपरिवर्तितधर्मे स्वाहा । ॐ प्रज्ञा धृति क्षुति स्मृति मति 
विजये स्वाहा । ॐ गते गते पारंगते पारसंगते बोधि स्वाहा । 


त्रिरत्नयात नमस्कार । छलपोल प्रज्ञापारमितायात नमस्कार । थ्व गथेधाःसा, बुद्धयागु धर्मस, 
सर्व धर्मस, महाकरूणाया धर्मस, निर्वाण धर्मस, बोधिचित्त धर्मस, नेनेमात्रं पुण्य प्राप्त ज्वीगु धर्मस, फुक 
ज्या सिद्ध ज्वीगु धर्मस, समताया ल्यूल्यू वनीगु धर्मस जिं थःत दोहलपे । 


थुगु प्रज्ञा धारण यायेगु, नेनेगु, लुमंकेगु बुद्धिं खंकागु, बिजय प्राप्त ज्वीगुस जिं थःत दोहलपे । 


थुगुसिथं उगु सिथय्‌ न्हयानावं च्वंगु. थुगुसियं उगु सिथय्‌ ध्यंकाव॑ च्वंगु अनन्तं अनन्त जुयाः 
न्ह्यानावं च्व॑गु प्रज्ञाज्ञानयात आराधना याये, वन्दना याये संसारया बन्धनं मुक्त याइगु बुद्ध, धर्म व 
सङ्घस थःत समर्पण याये । 


( ८५ ) 


प्रज्ञापारमितायागु स्तोत्र याये 


प्रज्ञापारमिता नित्यं प्रज्ञारूप निरूप्यताम्‌ । 
प्रज्ञाभासं सदा वन्वे प्रश्ञामूर्ति नमाम्यहम्‌ ॥ 


छलपोल प्रज्ञापारमिता वैम्ह रुपहे मदुम्ह, अथेनं छलपोल सदानं प्रज्ञाया जः खयेका प्रज्ञामूर्ति 
जुयाच्वना बिज्याःम्ह खः । छलपोलयात सदाकालं दुनुगल॑निसे नमस्कार यानागु जुल । 


प्रज्ञापारमिता म्हसीके 


निर्विकल्पे नमस्तुभ्यं प्रज्ञापारमितेऽमिते । 
या त्वं सर्वानवद्याङ्गि निरवशैर्निरीक्षसे ॥ 
आकाशमिव निर्लेपा निष्प्रपञ्चां निरक्षराम्‌ । 
यस्त्वां पश्यति भावेन स पश्यति तथागतम्‌ ॥ 
तव चार्यगुणादधाया बुद्धस्य च जगव्गुरोः । 
न पश्यन्त्यन्तरं सन्तश्चन्त्र चन्द्रिकयोरिव ॥ 


हे प्रज्ञापारमिता ! छलपोलयात सहस्रकोटि नमस्कार दु । छलपोल जिमिके चेतन्यस्वरुप 
जुयाच्वनाबिज्याःगु दु । छलपोल सकल ज्ञानगुणं परिपूर्ण जुया, संकल्प विकल्प धेगुहे मदयेकाः 
अर्थात्‌ मन ब्वैगु धैगुहे मदयेका, हानं रुप आकार धेगुहे छुं मदयेकाः च्वनाबिज्याःगु दु । छलपोलयात 
थन दु अन दु धकाः सुनान॑ धायेफुगु मखु । छलपोल दकभनं दुम्ह सर्वव्यापक जुयाच्वनाबिज्याःगु 
दु । अथेनं छलपोलयात खंके थाकु, ल्वीके थाकु । छलपोल समान मेपिं सुं मदु । छलपोलयाके हूं 
छता दोष धेगु मदु । छलपोलयात म्हसीकेया निमित्तं छलपोलयागु दर्शनया निमित्तं ज्ञानीगुणी 
योगीजनपिं, भक्तजनपिं, उपासक उपासिकापिं रागद्रेष कामक्रोध पाखें छुत्ता जुयाः, चित्त धेगुहे ब्वेगु 
मदयेका निर्विकल्प समाधिस च्वनी । 


गथे कि सर्गः धैगु सदाकालं यच्चुसे च्वना च्वनी, अर्थात्‌ सुपाँय्रूपी किचःकाचःहे दःसां उकिं 
वयात थीफमखु अथेहे व सर्गःसमान निर्लिप्त, निष्प्रपञच व निरक्षर जुयाः अर्थात्‌ संसारया अनेक 
विषय वासनां मथीका, पञ्चस्कन्धादि (रुप स्कन्ध, वेदना स्कन्ध, संज्ञा स्कन्ध संस्कार स्कन्ध व 
विज्ञान स्कन्ध) परिपञ्चनात अर्थात्‌ सांसारिक जञ्जालत मदयेकाः, अक्षर स्वरूप नं मखु. शब्द 
स्वरूप न॑ मखु, थःगुहे स्वरूपस सदां चैतन्यशील जुयाः स्थिर जुयाबिज्यानाच्वॉम्ह छलपोल 
प्रज्ञापारमितायात गुम्ह मनुखं गुम्ह प्राणी शुद्ध भावं त्याग तपस्या याना समाधिस च्वना ल्वीका खंका 
म्हसीकिइ बहे मनुखं वहे प्राणी तथागत भगवान्‌ बुद्धयातनं ल्वीका, खंका म्हसीकिइ | अर्थात्‌ तथता 
(मुगु खः वहे आदिबुद्ध, स्वयम्भू धर्मधातु. शून्यता) यात नं थ्वीका म्हसीकिइ । 


( ८५६ ) 


ज्ञानी गुणीपिं सज्जनपिं मनूतेसं सर्वगुण सम्पन्न जुयाः श्रेष्ठमध्येन दकसिबे श्रेष्ठ 

छलपोल प्रज्ञापारमिता व जगत्या गुरु जुयाबिज्यानाच्योम्ह तथागत भगवान्‌ 

बुढुया दथ्वी छुँ पाना च्वंगु भेद वा अन्तर खनीमखु, तिमिला व तिमिलाया जःया दथ्वी पाना च्बंगु 
छुँ भेद खनिमखुर्थेनतुं । 


छलपोल प्रज्ञापारमिता “तथता” जुयाः च्वनाबिज्याःम्ह, अले भगवान बुद्ध “तथागतः जुयाः 
बिज्याःम्ह । मनुखं बोधिज्ञान जक दयेके फतधाःसा तिमिलाजः ल्यूल्यू वना तिमिला (चन्द्रमा) यात 
खंकीथेंनतुं तथागतं क्यंगु लॅ लिना “तथता” यात खंकिइ । 


वास्तवय्‌ तथतांहे तथागत प्रादुर्भाव जूगुलिं तथा तथागत तथतासतुं निर्वाण जूगुलिं, छलपोल 
प्रज्ञापारमिता व तथागत भगवान्‌ बुद्धया दथ्वी छुँ भेद मदु । यदि सुनानं छुं भेद खंकाच्वंगु जुलधाःसा 
तिमिला (चन्द्रमा) व तिमिलाजःया दथ्वी भेद खने तुल्यगु श्रमजक खः । 


दशपारमिता गाथा ब्यने 


दान बलेन समुद्गत बुद्धो दान बलाधिगत तां नरसिंहः । 

वान बलस्य च भ्ुयन्तिं शब्दं कारुणिकस्य पुरे प्रविशन्तु ॥१॥ 
शील बलेन समुद्गत बुद्धो शीलबलाधिगत तां नरसिंहः । 

शील बलस्य च भ्षुयन्ति शब्द॑ कारुणिकस्य पुरे प्रविशन्तु ॥२॥ 
क्षान्ति बलेन समुद्गत बुद्धो क्षान्ति बलाधिगत तां नरसिंहः । 
क्षान्ति बलस्य च श्रुयन्ति शब्दं कारुणिकस्य पुरे प्रविशन्तु ॥श॥ 
वीर्यं बलेन समुद्गत बुद्धो वीर्यबलाधिगत तां नरसिंहः । 

बीर्य बलस्य च श्रुयन्ति शब्दं कारुणिकस्य पुरे प्रविशन्तु ॥४॥ 
ध्यान बलेन समुद्गत बुद्धो ध्यानबलाधिगत तां नरसिंहः । 
ध्यान बलस्य च श्रुयन्ति शब्दं कारुणिकस्य पुरे प्रविशन्तु ॥५॥ 
प्रज्ञा बलेन समुद्गत बुद्धो प्रज्ञाबलाधिगत तां नरसिंहः । 

प्रज्ञा बलस्य च भ्षुयन्ति शब्दं कारुणिकस्य पुरे प्रविशन्तु ॥६॥ 
प्रणिधिबलेन समुद्गत बुद्धो प्रणिधिबलाधिगत तां नरसिंहः । 
प्रणिधि बलस्य च श्रुयन्ति शब्वं कारुणिकस्य पुरे प्रविशन्तु ॥७॥ 
उपाय बलेन समुद्गत बुद्धो उपायबलाधिगत तां नरसिंहः । 
उपाय बलस्य च भुयन्ति शब्वं कारुणिकस्य पुरे प्रविशन्तु ॥८॥ 
बल बलेन समुद्गत बुद्धो बलबलाधिगत तां नरसिंहः । 

बल बलस्य च थुयन्ति शब्दः कारुणिकस्य पुरे प्रविशन्तु ॥९॥ 
ज्ञान बलेन समुद्गत बुद्धो ज्ञानबलाधिगत तां नरसिंहः । 

ज्ञान बलस्य च धुयन्ति शब्दं कारुणिकस्य पुरे प्रविशन्तु ॥१०॥ 


( ८७ ) 


दानपारमितायागु बल थ्व संसाररुपी समुद्र बालाक पार यानाबिज्याःम्ह छलपोल भगवान 


ँ छलपोल मनुष्यमध्ये सर्वश्रेष्ठ 
नमस्कार । दानपारमितास सदाँ कुतः “कारूणिकस्यपुर" छ 
नयन न न की सः नेनिपिं श्रद्धालुजनपिं निश्चयनं “कारूणिकस्यपुर" नां 


जुयाच्वंगु सुखावती भुवने दुध्यंकीपिं जुइ । 


यानाबिज्याःम्ह छलपोल 
अथेहे शीलपारमितायागु बल॑ थ्व संसाररुपी समुद्र बांलाक पार याना 
भगवान्‌ बुद्र्‍यात नमस्कार । शील पारमितास सदां कुतः यानाबिज्यागुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकि थ्व शीलपारमितायागु सः नेनिपिं श्रद्वालुजनपिं निश्चय नं “कारूणिकस्यपुरः 
नां जुयाच्चंगु सुखावती भुवने दुथ्यंकीपिं जुड । 


अथेहे क्षान्ति पारमितायागु बलं थ्व संसार रुपी समुद्र बालाक पार यानाबिज्याःम्ह छलपोल 
भगवान्‌ बुद्धयात नमस्कार । क्षान्ति पारमितास सर्दा कुतः यानाबिज्यागुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकिं थ्व क्षान्ति पारमितायागु सः नेनिपिं श्रद्ालुजनपिं निश्चय नं 
'कारूणिकस्यपुर' नां जुयाच्वंगु सुखावती भुवने दुथ्यंकीपिं जुड । 


अथेहे वीर्य पारमितायागु बलं थ्व संसाररुपी समुद्र बालाक पार यानाबिज्याःम्ह छलपोल 
भगवान्‌ बुद्धयात नमस्कार । वीर्यपारमितास सदां कुतः यानाबिज्यागुलिंहे छलपोल मनुष्यमध्ये सर्वश्रेष्ठ 
जुयाबिज्यात । उकिं थ्वः वीर्यपारमितायागु सः नेनिपिं श्रद्धालुजनपिं निश्चय नं “कारूणिकस्यपुरः 
नां जुयाच्चंगु सुखावती भुवने दुथ्यंकीपिं जुड । 


अथेहे ध्यान पारमितायागु बलं थ्व संसाररुपी समुद्र बालाक पार यानाबिज्याम्ह छलपोल 
भगवान बुद्धयात नमस्कार । ध्यान पारमितास सदां कुतः यानाबिज्यागुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकि थ्व ध्यान पारमितायागु सः नेनिपिं श्रद्धालुजनपिं निश्चयनं 
“कारूणिकस्यपुर' नां जुयाच्व॑गु सुखाबती भुवने दुथ्यंकीपिं जुइ । 


अथेहे प्रज्ञापारमितायागु बल॑ थ्व संसाररुपी समुद्र बालाक पार यानाबिज्याःम्ह छलपोल 
भगवान्‌ बुद्धयात नमस्कार । प्रज्ञापारमितास सदां कुतः यानाबिज्यागुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकि थ्व प्रज्ञापारमितायागु सः नेनिपिं श्रद्धालुजनपिं निश्चयनं 
“कारूणिकस्यपुर" नां जुयाच्वंगु सुखाबती भुवने दुथ्यंकीपिं जुड । 


अथेहे प्रणिधिपारमितायागु बल॑ थ्व संसाररूपी समुद्र 
मुद्र बालाक पार यानाबिज्याम्ह छलपोल 
र बुद्धपात नमस्कार । प्रणिधिपारभितास सदां कुतः यानाबिज्यागुलिं छलपोल मनुष्यमध्ये 
र हि जुयाबिज्यात । उकि थ्व प्रणिधिपारमितायागु सः नेनिपि सकल श्रद्धालुजनपिं निश्चयन 
कारुणकस्यपुर" नां जुयाच्वंगु सुखावती भुवने दुष्यंकीपिं जुइ । 


( ८८ ) 


अथेहे उपायपारमितायागु बलं थ्व संसाररुपी समुद्र बालाक पार यानाबिज्याःम्ह छलपोल 
भगवान्‌ बुद्धयात नमस्कार । उपायपारमितास सदां कुतः यानाबिज्याःगुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकि थ्व उपायपारमितायागु सः नेनिपिं सकल श्रदालुजनपिं निश्चय नं 
"कारूणिकस्यपुर' नां जुयाच्व॑गु सुखावतीभुवने दुथ्यंकीपिं जुइ । 


अथेहे बलपारमितायागु बलं थ्व संसाररूपी समुद्र बालाक पार यानाबिज्याःम्ह छलपोल 
भगवान्‌ बुद्धपात नमस्कार । बलपारमितास सदां कुतः यानाबिज्याःगुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकि थ्व बलपारमितायागु सः नेनिपिं सकल श्रद्धालुजनपिं निश्चय नं 
“कारूणिकस्यपुर' नां जुयाच्वंगु सुखावती भुवने दुथ्यंकीपिं जुड़ । 


अथेहे ज्ञानपारमितायागु बल॑ थ्व संसाररुपी समुद्र बालाक पार यानाबिज्याःम्ह छलपोल 
भगवान्‌ बुद्धयात नमस्कार । ज्ञानपारमितास सदां कुतः यानाबिज्याःगुलिंहे छलपोल मनुष्यमध्ये 
सर्वश्रेष्ठ जुयाबिज्यात । उकिं थ्व ज्ञानपारमितायागु सः नेनिपिं सकल श्रद्वालुजनपिं निश्चय नं 
“कारूणिकस्यपुर" नां जुयाच्वंगु सुखावती भुवने दुध्यंकीपिं जुइ । 


धर्मदान याये 


सिद्धघतु एतत्‌ वृषमिति चिन्त्येत्‌ साध्यतुमेतत्‌ मनसा च भवान्‌ 
येन च षड्गति जुन्तरशेंषो भवतो भुवने यातु हि वासः । 
मञ्जुश्षी यथा जानति श्र सो च समन्तत मद्र तथैव । 

तेषु अहं अनु शिक्रयमानो नामयमि कुशलं इमु सर्वम्‌ । 
सब्रचरीं परिणामयदाप्तं पुण्यमनन्त मतीव विशिष्टम्‌ । 

तेन जगत्‌ व्यसनौघ निमग्नं यात्वमिताभपुरिं हुतमेव । 


गुगु थ्व पुण्यकर्म चिन्तना यानागु खः व सिधल । थ्व पुण्य सफल ज्वीमाः धकाः मनं चिन्तना 
यानाः । थ्व जिं यानागु पुण्यया फलं थुपिं षड्गति प्राणीपिं छम्हहे ल्यंमदेक छलपोलयागु भुवनस 
बासं लाइपिं ज्वीफयेमाल । थ्व कुशल मूलयाके गथे जा शूरा जुयाच्चोंम्ह मञ्जुश्री बोधिसत्त्व सकभनं 
कल्याण ज्वीगु चर्या यानाबिज्याथें, अथेहे जिं नं वसपोलपिनि ल्यूल्यू शिक्षा पालन यानाः थ्व कुशल 
मूलयागु फलनं अथेहे ज्वीमाल । थ्व कल्याणगु चर्या यानागुलिं गुलिनं प्राप्त जूगु पुण्य खः, व 
सकल प्राणीयागु लागि समर्पण यानागु जुल । थुगु तघंगु पुण्यं थ्व दुःख रुपी समुद्रस लानाच्वोपि 
जगत्‌ प्राणीपिन्त ननानं अमिताभ भुवनस सुखावतीस बास लायेमाल । 


( ८&९ । 


प्रज्ञा खँग्व: धुक्‌ 


्र्ञा = (क) मति, बुद्धि (ख) प्र = उत्कृष्ट, विशिष्ट, विशेष च्वन्ह्या:गु अतिकं उच्चगु । Ee = ज्ञान 

विशेषज्ञान (ग) परमज्ञान, अलौकिक ध्यानदृष्टि, मनब्बैधयागुहे मदैगु डी ज्ञान, ल्प ज्वीग 

अवस्थायाज्ञान, शन्यता, उच्चतम विवेक तथा पूर्णज्ञान । (घ) बौध्द आचार संहिताया छगू मुख्य अंग 

शील, समाधि व प्रज्ञा (च्वन्ह्या:गु बुध्दि) । प्रज्ञाकरमति = बोधिचर्यावतार शीक्षा-समुच्चययाग 
टीकाच्वोम्ह आचार्य । प्रज्ञाकूट = 'सद्धर्म पुण्डरीक' सूत्रस स्तूपसंदर्शन परिवर्तस उल्लेख जुयाच्वोम्ह 
बोधिसत्त्व । प्रज्ञा खड्ग = प्रज्ञारपी खड्ग । प्रशाचक्र = 'गुहयसमाज' तन्त्र ग्रन्थस ध्यानीवुद्धापन्न 
बियातैगु मन्त्रमध्ये छगू मन्त्र । (व्देष परिवार व समय परिवारयागु मन्त्र) । प्रज्ञाचक्षु = प्रज्ञारुपी मिखा । 
प्रज्ञातत्व - प्रज्ञाज्ञान, शन्यताज्ञान, गथेकि:- “बुद्धानां विषयोह्येष प्रज्ञातत्वं त्वमागत” - नामसंगीति 
(सम्पूर्ण बुद्धपिनिगु विषय (ज्याखँ) थ्वहे ख: कि व प्रज्ञातत्व छलपोल बिज्या:गु, थ्व निश्‍चय, । 
प्रज्ञादीप = आचार्य नागार्जुन रचित 'मूल प्रज्ञा यागु टीका । टीकाकार लेग दान ज्याद । 
प्रज्ञान्तक = मण्डलया प्यखे ध्वाखाय्‌ च्वनीपिं रक्षकत मध्ये छम्ह, मेपिं स्वम्ह खः विघ्नान्तक 
पद्मान्तक ब यमान्तक । स्वपाः ख्वा: (तुयूगु, वोचूगु व हयांगु) खुपा ल्हाहादुम्ह, तुयूगु वणम्ह द्या 
मण्डलया दक्षिणपाखे च्वंगु ध्वाखास च्वनीम्ह । 

प्रज्ञापारमिता = (क) नव ग्रन्थमध्येया छगू ग्रन्थरत्त (ख) प्रज्ञापारमिता - प्यपाल्हाहादुम्ह, म्हासुग 
वर्णम्ह, पलिस्वांस सफू तया: ज्वनाजूम्ह देवी । धर्मचक्र मुद्रा ज्यानाच्वोंम्ह । निपाल्हाहातं खवो ल्हातिं 
पलिस्वाँस प्रज्ञापारमिता सफू ज्वनाच्वोंम्ह, जवों ल्हातिं चिन्तामणि ध्वजा ज्वनाच्वोंम्ह । 


प्रन्नापारमिता = (क) सर्वोत्कृष्ट ज्ञान, परमज्ञान, दकसिबे च्वन्ह्या:गु बुद्धि । अलौकिक ज्ञान । 
“शून्यता' दर्शन दुथ्यानाच्वंगु साहित्य । प्रज्ञापारमिता तः गुमछि प्रकारया दु, गथेकि :- (१) प्रज्ञापारमिता 
हृदयसूत्र (संक्षिप्त मात्रिका) (२) प्रज्ञापारमिता हृदयसूत्र (विस्तर मात्रिका) आर्य पञ्चविंशतिका भगवती 
प्रज्ञापारमिता हृदयम्‌ (३) वजच्छेदिका नाम त्रिशतिका प्रज्ञापारमिता (संसारे दकसिवे पुलांगु छापा सफू 
चीने छापेजूगु, गुंगू शताब्दीस) ३०० पु श्लोकया ल्या: दुग॒ प्रज्ञापारमिता थ्वयात त्रिशतिका नं धाइ । 
(४) अध्यर्धशतिका प्रज्ञापारमिता (५) स्वल्पाक्षरा प्रज्ञापारमिता (६) कौशिक प्रज्ञापारमिता 
(७) सप्तशतिका प्रज्ञापारमिता (मञ्जुश्री परिवर्त) (८) अष्टसाहस्रिका प्रज्ञापारमिता (८००० श्लोकः 
थुकी ३२ परिच्छेद दु । थुकीयागु धल: अष्टसाहस्रिका प्रज्ञापारमितास दुथ्या:गु दु । (९) पञ्चविंशतिसाहम्मिका 
प्रज्ञापारमिता (२५००० श्लोक) ध्वयात मध्यमा जिनजननी तथा शतसाहञ्रिकायाग 'मल' नं धाइ । 
(१0) अष्टादशसाहस्रिका प्रज्ञापारमिता (१८००० श्लोक) । (११) शतसाहस्रिका प्रज्ञापारमिता 
(१००००० श्लोक) लक्ष्यावती । (१२) एकाक्षरी प्रज्ञापारमिता (१३) सुविक्रान्तविक्रामिपरिपृच्छा 
प्रज्ञापारमिता सूत्र (जापानीभाषय्‌ हीका त:गु प्रज्ञापारमिताया नां । थ्वयात गुलिसिनं अष्टसाहस्रिका 

प्रज्ञापारमितायागु लघु रुप खः अथवा संक्षेप ख: धाइ । गुलिसिनं धा:सा शतसाहस्रिका 
्रज्ञापारमितायागु लघुरुप व संक्षेप) (१४) सार्धद्विसाहस्रिका प्रज्ञापारमिता (जापानी भाषायाग) 
(१५) अध्यर्धशतिका (नामान्तरनय) प्रज्ञापारमिता । (१६) श्री परमाद्यनाम महायान कल्पराज 
श्री परमाद्यमंत्रकल्प खण्ड, श्री वज्रमण्डलालंकारनाम महातन्त्रराज (१७) रत्नगण संचय गाथा 
(१८) अष्टादशसाहस्रिका प्रज्ञापारमिता (१९) पञ्चपारमिता प्रज्ञापारमिता (पंचाशतिका ) 
(२०) पञ्चपारमिता निर्देश (२१) देवराजप्रवर प्रज्ञापारमिता (२२) दशसाहसिका प्रज्ञापारमिता 
(२३) नागश्री प्रज्ञापारमिता (२४) प्रज्ञापारमिता नामष्टशतक (२५) एकाक्षरीमाला (२६) सर्यगर्भा 
(२७) चन्द्रगभा (२८) समन्तभद्रा (२९) बज्रपाणि (३०) बजकेत 


(ख) नवश्लोकी प्रज्ञापारमिता (कमलपाद विरचित) - थुकीदुने महायान बौद्धदर्शन पद्धतिया फुक्क 
तत्वत दुथ्यानाच्वंगु दु । महायान बौद्ध धर्मस दकसिवे तधंगु गुण खः प्रज्ञापारमितास अभ्यास यायेगु, चर्या 
यायेगु प्रज्ञायात म्हसीकेगु । प्रज्ञा दतकि सत्यता थ्वीकेफै तर खँजक सयेका: प्रज्ञा दैग मखु । 
थःत थःमं बांला:गु आचरणस तयेफतकि, थःत थःगु जीवन भिंकाः सुसंस्कृत यायेफतकि हे जक 'प्रज्ञा' 
ब्वल्हना वैगु ख: । अकें प्रज्ञापारमिता धाये मात्रं है दकसिवे च्वन्हयानाच्वंगु ज्ञान ख: । प्रज्ञापारमितास खुता 
ज्ञान गुण हा कयाच्वंगु दु :- १) दान - दयामाया भावं पुण्यकर्म यायेगु, दान वीगु। (२) शील - मभिंगु, 
मखूगु कर्म मयासे, स्वभाव भिंका ज्वीगु । (३) क्षान्ति - सहयाना ज्वीफयेकेगु, धैर्य याना ज्वीफयेकेग्‌ 
। (४) वीर्य - साहसयाना ज्वीफयेकेगु, मग्यासे ज्वीफयेकेगु । (५) ध्यान - चित्त एकाग्र यायेफयेकेगु, 
मन धैगु मब्वेकेगु । (६) प्रज्ञा - दकसिवे च्वन्हथानाच्वंगु ज्ञानबुद्धि दयेकेगु । 


(ग) थुकीच्वंगु दान, शील, क्षान्ति व वीर्य धैगु नैतिक गुण ख: । थ्व प्यता नेतिक गुण ब्वल्हना व:लिसे 
ध्यान योगयाग अभ्यास ब:लाना वइ । ध्यान योगयाग अभ्यास ब:लाना वलकि प्रज्ञास चित्त प्येपपं वनी । 
ध्यान योग आपलं च्वन्हयातकि सत्यता धैग चलंच खनेदयेक वयाच्वनी, अले थजोग अवस्थाय 'जि 


>> >) चरे 


धयागु अहंकार हे धू जुयावनी, प्यखें बोधिज्ञानया ज: जक खयाच्वनी । 

(घ) थ्व प्रज्ञापारमितास धर्म व दर्शन निगूलिं दुथ्यानाच्वंगु दु । थुकी दुथ्यानाच्वंगु धर्मय्‌ दर्शन 
ल्येंपुयाच्वंगु दु । अले थुकी च्वंगु दर्शनय्‌ धर्म ब्वल्हनाच्वंगु दु । प्रज्ञापारमिता साहित्यया मूलगु विषय 
ख: 'शून्यता' यागु दर्शन । प्रज्ञापारमितायात पुजाभाव यायेकथं 'देवी' यागु रुपे (प्रतीक कथं) मान्यता नं 
वियात:गु दु । प्रज्ञापारमितां सर्वधर्म शून्यता अर्थात्‌ फुक्क धर्म (अस्तित्वया तत्त्व) यात अनित्य माने याइ । 
'प्रज्ञापारमिता' महायान बौद्ध दर्शनया निगुलि सम्प्रदाय (माध्यमिक व योगाचार वा विज्ञानवाद) उतिकं 
मान्यता वियात:गु बौद्ध दर्शनया दकसिवे च्वन्ह्या:गु ग्रन्थ खः । 

(ड) महाशून्यता - महान अनन्तायागु शून्यता । (च) प्रज्ञा+पारम्‌+इता - ज्ञानयात पारयाये धुंकूगु 
ज्ञानयागु उगुसिथे गन कि मेगु स्थिति हे मदु, दकसिवे च्चे च्वकाय्‌ थ्यंकाच्वनेधुंकूगु प्रज्ञाज्ञान । 

(छ) आर्यताराया गृहचरुप, शक्तिस्वरुपिणी देवी । (ज) धर्म - बुद्ध धर्म संघस छगू अङ्ग । वर गर्थकि :- विद्र 
स्थापनायाना तःम्ह बुद्धया जवे धर्मया रुपे प्रज्ञापारमिता तथा खवे संघया रुपे लोकेश्वर दयाच्चनी । 
प्रज्ञापारमिता उपसिद्धान्त = “नशून्ये चरति नाशून्ये चरति, चरति ्रज्ञापारमितायाम्‌” । शून्यम 
जक चर्या यायेगु मखु, अशून्यस जक चर्या यायेगु नं मखु, चया यायेगु जा प्रज्ञापारमितास जक । 
प्रज्ञापारमिता गुथि = गुथियात संयुक्त जुया न्यायेके मागु गुथि, प्रज्ञापारमिता सफूयागु सुरक्षार्थ । 
प्रज्ञापारमिता देग: = प्रज्ञापारमिता स्थापनायाना दयेकात:गु ल्वहँया देग: नितजा:गु । किपली 
बाधभैरव वनेगु लँप्वी । विचेला:गु । दो नं ल्वहँयाम्ह । कुखि हाकम्ह । सुन्दरमूर्ति । देग: नं साविक ट 
दनि । ३०० वर्षति पुलांगु खनेदु । - पं. हेमराज शाक्यया धापूकथं । प्रज्ञापारमिता वेवीया मूर्ति 
व ग्रन्थ (स्वनिगलय्‌ च्यंगु जक) = 'च्वसापासा' संस्था पाखें पिदंगु ऋतु पौ 'सितु' अङ्क ३ हेमन्त 
(कछ्ला-थिला), धर्मादित्य धर्माचार्य स्मृति अड्डस पं. हेमराज शाक्यजुयागु छपू अनुसन्धानात्मक लेख 
(पूज्य गुरु धर्मादित्य धर्माचार्यजु नाप बौद्धकला अनुसन्धान) पिदंगु जुल । (ने.सं. १०८५) । उकी 
वियात:गु बौद्धकला अनुसूची मालाकथं 'प्रज्ञापारमिता' सम्बन्धी विवरण थथे खनेदु । थ्व क्रम 
ने.सं. १०७३ गुँलाथ्व तक कायम हे जुयाच्वंगु खनेदु । अथात्‌ अनुसन्धाता शाक्यजुं यानाविज्याग 
अध्ययन, अन्वेषणया ई पाखे थुकी छायातपिं प्रज्ञापारमिताया मूर्ति व ग्रन्थ मौजूद हे खनेदुगु जुल । 


नां वस्तुभेद प्राप्त स्थान 
प्रज्ञापारमितादेवी काष्ठ जेतवर्ण महाविहार (ज्योबाहा:) 
प्रज्ञापारमितादेवी काष्ठ मणिमण्डप महाविहार (धौगाबही) 
प्रज्ञापारमितादेवी सुवर्ण राजकीर्ति महाविहार (ईवावही) 
प्रज्ञापारमिता सुवर्ण जयमनोहर महाविहार (सुवाहा) 
प्रज्ञापारमिता व सुवर्ण लोककीर्ति महाविहार (न:बही) 
आर्यतारा । 


प्रशापारमिताधिष्ठिते = महायानी नित्याचार विधिस अद्य काइबले पेटबोलिस वैग॒ वाक्य, गथेकि - 
प्रज्ञापारमिताधिष्ठिते श्री मञ्जुश्रीयाष्ठित भूमौ श्री नेपाल क्षेत्र' । प्रज्ञापारमिता पद्धति = प्रज्ञापारमिता 
ग्रन्थस क्यनात:गु ले । प्रज्ञापारमिता पाठ = काठमाडौं उपत्यकास झिन्निग तीर्थ दु । उकी मध्ये 
छगू मुख्यगु तीर्थ खः पुण्यतीर्थ (गोकर्ण) । थन ब्रत । अष्टमी) दनेबले पाठयायेमा:गु ग्रन्थ खः 
प्रज्ञापारमिता" । प्रज्ञापारमिता पिण्डार् = आचार्य दिङ्नागं प्रज्ञापारमिताया बिषयले च्वयात:गु 
पचना । प्रज्ञापारमिता विधिविधान = प्रज्ञापारमितासम्बन्धी थितिरीति, नियम, गृथि । 
प्रभापारमिता मन्त्र = प्रज्ञापारमितायात कया: दयेकात. गु मन्त्र गथेकि :- “ॐ गतेगते 
पारंगते पारसंगते बोधि स्वाहा:” अनन्तं अनन्तजुया: न्ह्यानावनाच्वंगु बोधिज्ञानयात नमस्कार) । 

प्रज्ञापारमिता मूर्ति = hl च्वनाबिज्या:म्ह प्यका ल्हाहादुम्ह प्रज्ञापारमिता देवीया मूर्ति । जवेच्चंगु 
ल्हाहातिस जपमाला, खवेच्वंगु ल्हाहातिस प्रज्ञापारमिता सफू, दथूयागु निपाल्हाहातिं धर्मचक्रप्रवर्तन मदा 
ज्यानाच्वंम्ह गुलिगुलि मूर्तिस उपदेश मुद्रा नं दु, हानं गुलिं मूर्तिस ध्यान मुद्राया द्योने कलश नं द्‌ | 
प्रज्ञापारमिताया मूर्तिस धर्मदेशनाया प्रतीक सुपाँय, अनंलि पलिस्वाँ, अनंलि पलिस्वाँस बज्ासनस 
च्वनाबिज्याम्ह प्रज्ञापारमिता । प्रज्ञापारमिता मूद्रा = थुकिया लक्षण च्वय्‌ वने धुंकल । 
प्रज्ञापारमितास्तब = अष्टसाहसिका, पंचविंशतिसाहसिका व सुबिक्रान्त बिक्रामिपरिपच्छा 
प्रज्ञापारमितास दकसिवे च्वे ब्वयात:गु अनुष्टुप छन्दस चिनात:गु तुत: । प्रज्ञापारमितायात प्रशंसायानात: गु 
तुत: । थुकी जम्मा २० पु तुत: दु । थुकी ल्हाकम्हयागु छपु नं दु । फुकंयाना २१ पु । प्रज्ञापारमिता 
स्त्रोत्र = प्रज्ञापारमितायागु तुत: । गथेकि - “प्रज्ञापारमिता नित्यं प्रज्ञारुपं निरुप्यतां प्रज्ञाभासं सदावन्दे 
प्रज्ञामूर्ति नमाम्यहम्‌” । प्रज्ञापारमिता सफू पाठ तथा पूजा यायेगु थितिरीति = “थ्वहे इलय्‌ 
नेपालय्‌ प्रज्ञापारमितायागु पाठ तथा पूजा यायेगु चलन नं वल तथा गुंगू धार्मिक ग्रन्थयात नवधर्म 
धका: विशेष मान्यता वीगु प्रथा नं वल । व गुंग सफूया नां थ्व ख: । (१) अष्टसाहसिका प्रज्ञापारमिता 
(२) गण्डब्यूह (३) दशभूमि (४) समाधिराज (५) लङ्कावतार (६) सद्धर्मपुण्डरीक (७) तथागत गुह्यक 
(८) ललितविस्तर (९) सुवर्ण प्रभास । थ्व च्वययागु गुंगू सफूमध्ये च्याग्‌ सफ्‌ महायानीया प्रसिद्ध ग्रन्थ 
खः । अले तथागत गुहयक छगूजक वजयानयागु ग्रन्थ ख: । थ्व छगू तान्त्रिक ग्रन्थ खः तथा थुकी अनेक 
प्रकारयागु धोर बामाचारयागु विधान दु । प्रज्ञापारमिता साहित्य = प्रज्ञापारमितास च्वंगु बौद्ध साहित्य । 
प्रज्ञापारमिता सिद्धान्त = प्रज्ञापारमिता विषययात कया दयेकात:गु सिद्धान्त । प्रज्ञापारमिता 
सत्र - महायानी बौद्ध दर्शनअन्तर्गत प्रज्ञापारमितासम्बन्धी सूत्र । महायान सूत्र । राजगृहस गृद्धकूट 
पर्वतय्‌ च्वना: भगवान बुद्धं थः शिष्य मचातनाप खँल्हाबल्हा यानाबिज्या:गु महायान दर्शन जायाच्वंगु प्रज्ञापार 
मिता सूत्र । प्रज्ञापारमिता हृदय धारणी = प्रज्ञापारमितास दुथ्याका: ब्वल्हंकात:गु मन्त्रपाठ । 
गथेकि :- 


“ॐ प्रज्ञा धृति श्रुति स्मृति मति विजये स्वाहाः” 
“ॐ गतेगते पारगते पारसंगते बोधिस्वाहाः ।” 


्र्नापारमितोपदेश शास्त्र = आचार्य मेत्रेयनाथं दयेकातःगु अभिसमयालंकार नांगु रचनायागुनतुं नां । 
प्रज्ञापाल, प्रन्ञावर्मा, प्रज्ञागुहय = तिब्वतय्‌ वना अन बौद्धधर्म प्रचार यायेगु सन्दर्भय्‌ संस्कृतभाषां 
तिब्वती भाषाय्‌ बौद्धग्रन्थ हीकीगुली योगदान ब्यूपिं बौद्ध आचार्यत प्रज्ञापुरीमहानगरी = ये, 
ज्याथत्वाले च्वंगु शिलापत्रस अंकित नां “काष्ठमण्डप विक्रमशील महाविहार प्रज्ञापुरी महा-नगर' । 
कान्तिपुर मञ्जुपतन, काठमाडौं (काष्ठमण्डप), येँ । प्रज्ञाब्बै = देखा काइबलय्‌ ्रज्ञापारमितायागु 

आभ्यन्तर पूजा याइबले महायानी (दीक्षा) दुपिन्त प्रदान याइगु भोजन । थुकी चतांमधि निपा न; 
अले ह्यांगु कोखा छपू नं दै । देखा मदुपिन्त चतांमधि छपाजक दै । चतांमधि - आकाश व पाताल: 
प्रतिनिधित्व, खुताघासा - षट्गति संसार, स्यावजि पौबजि - प्रज्ञोपाय । प्रज्ञामूर्ति - भगवान दरया 
सम्बोधन याइगु खँग्व: (प्रज्ञामूर्ति, करुणामूर्ति) । प्रज्ञाया थीथी लक्षण = क) प्रज्ञा = भक्ति 
बौद्धधर्मस वज्रयानअर्न्गत शक्ति पुजाया परम्परा चालू जगु खः । (ख) प्रज्ञा = ज्ञान, उपाय = माघ: 
ग) प्रज्ञा = वज गंया प्रतीक । वज्र = शून्यया प्रतीक (घ) प्रज्ञा = मिंज्वाला थें छयाँदुम्ह कृष्ण यामाय 
शक्ति, (ड) प्रज्ञा = जवल्हातिं वरदमुद्रा ज्यानाच्चोंम्ह खबोल्हातिस पलिस्वाँ ज्वनाच्वोंम्ह, महासरस्वतीय- 
प्यखेरं च्वोंपि प्यम्ह द्योपिंमध्ये न्हथोने च्वनीम्ह प्रज्ञा । थथेहे मेघा जवे, स्मृति खवे, पश्चिम मान 
(च) प्रज्ञा = च्यापाल्हाःदुम्ह, वज़ज्वना: दुष्टतेत दण्ड सजायँ बीम्ह मरिची नाप स्वाप दग 
(छ) प्रज्ञा = अक्षोभ्य शिरसदुम्ह यमन्तकयात अथवा ह्याउँम्ह यामारीयात घयेपुना च्वनीम्ह प्रजा 
(थःम्ह हे सिर्जना यानाः) (ज) प्रज्ञा = निपाल्हादुम्ह भगवती । 


प्रज्ञायान = प्रज्ञायानअन्तर्गत निगू दार्शनिक विचार पद्धतिया उदयजुल । व ख: (१) माध्यमक 
(२) विज्ञानवाद । माध्यमकबादीतेगु धापूकथं फुकक वस्तु स्वभावशून्य खः । विज्ञानवादीतेगु धापृकथ 
बाह्यवस्तु जातयात असत्‌, विज्ञानयात सत्‌ खः, अले थुकी बोधिसत्त्वपिन्सं ग्वाहालि याइ धैगु विश्वास 
दु । प्रज्ञावरधाती = धारणीदेवी । शवेतवर्णम्ह, निपाल्हादुम्ह, खवोल्हातिस ओचूगु पलिस्वांस खड्ग 
दुम्ह, जवोल्हातिस विश्वबज्रदुम्ह । प्रज्ञाबल = प्रज्ञाज्ञानस अत्यन्त बल दयाच्वनीगु न्यागू बलमध्ये छगू । 
न्यागू बल खः (१) श्रद्धा बल (२) वीर्य बल (३) स्मृति बल, (४) समाधि बल (५) ्रज्ञाबल । 
प्रश्ञाक्मिक्ति = बृद्धियागु आध्यात्मिक मुक्ति प्रज्ञाविहार = चीनया चाडचून शहरस च्वंगु वौद् 
महाविहार । प्रज्ञाबृद्धि = फूच्चो क्वसंच्वंगु गोदावरीया तीर्थस मिथुन संक्रान्तिखुन्हु स्नानयात धा:सा 
'प्रज्ञावृद्धि' ज्वी धैगु कथन दु । देवगुरु वृहस्पति नं मोल्हृया प्रज्ञावृद्धि यानावंगु तीर्थ घैगु कथन दु । 
प्रज्ञाभ्यास = प्रज्ञायागु अभ्यास, प्रज्ञायागु चर्या, ज्ञान संभार । प्रज्ञाभिषेक (प्रज्ञाज्ञानाभिषेक) = 
महायानी परंम्पराकथं देखा (दीक्षा) बीबले पञ्चस्कन्ध छेदनयाये फेगु धका: तथा पञ्चतत्व प्राप्त याये 
थका: महारस अर्थात पञ्चामृतयागु गोली नकीगु । थथे अभिषेक याइबले प्रज्ञां उपाययात तथा उपाय 
्र्ञायात नकीगु चलन दु । (भिजंतेसं मिसातेत, मिसातेसं मिजंतेत नकीगु) प्रज्ञामल्त्र = प्रज्ञापारमितायाग 
मन्त्र, गथेकि:- “ॐ गतेगते पारगते पारसंगते बोधि स्वाहाः” । प्रज्ञामूल = मूल मध्यमिक कारिका 
मध्यमक शास्त्र । आचार्य नागार्जुन प्रज्ञापारमिता शास्त्रयात कया ब्वल्हंक्‌गु दशत । 
Se उ के नमन अर्थ वैगु) महायानयाहे छगू कचा, शून्यताज्ञान ase 
विभक्ति ज्ञान दर्श ताक कता न्घ = न्यागू स्कन्ध । प्रज्ञास्कन्ध, समाधिस्कन्ध, शीलस्कन्ध, विमु 

“न स्कन्ध) मध्ये छगू । ज्ञान दयाच्वंगु गथेकि-सलाई बत्ताय्‌ सलाई दु । व सलाई कित 

कि च्याई धयागु ज्ञान देगु । प्रज्ञास्वस्तिचिन्ह = प्रज्ञापारमिता देवीया ल्हातिस च्वंगु स्वस्ति चिन्ह । 
प्रज्ञा = शून्यता, प्रजोपायस च्वंगु प्रज्ञा । प्रज्ञाश्री = प्रज्ञारुपी विभूति, प्रज्ञारुपी शोभा, प्रज्ञारुपी लक्ष्मी, 
प्रज्ञार्पी सरस्वती । प्रज्ञाज्ञानाभिषेक = महायानी परम्पराकथं दीक्षा बीबले पञ्चस्कन्ध छेद ज्वीगुया 
अर्थय्‌ प्रज्ञां उपाययात, उपाय प्रज्ञायात पञ्चामृतया गोली नका: याइगु छगू गुह्य अभिषेक, विशेष 
रुपं दीक्षा बीगु आगमं सम्पन्न ज्वीगु क्रिया । प्रल्नेन्द्रिय = न्यागू इन्द्रियमध्ये छगू । न्यागू इन्द्रिय खः । 
(१) श्रद्धेन्द्रिय (२) समाधिन्द्रिय (३) वीर्येन्द्रिय (४) स्मृतिन्द्रिय (५) प्रज्ञेन्द्रिय । प्रज्ञोपाय = प्रज्ञा व 
उपाय, शून्यता व महाकरुणा, महायानी बुद्ध धर्मस न्हयागु धर्मक्रिया यासां प्रज्ञोपाययात महत्व 
बियातःगु दु । अर्थात्‌ शून्यता व महाकरुणायात छगूयात मेगुया पूरकया रुपे कयात:गु 
दु । थुकीयागु उपमा खः - प्रज्ञाधैगु मुलुथें, उपाय धैगु सुकाथें, अर्थात्‌ प्रज्ञोपाय धैगु मुलुसुकाथे । 
प्रज्ञोपाय विनिश्चय सिद्धि = च्यागूगु शताब्दिया तन्त्र प्रधान बौद्ध शोधग्रन्थ, थुजोगु मेगु निग्‌ ग्रन्थ 
ख: (१) अद्वय सिद्धि (२) ज्ञानसिद्धि । 

तँसा 

प्रज्ञाभूमि = दृष्ट तत्त्व जुयाच्वंगु प्रतीत्यसमुत्पादयात साक्षात्कार यायेफुगुलिं हे सिद्धार्थ गौतम 
बुद्ध जूगु, थ्वयात हे प्रज्ञाभूमि धाइ । प्रज्ञापारमिता सपादलक्ष ग्रन्थ = सवा लाख श्लोक दुगु 
प्रज्ञापारमिता ग्रन्थरत्न । प्रज्ञा रक्षा भगवती (लक्षावती) = शतसाहस्तिका प्रज्ञापारमितायात 
सम्बोधन याइगु श्रद्धासूचक नां । प्रज्ञासमाधि = प्रज्ञाज्ञान प्राप्त यायेगु छग साधन । प्रज्ञापारमिता 
पाठ = स्वनिगःया द्वादश तीर्थय्‌ गोकर्ण पुण्यतीर्थस पाठयाइगु । प्रज्ञाधुक्‌ = गुट्यसमाज तन्त्र ग्रन्थस 
ध्यानी बुद्धपिन्त बियातैगु मन्त्रमध्ये छगू मन्त्र । प्रज्ञाकूट = सद्धर्मपण्डरीक सूत्रस स्तूप संदर्शन परिवर्तनस 
उल्लेख ज॒याच्वोम्ह बोधिसत्त्व । प्रज्ञापारमिता धारणी = ॐनमो भगवत्यै आर्यप्रज्ञापारमितायै 
नमोरत्नत्रयाय तद्यथा 3“मुनिधर्म संग्रह अनुग्रहधर्मे विमुक्तधर्मे सदानुग्रहधर्मे वैश्रवर्ण परिवर्त्तितधर्मे 
सर्वकार्य परिप्रापणधर्मे समतानुपरिवर्त्तितधर्मे स्वाहा । ॐ प्रज्ञाधृतिस्मृति स्वाहा । 


प्रज्ञापारमिता स्तोत्र 


निर्विकल्पे नमस्तुम्यं प्रज्ञापारभितेऽभिते । 
निरारम्भ निराकार प्रज्ञादेवी नमाम्यहम्‌ ।। 

तँसा 
बखुंबाहाः (बःचाधंगु पारावत बिहार) 


प्रज्ञापारमिता चर्या गुथि 


यल (ललितपुर उपमहानगरपालिका वडा नं. ११) या बखुंबाहाः । थ्वया लिकसं न्ह्यःनेमं 
ओमबाहा: लिकसं लिउनेसं ज्यःबाहाः । थ्वहे निगू बाहाः्या दथ्वी लानाच्वंगु जुल थुगु बखुंबाहा: । 
छता विडम्बना थ्वहे जुल, बखुंबाहालय्‌ शाक्यमुनि भगवान्‌ बुद्धया दिगि, मूर्ति छुं नं मदु । केबल 
नां जक “बखुंबाहाः" । तर थ्व बखुंबाहाःया प्रवेशद्वार धाःसा थ्वया मध्यभागय्‌ कुसय्‌ अतिक भब्य 
ब कलात्मकगु “वजसत्त्व' या अतिकं लक्ष्यणगु सिंयागु मूर्तियात मूर्त रूप बियातःगु जुल । थो नं 
थ्व दर्शनीय तथा अतिक महत्त्वपूर्ण जूगु जुल । 


जिं* सीकातयागु कथं नेवाः जुजुपिनि पर्यायस - 'कचिंगः' कूनांजूपिं काजिपिन्सं व बखुंबाहा: 
दयेकूगु, तर थन बाहाःयागु विधिवत्‌ पलिस्था मजूगु । 


जिगु जन्म वि.सं. १९७७ बैशाख ३० गते जूगु । जिमि अबुजु शङ्रराज (औपचारिक 
नां शङ्रदास) जोशी मूद्धालय्‌ “बज्रसत्त्व' दुगु छौँ - कचिंग काजिया अन्तिमम्ह सन्तान मानबहादुर 
कायस्थयाके न्यानाकाःगु जुल । जि थ्वहे छेंय्‌ ब्वल्ह॑म्ह जुल । १९९० सालया भ्वखासं तःपाःगु 
न्यापाः भयाः दुगु छे दुन । वज्रसत्त्व दुगु मूद्धाः छगू जक ल्यन, थुगु थौंतक न॑ दहेदनी । 


ने.सं. १०९५ या ज्यापुन्ही कुन्हु, जिमिसं दिवंगत जुयादीम्ह अबुजु शडुरराज जोशीया 
लुमन्तिइ बःचाधंगु दलान कोथाय्‌ शाक्यमुनि भगवान बुद्ध स्थापना यानाः छगू न्हूगु बौद्ध परम्परा 
नह्याकागुजुल । थुम्ह भगवान बुद्धया सुन्दर मूर्ति यल भिन्छेंबाहाःया ल्वहंकःमिं बुद्रत्न वज्राचार्य 
(नेपाल राजकीय प्रज्ञा प्रतिष्ठानपाखें इन्द्र राज्य लक्ष्मी सिरपाः काःम्ह नांद॑म्ह प्रस्तर मूर्तिकार) 


दयेकाः विधिवत्‌ जीवन्यास तयाः मिखाकंकूगु जुल, भिन्छेबाहाःयाम्ह हे पुरोहित शान्तराज बज्राचार्यया 
आचार्यत्वय्‌ । 


शाक्यमुनि भगवान बुद प्रतिपादन यानाबिज्याःगु बौठुदर्शनया लिध॑साय्‌ ईसाया प्रथम . द्वितीय 
शताब्दीपाखेयाम्ह आचार्य नागर्जुनं प्रतिपादन यानाबिज्याःगु माध्यमिक दर्शनया मूल ग्रन्थ 


बि Tne 
* थुगु ग्रन्थ न्हाब्वोम्ह सत्यमोहन जोशी 

“प्रज्ञापारमिता* या विषयस सप्तविधानोत्तर पूजापाठ यायेगु, धारणी तुतः आदि ब्वनेगु, इलय्‌ न्यलय्‌ 
चर्चा परिचर्चा गोष्ठी यायेगु साप्ताहिक कार्यक्रम (न्हापां मंगलबार, लिपा तथा धौतक सोमबार कुन्द) 
न्ह्याकावयागु जुल । थुगु ज्याभचः न्ह्याकेगुली जिमित प्रेरणा ब्यूम्ह कल्याणमित्र दिवंगत जुया 
बिज्यायेधुंकूम्ह यल हःबाहाःया पूर्णबहादुर वज्राचार्य व प्रज्ञापारमिता ग्रन्थरत्नया विषयस धर्म देशना 
यानाः लँ क्यनाबिज्याम्ह यें. सवलबहालया दिवंगत जुयाबिज्यायेधुंकूम्ह पं. जोगमुनि बज्राचार्य खः । 
थातं मदीक पाठपूजा व प्रवचनया ज्याभवः न्ह्याकाबिज्याम्ह पण्डित गुरू खः यल खाछेँ निवासी 
गुणरत्न शाक्यजु, वसपोलं जिमिगु बखुंबाहालय्‌ नीन्यादँ (२४ वर्ष) मयाक थेथें प्रज्ञापारमिता 
विषयक चर्चा परिचर्चा न्ह्याकाबिज्याःगु जुल । 


प्रज्ञापारमिताया थुगु क्रम नियमित रूपं न्ह्यासेनि जिमिसं थुगु बखुंबाहायात “बःचाधंगु 
पारावत विहार" धकाः नां छुनागु जुल । “पारावत” या अर्थ खः बखुं (29००१) । अले अंग्रेजी 
भाषां थ्वयागु नां छुनागु जुल Little Pigeon's Hole Monastery । 


छमाः थुगु बखुंबाहाःया बःचाधंगु पारावत विहारय्‌ - स्थानीय उपासक उपासिकापिं श्याम 
महर्जन, शान्ति महर्जन, चिरिमें अवाले, ग्वाथे महर्जन, महन्त अवाले, नेमराज वज्राचार्य, 
्रन्यरत्न शाक्य (मंगलमान) बुरमाया शाक्य, जोगभाइ महर्जन, पं. हेमराज शाक्य, प्रा. आशाराम 
शाक्य, अमीर शाक्य, लोकबहादुर शाक्यपिन्सं इलयूब्यलय्‌ उपस्थितजुयाः ब्वतिकाःगु जुल । 
जिपिं २ द॑ पिने (चीनय्‌) वनेमाःबलय्‌ कल्याणमित्र लोकबहादुर शाक्यजुं थःगु हःखा त्वालय्‌ 
्रज्ञापारमितायागु थुगु ज्याभचः त्वोमफीक न्ह्याकाबिज्याःगु जुल । लिपा जिपिं छे लिथ्यंसेलि 
हानं बखुंबहाःया बःचाधंगु पारावत विहारय्तुं यथावत ज्याभवः न्ह्याकेखंगु जुल, गुगु थौंतकनं 
पं. नेमराज वञ्जचार्यजुपाखें न्ह्यानाच्वंगु जुल । थुकी तंक आःजु (टंकमान शाक्य) या नं भूमिका 


दुथ्याःगु जुल । 


गुबलें गुबलेला किपू बुंग, थसि पूच्वःयापिं उपासक उपासिकापिंनं प्रज्ञापारमितासम्बन्धी 
धर्मदेशना न्यंबिज्याइगु जुल । अथेहे हानं - थन ज्वीगु चर्चा परिचर्चाय्‌ बौद्ध विद्वानपिं भक्तिदास 
श्रेष्ठ लोकदर्शन व बसपोलया तिरि बसन्ती वज्जाचार्यपिं, अयोध्याप्रसाद प्रधान, लाभरत्न तुलाधर 
व पासापिं, दिवंगत जुया बिज्यायेधुंकूम्ह पं. रत्नबहादुर बज्जचार्यया शिष्यमचात । (सूर्यमान 
बञ्राचार्य, चक्रराज शाक्य आदि) पिन्स॑नं ब्वतिकाःगु जुल । नन्दसिद्धि गुभाजु. धम्मवती गुरूमां, 
हेराकाजी सुइका, जर्मनीया प्रकाण्ड बौद्ध विद्वान लेखक गुस्ताफ रोय तथा सम्पूर्णानन्द संस्कृत 
विश्व विद्यालयया नांदंम्ह प्रो. जगन्नाथ उपाध्यायपिन्सं ब्वतिकाःगु जुल । 


( ९७ ) 


अले जिमिसं “प्रज्ञापारमिता" ग्रन्यरत्नयागु पूजाविधि परम्परा कथं, इलय्‌ न्यलय्‌ नामसंगीति 
अहोरात्र ब्वनेगु ज्याभचः, सप्तविधानोत्तर पूजा, यल पञ्चदान कुन्दु पञ्जरा फयेकेगु स्थापना 
याना तयाम्ह शाक्यमुनि बुद्धया बुसाधँ (ज्यापुन्हीकुन्हु) न्यायेकेगु आदि ज्याभचःनं इलय्‌ ब्यलय 


न्ह्याकावयाच्वनागु जुल । 


थथे बखुंबाहालय्‌ पलिस्था यानागु बःचाधंगु पारावत विहारय्‌ - प्रज्ञापारमिता चर्या गुथिया 
नामं थीथी ज्याभवः न्ह्याकावं च्वनाबलयू, जिमिसं प्रज्ञापारमिता विषयक थीथी सफूचात 
(प्रज्ञापारमिताया शरणस बने, प्रज्ञापारमिता हृदय सूत्र, प्रज्ञापारमिता धारणी, प्रज्ञापारमिताया मूलंप्वी. 
प्रज्ञापारमिता शून्यताज्ञान, प्रज्ञापारमिता म्हसीकेगु ज्ञानया खँ मुना न॑ पियनागु जुल । थ्वहे भवलय्‌ 
ने.सं. १०९९ तछलागाः सप्तमी (वि.सं. २०३६ आषाढ २) शनिवाःकुन्हु जिमिगु प्रज्ञापारमिता चर्या 
गुथिपाखें हिरण्यवर्ण महाविहास (क्वाःबाहाः) विधिपूर्वक प्रज्ञापारमिता पाठ याकेगु ज्याभवःनं 
सुसम्पन्न जूगु जुल । उगु ज्याभवलय्‌ ब्वतिकयाबिज्याःपिनिगु नां धलः थथे खः - 


(१) मूलम्ह गुरूजु - श्री सिंहवज़ वज्राचार्य, क्वालखु (२) सहायकजूपिं - श्री आशारत्न वज्राचार्य 
न्याचुक, श्री हीराभाई बज्राचार्य न्याचुक, श्री भाइ गुभाजु वज्राचार्य न्याचुक, श्री हर्षरत्न बज्राचार्य 
(निथि पाठयाना बिज्याम्ह) क्वालखु, श्री विक्रम वज्राचार्य चुकबाहाः, श्री भीमराज वज्राचार्य, 
श्री कुलवज्र बज्राचार्य (चीरकाजी) क्वालखु, श्री शुक्रराज बज्राचार्य तःजः । 


पुजा तयाबिज्याम्ह श्रीमती पुनमाया बज्राचार्य क्वालखु, चीस्यात (प्रज्ञापारमिता ग्रन्यरत्नया 


हेरचाह याइपिं पाःलात) श्री हर्ष साहु अकिबाहाः, श्री चिकचा छेक (तापो) । यःपाःलाजूम्ह 
श्री इन्द्र धाख्वाः नागबाहाः, थपाजु चक्रेश्वर श्री बुढुरत्न वज्राचार्य, बापाचा (अज्ञात) । 


(. रद) 


१७ 


प्रज्ञापारमिता ग्रन्थरत्नया पाण्डुलिपि (Manuscripts) 
सुरक्षित यानातःगु छुंछूं थायबायया म्हसीका 


भगवत्या प्रज्ञापारमिताया रत्नगुण सञ्चय गाथा 
ने.सं. २९५ स रूद्रदेव जुजुया पर्यायस च्वयातःगु थुगु प्रज्ञापारमिता ग्रन्थ एशियाटिक सोसाइटी 
अफ्‌ बंगालया पुस्तकालयस सुरक्षित यानातःगु दु । 
ने.सं. ४०४ पाखे अनन्तमल्ल जुजुया पर्यायस यलया जयमनोहर विहार (सकबाहाः) स च्व॑म्ह 
बौद्ध विद्वान्‌ सुगत रक्षितं च्वयावंगु (प्रतिलिपि दयेकूम्ह) थुगु ग्रन्य ल्हासाया साक्य गुम्बाय्‌ दु । 
श्रोत :- राजेन्द्र लाल भित्रया भूमिका 
The Sanskrit Literature of Nepal पाले 
ल्हासाय्‌ च्व॑गु नांदंगु बिहार साक्य गुम्बा (59-5।॥/9 M००९४) स नेपाःया नरेन्द्रदेब व 
उदयदेबया संयुक्त राज्यकालय्‌ च्वयातःगु अष्टसाहम्रिका प्रज्ञापारमिता सुरक्षित जुयाच्वंगु दु । 
यलया जयमनोहर विहार (सकबाहाः) स च्व॑म्ह बौद्ध विद्धान्‌ सुगत रक्षितं च्वयातःगु अनन्त 
मल्ल जुजुया पालेयागु शतसाहम्रिका प्रज्ञापारमिता ग्रन्थ रत्न नं दु । 
नेपाःया जुजु रूद्रदेवया पालय्‌ च्वयातःगु स्वंगू अष्टसाहस्रिका प्रज्ञापारमिता ग्रन्थ क्याम््रीज 
विश्व विद्यालयया पुस्तकालयस दु । थुकी ल्हम विहार (॥।३॥ १३7) स च्वयातःगु धेगु 
उल्लेख दु । 
नेपाःया शङ्करदेव जुजुया पालय्‌ च्वयातःगु अष्टसाहस्रिका प्रज्ञापारमिता ग्रन्थ ल्हासाय्‌ नोर 
(न्होर) गुम्बाय्‌ ब्वयातःगु दु । 
थन नेस ३२३ स अरि मल्ल देव जुजुया पालय्‌ च्वयातःगु अष्टसाहम्रिका प्रज्ञामारमिता ग्रन्थ न॑ दु । 
जुजु शङुरदेवया पालय्‌ च्वयातःगु अष्टसाहस्रिका प्रज्ञापारमिता ग्रन्थ, ने.सं. ४१४ स जयस्थिति 
मल्ल जुजुया पालय्‌ यलय्‌ च्वयातःगु अभयमल्ल भारोयागु प्रज्ञापारमिता ग्रन्थ न॑ एसशियाटिक 
सोसाइटी अफ्‌ ब॑गालया पुस्तकालयस सुरक्षित यानातःगु दु । 
हर्षदेव जुजुया पालय्‌ यलया गण्डिगुल्म विहारस च्व॑म्ह बौद्व विद्वान्‌ जीवधरसिंहजुं च्वयातःगु 
अष्टसाहभ्रिकाप्रज्ञापारमिता पञ्जिका ल्हासाया साक्या (ससाक्य) गुम्बाय्‌ सुरक्षित जूगु दु । 
(नेसं. ११९ पाखेयागु) 
नेस. २०० स सिंहदेव जुजुया पर्यायस यलया मणिग्बल बिहारस च्वनाः जयचन्द्र वर्मजु 
च्वायवंगु अष्टसाहम्रिका प्रज्ञापारमिता ग्रन्थ सुरक्षित जुयाच्वंगु दु । 


|. हर .) 


जुजु आनन्ददेवया पालय्‌ च्वयातःगु (प्रतिलिपि दयेकातःगु) निगू अष्टसाहृस्रिका प्रज्ञापारमिना 


ग्रन्थ नेपाःया राष्ट्रिय अभिलेखालयस सुरक्षित जुयाच्वंगु दु । ने.सं. २०० पाखेयागु 
जुजु आनन्ददेवया पालय्‌ यलया गण्डिगुल्म विहारस च्वयातःगु (ने.सं. २८४ पाखेयागु) 
अष्टसाहम्रिका प्रज्ञापारमिता, शाक्यभिक्षु मञ्जुश्री च्वयातःगु अष्टसाहम्रिका प्रज्ञापारमिता, अभयमल्ल 


जुजुया पालय्‌ च्वयातःगु अष्टसाहश्रिका प्रज्ञापारमिता (ने.सं. ३६७ पाखेयागु) नं क्याम्ब्रीज 
विश्व विद्यालयया पुस्तकालयस लण्डनय्‌ सुरक्षित याना तःगु दु । 

अभयमल्ल जुजुया पालय्‌ यलया हरिपाल ठाकुरया नाम॑ च्चयातःगु अष्टसाहग्निका प्रज्ञापारमिता 
ग्रन्थ (दर्ता नं. २२०३) ब्रिटिस म्यूजियस सुरक्षित यानातःगु दु । 

ने.सं. ४० स शङ्रदेव जुजुया समयस च्वयातःगु अष्टसाहग्रिका प्रज्ञापारमिता महाबोधि मण्डप 
विहारय्‌ दु । 

पण्डित अतीश दीपडूर श्रीज्ञानं च्वयातःगु शतसाहम्रिका प्रज्ञापारमिता थैंबहीया विक्रमशील 
महाविहारस सुरक्षित यानातःगु दु । 

ने.सं. १२८ स राजा निर्भयदेव व रूद्रदेवया संयुक्त शासनय्‌ च्वयातःगु 

ने.सं. १३४ स जुजु भोजदेव व लक्ष्मी कामदेवया संयुक्त शासनय्‌ च्वयातःगु 
अष्टसाहम्रिकाप्रज्ञापारमिता सेसिल वेण्डालया सफुतिइ न्स्यथना तःगु दु । 

ने.सं. ११९ पाखे गण्डीगुल्म निवासी सुवर्णकार राणां च्वयातःगु 

ने.सं. १८९ पासे लम्जुङ निवासी जड़ रानां च्वयातःगु 

अष्टसाहम्रिकाप्रज्ञापारमिता डोर गुम्बाय्‌ लुयावोगु दु । श्रोत पेटेकया सफू । 

कपितनगरया भिक्षु आनन्ददेवं नीलपत्रय्‌ लुँ मसिं च्वयातःगु ने.सं. ३४४ पाखेयागु 
अष्टसाहम्नका्रज्ञापारमिता यलया हिरण्यवर्ण महाविहारस सुरक्षित एवं पूजित जुयाच्वंगु जुल । 
नेस॑. ३०४ स नीलपत्रय्‌ लुं मसिं च्वयातःगु अष्टसाहृम्रिका प्रज्ञापारमिता यलया रुद्रवर् 
महाविहारय्‌ (उकुबहालय्‌) सुरक्षित यानाः नित्य पाठ यायेगु चलन दु । 


( १०० ) 


बानियल राइद्या संकलनय्‌ 
प्रज्ञापारमिता 


सन्‌ १८७० पाखे नेपालय्‌ ब्रिटिश राजदूतावासय्‌ च्वनाव॑म्ह थे कूटनीतिज्ञ थ्वयेकलं नेपालय्‌ 
च्वनाः संकलन याःगु हस्तलिखित पुलां सफूया धलखय्‌ जक क्वय्‌ च्वयाथे मिन्‌गुंगू थान प्रज्ञापारमिता 
ग्रन्थ दुथ्याकातःगु दु । थ्वयेकयात थथे पाण्डुलिपिया सफू संकलन यानाब्यूम्ह बौद्ध विद्वान खः यल 
महाबौद्धया प॑. गुणानन्द शाक्यजु । 


दर्ता नं. ग्रन्थया नां विवरण दू 
८६६ अष्टसाहस्रिका प्रज्ञापारमिता तालपत्र ने.सं. १२ट 
ट्ध्ट सप्तशतक प्रज्ञापारमिता 
११६३ अष्टसाहम्रिका प्रज्ञापारमिता तालपत्र 
११६४ अष्टसाहम्रिका प्रज्ञापारमिता तालपत्र ने.सं. ४ 
११६४ अष्टसाहस्रिका प्रज्ञापारमिता तालपत्र नेसं. ३ 
१४४३ प्रज्ञापारमिता (२४०० श्लोक) तालपत्र 
१४४४ प्रज्ञापारमिता, वृहत्‌ ग्रन्थ धारणी सूत्र सहित तालपत्र नेसं. 
१४४६ सप्तशति (प्रज्ञापारमिता) 

(अतिकं बांलागु लीयागु सफूकं छायूपा यानातःगु) नेसं. 
१६२५ अष्टसाहस्रिका प्रज्ञापारमिता नें. 
१६२६ प्रज्ञापारमिता भाग छगू 
१६२७ प्रज्ञापारमिता भाग स्वंगू 
१६२८ प्रज्ञापारमिता भाग न्यागू 
१६२९ प्रज्ञापारमिता भाग छगू 
१६३० प्रज्ञापारमिता भाग निगू 
१६३१ प्रज्ञापारमिता भाग स्व॑गू 
१६३२ प्रज्ञापारमिता भाग प्यंगू 
१६३३ प्रज्ञापारमिता भाग न्यागू 
१६४३ प्रज्ञापारमिता भाग न्यागू 


दर्ता मयानीगु प्रज्ञापारमिता भाग न्यागू 
( १०१ ) 


प्रज्ञापारमिता ग्रन्यरत्न (धर्म पुथि) 


यॅय्‌ (कान्तिपुरय्‌) 
बोद्द दर्शन ग्रन्थ 
१ प्रज्ञापारमिता 
२ प्रज्ञापारमिता 
३ प्रज्ञापारमिता 
४ प्रज्ञापारमिता 


४ प्रज्ञापारमिता वञ्रच्छेदिका 


६ शतसाहसिका प्रज्ञापारमिता 


संरक्षण व प्रवर्शन 


वस्तुभेद 
तालपत्र, रञ्जनालिपि 


नीलपत्र, रञ्जनालिपि 
लुं च्वयातःगु 


नीलपत्र, रञ्जनालिपि 
वहलं च्वयातःगु 
हरितालपत्र, नेपाललिपि 


नीलपत्र, तिब्वतीलिपि 
लुं च्वयातःगु 


नीलपत्र, रञ्जना लिपि 


सुरक्षित स्थान 
खुंबाहाः 


खुंबाहाः 


इतुंबाहाः 
छुस्याबही 


खुसिबही 
थँबही (विक्रमशील महाविहार) 


ने.सं. ३४४ अग्रहण शुल्क प्रतिपद 
दिने पण्डित जिनश्री ज्ञानेन 
स्वयमेवपार्जित द्रब्येन महत्कष्टेन 
नीलपत्रे जाम्बुनद सुवर्णेन सर्वज्ञ 
जनना आर्य भगवती शतसाहम्रिका 
प्रज्ञापारमिता लिखयिता । 


-000--7-------------.-......_____________________. 
स्वनिगलय्‌ ये, यल व ख्वप व किपूया बौद्ध विहारस सुरक्षित प्रज्ञापारमिता ग्रन्थ रत्न प्रज्ञापारमिता देवीया 
मूर्ति ब किपा - श्रोत 'च्वसापासा' या त्रैमासिक पौ सितु', संकलनया:म्ह पं. हेमराज शाक्य 


( १०२ ) 


यलय्‌ (ललितपुर) 

बौद्ध दर्शन ग्रन्थ 
१ अष्टसाहञ्चिका प्रज्ञापारमिता 
२ अष्टसाहरस्रिका प्रज्ञापारमिता 


३ अष्टसाहस्रिका प्रज्ञापारमिता 


४ अष्टसाहस्रिका प्रज्ञापारमिता 


४ अष्टसाहस्रिका प्रज्ञापारमिता 


६ अष्टसाहस्रिका प्रज्ञापारमिता 


0 अष्टसाहम्रिका प्रज्ञापारमिता 


ट अष्टसाहस्रिका प्रज्ञापारमिता 


वस्तुभेद 
तालपत्र, रञ्जनालिपि 
रञ्जनालिपि 


तालपःत्र, प्राचीन नेपाल लिपि, 
संवत्‌ ४० भाद्रपद शुल्क रिवा 


पूर्णमास्या परम भट्टारक महाराजाधिराज 


परमेश्वर श्री शङ्रदेव राज्ये 
नीलपत्र रञ्जना लिपि लुँमसिं छ ध्वः 


अतः च्वयातःगु दथ्वी दथ्वी किपा दुगु 


नीलपत्र, रञ्जनालिपि 

नेसं. ३०४ जुजु गुणकामदेवया 
पर्यायस लुँमसिं च्वयातःगु थासय्‌ 
थासय्‌ जीर्ण जुयाच्वंगु 

हरिताल भों 

नेपाल लिपिं (नेवाः आखलं) 


नीलपत्र, रञ्जना लिपि 

संवत्‌ ३४४ जुजु अभयमल्ल देवया 
पर्यायस कापित नगरया श्री आनन्द 
भिक्षुन॑ च्वयातःगु । 

तालपत्र, बिविध रञ्जनादि 

विविध लिपि संयुक्त 


( १०३ ) 


सुरक्षित स्थान 
ओमबाहाः 
इबाहाःबही 


महाबोद्व 


महाबोद 


उकुबाहाः 


उकुबाहाः 


क्वाबाहाः 


इस्वाहें, पित्तबही 


यँय्‌ (कान्तिपुर) 
नां 
१ प्रज्ञापारमिता देवी 


२ प्रज्ञापारमिता देवी 


प्रज्ञापारमिता देवी 
४ प्रज्ञापारमिता देवी 


५ प्रज्ञापारमिता देवी 
६ प्रज्ञापारमिता देवी 


यलय्‌ (ललितपुर) 

१ प्रज्ञापारमिता देवी 
प्रज्ञापारमिता देवी 
प्रज्ञापारमिता देवी 
प्रज्ञापारमिता देवी 
प्रज्ञापारमिता देवी 
आर्यावतार 

६ प्रज्ञापारमिता देवी 
0 प्रज्ञापारमिता 

ट प्रज्ञापारमिता 

ट प्रज्ञापारमिता 

१० प्रज्ञापारमिता 

११ प्रज्ञापारमिता 

१२ प्रज्ञापारमिता 


AC ०८ ० AR 


बाहाबही 


वस्तुभेद 

सुवर्ण लुँयाम्ह, कलात्मक 
मुकुट मदुम्ह 

काष्ठ (सिँयाम्ह) 
तिसाजक लुँसियातःगु 
सिँयाम्ह 

सिँयाम्ह निकाल्हाहा 
जक दुम्ह 

लुँयाम्ह प्याकाःल्हा दुम्ह 
सिँयाम्ह स्वपाः ख्वाःपा, 
झिनूनिकाल्हाहा दुम्ह 
धर्मचक्र मुदित 


सिँयाम्ह 
सिँयाम्ह 
लुँयाम्ह 
लुयाम्ह 


लुँयाम्ह 
लुँयाम्ह 
लुँयाम्ह 
लुँयाम्ह 
सिजःयाम्ह 
लँयाम्ह 
लुँयाम्ह 
लुयाम्ह 


( १०४ ) 


प्रज्ञापारमिता देवीया मूर्ति ब्वयातःगु 


प्राप्त स्थान 
विक्रमशील महाविहार (थँबही) 


कृतिपुण्य महाविहार (लगंबाहाः) 
खोहताङ्क महाविहार (नकबही) 


जाम्बुनद महाविहार (खुमबाहाः) 
जाम्बुनद महाविहार (खुमबाहा) 


जाम्बुनद महाविहार (खुमबाहा) 


जेतवर्ण महाविहार (ज्याबाहाः) 
मणिमण्डप महाविहार (धोगाःबही) 
राजकीर्ति महाविहार (इबाहाःबही) 
जयमनोहर महाविहार (सुबाहाः) 


लोककीर्ति महाविहार (नःबही) 
हिरण्यवर्ण महाविहार (क्वाःबाहाः) 
हिरण्यवर्ण महाविहार (क्वाःबाहाः) 
दक्षिणलैगय्‌ जःपाखे (क्वाःबाहाः) 
मातंतलाय्‌ (क्वाःबाहाः) 


ख्वपय्‌ (भक्तपुर) 


नां वस्तुभेद प्राप्त स्थान 
१ प्रज्ञादेवी लुँयाम्ह जयकीर्ति महाविहार (थथुबही) 
२ प्रज्ञापारमिता लुँयाम्ह जेतवर्ण महाविहार (क्वथुबही) 
३ प्रज्ञापारमिता लुँयाम्ह बाहाः 


प्रज्ञापारमिता देवीया किपा (चित्र पौभाः) 


यॅय्‌ (कान्तिपुर) 

१ प्रज्ञापारमिता पोबाहाः कीर्तिपुण्य महाबिहार (लगंबाहाः) 
प्रज्ञापारमिता देवीयात पलिस्था यानातःगु देगः 
(बुद्ध धर्म संघ, त्रिरत्नया प्रतीक कयं दयेकातःगु देगः दुने) 

१ प्रज्ञापारमिता देवी किपू (कीर्तिपुर) 


( १०५ ) 


प्रज्ञापारमिता | 
साहित्यनाप स्वापू दुगु लिधंसा खे 


भारत देशय्‌ लुप्त जुयेधुंकूगु महायानी बौद्ध ग्रन्यत नेपालय्‌ लुइकाः, विश्वया खुगू तसकं 
नांदंगु सफूकुथिइ इनाब्यूम्ह भाजु ब्रेन ह्यूगटन हड्सनयागु जीवनी च्बःम्ह सर डब्ल्यू हन्टरं छथाय्‌ 
थथे खै न्ह्यथंगु जुल - 


बंगाल एशियाटीक सोसाइटीयागु सफूकुथिइ नेपालं लुइकाहःगु महायानी बौढ्ग्रन्थत अध्ययन 
यानाः अनया ग्रन्यपाल डा. राजेन्द्रलाल मित्र “नेपाःयागु संस्कृत बोद्धसाहित्यः (९ 59780 
Buddhist Literature of ४९7०४) विवरणात्मक सूचीपत्र दयेकाः सफूया रूपय्‌ गुगु पिथन- व 
सफू मि॑गुंगूगु शताब्दीया विद्वद्‌ जगतय्‌ दकसिबय्‌ तःधंगु उपलब्धि जुल धाःसां छु पाइमखु । 


थ्वहे सफुतिं भारत, यूरोप व अमेरिकायात महायानी बौद्ध ग्रन्थसम्बन्धी आपालं जानकारी 
प्रदान यात । 


भारतय्‌ बंगाली साहित्य थ्वहे सफुतिइ च्चंगु स्रोत, साधन व सामाग्रीया लिध॑साय्‌ आपालंब्वलंगु 
जुल । विश्वकवि रवीन्द्रनाथ ठाकुरं थःगु गुलिखे चिनाखँ व नाटकयागु लागी थ्वहे सफूर्ति हलंज्वलं 
(Raw materials) छयःगु जुल, दसूकथ॑ थथे- 


कवि (विश्वकवि रवीन्द्रनाथ ठाकुर) जुयात अतिकं यःगु सफू “नेपाःयागु संस्कृत बौद्ध साहित्यः 
(The Sanskrit Buddhist Litereture of Nepal), कविजुं थः उखेथुखे चाःह्यूवनीबलय्‌ न्ह्याबलें 
नापं यंकीगु जुयाच्वन । (छिन्नपत्र, पौल्याः ७४, मार्च १८९३) । “कथा” (सन्‌ १९०० स पिथंगु) 
नांगु सफुतिइ च्वंगु च्यापु चिनाखँया श्रोत सामाग्री ला राजेन्द्रलाल मित्रजुयागु हे सफूति मालाः 
ल्ययाकयातःगु जुल, थ्व खँ चिनाखँ मुनाया न्हाखँय्‌ धयातःगु न॑ जुल । मौलिक स्रोत सामग्रिइ कवि 
छुंछुं हीकूगु दु तर छुँछुँ भतिचा जक अले थ्व खँ चिनाखँया नियमकथं पायूछि नं जू । “कथा" स 
च्वंगु क्वय्‌ न्ह्यब्वयागु चिनाखँय्‌ च्वंगु बाखंया हलंज्वलं 'नेपाःयागु संस्कृत बौद्ध साहित्य सफुतिं हे 
काःगु कीसं खंकेफु, गथेकि- 


श्रेष्ठ विक्ष (अवदान शतक ल्याः ४४, पौ ३३ पाखें), पूजारिणी (अवदान शतक, ल्याः ६. 
पौ २० पाखे), मस्तक विक्रय (महावस्तु अवदान, पौ १४३-४ पाखें )परिशोध (महावस्तु अवदान, 
पौ १३१ पाखें) अभिसार (बोधिसत्त्वावदान, कल्पलता ल्याः ७२ पौ ६६ पासे) सामान्य क्षति दिन्यावदानमाला. 
ल्या: १० पौ ३११ पाखे), नगरलक्ष्मी (कल्पद्रुमावदान, ल्याः १६ पौ २९६-७ पाखे), । पूजारिणी 
व परिशोध धयागु निपु चिनाखैँ लिपा नृत्य-नाटिका (Dance-पra mM) य्‌ हीकूगु जुल । 


( १०६ ) 


विश्वकवि रवीन्द्रनाथ ठाकुरजुया 'राजकुमारी मालिनी' पात्र महावस्तु अवदान (पौ ११८ पाखे) 
याम्ह हे खः, कविजुं थःगु नाटकय्‌ व मिसायात मालिनी नामं नायिका यानातःगु खः । थथेहे महावस्तु 
अबदान (पौ १३८-४१ पाखें) व कुश जातक (पौ १०८ पाखें) 'राजा' (१९१० स पिदंगु, अरूप्रतन 
(१९२० स पिदंगु) व श्रापमोचन (१९३१ स पिदंगु) कृतित दयेकूगु खनेदु । अचलायतन 
(१९११ स पिद॑गु) स ब्वयातःपिं गुलिं गुलिं पात्रत नं पाञ्चक अवदान (पौ ३०९-१२) पाखेंहे कयातःगु 


खनेदु । नाटकय्‌ छचलातःगु बौद मन्त्र न॑ 'नेपाःया संस्कृत बौद्ध साहित्य' सफूतिइ हे दुगु जुयाच्वन । 


विश्वकवि रवीन्द्रनाथ ठाकुर 'चाण्डालिका' कृतिइ (१११ स पिदंगु)थ्व नं न्ह्यथनातःगु दु कि 
उकियागु कथावस्तु शार्दूलकर्ण अबदान (पौ २१९) पाखे प्राप्त जूगु खः । 


थथेहेतु मेमेपिं बंगाली कविपिन्स न॑ राजेन्द्रनाल मित्रजुं पिकाःगु सफूति हे बाखं दुथ्याकूगु जुल । 


नेपाःया संस्कृत बौद साहित्यय्‌ 
च्वमि आलोक रे 
परिचय राजेन्द्रनाल मित्र (१८२२-८!) 


"The Sanskrit Buddhist Literature of Nepal, of which the poet (Rabindra Nath 
Tagore) was very fond, was invariably carried by him in his travels. (of. Chinnapatra, 
letter No. 74 dated March, 893) That for at least eight poems of Katha (4900) the 
source-materials have been gleaned from Rajendralala's book is mentioned in the 
introductory notices of the poetical collection. The poet has made certain modifications 
of the original source; but these are slight and, therefore, justified by poetical law. in 
Katha we find thatthe story elements of the following poems are taken from The Sanskrit 
Buddhist Literature of Nepal: ‘Pujarini' (Avadana Sataka, No. 54, P. 33), 'Mulya Prapti' 
(Avadaana Sataka, No. 6, p. 20), ‘Mastaka Vikraya' (Mahabastu Avadana, pp. 53-4), 
'Parisodh' (Mahabastu Avadana, p.i3),'Avisar’ (Bodhisattvavadana kalpalata, No. 72, 
0. 66),'Samanya Kshati' (Divyavadanamala, No.I0, 0. 3i4), ‘Nagar Lakshmi’ 
(Kalpadrumavadana, No. 0, p. 296-7). The poems ‘Pujarini' and ‘Parisodh' were later 
transformed into two dance-dramas, Natir puja (926) and Syama (939) respectively. 
Tagore's Princess Maliniis a character from Mahavastu Avadana (p.ii8); he makes her 
a heroine of his play titled Malini (i896). The sources of Raja (4940), Arupratan (4920) 
and Sapmochan (4934) may also be traced to Mahavastu Avadana (pp. 738-4) and 
Kusa Jataka (0. 08). Some of the characters of Achalayatana (i9I4) are adapted from 
Panchaka Avandana (pp. 309-42). The Buddhist ‘Mantras’ used in the play are also to be 
found in the Sanskrit Buddhist Literature of Nepal. Tagore writes in the prefactory notes 
on Chandalika (१933) that he had got the story from Sardulakarna Avadana (0. 29). 


Some other Bengali poets, too, adapted stories from Rajendralala's book." 


Alok Ray: introduction 
Rajfendralala Mitra, The Sanskrit Buddhist Literature of Nepal 
KN 


( १०७ ) 


“निगूगु योगदानया प्रसद्ध खः संस्कृत अर्थात्‌ संस्कृत भाषाय्‌ च्वयातःगु बौद्धग्रन्थ कृति, गुगु 
कि भाजु हड्सनं नेपालय्‌ आपालं संख्याय्‌ लुइकादिल । नेपालय्‌ थथे महायानी बौद्ध ग्रन्थ आपालं 
सुरक्षित दु धइगु खैं वय्‌कःया समय न्ह्यः सुनानं मस्यूगु जुल । अले वय्‌कलं लुइकादीगु महायानी 
बौद्ध ग्रन्थया प्राप्ति बौद्ध इतिहासय्‌ हे पूर्णतः ह्यूपाःहःगु जुल, थ्व खँ थुगु शताब्दीया पूर्बार्द्रपाखे 
यूरोपय्‌ न्यनावन । गुलि महायानी बौद्ध ग्रन्थ वय्‌कलं लुइकादिल थुकियागु पूरा ल्याः सीमदु, अथेन॑ 
बिश्वास याःकथं बय्‌कलं लुइकादीगु ग्रन्थत बालाक ब्वथलाः पञ्जीकरण यात धाःसा २००गू निं 
थ्यनी । थुज्वःगु कृतियागु ३८१ प्वःयागु प्रति यूरोपया विद्वान्‌पिनि न्ह्यःने उपलब्ध जूवनेमाः धइगु हेतु 
वयूकलं इनाब्यूगु जुल । अले बद्मलया एशियाटीक सोसाइटीयात जक हे १७९ थीथी कृति दुगु ८६ 
प्वः वयूकल॑ लःल्हानादिल, थथे हे लण्डनया शाही एशियाटीक सोसाएटीयात ट४ प्वः, इन्डिया 
अफिस लाइब्रेरीयात ३० प्वः बोडलियन लाइब्रेरी अक्सफोर्डयात ७ प्वः, सोसाइटी एशियाटीक व 
एम्‌ बर्नफयात १७४ प्वः । थ्व लिपा न्हाथनागु संकलन जक फ्रान्सया बिब्लियोथेक नेशनलय्‌ 
दुथ्याकातःगु जुल । 

नेपा:यागु संस्कत बौद्ध साहित्य, 


च्वमि राजेन्द्रलाल मित्र 
मंद नै नट 


"The second contribution refers to Sanskrit Buddhist works, of which Mr. 
Hodgson discovered a great number in Nepal. The existence of these was before his 
time perfectly unknown, and his discovery has entirely revotutionized the history of 
Buddhism as it was known to Europeans in the early part of this century. The total 
number of works discovered is not known, butitis believed thatthe works when carefully 
arranged and indexed will amount to about two hundred. Copies of these works to the 
total number of 387 bundles have been distributed so as to render them accessible to 
European scholars. Of these eighty-six bundles comprising 79 separate works were 
presented to the Asiatic Society of Bengal; 85 to the Royal Asiatic Society of London; 
30 to the India Office Library; 7 to the Bodhleian Library, Oxford; 74 to the Societe 
Asiatique, and M. Burnouf. The last two colletions have since been deposited in the 
Bibliotheque Nationale of France;" 


Rajendralal Mitra 


The SansArit Buddhist Literature of Nepal, Preface XXXV-XXAXVi 


KKK 


( १०८ ) 


“भारतय्‌ महायानी बौद्ध धर्मसम्बन्धी सफूत पूर्णरूपं हे तनावन । थुज्वःगु सफूया अनुवाद 
ग्रन्थ धाःसा चिनिया भाषाय्‌ ,जापानी भाषाय्‌ व तिब्बती भाषाय्‌ दुगु जुल । महायानी बौद ग्रन्थ 
साहित्य आपालं यानाः संस्कृत भाषाय्‌ तथा ल्वाकज्याःगु संस्कृत भाषाय्‌ च्वयातइगु जुल । बोद्ध 
ग्रन्यया अध्ययन अन्वेषण याइपिं बिद्वान्‌तय्‌सं संस्कृत भाषाय्‌ च्वयातःगु बौद्ध ग्रन्थ प्रायः न्हनेहे 
धुंकल जुइ तक नं धायेगु यात । 


सन्‌ १८३३ स अंग्रेज सरकारयापाखें नेपालया राजधानी काठमाडौंस भाजु ब्रेन ह्यूगटन हद्सन 


आवासीय राजदूत नियुक्त जुल । वय्‌कलं स्वनिगलय्‌ सन्‌ १८४३ या अन्त्यतक थःगु ओहडायागु 
ज्या यानादीगु जुल । 


थुगुहे इलय्‌ वय्‌कलं स्वनिगलय्‌ संस्कृत भाषां च्वयातःगु बौद्ध ग्रन्यया पाण्डुलिपि ३८१ प्वः 
मुंकादिल । वय्‌कलं थःम्हं लुइकागु फुक्क महायानी बैद्धग्रन्य सम्पादन व प्रकाशनया लागि थीथी 
प्रज्ञाप्रतिष्ठान व सफूकुधियात लःल्हानादिल । थन॑निसेतिनि सीदत कि संस्कृत भाषाय्‌ च्वयातःगु 
बोद़्ग्रन्यत पाली भाषाय्‌ च्वयातःगु बोद्ग्रन्थपाखें आपालं पानाच्वंगु दु धइगु । अले, थ्व नं सीदत 
कि चीन, जापान, तिब्बत आदि देशय्‌ च्वंगु महायानी बौढुग्रन्थत संस्कृत भाषाय्‌ च्वयातःगु महायानी 
बौद्ध ग्रन्यनाप आपालं ज्वःलानाच्वंगु दु धइगु ।" 
माध्यमिक दर्शन परिचय, पौ ३-४ 
च्यामि जयवेवतिह 


"Books on Mahayana Buddhism were completely lost in India. Their translation 
existed in Chinese, Japanese and Tibetan. Mahayana literature was written mostly in 
Sanskrit and mixed Sanskrit. Scholars who had made a study of Buddhism hardly 
suspected that there were books on Buddhism in Sanskrit also. 


Mr. Brian Houghton Hodgson was appointed Resident at Kathmandu in Nepalin 
833, and served in this capacity up to the end of 4843. 


During this period, he discovered there 38 bundies of manuscripts on Buddhism 
in Sanskrit. These were distributed to various learned societies for editing and 
publication. It was then found out that the Buddhism in the Sanskrit manuscripts Was 
greatly different from that of the Pali Canon, and that the Buddhism in China, Japan, 
Tibet etc. was very much similar to that of the Sanskrit works." 


Jaidev Singh 
An fntrodoction to Madhyamika philosophy, pg. 3-4 


( १०९ ) 


भाजु हद्सन॑ नेपालं लुहकाःयंकूगु महायानी बौद्ध ग्रन्थत बङ्गाल एशियाटीक सेसाइटीयात नं 
प्राप्त जुसेलि, उगु इलय्‌ अनया पुस्तकालयस ग्रन्थपाल जुयाच्वनादीम्ह विद्वान्‌ डा. राजेन्द्रलाल 
मित्रजुं नेपाःपाखें वःगु महायानी बौद्ध ग्रन्यया छगू विस्तृत सूची (८०३।०७५९) दयेकाः 'नेपाःया 
संस्कृत बोद्द साहित्य (The Sanskrit Buddhist Literature of ४९३) नाम॑ छापासफू सन्‌ 
१रट२ स न्हापां पिकयादिल । लिपा वयूकलं हे सन्‌ १टटट स महायानी बौद्ध नवग्रन्यमध्यय्‌ 
दकसिबय्‌ च्वन्ह्यानाच्वंगु दार्शनिक सफू 'अष्टसाहम्रिका प्रज्ञापारमिता' न॑ छापासफूया रूपय्‌ पिथनादिल । 
थन॑लि नेपालय्‌ लुइकाः यंकूगु महायानी बौद्ध ग्रन्यया थीथी प्रचार भारत व भारतंपिने यूरोपपाखे नं 
न्यनावंगु जुल । थ्वहे प्रसड़य्‌ अष्टसाहग्रिकायागु प्रस्तावनाय्‌ थथे च्वयातःगु जुल । 


“अष्टसाहम्रिका प्रज्ञापारमितायागु दकलय्‌ न्हापांगु संस्करण श्री राजेन्द्रलाल मित्रपाखें 
सम्पादित जुयाः सन्‌ १टटट स बिब्लियो-दिका, कलकत्ताय्‌ पिथंगु जुल । थुगु संस्करण खुगू 
हस्तलिखित ग्रन्यय्‌ आधारित, गुंगूमध्यय्‌ न्यागू ला थीथी विद्वान्‌पिसं नेपालं लुइकूगु जुल, अले छगू 
मूल नेपाःयागु बंगाली लिप्यन्तर खः ।" 


"The Astasahasrika Pragyaparamita was first edited by Rajendralal Mitra (R in 
marginal references) and published in Biblio-theca, Calcutta, १888. this edition was 
based on six Mss, five of which were obtained by different scholars from Nepal and one 
was a Bengali transcript of a Nepalese original." 


Dr. PL. Vaidya: introduction 
The Oider Editions of Astasahasrika 


“नेपाःयापिं मनूत, विशेषयानाः नेपाःस्वनिमल व पूर्वी नेपालया अतिकं सुसम्य जुयाच्व॑पिं 
नेवाःतसें याःगु छगू दकसिबय्‌ तःधंगु योगदान खः, इभिसं बौद्ध संस्कृतय्‌ च्वयातःगु महायानी बौद्ध 
साहित्ययागु सम्पूर्ण हस्तलिखित ग्रन्यत सुरक्षित यानातःगु । मनुष्य जातियागु लागी (थेरवाद) 
बुद्धधर्मया पाली साहित्ययागु फुक्क हस्तलिखित ग्रन्थत सुरक्षित यानातःगुया श्रेय लड (श्रीलङ्क) 
यात दुथे तथा लझुं हे पाली साहित्य बर्मा (मोन्‌स व बर्मीतयूत) यात, क्याम्बोडियायात व स्याम 
(थाइलायण्ड) यात लःल्हाःगु खः । थथेतुं नेपाःयापिं मनूतसे महायानी बौद्धधर्मयागु मौलिक संस्कृत 
ग्रन्थ विषयत ततःधंगु अमूल्यगु हस्तलिखित ग्रन्थत सुरक्षित यानातःगुलिं तःधंगु उपलब्धि जूवल । 
थुज्वःगु हस्तलिखित ग्रन्यत चिनिया भाषां, कोरियाली भाषां, जापानी भाषां, तिब्बती भाषां, मंगोल 
भाषां व मन्चू भाषां न॑ हीकूगु जुल, अले थुकिं हे बुद्ध धर्मयात अति गहन जुयाच्वंगु दार्शनिक विकास 
(चिनियातयत, जापानीतयूत, तिब्बतीतयूत, व मंगोलतयूत) ब्यूगु जुल । थ्व फुक्क नेवाः बञ्जाचार्यतयूसं 


( ११० ) 


ब मेमेपि विद्वान्‌तय्‌सं खूब बांलाक प्रतिलिपि दयेकातःगु हस्तलिखित ग्रन्थय्‌ सुरक्षित यानातःगु जुल, 
गुगु बखतय्‌ कि थुज्वःगु हस्तलिखित ग्रन्थयागु स्रोत जक तनावंगु मखु कि थुज्वःगु हस्तलिखित 
ग्रन्ययागु लुमन्तितक नं समस्त भारतभूमिइ तनावनाच्वन, केवल भारतंपिने चिनिया व तिब्बती 
थुज्वःगु ग्रन्थ जीवित रूपय्‌ खनेदयाच्वंगु जुल । उकि झीसं नेपाःपाखे अमूल्य 
जुयाच्वंगु महायानी बौद्ध ग्रन्यत गथे कि ललितविस्तर, दिब्यावदान, महावस्तु, कारण्डब्यूह, अष्टसाहग्रिका 
प्रज्ञापारमिता, अभतम्स सूत्र, सद्वर्मपुण्डरीक, सौन्दरानन्द आदि प्राप्त यानाकाये खन ।" 


डा. बुनीतिकुमार च्याटर्जी 


भारत 4 नेपाल, १९६३ 
KX 


"One great service the people of Nepal, particularly the highly civilised Newars 
of the Nepal Valley and Eastern Nepal, did was that they preserved the entired Mss of 
Mahayana Buddhist literature in Buddhist Sanskrit. If it was to the credit of Ceylon to 
have preserved for mankind the entire Mss of the Pali literature of Hinayana (Thervada) 
Buddhism, and at the same time pass it on to Burma (the Mons and the Burmese), to 
Combodia and to Siam, It was similarly the great achievement of the people of Nepal to 
have preserved the equally great and valuable Mss of the original Sanskrit texts of 
Mahayana Buddhism. These were translated into Chinese, Korean, Japanese, Tibetan, 
Mongol and Manchu, and these gave to the Buddhist religion some ofits profoundest 
philosophical developments (among the Chinese and the Japanese, the Tibetans and 
the Mongols); and they were preserved in manuscripts carefully copied by the Newar 
Vajracharya and other scholars, when all traces of such Mss. and even their very memory 
were lost to the rest of India - the texts surviving outside India only in Chinese and 
Tibetan versions. We have thus been enabled to obtain from Nepal Mahayana texts of 
priceless value like the Lalita- Vistara, the Karanda-Vyuha, the Asta- sahasrika 
RP the Avatamsa-sutra, the Saddharma-pundarika, the Saundarananda' 
etc." 


Dr. Suniti Kumar Chatterji, 
/ndia and Nepal, 7963 

लोक साहित्य परिषद्‌ - छपुलु 


स्थापना : ने.सं. ११०४ वि.सं. २०४१ सन्‌ 4984 
आतकया दुने परिषदपाखें पिदंगु सफ्‌ धल : 


नेवा: लोक साहित्य - संकलन 
नेपा:या लोकबाजा | ४ संकलन 
लोक साहित्य > संकलन 
स्वयम्भूलाल श्रेष्ठया ल्यया च्वखं र संकलन 
लोकसाहित्यविद्‌ करुणाकर बैद्यया जीवनी = मदनसेन 
भाषानिभाः प्रेमबहादुर कसाया जीवनी क है 
लोक गायक लोकरत्न तुलाधरया जीवनी व ” 
पूलांम्ये मुनामि मानदास तुलाधरया जीवनी कर ” 
लोकसाहित्य परिषद्या मूसंस्थापक सत्यमोहन जोशीया जीवनी - 
सत्यमोहन जोशीया च्वखंँमुना नेवा: व नेवा: लोक साहित्य 


~ ~ ~ ~ ~ ~ 
MD NEI SO MGI ~ (० त? 


इनाप” हलंज्वलं Rn न 5 :)) 

